
Sobotni jutranji del 


Uvodne besede 
predsednik Gordon B. Hinckley 


Naše breme v nenehnem vztrajanju je ogromno. Vendar pa je naša priložnost veličastna. 


Moji ljubljeni bratje in sestre, v imenu članov te Cerkve po vsem svetu našim katoliškim bratom 
in sestram ter prijateljem izražam iskreno sožalje v tem času velike žalosti. Papež Janez Pavel II. 
si je neumorno prizadeval oznanjati krščanstvo, lajšati bremena revnih in neustrašno govoriti v 
imenu moralnih vrednoti in človeškega dostojanstva. Zelo ga bomo pogrešali, zlasti tisti, ki so se 
nanj obračali kot na svojega voditelja. 


Sedaj pa, moji bratje in sestre, menim, da je primerno, da bi na začetku te konference nekoliko 
besed namenil odgovornosti glede našega upravljanja v preteklih desetih letih. 


12. maja 1995 nam je bila dodeljena velika in sveta odgovornost predsedovanja. 
Na konferenci, ki je sledila, sem izjavil naslednje: 


»Bratje in sestre, napočil je torej čas, da postanemo nekoliko boljši ljudje, povzdignemo oči in 
razširimo svoje mišljenje k večjemu pojmovanju in razumevanju veličastnega tisočletnega 
poslanstva Cerkve Jezusa Kristusa svetih iz poslednjih dni. Sedaj je tisti čas, ko naj bi bili močni. 
To je čas, da vztrajamo brez oklevanja, ker dobro poznamo pomen, prostranost in pomembnost 
našega poslanstva. To je čas, da naredimo to kar je prav ne glede na posledice, ki bodo sledile. 
To je čas za spolnjevanje zapovedi. To je čas, da prijazno in ljubeče pomagamo tistim, ki so v 
stiski in tistim, ki tavajo v temi in bolečini. To je as, da smo v vsakem našem odnosu do drugih 
obzirni, dobri, ljubeznivi in vljudni. Oziroma drugače rečeno, da postanemo bolj podobni 
Kristusu.« (»This Is the Work of the Master«, Ensign, maj 1995, str. 71) 


Sami morate presoditi, kako daleč smo z uresničitvijo izpolnitve tega povabila izpred desetih let. 


To zadnje desetletje je bilo čudovito obdobje v zgodovini Cerkve. Prišlo je do čudovitega 
razcveta dela. Imeli smo veliko pomembnih dosežkov. 


Ta rastoči napredek ni le delo prvega predsedstva, zbora dvanajstih apostolov, sedemdeseterih 
oziroma predsedujočega škofovstva. Je plod vere, molitev, prizadevanj, predanega služenja 
vsakega člana predsedstva okoliša ali visokega sveta, vsakega škofovstva in predsedstva zbora, 


vsakega predsedstva pomožne organizacije, vsakega zvestega in aktivnega člana te Cerkve po 
svetu. 


Vsem vam, kjer koli že ste, izražam občutke svojega srca in se vam zahvaljujem za plemenito in 
predano služenje. Kako čudoviti ljudje ste. 


Veličastvo in čudež evangelija Jezusa Kristusa, ki je bil obnovljen preko preroka Josepha 
Smitha, danes sveti z velikim sijajem. 


Ko se ob izteku tega desetletja oziramo nazaj, ne smemo nikoli biti domišljavi ali ponosni, 
temveč ponižno hvaležni za vse, kar smo na različnih delovnih področjih dosegli. 


Na primer, Cerkev po vsem svetu tako močno raste, da članstvo zunaj Severne Amerike po 
številu presega članstvo v Severni Ameriki. Postali smo velika mednarodna družina, ki so 
razpršeni med 160 narodi. 


V teh zadnjih desetih letih smo ustanovili več kot 500 novih okolišev in več kot 4000 novih 
oddelkov in vej. Članstvo se je povečalo za tri milijone novih članov. 


Vpis v izobraževalni sistem se je povečal za približno 200.000. Večina naših mladih je 
močnejših in zvestejših. 


Ustanovili smo Stalni sklad za izobraževanje. Začeli smo le z upanjem in vero. Do danes smo 
pomagali že skoraj 18.000 mladim. v 27 različnih državah. Poučujemo jih in jim pomagamo, da 
se prebijejo iz revščine, v kateri so oni in njihovi predniki živeli več rodov. Njihovo znanje se 
izboljšuje, njihovi zaslužki pa povečujejo. 


Zgradili smo veliko novih templjev. Leta 1995 jih je bilo 47, danes pa jih je 119. Letos bomo 
posvetili še tri. 


Mormonova knjiga je bila leta 1995 na voljo v 87 jezikih, danes pa je na voljo v 106 jezikih. 
V preteklih desetih letih smo razdelili 51 milijonov izvodov Mormonove knjige. 


Zgradili smo dobesedno na tisoče zgradb po vsem svetu. So bolj kakovostne in bolj ustrezajo 
našim potrebam kot tiste, ki smo jih gradili prej. 


Poleg tega smo zgradili to izredno dvorano, iz katere vam danes govorimo, edinstveno in 
čudovito Konferenčno središče tu v Salt Lake Cityju. 


To je bilo le nekaj od stvari, s katerimi smo po vsem svetu pomagali tistim, ki so v stiski in 
potrebi, kjer koli že so. V preteklih desetih letih smo v gotovini in proizvodih priskrbeli za več 
sto milijonov dolarjev človekoljubne pomoči za tiste, ki niso naše vere. 

Potovali smo po svetu in pričevali o tem delu Vsemogočnega. V teh letih sem osebno prepotoval 
skoraj 1, 6 milijonov kilometrov in obiskal približno 70 držav. Moja ljubljena življenjska 
sopotnica je potovala z mano vse do lani, ko je umrla 6. aprila. Od takrat se počutim osamljeno. 


Vendar pa imamo veliko upanje in trdno vero v prihodnost. 


Vemo, da smo videli zelo malo tega, kar se bo zgodilo v letih, ki so pred nami. 


Star sem 95 let. Tudi v sanjah nisem pričakoval, da bom živel tako dolgo. Moje življenje me 
spominja na tablo, ki je bila z rjasto žico obešena na staro bodičasto žičnato ograjo v Teksasu. 
Na njej je pisalo: 


Požgani zaradi suše, poplavljen v poplavi, oškodovani zaradi kuncev, nezavarovani, a smo 
vseeno tu ostali! 


Ljubljeni prijatelji in sodelavci, upam, da bom imel ta privilegij, da se bom družil z vami, tako 
dolgo kot mi bo Gospod dovolil. Upam tudi, da bo moje služenje v prihodnje zadovoljivo. 


Naš temelj je evangelij Gospoda Jezusa Kristusa. Podeljeno nam je polnomočje svetega 
duhovništva, ki so ga obnovile roke tistih, ki so ga prejeli neposredno od Gospoda. Zavesa se je 
odmaknila in Bog nebes in njegov ljubljeni Sin sta spregovorila dečku preroku Josephu in odprlo 
se je zadnje in končno obdobje. 


Naše breme v nenehnem vztrajanju je ogromno. Vendar pa je naša priložnost veličastna. 


Sedaj bom ponovil svoje besede izpred desetih let: »Postanimo boljši, povzdignimo oči in 
razširimo svoje mišljenje k večjemu pojmovanju in razumevanju veličastnega tisočletnega 
poslanstva Cerkve Jezusa Kristusa svetih iz poslednjih dni.« 


Moji bratje in sestre, to jutro vas prosim s temi besedami. Na začetku te velike konference vam 
izkazujem svojo ljubezen, blagoslov in hvaležnost. Ponižno molim, da bi delo vodil Gospodov 
Duh. V svetem imenu Jezusa Kristusa, amen. 


Mormonova knjiga: še ena zaveza Jezusa Kristusa — preproste in dragocene stvari 
predsednik Boyd K. Packer 
namestnik predsednika zbora dvanajstih apostolov 


Mormonova knjiga je neskončen zaklad modrosti in navdiha, nasvetov in opominov. 


Joseph Smith je dejal: »Bratom sem povedal, da je Mormonova knjiga najpravilnejša knjiga na 
Zemlji in sklepnik naše vere in človek bo prišel, če bo živel po njenih navodilih, Bogu bliže 
kakor s katero koli drugo knjigo.« (Mormonova knjiga, uvod; gl. tudi History of the Church: 
4:461) 


Prva izdaja Mormonove knjige: še ene zaveze Jezusa Kristusa je bila natisnjena v Palmyri v New 
Yorku marca 1830. Joseph Smith — neizobraženi, podeželski deček — je ravno dopolnil 
štiriindvajseti rojstni dan. Leto poprej je prevajanju plošč namenil vsega skupaj petinšestdeset 
dni. Skoraj polovico prevoda je opravil potem, ko je prejel duhovništvo. Za tisk je bilo potrebno 
sedem mesecev. 


Ko sem Mormonovo knjigo prvič prebral od začetka do konca, sem naletel na obljubo, če »[bom 
vprašal] Boga, večnega Očeta, v Kristusovem imenu, ali so te reči, [ki sem jih prebral], mar 


resnica; in če [bom vprašal] z iskrenim srcem, z resničnim namenom, z vero v Kristusa, [mi] bo 
resnico teh reči pokazal z močjo Svetega Duha«. (Moroni 10:4) Navodilom sem poskusil slediti, 
kakor sem jih razumel. 


Čeprav sem pričakoval veličastno potrditev, tako da bi doživel nekaj osupljivega, se to ni 
zgodilo. Vseeno sem se počutil dobro in sem začel verjeti. 


Naslednji verz nam obljublja celo več: »Z močjo Svetega Duha lahko spoznate resnico vseh 
reči.« (Moroni 10:5; poudarek dodan) Nisem vedel, kako Sveti Duh deluje, čeprav je to 
Mormonova knjiga velikokrat pojasnila na številnih mestih. 


S preučevanjem sem izvedel, da »angeli govorijo z močjo Svetega Duha; zatorej govorijo 
Kristusove besede.« Pisalo je tudi, naj se »[gostimo] s Kristusovimi besedami [z obljubo, da nam 
bodo] Kristusove besede povedale vse, kar bi morali vedeti«. (2 Ne 32:3) 


In jasno je rečeno, »če jih ne morete razumeti, bo zato, ker ne prosite, niti ne trkate«. (2 Ne 32:4) 


Prebral sem tudi, »če boste stopili na pot in prejeli Svetega Duha, vam bo pokazal vse, kar naj bi 
delali«. (2 Ne 32:5) To sem že storil, ko so me potrdili za člana Cerkve s »polaganjem rok za dar 
Svetega Duha«. (4. člen vere) 


Čeprav sem kot nedolžen deček pričakoval nekakšno duhovno izkušnjo, se to ni zgodilo. Ko sem 
leta kasneje poslušal pridige in lekcije ter bral Mormonovo knjigo, sem sčasoma doumel. 


Brata sta zelo grdo ravnala z Nefijem, ki ju je opomnil, da jima je govoril angel, »toda bila sta 
brezčutna, da nista mogla začutiti njegovih besed« (1 Ne 17:45). Ko sem spoznal, da nam Sveti 
Duh lahko govori preko naših občutkov, sem razumel, zakaj so Kristusove besede, naj so iz 
Nove zaveze, Mormonove knjige ali drugih svetih spisov, tako dobro vplivale name. Sčasoma 
sem spoznal, da so v svetih spisih odgovori o stvareh, ki sem jih moral poznati. 


Bral sem, da so »to sedaj te besede in z njimi se lahko primerjate vi in vsi ljudje« (2 Ne 11:8, 
poudarek dodan; gl. tudi 1 Ne 19:23—24; 2 Ne 6:5; 11:2). To sem razumel tako, da se sveti spisi 
nanašajo name osebno, kakor tudi na vse druge. 


Ko je verz, ki sem ga prebral že večkrat, postal osebne narave, sem pomislil, da je tisti, kdor koli 
te verze že je napisal, globoko in dobro razumel moje življenje in kaj sem doživljal. 


Na primer, bral sem, da je prerok Lehi jedel od sadu drevesa življenja in rekel, da je »zatorej 
želel, da bi bila tega deležna tudi moja družina; kajti vedel sem, da je bil boljši od vsakega 
drugega sadu« (1 Ne 8:12). To sem prebral večkrat. Ni mi pomenilo veliko. 


Prerok Nefi je rekel tudi, da je zapisal »reči svoje duše [...] za učenje in korist mojih otrok« (2 
Ne 4:15). Tudi to sem že prebral, a mi ni kaj dosti pomenilo. Toda kasneje, ko sva z ženo imela 
otroke, sem razumel, da sta tako Lehi kot Nefi imela svoje otroke ravno tako zelo rada, kakor 
imamo mi radi svoje otroke in vnuke. 


Spoznal sem, da so ti sveti spisi preprosti in dragoceni. Spraševal sem se, kako je mladi Joseph 
Smith lahko imel takšen vpogled. Pravzaprav ne verjamem, da je imel tako velik vpogled v stvari 
Ni mu bilo treba. Preprosto je prevedel, kar je bilo zapisano na ploščah. 


Takšen preprost in dragocen vpogled nudi vsa Mormonova knjiga. Odseva globoko modrost in 
izkušnje, ki zagotovo niso značilne za triindvajsetletnika. 


Spoznal sem, da lahko Mormonovo knjigo berejo vsi ljudje od vsepovsod in prejmejo navdih. 


Kakšne odlomke doumem šele po drugem ali tretjem branju in zdi se, da se takrat lahko 
»poistovetim« s tem, s čimer se soočam vsak dan. 


Omenil bom še en preprost in dragocen vpogled, ki ga nisem dobil ob prvem branju Mormonove 
knjige. Ko sem bil star osemnajst let, sem bil vpoklican v vojsko. Čeprav prej o tem nisem imel 
razloga premišljevati, sem se močno spraševal, ali je prav, da grem v vojno. Sčasoma sem 
odgovor našel v Mormonovi knjigi. 


»[...] kajti [Nefijci] se niso borili za kraljevino, niti za oblast, ampak so se borili za svoj dom in 
svoje svoboščine, svojo ženo in svoje otroke in vse svoje, za svoje običaje čaščenja in svojo 
cerkev. 


In delali so to, kar so čutili, da je bila njihova dolžnost, kar so dolgovali Bogu; kajti Gospod je 
bil rekel njim in tudi njihovim očetom, da: Če ne boste krivi prve zamere niti druge, ne boste 
dovolili, da bi vas pobijale roke vaših sovražnikov. 


In spet, Gospod je rekel: Branili boste svoje družine, in sicer do prelivanja krvi. Zato so se bili 
Netijci zavoljo tega borili z Lamanci, da so branili sebe in svoje družine in svojo deželo, svojo 
domovino in svoje pravice in svojo vero.« (Alma 43:45—47) 


Zaradi te vednosti sem lahko služil prostovoljno in ponosno. 


Še en tak primer je bil tale: nekoč smo morali sprejeti pomembno odločitev. Ko smo bili po 
molitvi še vedno negotovi, sem šel do starešine Harolda B. Leeja. Svetoval nam je, naj 
nadaljujemo. Ker je zaznal, da sem bil vseeno nekoliko nemiren, je dejal: »Problem pri tebi je, da 
hočeš vse videti od začetka do konca.« Nato je navedel naslednji verz iz Mormonove 

knjige: »Zatorej se ne prerekajte, ker ne vidite, kajti prej ne boste prejeli pričevanja kakor šele po 
preizkusu svoje vere.« (Ether 12:6) 


Dodal je: »Naučiti se moraš stopati korak za korakom v temo, nato pa se bo pojavila luč in šla 
pred teboj.« To je eden od verzov v Mormonovi knjigi, ki lahko spremeni življenje. 


Mar se niste včasih počutili kot Nefi, ki je dejal: »In Duh me je vodil, ne da bi jaz vnaprej vedel, 
kaj mi bo storiti.« (1 Nephi 4:6) Mar se niste na trenutke počutili zelo šibke? 


Moroni se je počutil šibkega in se je bal, da se bodo »posmehovali našim besedam [zaradi naše 
šibkosti]. 


[...] Gospod [mu] je spregovoril, rekoč: Nespametni se posmehujejo, ampak žalovali bodo; in 
moja milostljivost zadostuje za krotke, da ne bodo izkoristili vaših šibkosti; 


in če bodo ljudje prišli k meni, jim bom pokazal njihovo šibkost. Ljudem dajem šibkost, da bi 
bili ponižni; in moja milostljivost zadostuje za vse ljudi, da postanejo ponižni pred menoj; kajti 
če bodo pred menoj ponižni in bodo vame verovali, potem bom njihove šibkosti spremenil v 
njihovo moč.« (Eter 12:25-27; poudarek dodan) 


Življenje teče vse preveč hitro. Ko boste šibki, malodušni, potrti ali prestrašeni, odprite 
Mormonovo knjigo in berite. Ne dovolite, da preteče preveč časa, preden boste prebrali verz, 
misel ali poglavje. 


Sam sem izkusil, da pričevanja ne dobimo iznenada. Temveč gre bolj za rast, kakor je rekel 
Alma, iz semena v vero. »To vam bo okrepilo vero: kajti rekli boste, vem, da je to seme dobro; 
kajti glejte, poganja in začenja rasti.« (Alma 32:30) Če boste skrbeli zanj, bo zraslo; če pa ne 
boste skrbeli zanj, bo ovenelo (gl. Alma 32:37—41). 


Ne bodite razočarani, če ste brali in brali in še niste prejeli močnega pričevanja. Morda ste 
podobni učencem, o katerih govori Mormonova knjiga, ki sta jih navdali Božja moč in velika 
slava »in tega niso vedeli« (3 Ne 9:20). 


Naredite vse, kar je v vaši moči. Spomnite se tegale verza: »In glejte, naj bo v vsem tem red; 
kajti ne zahteva se, da bi človek tekel hitreje, kot ima moči. In spet, potrebno je, da bi bil marljiv, 
da bo tako osvojil nagrado; zato naj bo v vsem, kar delate, red.« (Mozija 4:27) 

Duhovni darovi, opisani v Mormonovi knjigi, so tudi v današnji Cerkvi — opozorila, občutki, 
razodetja, sanje, videnja, prikazovanja, čudeži. Lahko ste prepričani, da Gospod lahko in včasih 
tudi se pokaže z močjo in veliko slavo. Čudeži se lahko zgodijo. 

Mormon je dejal: »Mar dneva čudežev ni več? 

Oziroma se mar angeli več ne prikazujejo človeškim otrokom? Oziroma je mar zadržal moč 
Svetega Duha pred njimi? Oziroma mar bo, tako dolgo kolikor bo trajal čas oziroma bo stala 
Zemlja oziroma bo potrebno enega samega človeka na obličju le-te rešiti? 

Glejte, povem vam, ne; kajti čudeži se dogajajo po veri.« (Moroni 7:35—37) 


Vedno molite — sami in z družino. Odgovori bodo prišli različno. 


Na primer, nekaj besed oziroma neka besedna zveza v verzu kot je »Hudobija ni bila nikoli 
sreča.« (Alma 41:10) vam bodo povedale o dejanskosti hudobnega in kako deluje. 


»Kajti tako dela hudič, kajti ljudi ne prepričuje, naj delajo dobro, ne, niti enega; niti ne njegovi 
angeli; niti ne tisti, ki se mu podvržejo.« (Moroni 7:17) 


Rodovi prerokov so poučevali nauke večnega evangelija, da bi zavarovali tiste, »ki miroljubno 
sledite Kristusu« (Moroni 7:3). 


Mormon je videl naš dan. Razglasil je naslednje svarilo: »Če Gospod svojega ljudstva ne graja z 
veliko stiskami, da, če jih ne zadene s smrtjo in z grozo in z lakoto in z vsakovrstnimi kugami, se 


ga ne bodo spominjali.« (Helaman 12:3) 


Ko se je Gospod prikazal Nefijcem, so vprašali, kako »[naj imenujejo] to cerkev; kajti med 
ljudstvom je [bilo] veliko sporov glede te zadeve. 


[...] Gospod jim je rekel [...], zakaj je tako, da ljudje godrnjajo in se pričkajo zavoljo tega. 


Mar niso brali svetih spisov, ki pravijo, da morate nase prevzeti Kristusovo ime, ki je moje ime? 
Kajti po tem imenu boste poklicani na poslednji dan.« (3 Ne 27:3—5) 


Osrednji namen Mormonove knjige je njeno pričevanje o Jezusu Kristusu. V Mormonovi knjigi 
je čez 6.000 verzov, od tega se jih več kot polovica nanaša nanj. 


Zatorej »govorimo o Kristusu, radostimo se v Kristusu, pridigamo o Kristusu, prerokujemo o 
Kristusu in zapisujemo po naših prerokbah, da bodo naši otroci vedeli, h kateremu viru naj se 
ozirajo za odpuščanje svojih grehov« (2 Ne 25:26). 

Mormonova knjiga je neskončen zaklad modrosti in navdiha, nasvetov in opominov, »prirejena 
sposobnosti šibkih in najšibkejših [med nami]« (NaZ 89:3). Vendar j NE tudi bogata z vedenjem za 
najbolj učene, če bodo postali ponižni (gl. 2 Ne 9:28—29). 


V Mormonovi knjigi izvemo: 


— o načrtu odrešitve oziroma o »velikem načrtu sreče« (Alma 42:8; gl. tudi Alma 42:5, 8, 12, 
30). 


— o Kristusovem nauku in o odkupni daritvi (gl. 2 Ne 31:2—21; 32:1—6; 3 Ne 11:31—40; 27:13— 
21): 


— zakaj je smrt potrebna (gl. 2 Ne 9:4—6; Mozija 16:8—9; Alma 12:25—27). 
— o življenju po smrti v duhovnem svetu (gl. Alma 40:11—14). 

— o delovanju hudobnega (gl. 2 Ne 2:27; Alma 28:13; 3 Ne 2:2). 

— o redu duhovništva (gl Mozija 29:42; Alma 4:20; 5:3, 44; Alma 13: 1-10. 
— o zakramentnih molitvah (gl. Moroni 4:3; 5:2). 


— o gotovem načinu za presojanje dobrega od zla (gl. Moroni 7:16). 

— kako doseči odpuščanje grehov (gl. Mozija 4:26). 


— o jasnih, preroških opozorilih in o marsičem drugem, kar zadeva odrešitev človeka in naše 
življenje. Vse to je del polnosti evangelija. (gl. NaZ 20:9) 


Mormonova knjiga potrjuje nauke Stare zaveze. Potrjuje nauke Nove zaveze. Obnavlja »številne 
preproste in dragocene reči« (1 Ne 13:28), ki so bile izgubljene ali jima bile odvzete (gl. tudi 1 
Ne 13:20-42; 14:23). Resnično je še ena zaveza Jezusa Kristusa. 


Letos praznujemo 175. obletnico ustanovitve Cerkve in 200. obletnico rojstva preroka Josepha 
Smitha. V Cerkvi bo veliko napisanega in povedanega o njem, da bi mu izkazali čast. 


Kot po navadi bo veliko rečenega in napisanega tudi zato, da bi ga očrnili. Vedno so bili, so in 
bodo takšni, ki bodo drezali v dvesto let star prah, upajoč, da bodo našli nekaj, kar naj bi Joseph 
rekel ali naredil, da bi ga ponižali. 


Razodetja nam govorijo o »tistih, ki se bodo dvignili nad moje maziljence, govori Gospod, in 
klicali, da so grešili, ko pred menoj niso grešili, govori Gospod, ampak so delali, kar je bilo prav 
v mojih očeh in kar sem jim zapovedal« (NaZ 121:16). Resnično bodo deležni zelo strogih kazni. 


Ni nam treba braniti preroka Josepha Smitha. Mormonova knjiga: še ena zaveza Jezusa Kristusa 
ga bo branila namesto nas. Tisti, ki Josepha Smitha zavračajo kot preroka in razodevalca, naj 
poiščejo razlago za Mormonovo knjigo. 


In še druga močna obramba: Nauk in zaveze, in tretja: Dragoceni biser. Izdani v eni knjigi, ti 
sveti spisi sestavljajo neomajno pričevanje, da Jezus je Kristus, in pričujejo, da je Joseph Smith 
prerok. Pridružujem se milijonom ljudi, ki imajo pričevanje, in vam to pričujem v imenu Jezusa 
Kristusa, amen. 


Tihi šepetajoči glas in razbijajoče srce 
škof Richard C. Edgley 
prvi svetovalec v predsedujočem škofovstvu 


Tihi šepetajoči glas in razbijajoče srce pričujeta o čudežu obnove. 


Leta 1995 so me povabili, naj izrečem dobrodošlico in nekaj uvodnih besed na znanstvenem 
simpoziju o otroški prehrani v Salt Lake Cityju. Udeležilo se ga je šestindevetdeset 
znanstvenikov iz štiriindvajset držav. Ko sem med govorom motril poslušalce, me je presunilo, 
koliko različnih narodov so predstavljali, sodeč po oblačilih, barvi kože, jeziku in ostalih 
prepoznavnih lastnostih. 


Tri ali štiri mesece kasneje sem se udeležil konference okoliša na vzhodni obali Združenih držav 


Amerike. Ko sem med pripravo na usposabljanje voditeljev duhovništva sedčl na odru, je v 
kapelo vstopil mož afriškega porekla in se usedel ob prehodu. Zdel se mi je nekam znan, a se 

nisem mogel spomniti, kje sem ga že videl. Nagnil sem se in vprašal predsednika okoliša, kdo je 
ta mož. Predsednik okoliša je odgovoril: »O, ni član Cerkve. Gostujoči profesor iz Afrike je, ki 
uči na neki tukajšnji odlični univerzi. Pred nekaj meseci se je udeležil znanstvenega simpozija v 
Salt Lake Cityju. Vzel je letak o Cerkvi in to ga vodilo k temu, da je prebral vse, karje našel o 
Cerkvi. Zdaj se udeleži vsakega sestanka.« Napol v šali je predsednik okoliša nato pripomnil: 
»Presenetilo bi me, če se ne udeležuje sestankov Društva za pomoč.« 


Po sestanku za usposabljanje voditeljev duhovništva sem se predstavil gostujočemu profesorju. 
Potrdil je svoje navdušenje nad novo odkritim virom resnice. Pojasnil je, da njegovo družino, ki 
je še vedno v Afriki, učijo misijonarji. V približno štirih tednih se mu bodo pridružili v Ameriki 
in se takrat vsi skupaj krstili. 


Ob koncu sobotnega večernega dela za odrasle je mož prihitel do odra, se tolkel po prsih in 
navdušeno govoril: »Srce mi tako razbija. Le stežka ga zadržujem v sebi. Ne vem, ali bom uspel 
počakati štiri tedne na družino, da se bomo krstili.« Predlagal sem mu, naj umiri srce in počaka 
na ženo in otroke, da se bodo krstili skupaj. 


Ko je Elija bežal pred hudobno feničansko princeso Jezabelo, da bi si rešil življenje, ga je 
Gospod vodil na visoko goro, kjer je doživel nekaj neverjetnega. Ko je Elija stal na gori pred 
Gospodom, je čutil »velik in silen vihar [...], a Gospod ni bil v viharju; za viharjem je bil potres, 
a Gospod ni bil v potresu, in za potresom ogenj, a Gospod ni bil v ognju. In za ognjem glas 
rahlega šepeta.« (1 Kr 19:11, 12) 


Občasno me ljudje, ki niso naše veroizpovedi, vprašajo, zakaj naša Cerkev tako hitro raste po 
številu in dejavnosti članov, ko pa v drugih cerkvah opažajo upad obojega. Odgovor na to 
vprašanje je preprosto tihi šepetajoči glas in razbijajočega srca. V svetu prezaposlenosti, nemira 
in hrupa to ni kot vihar, niti ni kot ogenj, niti kot potres, temveč šepetajoči, a jasno razpoznavni 
glas, ki povzroči razbijanje srca. To je tiho plamtenje v notranjosti, da je to obnovljeni evangelij 
Jezusa Kristusa z vsemi nauki, duhovništvom in zavezami, ki so se v dolgih stoletjih mraka in 
zmede porazgubili. Da, tihi glas šepeta in razbijajoče srce pričujeta o čudežu obnove. 


Tihi šepetajoči glas in razbijajoče srce navdihujeta milijone članov, naj posnemajo Jezusovo 
življenje v svojih besedah, dejanjih in služenjem. Tihi šepetajoči glas in razbijajoče srce 
navdihujeta tisoče upokojenih parov, naj osemnajst ali več mesecev služijo misijon. Odrečejo se 
lagodnemu življenju in se odpravijo v svet, da bi na lastne stroške in, po mnenju mnogih, s 
precejšnjim žrtvovanjem služili drugim. Pogosto služijo v oddaljenih delih sveta, kjer sta vroča 
voda in udobna postelja razkošje, o katerem lahko le sanjajo. 


Tihi šepetajoči glas in razbijajoče srce spodbudita na sto tisoče mladeničev in mladenk, da 
zapustijo obetajoč poklic, odložijo izobraževanje (včasih pustijo športne in podobne štipendije) 
ali ljubezensko zvezo, da bi služili Gospodu — in vse to na lastne stroške — da bi razglašali 
obnovljeni evangelij. 


Tihi šepetajoči glas in razbijajoče srce vlivata našim mladim željo in pogum, da se zavzemajo za 


moralno čistost, poštenost in načela, četudi se jim včasih na ta račun posmehujejo in jih 
zavračajo. Tihi šepetajoči glas in razbijajoče srce nas spodbujata, naj z veselim srcem 

spolnjujemo Božje zapovedi in lajšamo bremena vsem, ki nimajo toliko sreče. Da, v tihem 
šepetajočem glasu in razbijajočem srcu je moč. 


Alma se je po svoje pozanimal o duhovnem stanju našega srca. Sprašuje nas: »Ali Ste se 
duhovno rodili v Bogu?« Zatem pa: »Ali je vaše obličje prevzelo njegovo podobo? Ali ste v 
srcu izkusili to mogočno spremembo?« (Alma 5:14; poudarek dodan) Z drugimi besedami, ali 
vam srce razbija zaradi pričevanja o Jezusu Kristusu? 


Naj vam omenim le tri od številnih stvari, ki povzročajo, da mi srce razbija? Prvič, srce mi 
razbija, ker vem, da je Jezus Kristus moj osebni Odrešenik in da je bila njegova ljubezen do 
mene dovolj velika, da je pretrpel neznosno bolečino in umrl. Srce mi razbija, ko v samotnih 
globinah misli spoznam, da me kri Jezusa Kristusa lahko očisti, prečisti in odkupi. Srce mi 
razbija, ko premišljujem o ceni, ki jo je plačal — o trpljenju, ki ga je prenašal, da bi mi 
prizanesel, da meni ne bi bilo treba tako trpeti zaradi mojih lastnih grehov in prestopkov. 
Drugič, srce mi razbija, ker vem, da se je mlad, komaj štirinajstletni fant odpravil v gozdič. 
Zaradi preproste, ponižne molitve so se nebesa odprla, prikazala sta se Bog in Kristus in z neba 
so se spustili angeli. Tako je prišlo do obnove vsega duhovništva, zavez in čistih naukov 
evangelija Jezusa Kristusa. Srce mi razbija, ko pomislim, kaj vse je moral prenesti ta fant-prerok, 
da bi udejanjil polnost obnovljenega evangelija. Ko so se z neba spuščali Božji angeli, pa so bili 
na delu tudi Satanovi angeli. Začelo se je preganjanje in Josephovo življenje se je kot življenje 
starodavnih prerokov zaključilo z mučeništvom. V vseh preizkušnjah in preganjanjih je mladi 
prerok ostal neomajen in odločen. 


Zaradi preroka Josepha Smitha bolje razumem veličastvo Kristusove odkupne daritve. Zaradi 
preroka Josepha bolje razumem pomen getsemanskega vrta — kraj velikega trpljenja, kjer je 
Kristus prevzel naše osebno trpljenje ne le za naše grehe, pač pa tudi za bolečine, nepopolnosti, 
preizkušnje in tragedije. Zato bolje razumem neskončno, večno naravo njegovega velikega, 
poslednjega žrtvovanja. Zato bolje razumem ljubezen, ki jo je Odrešenik izkazal v svojem 
zadnjem odkupnem prizoru. Zaradi Josepha Smitha čutim več ljubezni in hvaležnosti do 
Odrešenika in moje čaščenje pridobi zame večji pomen. Med mnogimi hvalnicami v naši 
pesmarici, ki jih je napisal W. W. Phelps, je tudi znana pesem z besedami »Čast možu, ki govoril 
je z Gospodom!« (»Čast možu«, Hvalnice in otroške pesmi, št. 50). Ob prepevanju te pesmi mi 
razbija srce. 


Da, ker navdušeno in z občutkom pojemo »Čast možu, ki govoril je z Gospodom«, pojemo o 
Odrešeniku spoštljivejše, bolj čustveno in hvaležno z besedami »O, čudovito je, ker zame je 
skrbel, da se je žrtvoval! O, čudovito je, čudovito je!« (»Osuplo stojim«, Hvalnice in otroške 
pesmi, št. 22). Srce mi razbija zaradi razsvetljenja, ki ga je prerok Joseph vnesel v moje življenje 
z odkupno daritvijo mojega Odrešenika. 


Tretjič, srce mi razbija, ko proučujem in premišljujem o svetih odlomkih v Mormonovi knjigi, 
saj dopolnjuje Sveto pismo in še dodatno pričuje o božanski naravi Jezusa Kristusa kot Božjega 
Sina, Odkupitelja in Odrešenika sveta. Zaradi tega spremljevalca Svetega pisma bolje razumem 
Kristusov nauk in na moje veliko zadovoljstvo prejmem odgovor na veliko vprašanj, ki ostanejo 
v Svetem pismu neodgovorjena. Mormonova knjiga ponuja oprijemljiv dokaz, da je Joseph Božji 
prerok, da se mu je Kristus res prikazal in da je bil evangelij obnovljen v vsej čistosti in 

popolnosti. Srce mi razbija, ko samo razmišljam o čudežu obstoja Mormonove knjige — o 
napornem vrezovanju na kovinske plošče, o pazljivem skrbništvu Božjih izvoljencev nad 
ploščami skozi stoletja in o čudežnem prevajanju. Vse se res sklada s popolno opredelitvijo 
svetega pisanja. Bog nam je zaradi svoje veličastne ljubezni do nas priskrbel dokaz, ki ga lahko 
dojamemo, uporabimo, proučujemo in celo preizkusimo. Najpomembnejše pa je, da me ima Bog 
dovolj rad, da bo naklonil meni in vsakomur, ki si bo iskreno prizadeval za osebno razodetje o 
verodostojnosti Mormonove knjige, oprijemljiv dokaz o obnovi in da je Joseph Smith res bil 
Božji prerok. 


Ko je Alma, prerok iz Mormonove knjige, govoril o svetem spoznanju, je pričeval: »Mar mislite, 
da sam ne vem za to? Glejte, pričujem vam, da vem, da je to, o čemer sem govoril, res. In kako, 
mislite, da vem o gotovosti tega? Glejte, pravim vam, da mi je to razodel Sveti Božji Duh. 
Glejte, postil sem se in molil veliko dni, da bi to sam spoznal. In sedaj sam vem, da je res; kajti 
Gospod Bog mi je to pokazal po svojem Svetem Duhu; in to je duh razodetja.« (Alma 5:45, 46) 


Kot Alma iz starih časov lahko vsak od članov in iskrenih raziskovalcev z gotovostjo spozna, da 
Je to res. Naš privilegij je, da to spoznamo. Več kot privilegij, naša odgovornost je, da to 
spoznamo. Veliko izgubimo, če tega ne spoznamo, medtem ko imamo tak privilegij. Gospod je 
rekel: »Potrkajte in se vam bo odprlo.« (Mt 7:7) Jakob, prerok iz Mormonove knjige, pravi: 
»Pridite s popolnim namenom v srcu.« (Jakob 6 :5) Ni se nam treba zanašati na razum in čute. 
Proučujmo, molimo in se kot Alma in starih časov morda celo postimo, da bomo zaslišali tihi 
šepetajoči glas in razbijanje srca. Predstavljajte si osebno razodetje Boga, da je to res. Že ob sami 
misli na to mi razbija srce. 


V imenu Jezusa Kristusa, amen. 


0. —n. ..————a—->čč-— nn 


Vsi tvoji otroci se bodo učili 
Coleen K. Menlove 
generalna predsednica Osnovne 


Otroci bi morali vedeti, da jim bo vera v Odrešenika in če mu bodo sledili, pomagalo prejeti mir 
v nemirnem svetu. 


Nedavne nesreče v svetu so se dotaknile naših sre. Posebej nas teži usoda trpečih otrok, ki so 
nedolžne žrtve. Videli smo otroke brez družine, da bi poskrbela zanje, jih varovala in jih imela 
rada. Naša srčna želja je, da bi iztegnili svojo roko in na nek način pomagali — tako, da bi jim 
olajšali trpljenje in vnesli upanje v življenje. Hvaležni smo za priložnosti, ko lahko priskočimo 
na pomoč. Pogum nam vliva trud mnogih, ki pomagajo tem otrokom. 


Vseeno se nam ni treba ozreti daleč, da bi našli otroke, ki živijo v drugačnih, težavnih 
okoliščinah. Nevede morda spregledamo otroka v svoji sredi. Se resnično zavedamo nevarnih 
okoliščin, ki obdajajo naše otroke? Običajno lahko določimo, ali so zagotovljene njihove telesne 
potrebe, kaj pa glede duhovnih potreb? Ali poznajo luč in mir evangelija Jezusa Kristusa? Sveti 
spisi učijo: »In vse tvoje otroke bo učil Gospod; in velik bo mir tvojih otrok.«' 

Otroci potrebujejo mir, ki izhaja iz spoznanja, da imajo ljubečega nebeškega Očeta, ki je poslal 
svojega Sina, Jezusa Kristusa, da bi svetu prinesel luč in upanje. Mi odrasli moramo voditi 
otroke k temu miru in luči. 


Duhovno muko nekaterih otrok v današnjem svetu začrta slika danskega umetnika Carla Blocha. 
Slika lepo prikaže svetopisemski odlomek v petem poglavju Janeza. Kristus, zdravitelj in 
tolažnik, je v središču slike. Možu, ki je bolan od rojstva, odvije povoj. Mož čaka na čudež 
ozdravljenja v kopeli Betesda, a nima nikogar, ki bi mu pomagal. Ko mož čaka in upa na čudež, 
Kristus stoji ob njem z močjo zdravljenja. 


Slika vsebuje več oseb v ozadju, a nobena ne gleda naravnost v Kristusa. Gospod je v njihovi 
sredi, a kot Gospoda ga vidi le en mož. Zdi se, da so vsi ostali pri svojih vsakodnevnih opravkih 
in se ne zavedajo Jezusove velike moči in čudeža, ki se bo zgodil v njihovi prisotnosti. Majhen 
otrok in ženska, verjetno njegova mati, gledata Jezusa, a sta kot ostali osredotočena na drugo V 
sami Odrešenikovi prisotnosti ženski ne uspe, da bi otroka vodila k njemu. Sprašujem se, ali bi 
tudi mi zgrešili priložnost, da bi prišli h Kristusu? Nas življenjske izkušnje zamotijo in nam 
zameglijo duhovno obzorje, da se ne osredotočamo več na najpomembnejše stvari? Sprašujem 
se, ali zamujamo priložnosti, da bi se učili o Gospodu in občutili njegovo ljubezen? Ali 
zamujamo priložnosti, da bi z drugimi, še posebno otroci, delili to, kaj je najpomembnejše, 
evangelij Jezusa Kristusa. Vsi smo videli otroke in mlade, kako stojijo v množici zmedeni in 
želijo izvedeti, kar je najpomembnejše. 


Skoraj slišim lahko tega otroka in druge otroke, kako vzklikajo besede, ki smo jih mnogi peli: 
«Uči hoditi me v luči». Zapomnite si besede: »Uči hoditi v ljubezni me le, polno molitve naj bo 
mi srce. Uči me vse o vseh pravih stvareh. Vodi, vodi po pravih poteh.«" 


Ali učimo svoje otroke, da bodo spoznali, občutili in se veselili lepote, moči in čudežev 
evangelija Jezusa Kristusa? Predsednik Gordon B. Hinckley je svetoval: »Gojimo v svojih 
otrocih znanje o njem, ki ga imenujemo Gospod Jezus Kristus. Učimo otroke veličastna 
odrešilna evangelijska načela.«? Otroci morajo vedeti, da jim bo vera v Odrešenika in sledenje 
Odrešeniku pomagalo, da bodo v nemirnem svetu prejeli mir. 


Kako naj učimo svoje otroke? Sledimo lahko Odrešenikovemu zgledu. V Mormonovi knjigi 
beremo, kako se je vstali Odrešenik prikazal ljudem na zahodni polobli. Ko je poučeval, ljudi, je 
zbral otroke pri sebi. Pokleknil je in molil z otroki in zanje. Otroke je drugega za drugim 
blagoslovil. V njihovi prisotnosti je občutil veselje in odprl nebesa, da bi otroci prejeli 
poučevanje z višav. 


Ko zberete otroke okoli mize za družinsko kosilo, ko jih vključite v vsakodnevno proučevanje 
svetih spisov in družinski večer, sledite Odrešenikovem zgledu o ljubezni in poučevanju. Ob tem 
naj vedo za skupen trud vaše družine, da bi spolnjevala zapovedi in se izkazala za vredno, da bo 
večna družina. Morda nas bo med neuradnimi trenutki na štiri oči Duh navdihnil, da bomo 
zastavili prava vprašanja ali rekli pravo besedo, ki bo otrokom pomagala spoznati in občutiti 
Gospodovo luč. Če bomo pripravili priložnosti, nas bo Duh vodil. 


lA52 


V svoji sredi imamo čudovite, sposobne otroke. Pomagamo jim lahko, da bodo našli mir v tem in 
prihodnjem življenju. 


Otroci morajo izkusiti Kristusovo luč, da bodo izbrali luč in se uprli temi. Mojzes je doživel 
čudež, ko se je spremenil v telesu in je z duhovnimi očmi ugledal Boga. Ko ga je Bog poučil in 
je Mojzes videl njegovo slavo in delo, je k njemu s temo in zmedo pristopil Satan. Mojzes je 
izkusil Božjo luč in slavo, zato je prepoznal razliko. Ostro se je zoperstavil Satanu, rekoč: »K do 
si? Kajti glej, jaz sem Božji sin.« 


Otroci morajo biti polni evangelijske luči. Tako lahko ob skušnjavi rečejo: »Vem, kdo sem. Sem 
Božji otrok. Vem, kaj moram narediti. Moram se krstiti, prejeti Svetega Duha in spolnjevati 
zapovedi.« Nato lahko otroci rečejo: »Vem, kdo lahko postanem. Zrastem lahko v pravično 
dekle.« ali »Zrastem lahko v pravičnega fanta in prejmem duhovništvo.« Otroci, ki jih prežemata 
to znanje in luč, se lahko odločijo, da bodo zavrnili temo in se obrnili k luči in miru evangelija. 


Otroci, ki jim srce prežema evangelij, prepoznajo Gospodovo roko v svojem življenju. Otroci 
vedo več, kot si včasih predstavljamo in lahko naredijo več, kot si včasih mislimo. Ugotovila 
sem, da otroci, ki imajo evangelijsko luč, verujejo. Ne dvomijo. Enajstletna Samantha je rekla: 

» Vem, da je evangelij resničen, ker to čutim.« Triletni Benjamin je rekel: »Vem, da nebeški Oče 
sliši in usliši moje molitve, ker me ima rad.« Otroci z evangelijsko lučjo rečejo: »Vem, da me 
Sveti Duh vodi v življenju, ker sem srečen, ko se odločim slediti njegovemu navdihu.« Sam 
začenja razumevati občutke, ki izhajajo od Svetega Duha. Ko ga je mama vprašala: »Kdo je 
Sveti Duh ?« je rekel, »To je topel občutek v meni.« Sam je tudi razumel, da ga je med boleznijo 
majhnega, dva tedna starega bratca Sveti Duh spodbudil, naj moli za Gospodovo pomoč. Lahko 
občutite mir teh otrok? 


Za poučevanje otrok je potrebna več kot le želja. Potrebna je naša marljivost. Prej sem omenila 
pesem »Uči hoditi me v luči«, ki jo je napisala Clara McMaster. Sestra McMaster mi je 
pripovedovala, da so jo med služenjem v generalnem odboru Osnovne zadolžili, naj napiše 
pesem o poučevanju otrok. Ugotovila je, da je to zelo zahtevna naloga in je molila, da bi vedela, 
kako jo začeti in dokončati. 


Po velikem trudu je predala delo, a so ji povedali, da še ni čisto v redu. Niso ji povedali, kaj naj 
spremeni, pač pa le, naj nadaljuje, dokler ne bo prav. Duhovno je bila izčrpana in ni vedela, kako 
naj nadaljuje. Ponovno si je prizadevala za Gospodovo vodstvo, napravila spremembe in predala 
drugo verzijo. Postopek se je ponovil trikrat, dokler ji niso naposled povedali, da je popolno in ji 
ni treba ničesar več spreminjati. 


Čeprav je sestra McMaster velikokrat želela odnehati, je marljivo delala, kar so jo prosili in je 
upala, da bo to blagoslovilo otroška življenja. Njeno navdihnjeno glasbo pojejo odrasli in otroci 
v veliko jezikih. Ta pesem predstavlja mojo srčno željo — da bi se vsi otroci naučili stopati v 
luči evangelija Jezusa Kristusa. Ta pesem se začne z otroško prošnjo: »Uči hoditi me v luči« in 
se zaključi z zavezanostjo, da bomo vedno hodili v luči? 

Poučevanje otrok bo zahtevalo čas in trud, a to nas ne sme zmesti in ne smemo odnehati. Naši 
otroci tako zelo potrebujejo izpolnitev obljube »in velik bo mir tvojih otrok«.% Noben otrok se ne 
bi smel spraševati, ali ga imata nebeški Oče in Jezus Kristus rada. 


Vsem otrokom dajte vedeti, kdo so, kaj morajo narediti in kdo lahko postanejo. 


Hvaležna sem za vse, ki iztezajo roko do otrok, ki jih imajo radi in jih poučujejo, da ne glede na 
zemeljske okoliščine lahko občutijo mir v luči evangelija in prejmejo Gospodove obljube. 


Rada bi posebej spregovorila otrokom po svetu. Nekaj sem vas spoznala tukaj in nekaj v krajih, 
kot je Afrika, Filipini, Koreja in prav nazadnje Ukrajina in Rusija. Obiskala sem vas v Osnovni 
in celo v otroških bolnišnicah. Upam, da veste, kako zelo vas ima rada vaša družina, vaši učitelji 
v Osnovni in, kar je najpomembneje, nebeški Oče in Jezus Kristus. 


Ne bodite zadovoljni z manj kot privilegiji in blagoslovi, ki jih imate in jih boste prejeli. Vaša 
merila oblačenja, izražanja in obnašanja so zunanji znaki notranje zaveze, da boste sledili načrtu 
nebeškega Očeta za vas. 


Name imate večji vpliv, kot si predstavljate. Hvala vam za veselje in upanje, ki ga vlivate v moje 
srce in srce svojih voditeljev v Osnovni in še posebno svojih staršev. Prosim, ne pozabite izraziti 
hvaležnosti vsem, ki vas imajo radi in vas učijo. Vem, in želim, da veste, da ste Božji otrok, 
nebeški Oče vas ima rad in vedno in povsod lahko molite k njemu. Poskušajte se vselej 
spominjati in slediti Jezusu Kristusu in to bo vneslo v življenje luč in mir sedaj in vam vlilo 
upanje na večnost. O tem pričujem v imenu Jezusa Kristusa, amen. 


OPOMBE 

1. 3. Nefi 22:13. 

2. »Uči me hoditi v luči«, Hvalnice in otroške pesmi. 

3. »Message of Inspiration from President Hinckley«, Church News, 4. sept., 1999, str. 2. 
4. Mojzes 1:13. 

5. Hvalnice in otroške pesmi. 

6. 3. Nefi 22:13. 


Sedaj je čas, da se pripravimo 
starešina Russell M. Nelson 
iz zbora dvanajstih apostolov 


Sedaj je čas, da se pripravimo na srečanje z Bogom. Jutri bo morda prepozno. 
Moji dragi bratje in sestre, v času od zadnje generalne konference je umrla moja draga, ki je bila 
devetinpetdeset let moja ljubljena žena. Ko sem bil doma ob eni redkih sobot brez obveznosti, 


sva skupaj delala. Ona je oprala perilo, jaz sem ji ga pomagal prinesti, ga zložil in pospravil. 
Potem je, ko sva skupaj sedela na kavču, se držala za roke in gledala televizijski program, moja 

ljuba Dantzel mirno odšla v večnost. Njena smrt je prišla nenadno in nepričakovano. Le štiri dni 
poprej so izvidi z rednega zdravniškega pregleda pokazali, da so njeni laboratorijski testi dobri. 
Potem ko sem jo neuspešno poskušal oživiti, so me zajela občutja šoka in žalosti. Zapustila nas 
je moja najbližja prijateljica, angel, mati desetih otrok, babica šestinpetdesetih vnukov. 


Dantzel ni bila samo ljubljena in ljubeča družabnica. Bila je učiteljica. S svojim plemenitim 
zgledom je učila vero, vrlost, poslušnost in usmiljenje. Učila me je, kako naj poslušam in ljubim. 
Zaradi nje poznam vse blagoslove, ki jih je deležen mož, oče in dedek. 


Z globoko hvaležnostjo se zahvaljujem za neizmerno ljubezen, ki so nam jo izrazili prijatelji z 
vsega sveta. Prejeli smo nešteta pisma, klice, izraze sožalja in druga sporočila. Vse to je 
izkazovalo ljubeče občudovanje do nje in sožalje nam, ki nas je pustila za seboj. Sporočila so 
prihajala v tolikšnem številu, da se zanja na žalost nismo mogli zahvaliti vsakemu osebno. Naj se 
vsakemu posebej in vsem skupaj zahvalim za prijaznost! Lepa, lepa hvala! Vaše sožalje nam je v 
tem času bolečine v družini prineslo veliko tolažbe. Drago Dantzel imamo resnično radi! 
Pogrešamo jo! 


Iz njenega nenadnega odhoda pa se lahko naučimo nekaj pomembnega: sedaj je čas, da se 
pripravimo na srečanje z Bogom. Jutri bo morda prepozno. Preroki so stoletja izjavljali: »To 
življenje je čas, da se ljudje pripravijo, da se bodo srečali z Bogom. [...] Ne odlašajte z dnevom 
svojega kesanja.«' 


Potrebno se je pripravljati sedaj. 


In vendar številni odlašajo." Prerok nas svari: »Ne morete reči, [...] da se bom pokesal, da se bom 
vrnil k svojemu Bogu. Ne, tega ne morete reči; kajti ta isti duh, ki ima v lasti vaše telo takrat, ko 
greste iz tega življenja, ta isti duh bo [...] posedoval vaše telo v tistem večnem svetu.«" Drugi 
prerok pa dodaja: »Ta, ki je umazan, bo še vedno umazan; in ta, ki je pravičen, bo še vedno 
pravičen.« 


Veliko je spoznanje, da bo, »katero koli načelo spoznanja osvojimo [...] v tem življenju, z nami 
vstalo ob vstajenju.«? Od preroka Josepha Smitha prav tako izvemo, da »je Bog [...] določil [...] 
čas, ko bo privedel vse svoje služabnike, ki so poslušali njegov glas in spolnjevali njegove 
zapovedi, v svoj nebeški počitek. Ta počitek" ima takšno popolnost in slavo, da se mora človek 
pripraviti, preden lahko, glede na postave kraljestva, vstopi vanj in prejme blagoslove [...]. Bog 
je dal človeški družini določene postave, katere jih, če jih spolnjujejo, zadostno pripravijo, da ta 
počitek nasledijo." Sestra Nelson j je bila res pripravljena! 


Ta slavni cilj se zdi močno oddaljen, če človeku posvetne skrbi in blišč vzamejo pogum. 
Spominjam se prijatelja, ki je nekoč, ko je imel težak dan, vzkliknil: »O, zakaj sem se sploh 
rodil?« Na njegovo vprašanje daje odgovor Božji načrt. V to življenje smo prišli, da bi dobili 
snovno telo. Lahko se zaljubimo in se poročimo. Lahko imamo otroke in izkusimo preizkušnje 
življenja smrtnika. (Prosim, odpustite mi, ker sem v isti sapi omenil otroke in preizkušnje 
smrtnika. Menim, da je oboje del rasti.) Cerkev je bila obnovljena — ustvarjena je bila Zemlja 
— zato da bi se družine lahko pečatile v svetih templjih. Sicer bi bila celotna Zemlja »docela 
uničena«. 

Prišli smo zaradi preizkušenj, preskusov in svobodne volje.? Naše odločitve določajo našo usodo. 
Zatorej svobodno lahko izbiramo prostost in večno življenje preko velikega posrednika [...] ali pa 
izberemo ujetništvo in smrt.'? Tisti, ki se odločijo za Gospodovo pot, bodo verjetno imeli 
preizkušnje.'' Toda njihova nagrada je zagotovljena. Tisti, ki bodo dokazali svojo zvestobo, 
»bodo nasledili Božje kraljestvo [...] in njihova radost bo za vekomaj popolna«. " Sestra Nelson 
je to nagrado zaslužila. Kakšno tolažbo to prinaša meni in naši družini! 


Preizkušnje in preskuse imajo tako bogati kot revni. Pred leti so me prosili, če bi operiral zelo 
bogatega moža. Kirurška preiskava je potrdila, da ima malignega raka, ki se je razširil po vsem 
telesu. Ko sem mu o tem poročal, se je takoj oprl na svoje bogastvo. Bil je pripravljen iti kamor 
koli in narediti kar koli, da bi se pozdravil. Mislil je, da si bo zdravje lahko kupil. Toda kmalu je 
umrl. Nekdo je vprašal: »Koliko bogastva je zapustil?« Odgovor se je seveda glasil: »Vse!« 


Prednost je dajal posvetnim stvarem. Svojo lestev uspeha je prislonil na napačno steno. Nanj se 
spomnim pri branju naslednjega odlomka iz svetih spisov: »A glejte, dnevi vaše preizkušnje so 
potekli; odlašali ste z dnem svoje odrešitve, dokler ni [...] prepozno.«"? 


Sestra Nelson, ki se je na čas, ko se bo vrnila k Bogu, pripravljala vse življenje, je bila pravo 
nasprotje. Vsak dan je preživela, kakor da bi bil njen zadnji. Cenila je vsako uro, zavedajoč se, 
da je čas na Zemlji dragocen. 


Nekateri ljudje živijo, kakor da ne bi bilo dneva sodbe. Drugi čas zapravljajo s pogubnim 
strahom pred jutrišnjim dnem ali uničujočim ukvarjanjem z napakami včerajšnjega dne. Vsak od 
nas lahko prisluhne besedam pesnika, ki so napisane na sončni uri: 


Senca urinega kazalca 

loči prihodnost od preteklosti — 

pred njim spi nerojena ura, v temi in nad tvojo močjo, za njim je črta preteklosti, odbita ura, ki 
ni več tvoja — 

le en sam trenutek je v tvojih rokah — 

ta sedaj, na katerega pada senca." 


Kako se pripravimo? 


Sedaj je čas. Ampak kako se pripravimo? Začnite s kesanjem! Sveti spisi pravijo: »Če si si 
zatorej v dneh svoje preizkušnje prizadeval delati hudo, potem boš pred Božjim sodnim stolom 
prepoznan za nečistega; [...] z Bogom ne more bivati nič nečistega« Dal nam je tole preprosto 
pravilo: »Če ne boste živeli po moji postavi, ne morete doseči te slave«. 


Sedaj je čas, da pokažemo sveto spoštovanje svojemu telesu. Služi kot tabernakelj človeškega 
duha v vseh večnostih. Telesna hotenja je treba obvladovati z voljo duha. Odreči bi se morali 
vsej nesvetosti." »Opustiti moramo vsakršno hudobijo in se oprijeti dobrega [in] živeti po vsaki 
besedi, ki pride iz Božjih ust. če 

Zaradi pogostih in zastrašujočih nemirov v svetu nekateri dvomijo v obstoj Boga. Dejansko pa 
nam skuša pomagati. Razodel je naslednje besede: »Kako pogosto sem vas klical po ustih svojih 

služabnikov in po delovanju angelov in s svojim lastnim glasom in z glasom groma in [...] 
nevihte in [...] potresa in [...] hude toče, [...] lakote in z raznimi kužnimi boleznimi [...] in bi vas 
odrešil z večnim odrešenjem, vi pa niste hoteli!«? 


Upa, da bomo dosegli večno življenje. Nanj se pripravimo s spolnjevanjem zavez in tempeljskih 
uredb — mi sami, naša družina in naši predniki. Brez njih ne moremo postati popolni." Zato da 
pridemo v Božjo navzočnost, niso dovolj samo želje. Spolnjevati moramo zakone, ki te 
blagoslove pogojujejo." Božji načrt je pravičen. Celo tisti, »ki so umrli, ne da bi vedeli za 
evangelij, ki bi ga prejeli, če bi jim bilo dovoljeno živeti, bodo dediči Božjega kraljestva«." 
Njegov načrt je milosten. »Vsem ljudem bo sodil po njihovih delih, glede na želje njihovega 
STCa.« 


Sedaj je čas, da svoje ime vpišemo med Božje ljudi. To naredimo s plačevanjem desetine. 
Svojemu ljudstvu narekuje plačevanje desetine, da bi jih blagoslovil." To nas je v družini kar 
naprej učila sestra Nelson." 


Sedaj je čas, da svoje cilje uskladimo z Božjimi. Njegovo delo in njegova slava — »da bi človek 
dosegel nesmrtnost in večno življenje « — je lahko tudi naše. O tempeljski poroki je Odrešenik 
izjavil: »Če se moški poroči z žensko po moji besedi, ki je moja postava, in v novi in večni 
zavezi, [...] bosta nasledila prestole, kraljestva, kraljevine in moči, vladarstva, [...] povzdignjenje 
in slavo v vsem.« Posnemati moramo Gospodov vzor, da bomo ljubili, kot je on, molili, kot je 
on, in vztrajali do konca, kot je on." 


Pomembnost smrti v večnem Božjem načrtu 


Smrt je nujen delček našega večnega obstoja. Nihče ne ve, kdaj bo prišla, je pa bistvena v 
velikem Božjem načrtu sreče. " Zaradi Gospodove odkupne daritve je za ljudi končno vstajenje 
realnost, večno življenje pa možnost." Ta možnost postane resničnost za tistega, ki spolnjuje 
Božje zakone. Dejal je: »Če ne boste spolnjevali mojih zapovedi, [.. li ne boste v nobenem 
primeru stopili v nebeško kraljestvo«'. Nekega dne nam bo Gospod"" sodil in šli bomo v naše 
lastne graščine, ki so pripravljene y hiši nebeškega Očeta." Celestialna slava čaka tiste, ki so bili 
zvesti v blagih Božjih zapovedih." 


Bratje in sestre, živimo, da bomo umrli, in umremo, da bomo živeli — v drugem kraljestvu. Če 
bomo dobro pripravljeni, nas smrti ne bo groza. Iz vidika večnosti je smrt prezgodnja samo za 
tiste, ki niso pripravljeni na srečanje z Bogom. 


Sedaj je čas, da se pripravimo. Potem ko bo smrt prišla, gremo lahko dalje proti nebeški slavi, ki 
Jo je nebeški Oče pripravil za svoje zveste otroke. Medtem za žalujoče ljubljene, ki so ostali — 
kakor je naša družina in jaz — želo smrti ublaži stanovitnost vee a Kristusa, popolno upanje, 
ljubezen do Boga in vseh ljudi ter globoka želja, da bi jim služili". Ta vera, to upanje, ta 
ljubezen nas bo pripravila, da bomo prišli v sveto Božjo navzočnost in bomo s partnerjem in 
družino z njim skupaj bivali za vekomaj. O tem pričujem v imenu Jezusa Kristusa, amen. 


OPOMBE 

1. Alma 34:32—33; gl. tudi 13:27. 

2. Sveti spisi vsakega od nas opominjajo, naj ne bomo »več trdosrčni; kajti glejte, sedaj je čas in 
dan vaše odrešitve; [...] če se boste torej pokesali, [...] bo v vaše življenje nemudoma prišel veliki 
načrt odkupitve«. (Alma 34:31) 

3. Alma 34:34; poudarek dodan. 

4. Mormon 9:14; gl. tudi 2 Ne 9:15—16; NaZ 88:27—32, 34-35; NaZ 130:2. 

5. NaZ 130:18. 

6. V Novi zavezi so pojem počitek prevajali iz grške besede ženskega spola, katapausis, kar 
pomeni »nebeška blagoslovljenost, v kateri biva Bog«. Tako počitek vsebuje element slave. 
7. Teachings of the Prophet Joseph Smith, izbral Joseph Fielding Smith (1976), str. 54. 

8. Gl. NaZ 2:1—3; 138:48; Joseph Smith — History 1:39. 

9. Gl. NaZ 98:12; 2 Ne 9:27; Abraham 3:24—26. 

10. 2 Ne 2:27. 

11. Gl. 2 Tim 3:12. 

12. 2 Ne 9:18. 

13. Helaman 13:38. 

14. Henry Van Dyke, »The Sund-Dial at Wells College«, v The Poems of Henry Van Dyke, 
1911, str. 345. Pesem na sončni uri na razstavi na fakulteti Wells College, Aurora, New York. 
15. 1 Ne 10:21. 

16. NaZ 132:21; gl. tudi NaZ 88:36—39. 

17. Gl. 2 Ne 2:21; Mormon 9:28; Moroni 10:32. 

18. NaZ 98:11. 

19. NaZ 43:25. 

20. Gl. NaZ 128:15, 18. 

21. Gl. NaZ 130:20-21. 

22. NaZ 137:7. 

23. NaZ 137: 9. 

24. Gl. Malahija 3:10; 3 Ne 24:10. Desetina ljudi prav tako pripravlja na prihodnji dan 
maščevanja in ognja. (gl. NaZ 85:3) 

25. Gl. Spencer J. Condie, Russell M. Nelson, Father — Surgeon — Apostle, 2003, str. 104. 
26. Mojzes 1:39; gl. tudi 6:59; Joseph Smith Translation, Geneza 6:62. 

27. NaZ 132:19; gl. tudi NaZ 75:5; 101:65. 

28. Gl. 2 Ne 33:4; 3 Ne 15:9; 27:21—22; NaZ 14:7. 

29. Gl. Alma 42:8—9. 

30. Gl. 1 Kor 15:50-54; 1 Jn 5:11, 20; Alma 12:25; Mormon 9:13; NaZ 46:14; 76:40-42, 50-59; 
133:62. 

31. 3 Ne 12:20. 

32. Gl. 1 Ne 10:20; 2 Ne 9:41—46; Alma 12:27. 

33. Gl. Jn 14:2; NaZ 98:18. 

34. Gl. NaZ 78:7; 131:1—3. 

35. Gl. 2 Ne 31:20; Mozija 16:7—8; Moroni 7:38—48. 

Nespremenljive resnice v spremenljivem svetu 
predsednik Thomas S. Monson 
prvi svetovalec v prvem predsedstvu 


Dragi bratje in sestre, tako vi pred menoj kot zbrani vsepovsod po svetu, prosil bi vas za molitve 
in vero pri svoji nalogi in privilegiju, da vam spregovorim. 


Začel bi s pohvalo vsem vam. V tem svetu, ki je poln izzivov, imamo najboljšo mladino, kar smo 
jo kdaj imeli. Vera, služenje in dejanja naših članov so hvalevredna. Smo ljudje, ki molijo, so 
polni vere in si prizadevajo za spodobnost in poštenost. Skrbimo drug za drugega. Skušamo 
izkazovati ljubezen do bližnjih. 


Da pa ne bomo preveč samozadovoljni, naj navajam iz Drugega Nefija v Mormonovi knjigi. 


»Tisti dan [jih] bo [hudič ...] zazibal v meseno varnost, da bodo rekli: Vse je dobro v Sionu; da, 
Sion uspeva, vse je dobro — in tako hudič goljufa njihove duše." 


Nekdo je dejal, da ima naše drevo samozadovoljstva veliko vej in vsako pomlad se razeveti več 
popkov. 


Ne moremo si privoščiti samozadovoljstva. Živimo v nevarnih časih. Znamenja so vse okoli nas. 
Jasno se zavedamo negativnih vplivov v naši družbi, ki uničujejo tradicionalno družino. Včasih 
na televiziji ali v filmih prikazujejo nemoralne junake in junakinje s posvetnimi merili in nam 
skušajo za vzornike ponuditi nekatere igralce in igralke, ki živijo vse kaj drugega kot zgledno 
življenje. Čemu bi morali slediti slepemu vodiču? Radio glasno predvaja veliko škodljive glasbe 
z nizkotnimi besedili, nevarnimi povabili in opisom skoraj vsake vrste zla, ki si ga lahko 
predstavljamo. 


Mi se moramo kot člani Cerkve Jezusa Kristusa svetih iz poslednjih dni zoperstaviti 
nevarnostim, ki obkrožajo nas in našo družino. V pomoč pri odločnosti ponujam več predlogov, 
pa tudi nekaj primerov iz svojega življenja. 


Začel bi z družinskim večerom. Ne moremo si privoščiti, da bi zanemarjali program, ki je 
navdihnjen iz nebes. Duhovno rast prinaša vsakemu članu družine in mu pomaga, da se bo 
zoperstavil skušnjavam, ki so vsepovsod. Lekcije, ki se jih naučimo doma, so najdaljnosežnejše. 
Predsednik Gordon B. Hinckley in njegovi predhodniki so izjavili: »Dom je temelj za pravično 
življenje. Nič drugega ne more prevzeti njegovega mesta ali izpolniti njegovih temeljnih nalog.« 


Dr. Glenn J. Doman, priznan pisec in medicinski strokovnjak, je napisal: »Novorojenček j Je 
skoraj natančen dvojnik računalnika brez programov, čeprav prekaša tak računalnik skoraj v? 
vseh pogledih. [...] Kar otroški [um] prejme v prvih osmih letih življenja, bo tam verjetno tudi 
ostalo. Če [um] v tem obdobju prejema napačne podatke, jih je izredno težko izbrisati.« Dr. 
Doman je dodal: »Največja dojemljivost v človeškem življenju je pri dveh, treh letih.« 


Všeč mi je misel: »Vaš um je podoben omari in vi zalagate police.« Poskrbimo, da police v svoji 
omari in police družinskih članov zalagamo z vsem, kar bo naši duši zagotovilo varnost in nam 

omogočilo, da se vrnemo k nebeškemu Očetu. Police lahko dobro založimo z evangelijskimi 
nauki, vero, molitvijo, ljubeznijo, služenjem, ubogljivostjo, zgledom in prijaznostjo. 


Drugič, spregovoril bi o dolgovih. To je čas sposojanja, čas, ko nam ponudbe za kreditne kartice 
vsak teden polnijo poštne nabiralnike. Običajno ponujajo zelo nizko obrestno mero, kar morda 
traja kratek čas, a to, česar običajno ne ugotovimo je, da se po preteku tega obdobja obresti 
skokovito dvignejo. Z vami bi delil izjavo predsednika J. Reubena Clarka ml., ki je bil pred 
mnogo leti član prvega predsedstva. Njegova resnica ne pozna časovnih meja. Dejal je: 


»V finančnih in ekonomskih krogih po vsem svetu velja pravilo, da moramo od sposojenega 
denarja plačati obresti. [...] 


Obresti nikoli ne spijo, ne zbolijo in ne umrejo. Nikoli ne gredo v bolnišnico. Delajo ob nedeljah 
in praznikih. Nikoli se ne odpravijo na počitnice. Nikoli ne gredo na obisk in ne potujejo. Ne 
udeležujejo se zabav. Nikoli jih ne odpustijo z dela ali vržejo iz službe. Nikoli ne delajo s 
skrajšanim delovnim časom. [...] Ko se zadolžite, vas obresti spremljajo vsako minuto dneva in 
noči. Ne morete se jim izogniti ali se jim izmuzniti. Ne morete jih odsloviti. Ne podlegajo 
rotenju, zahtevam ali ukazom. Kadar ste jim napoti ali jim prekrižate pot ali ne uspete zadostiti 
zahtevam, vas strejo.«' 


Bratje in sestre, zgrožen sem nad nekaterimi reklamami, ki jih vidim in slišim, ki priporočajo, da 
bi vzeli hipotekarno posojilo. Preprosto rečeno so to druge hipoteke na domove. Promoviranje 
takih posojil ima namen, da nas zmami, da si sposojamo več, da bi imeli več. Česar pa ne 
omenjajo, je dejstvo, da smo zaradi neodplačevanja"'drugega" plačila za hišo v nevarnosti, da 
hišo izgubimo. 


Izogibajte se modrovanju in opravičevanju, da so luksuzne stvari včerajšnjega dne postale nuja 
današnjega dne. Niso nujne, če jih sami ne napravimo takih. Veliko naših mladih parov želi 
začeti življenje z več avtomobili in domom, za kakršnega sta mama in oče delala celo življenje. 
Tako se zapletejo v dolgoročne dolgove na osnovi dveh plač. Morda se prepozno zavejo 
sprememb, ženske rodijo otroke, nekatere družine prizadene bolezen, izgubijo službo, zgodijo se 
naravne nesreče in pojavijo se druge situacije in nič več ne morejo odplačevati hipoteke, ki je 
slonela na prihodku dveh plač. 


Pomembno je, da živimo v skladu s svojimi prihodki. 
Tretjič, čutil sem, da moram spregovoriti materam, očetom, sinovom in hčeram. 


Vsaki materi in očetu bi rad rekel: Bodita dobra poslušalca. Sporazumevanje je v današnjem 
hitrem svetu tako pomembno. Vzemite si čas za poslušanje. Vi, otroci, pa se pogovarjajte z 
mamo in očetom. Morda je to težko dojeti, a vaši starši so šli skozi veliko izzivov, s katerimi se 
vi soočate danes. Pogosto lahko veliko sliko vidijo jasneje od vas. Vsak dan molijo za vas in so 
upravičeni do navdiha našega nebeškega Očeta, da vam svetujejo in ponudijo napotke. 


Matere, delite gospodinjske dolžnosti z otroki. Pogosto je enostavneje vse postoriti sam kot 


prepričati otroke, da vam pomagajo, a zanje je izredno pomembno, da se naučijo, kako 
pomembno je, da opravijo svoj del dolžnosti. 

Očetje, svetoval bi vam, da svoji ženi izkazujete ljubezen in prijaznost. Bodite potrpežljivi z 
otroki. Ne razvajajte jih preveč, saj se morajo naučiti, kako si utreti pot v življenju. 


Spodbujam vas, bodite na voljo svojim otrokom. Slišal sem, da ni na smrtni postelji še nihče 
izjavil, da si želi, da bi preživel več časa v pisarni. 


Všeč mi je naslednji primer, ki sem ga vzel iz članka Arthurja Gordona z naslovom »Dan na 
plaži«. Dejal je: 


»Ko sem imel okoli trinajst let, brat pa deset, nama je oče obljubil, da naju bo peljal v cirkus. A 
med kosilom je zazvonil telefon. Zaradi nujnega posla bi moral v mestno središče. Bila sva zelo 
razočarana. Nato sva ga slišala reči: "Ne, ne pridem. Moralo bo počakati." 


Ko se je vrnil k mizi, se je mati nasmehnila in rekla: "Pa saj cirkus se bo vrnil, veš?" 
"Vem,' je rekel oče,'otroštvo pa se ne bo.'«" 


Bratje in sestre, čas z vašimi otroki teče. Ne prelagajte trenutkov z njimi na kasneje. Nekdo je to 
povedal drugače: Živite le za jutri in danes boste imeli veliko praznih včerajšnjih dni! 


Starši, pomagajte otrokom, da si bodo zastavili cilje v zvezi s šolo in kariero. Pomagajte 
sinovom, da se bodo naučili olike in spoštovanja do žensk in otrok. 


Predsednik Hinckley je dejal: »Svet bo v nekaj letih tak, kakršno generacijo bomo vzgojili danes. 
Če vas skrbi prihodnost, poskrbite za vzgojo svojih otrok.«' 


Dobro bi lahko uporabili besede apostola Pavla ljubljenemu Timoteju: »Bodi pa vernim zgled v 
besedi, vedenju, ljubezni, veri in čistosti! 

Starši, živite tako življenje, da boste otrokom dober zgled! 


Vse družine pozivam: raziskujte svojo dediščino. Pomembno je spoznati, kolikor je mogoče, 
tiste, ki so živeli pred nami. Ko spoznavamo svoje prednike, odkrijemo nekaj o sebi. 


Spominjam se, da sem v fantovskih letih slišal o izkušnjah svojih prednikov Millerjev. Spomladi 
leta 1848 sta se moja prapraprastarša Charles Stewart Miller in Mary MeGowan Miller pridružila 
Cerkvi v rodni Škotski, zapustila dom v Rutherglenu na Škotskem in prečkala Atlantski ocean. 
Prispela sta do pristanišča v New Orleansu in s skupino svetih potovala po reki Misisipi navzgor 
do St. Louisa v Missouriju, kamor sta prispela leta 1849. Eden od njunih enajstih otrok, 
Margaret, je kasneje postala moja prababica. 


Ko je družina prispela v St. Louis in načrtovala, da bo zaslužila dovolj denarja, da bo odpotovala 
v Dolino Slanega jezera, je območje prizadela kolera. Družina Miller je bila hudo prizadeta: v 

dveh tednih so umrli mati, oče in dva sinova. Moja prababica Margaret Miller je bila tedaj stara 

Zaradi vseh smrti na območju ni bilo mogoče dobiti krst — za nikakršno ceno. Starejši preživeli 
fantje so razstavili ogrado za vole, da bi izdelali krste za preminule družinske člane. 


Devet preživelih osirotelih Millerjevih otrok in mož ene od starejših hčera so zapustili St. Louis 
spomladi leta 1850 s štirimi volovi in enim vozom in navsezadnje prispeli v Dolino Slanega 
jezera istega leta. 


Toliko hvaležnosti dolgujem tem in ostalim plemenitim prednikom, ki so imeli evangelij in 
Gospoda tako radi, da so bili pripravljeni žrtvovati vse, kar so imeli, celo svoje življenje, za 
Cerkev Jezusa Kristusa svetih iz poslednjih dni. Kako hvaležen sem za tempeljske uredbe, ki nas 
povežejo za vso večnost. 


Poudarjam pomen dela, ki ga opravljamo v Gospodovih templjih za preminule sorodnike. 


Le dva meseca nazaj na ta dan so se člani moje družine zbrali v templju v Salt Lake Cityju, da bi 
se pečatili za nekatere preminule prednike. To je bilo eno najduhovnejših doživetij naše družine 
in je poglobilo našo medsebojno ljubezen in našo obvezo, da živimo vredni svoje dediščine. 


Pred leti je najin najmlajši sin Clark obiskoval versko učno uro na Univerzi Brighama Younga. 
Učitelj je med predavanjem vprašal: »Clark, katerega dogodka iz življenja s svojim očetom se 
najbolj spominjaš?« 


Učitelj mi je kasneje pisal in povedal, kaj je Clark odgovoril razredu. Clark je dejal: "Ko sem bil 
še diakon v Aronovem duhovništvu, sva šla z očetom na lov na fazane v bližino Malada v Idahu. 
Bil je ponedeljek — zadnji dan lovske sezone na fazane. Prehodila sva številna polja in iskala 
fazane, a videla sva jih le nekaj in te sva zgrešila. Oče mi je nato rekel: 'Clark,' in je pogledal na 
uro, 'izprazniva puške, položila jih bova v ta jarek. Nato bova pokleknila in molila.' Mislil sem, 
da bo oče molil za več fazanov, a sem se zmotil. Pojasnil mi je, da je starešina Richard L. Evans 
iz zbora dvanajsterih hudo bolan in da bodo ob dvanajstih na ta ponedeljek člani zbora 
dvanajsterice — kjer koli bodo — pokleknili in se na ta način združili v goreči verni molitvi za 
starešino Evansa. Snela sva kapi, pokleknila in molila.« 


Dobro se spomnim te priložnosti, a nikoli se mi ni sanjalo, da me je sin opazoval, se učil in gradil 
svoje pričevanje. 


Pred več leti nam je časopis raznašal fant, ki časopisa ni vedno dostavil na pričakovani način. 
Včasih časopisa ni dostavil na verando, po nesreči ga je vrgel v grmovje ali celo blizu ceste. 
Nekateri, ki jim je dostavljal časopis, so se odločili, da bodo zbrali podpise za pritožbo. Nekega 
dne je delegacija prišla na naš dom in prosila mojo ženo Frances, naj podpiše peticijo. Zavrnila 
jih je in rekla: »Pa saj je le mlad fant in časopisi so zanj zelo težki. Nikakor ga ne bi želela 
kritizirati, saj dela po svojih najboljših močeh.« Veliko drugih pa je peticijo podpisalo in poslali 
so jo fantovim nadzornikom. 

Nekaj dni zatem, ko sem se vrnil z dela sem našel Frances vso objokano. Ko je končno lahko 
spregovorila, mi je povedala, da je ravnokar izvedela, da so telo malega raznašalca časopisov 
našli v njegovi garaži, kjer si je vzel življenje. Očitno je bila kritika, ki je je bil deležen, več kot 
je lahko prenesel. Kako hvaležna sva bila, da se nisva pridružila kritiziranju. To je bila za nas 
zelo živa lekcija glede pomena neobsojanja in prijaznega ravnanja z vsemi. 


Odrešenik bi moral biti naš vzornik. O njem je zapisano, da je napredoval »v modrosti, rasti in 
milosti pri Bogu in pri ljudeh«' in je »delal dobra dela. [. ..] zakaj Bog je bil z njim.«? 
Zapomnite si, da se Božja modrost zdi ljudem pogosto nespametna, a največja lekcija, ki se je 
lahko naučimo v smrtnosti je to, da kadar Bog spregovori in človek uboga, bo človek vedno imel 
prav. 


Da bi vedno sledili Knezu miru, ki nam je dobesedno pokazal pot, ki ji moramo slediti, saj bomo 
tako preživeli v teh nemirnih časih. Njegov božanski načrt nas lahko reši pred nevarnostmi, ki 
nas obdajajo z vseh strani. Njegov zgled nam kaže smer. Ko se je soočal s skušnjavami, jih je 
zatrl. Ko mu je bil ponujen svet, ga je zavrnil. Ko je bil naprošen, da žrtvuje življenje, ga je dal. 


Zdaj je pravi čas. To je pravi kraj. Molim, da bi mu sledili, v imenu Jezusa Kristusa, amen. 


OPOMBE 

3. How to Teach Your Baby to Read, 1963, 1964, str. 4345. 

4. Konferenčno poročilo, apr. 1938, str. 102—103. 

Sobotni popoldanski del 


Potrjevanje cerkvenih voditeljev 
predsednik Thomas S. Monson 
prvi svetovalec v prvem predsedstvu 


Bratje in sestre, predsednik Hinckley me je zaprosil, naj vam predstavim generalne osebnosti, 
področne člane sedemdeseterih, predsedstva pomožnih organizacij v Cerkvi, da bi jim izkazali 
podporo. 


Predlagano je, da izkažemo podporo Gordonu Bitnerju Hinckleyju kot preroku, vidcu in 
razodevalcu in predsedniku Cerkve Jezusa Kristusa svetih iz poslednjih dni; 7Thomasu Spencerju 
Monsonu kot prvemu svetovalcu v prvem predsedstvu in Jamesu Esdrasu Faustu kot drugemu 
svetovalcu v prvem predsedstvu. 


Tisti, ki soglašate, lahko to pokažete z dvigom roke. 

Kdor nasprotuje, lahko to pokaže enako. 

Predlagano je, da izkažemo podporo 7homasu Spencerju Monsonu kot predsedniku zbora 
dvanajstih apostolov; Boydu Kennethu Packerju kot vršilcu dolžnosti predsednika zbora 
dvanajstih apostolov in naslednjim članom tega zbora: Boydu K. Packerju, L. Tomu Perryju, 
Russellu M. Nelsonu, Dallinu H. Oaksu, M. Russellu Ballardu, Josephu B. Wirthlinu, Richardu 
G. Scottu, Robertu D. Halesu, Jeffreyju R. Hollandu, Henryju B. Eyringu, Dieterju F. Uchtdorfu 
in Davidu A. Bednarju. 

Tisti, ki soglašate, lahko to pokažete z dvigom roke. 


Ali kdo nasprotuje? 


Predlagano je, da izkažemo podporo svetovalcema v prvemu predsedstvu in dvanajstim 
apostolom kot prerokom, vidcem in razodevalcem. 


Vsi, ki soglašate, lahko to pokažete z dvigom roke. 

Če kdo nasprotuje, naj to pokaže enako. 

Predlagano je, da s 1. majem 2005 razrešimo naslednje področne člane sedemdeseterih, ki so: 
Jorge O. Abad, Carlos E. Agiiero, Marcos A. Aidukaitis, Gustavo A. Barrios, Renč J. Cabrera, 
Edison M. Cabrito, Tad R. Callister, Carl B. Cook, Reynaldo L. Cuyong, Jorge L. del Castillo, 
Benjamin De Hoyos, Lindsay T. Dil, Fred C. Dimaya, Enrigue R. Falabella, Roberto Garcia, 


Larry W. Gibbons, C. Scott Grow, John A. Harris, Merrill F. Higham, R. Randall Huff, Michael 
L. Jensen, Paul V. Johnson, Won Yong Ko, Wilfredo R. Lopez, Ronald L. Loveland, Jeffrey J. 

Marchant, Hans H. Mattsson, E. Israel Perez, Holger D. Rakow, Alfonso Ramos, Carlos C. 
Revillo st., Manfred H. Schiitze, J. Mitchel Scott, Jose A. Teixeira da Silva, Lowell M. Snow, 
Guillermo Torres, Roland N. Walker. 


Vsi, ki bi se nam radi pridružili v izkazovanju podpore, naj to pokažejo z dvigom roke. 


Predlagamo, da se z glasovanjem zahvale in iskrene hvaležnosti razreši generalno predsedstvo 
Osnovne: sestro Coleen K. Menlove, Sydney S. Reynolds in Gayle M. Clegg. 


Vsi, ki s tem soglašate, to lahko pokažejo z dvigom roke. 


Predlagamo, da podpremo starešino Marlina K. Jensena kot cerkvenega zgodovinarja/ 
zapisovalca. 


Vsi, ki s tem soglašate, to lahko pokažete z dvigom roke. 

Če je kdo proti, lahko to pokaže enako. 

Predlagamo, da podpremo Benjamina De Hoyosa, Davida F. Evansa, C. Scotta Growa, Richarda 
G. Hinckleya, Paula V. Johnsona, Paula E. Koellikerja, Paula B. Pieperja in Ulissesa Soaresa kot 
nove člane prvega zbora sedemdeseterih in Wona Yong Koa, Wolfganga H. Paula, Lowella M. 
Snowa in Paula K. Sybrowskyja kot nove člane v drugem zboru sedemdeseterih. 

Vsi, ki s tem soglašate, prosimo, da to pokažete z dvigom roke. 

Če je kdo proti, lahko to pokaže enako. 

Predlagano je, da izkažemo podporo naslednjim področnim članom sedemdeseterih, ki so: 
Nelson L. Altamirano, Manuel Araiz, Sergio E. Avila, Marcelo P. Bolfarini, Shayne M. Bowen, 
David R. Brown, Fernando E. Calderon, Milton da Rocha Camargo, Daniel M. Cafioles, I. 
Poloski Cordon, Federico F. Costales ml., John C. Dalton, Heber O. Diaz, Luis G. Duarte, 
Frerich Goarts, Ronald J. Hammond, Miguel Hidalgo, Patrick Kearon, Donald J. Keyes, 
Christiaan H. Kleijweg, Larry R. Lawrence, Robert W. Lees, F. Rene Loli, Glendon Lyons, Juan 
A. Machuca, Raymundo Morales, Brent H. Nielson, Carlos S. Obata, Alejandro M. Robles, 
Gerardo L. Rubio, Gvido Senkans, Fabian L. Sinamban, Dirk Smibert, Hans T. Sorensen, Eivind 
Sterri, Miguel R. Valdez, Gary W. Walker, Richard C. Zambrano. 

Vsi, ki soglašate, lahko to pokažete z dvigom roke. 


Če je kdo proti, lahko to pokaže enako. 


Predlagano je, da izkažemo podporo Cheryl Clark Lant kot generalni predsednici Osnovne, 
Margaret Swensen Lifferth kot prvi svetovalki in VIcki Fujii Matsumori kot drugi svetovalki. 


Vsi, ki soglašate, lahko to pokažete z dvigom roke. 


s9p! 


Predlagamo, da podpremo druge generalne osebnosti, področne sedemdesetere in predsednike 
pomožnih organizacij, ki jih trenutno zasedajo. 


Tisti, ki s tem soglašate, lahko to pokažete z dvigom roke. 

Če je kdo proti, lahko to pokaže enako. 

Očitno je, da je bila v glasovanju izkazana enotna podpora voditeljem. 
Bratje in sestre, hvala vam za vero in molitve! 


Sedaj prosimo novo poklicane generalne osebnosti in generalno predsedstvo osnovne, naj 
zasedejo svoje sedeže tu spredaj. 


Poročilo cerkvenega revizijskega oddelka, 2004 
Robert W. Cantwell 
(upravni direktor cerkvenega revizijskega oddelka) 


Za: prvo predsedstvo Cerkve Jezusa Kristusa svetih iz poslednjih dni 
Dragi bratje! 


Cerkveni revizijski oddelek je neodvisen od vseh drugih cerkvenih oddelkov in služb ter ima 
dostop do vseh zapisov in sistemov, ki jih potrebuje, da bi ocenil primernost nadzora nad 
prejemki in izdatki sredstev ter varoval Cerkveno premoženje. Osebje revizijskega oddelka 
sestavljajo pooblaščeni javni računovodje, pooblaščeni notranji revizorji, pooblaščeni revizorji 
informacijskih sistemov in drugi pooblaščeni izvedenci. 


Svčt za razporejanje desetine odobri porabo cerkvenih sredstev, kot je opisano v 120. razdelku 
Nauka in zavez. Ta svčt sestavljajo prvo predsedstvo, zbor dvanajstih apostolov in predsedujoče 
škofovstvo. Po prejemu odobritve za porabo cerkvenih sredstev, oddelki uporabijo odobrene 
proračune in porabijo sredstva v skladu s cerkvenimi smernicami in postopki. 


Cerkveni revizijski oddelek je na osnovi opravljenih revizij mnenja, da so prejemki, izdatki in 
lastnina Cerkve, v vseh materialnih pogledih, bili v letu 2004 uporabljeni in zabeleženi v skladu 
s primernimi računovodskimi postopki, odobrenimi proračuni ter cerkvenimi pravili in postopki. 


S spoštovanjem 


Robert W. Cantwell 
(upravni direktor cerkvenega revizijskega oddelka) 

Statistično poročilo za leto 2004 
pripravil F. Michael Watson 
(tajnik pri prvem predsedstvu) 


Bratje in sestre, prvo predsedstvo je izdalo naslednje poročilo o rasti in položaju Cerkve do 31. 
decembra 2004: 


Cerkvene enote 

število okolišev 2.665 

število misijonov 338 

število okrožij 646 

število oddelkov in vej 26.670 

Število članov Cerkve 

skupno število članov Cerkve 12.275.822 

prirast otrok, rojenih članom v letu 2004 98.870 
krsti spreobrnjencev v letu 2004 241.239 


Misijonarji 
redni misijonarji 51.067 


Templji 

Templji, posvečeni v letu 2004 3 

(Acera v Gani, Copenhagen na Danskem in Manhattan v New Yorku) 
Templji ponovno posvečeni v letu 2004 2 

(Anchorage na Aljaski in Sio Paulo v Braziliji) 

skupno število delujočih templjev 119 


Ugledni člani, ki so umrli od aprila lani 

Starešina Neal A. Maxwell iz ubora dvanajstih apostolov. 

Starešina David B. Haight iz zbora dvanajstih apostolov. 

Sestra Marjorie Pay Hinckley, žena predsednika Gordona B. Hinckleya, predsednika Cerkve. 
Sestra Ruby Olson Haight, vdova starešine Davida B. Haighta. 

Sestra Dantzel White Nelson, žena starešine Russella M. Nelsona iz zbora dvanajstih apostolov. 
Sestra Sarah Melissa Broadbent Paulsen Sorensen, nekdanja svetovalka v generalnem 
predsedstvu Osnovne in žena starešine Lynna A. Sorensena, nekdanjega člana sedemdeseterih. 
Sestra Naomi Maxfield Shumway, nekdanja generalna predsednica Osnovne. 

Sestra Olive Eileen Robinson Dunyon Christensen, nekdanja svetovalka v generalnem 
predsedstvu Osnovne. 

Sestra Joan Blackhurst Spencer, nekdanja generalna tajnica Društva za pomoč. 

Vrlina prijaznosti 
starešina Joseph B. Wirthlin 
iz zbora dvanajstih apostolov 


Prijaznost je bistvo celestialnega življenja. Človek s Kristusovimi vrlinami z drugimi ravna 
prijazno. 


Pred mnogimi leti, ko sem bil poklican za škofa, sem želel, da bi člani škofovstva obiskali manj 
aktivne člane, da bi videli, kaj bi lahko naredili zanje, da bi jim v življenje privedli evangelijske 
blagoslove. 


Nekega dne smo obiskali moškega petdesetih let, ki je bil priznan mehanik. Povedal mi je, da je 
bil nazadnje v cerkvi, ko je bil še deček. Tistega dne pa se je nekaj zgodilo. V razredu se je 
nespodobno obnašal in bil glasnejši kot bi smel, nakar se je učiteljica razjezila, ga povlekla iz 
razreda in mu rekla, naj se ne vrača. 


Nikoli se ni vrnil. 

Presenetilo me je, da je neprijazna beseda, izrečena pred več kot štiridesetimi leti, lahko imela 
tolikšen vpliv. Pa vendarle. Posledica tega je bila, da se ta moški ni nikoli vrnil v Cerkev. Pa tudi 
njegova Žena in otroci ne. 


Opravičil sem se mu in izrazil obžalovanje za takšno ravnanje. Povedal sem mu, kako žalostno 
je, da je ena nepremišljena beseda, izrečena davno tega, imela tolikšen vpliv, da je njegovo 
družino odrezala od blagoslovov, ki pridejo z dejavnostjo v Cerkvi. 


Rekel sem mu: »Čas je, da Cerkev popravi napako, ki se je zgodila pred štiridesetimi leti.« 


Poskušal sem po svojih najboljših močeh. Zatrjeval sem mu, da je dobrodošel in da ga 
potrebujemo. Zadovoljen sem bil, ko se je ta moški skupaj z družino vrnil v cerkev. Postali so 
neomajni in zvesti člani. Ta dobri brat je postal izjemno uspešen hišni učitelj, saj je razumel, 
kako ima lahko včasih tako nepomembna kot neprijazna beseda daljnosežne posledice, ki trajajo 
vse življenje in morda tudi dlje. 


Prijaznost je bistvo veličine in je osnovna značilnost najplemenitejših moških in žensk, ki jih 
poznam. Prijaznost je ključ, ki odpira vrata in oblikuje prijatelje. Mehča srce in kroji odnose, ki 
lahko trajajo vse življenje. 


S prijaznimi besedami ne dvigamo duha le v trenutku, ko so izrečene, temveč lahko več let 
ostanejo z nami. Nekega dne, ko sem bil na univerzi, mi je bil sedem let starejši moški čestital za 
igro v nogometni tekmi. Ni le pohvalil moje dobre igre, temveč je pripomnil, da sem pokazal 
pravo športno vedenje. Čeprav je do tega pogovora prišlo pred več kot šestdesetimi leti in je le 
malo verjetno, da se ta, ki me je pohvalil, spominja tega dogodka, se še vedno spomnim prijaznih 
besed, ki mi jih je tistega dne izrekel Gordon B. Hinckley, ki je danes predsednik Cerkve. 


Pozornost in prijaznost sta lastnosti, ki sta neločljivo povezani s predsednikom Hinckleyjem. Ko 
mi je leta 1963 umrl oče, je bil predsednik Hinckley prvi, ki je prišel k nam domov. Njegove 

prijaznosti ne bom nikoli pozabil. Moji materi je dal blagoslov in ji med drugim obljubil, da je 
veliko, česar se lahko veseli in da bo njeno življenje prijetno. Te besede so mojo mater in mene 
potolažile in nikoli ne bom pozabila njegovih besed. 


Prijaznost je bistvo celestialnega kraljestva. Prijaznost je, kako nekdo, ki ima Kristusu podobne 
lastnosti, ravna z drugimi. Prijaznost bi morala prevladovati v vsaki naši besedi in dejanjih bodisi 
v službi, v šoli, v cerkvi in zlasti doma. 


Jezus, naš Odrešenik, je bil največji vzor prijaznosti in sočutja. Ozdravil je bolne. Veliko časa je 
preživel v služenju enemu oziroma mnogim. Sočutno je govoril s Samarijanko, ki so jo mnogi 
zaničevali. Svoje učence je poučil, naj pustijo majhnim otrokom, da pridejo k njemu. Bil je 
prijazen do vseh, ki so grešili; obsojal je le greh, ne grešnika. Prijazno je dovolil tisočem 
Nefijcem, naj pristopijo k njemu in otipajo sledi žebljev na njegovih rokah in nogah. Pa vendar je 
njegovo največje dejanje prijaznosti v njegovi odkupni daritvi, ko nas je, pod pogojem, da se 
bomo pokesali, osvobodil pred vplivi smrti in pred vsemi vplivi greha. 


Prerok Joseph Smith je bil v svojem življenju vzor prijaznosti do vseh, starih in mladih. Neki 
otrok se prerokove prijaznosti takole spominja: 


»S starejšim bratom sva se odpravljala v šolo, ki je bila poleg zgradbe, znane kot Josephova 
opečnata shramba. Prejšnji dan je deževalo, zaradi česar so bila tla zelo blatna, zlasti na tej cesti. 
Z bratom Wallacom sva obtičala v blatu in ker nisva mogla ven, sva seveda čisto po otroško 
pričela jokati, saj sva mislila, da bova morala ostati tam. Ko sem pogledal navzgor, sem zagledal 
ljubljenega prijatelja otrok, preroka Josepha Smitha, ki nama je prihajal naproti. Kmalu naju je 
povlekel iz blata. Potem se je sklonil in očistil blato z najinih majhnih, težkih čevljev. Iz žepa je 
vzel robček in obrisal najine objokane oči. Govoril nama je prijazne in spodbudne besede in naju 


veselo odpravil naprej v šolo.«1 


Za prijaznost v domu ni nadomestila. Tega sem se naučil od svojega očeta, ki je vedno prisluhnil 
materinemu nasvetu. Zaradi tega je bil kot človek boljši, modrejši in prijaznejši. 


Poskušal sem slediti zgledu svojega očeta in prisluhnil ženinemu mnenju. Cenim njeno mnenje. 
Na primer, ko moja žena prične stavek z besedami: »Mislila sem, da boš [...]« takoj postanem 
pozoren in se poskušam spomniti, kaj sem naredil narobe. Pogosto sem se, še preden je žena 
dokončala stavek, domislil čudovitega opravičila. 


V resnici je moja žena vzor prijaznosti, miline in sočutja. Njeno mnenje, nasveti in podpora so 
bili neprecenljivi. Zaradi nje sem tudi sam boljši, modrejši in prijaznejši. 


Vaši otroci in tudi drugi slišijo besede, ki jih izrečete, zaznajo barvo vašega glasu, jezo oziroma 
mir v vaših besedah. Od nas se naučijo to, kar vidijo, bodisi prijaznih dejanj in besed bodisi 
neprijaznih. Nič ne odkriva našega značaja bolj kot to, kako doma ravnamo drug z drugim. 


Pogosto se sprašujem, zakaj nekateri mislijo, da morajo biti do drugih kritični. Predvidevam, da 
jim to pride v navado in da se tega tako navadijo, da o tem pogosto niti ne razmišljajo. Kritični 

so do vsega in vsakogar. Moti jih, kako sestra Jones vodi glasbo, kako brat Smith poučuje 
oziroma kako vrtnari. 


Temu pogosto sledijo posledice, celo tedaj ko mislimo, da s svojim kritiziranjem ne škodimo. 
Spominjam se dečka, ki je škofu izročil ovojnico s prispevki in mu povedal, da je zanj. Škof, ki 
je to priložnost izkoristil za poučevanje, je dečku pojasnil, da bi moral na lističu za prispevke 
označiti, ali gre za desetino, postno darovanje ali kaj drugega. Deček je vztrajal, da denar 
namenja osebno škofu. Ko ga je škof vprašal zakaj, je deček odgovoril: »Zato, ker moj oče pravi, 
da ste eden »najbolj ubogih« škofov, kar smo jih imeli.« 


Cerkev ni kraj, kjer bi se zbirali popolni ljudje, da bi govorili popolno, mislili popolno in čutili 
popolno. Cerkev je kraj, kjer se zbirajo nepopolni ljudje, da bi drug drugega spodbujali in 
podpirali in drug drugemu služili, ko vztrajamo na poti ki vodi k nebeškemu Očetu. 


Vsakdo bo šel po drugi življenjski poti . Vsakdo drugače napreduje. Verjetno ne boste trpeli 
zaradi istih skušnjav, kot vaš brat. Moč, ki jo imate, se drugim morda zdi nemogoča. 


Nikoli ne glejte zviška na tiste, ki so manj popolni kot vi. Ne vznemirjajte se, ker nekdo ne zna 
šivati tako dobro kot vi, ker ne zna metati ne veslati ne pleti in ne žareti, tako dobro kot vi. 


Vsi smo otroci nebeškega Očeta. Tukaj smo z istim namenom: da se Gospoda naučimo ljubiti iz 
vsega srca, iz vse duše, z vsem mišljenjem in z vso močjo in da ljubimo svojega bližnjega kakor 
samega sebe." 


Svojo vrednost v Božjem kraljestvu lahko izmerimo tudi tako, da se vprašamo: »Kako uspešen 
sem, ko pomagam drugim doseči njihov potencial? Ali podpiram druge v Cerkvi ali jih 
kritiziram?« 


Če kritizirate druge, kritizirate Cerkev. Če krepite druge, krepite Božje kraljestvo. Kot nebeški 
Oče bi tudi mi morali biti prijazni do drugih. 


Starešina James E. Talmage, človek, ki se ga vsi spominjamo po njegovih naukih, je sosedom, ki 
so bili popolni tujci, v stiski izkazal veliko prijaznost. Preden je postal apostol, se je kot mladi 
očka zavedal velikega trpljenja, s katerim so se soočili sosedje, katerih veliko družino je 
prizadela strahotna in zelo nalezljiva bolezen, davica. Ni ga motilo, da niso bili člani Cerkve, 
ampak je ukrepal iz prijaznosti in dobrotljivosti. Društvo za pomoč si je zelo prizadevalo, da bi 
našli ljudi, ki bi bili pripravljeni pomagati, a jim zaradi nalezljivosti te bolezni ni uspelo. Ko je 
James prišel tja, je bil eden od otrok že mrtev, dva druga otroka sta zaradi bolezni hudo trpela. 
Tudi dojenček je kazal znake bolezni. Nemudoma se je lotil dela. Počistil je onesnaženo hišo, 
pripravil malo trupelce za pokop, umil in poskrbel za ostale bolne otroke, za kar je potreboval 
ves dan. Ko se je naslednje jutro vrnil, je ugotovil, da je tisto noč umrl še eden od otrok. V svoj 
dnevnik je napisal: »Deklica je še vedno strašno trpela. Objela me je okoli vratu, pogosto kašljala 
vame... a vendar je nisem mogel odvrniti od sebe. Pol ure preden je umrla, sem hodil po 
stanovanju s tem malim bitjem v rokah. V hudih bolečinah je ob desetih zjutraj umrla. V roku 
štiriindvajsetih ur so tako umrli trije otroci. Potem je pomagal družini pri pripravah na pogreb in 

govoril na pogrebni slovesnosti." Vse to je storil za družino tujcev. Kakšen čudovit zgled 
prijaznosti, kakršno je izkazoval Kristus! 


Ko smo prijazni, ne sodimo. Odrešenik je učil: »Ne sodite in ne boste sojeni. Ne obsojajte in ne 
boste obsojeni. Odpuščajte in vam bo odpuščeno.«" Prav tako je učil: »S kakršno sodbo namreč 
sodite, s takšno boste sojeni, in s kakršno mero merite, s takšno se vam bo merilo. 


Vprašali boste: »Kaj pa, če so ljudje nesramni?« 

Radi jih imejte. 

»In če so sovražni?« 

Radi jih imejte. 

»Kaj pa, če so žaljivi? Takrat moram zagotovo ukrepati?« 
Radi jih imejte. 

»Če so svojeglavi?« 

Odgovor je isti. 

Bodite prijazni. 

Radi jih imejte. 


Zakaj? V svetih spisih je Juda učil: »Do omahljivcev bodite usmiljeni.«" Kdo ve, kakšen 
daljnosežen vpliv imamo lahko, če smo prijazni? 


Bratje in sestre, evangelij Jezusa Kristusa presega umrljivost. Naše tukajšnje delo je le senca 
večjih in neslutenih stvari, ki bodo prišle. 


Nebesa so se odprla preroku Josephu Smithu. Videl je živega Boga in njegovega Sina, Jezusa 
Kristusa. 


Danes nam prerok Gordon B. Hinckley daje smernice za naš čas. 
Tako kot nebeški Oče ljubi nas, bi tudi mi morali ljubiti vse njegove otroke. 


Bodimo vzor prijaznosti in vedno živimo po Odrešenikovih besedah: »Po tem bodo vsi spoznali, 
da ste moji učenci, če boste med seboj imeli ljubezen.«" O teh resnicah vam pričujem v svetem 
imenu Jezusa Kristusa, amen. 


OPOMBE: 

1.Margarette Melntire Burgess v Juvenile Instructor, 15. jan. 1892, str. 66—77.. 

2.Mk 12:30, 31. 

3.Gl. John R. Talmage-Educator, The Talmagae Story: Life of James E. Talmage — Educator, 
Scientist, Apostle, 1972, str. 112—114. 

4.1k 6:37. 

5.Mt 7:1-2. 

6.Jud 1:22. 

Zln49:35. 


xa s 


Moč misijonarskega vodiča: »Pridigajte moj evangelij!« 
starešina Richard G. Scott 
iz zbora dvanajstih apostolov 


Spodbujam vas, da sami spoznate, kako vam ta neverjeten vir lahko pomaga pri misijonarskih 
prizadevanjih. 


Zelo hvaležen sem, da vam lahko spregovorim o zanimivem razvoju, ki bo vsakemu od nas 
omogočil, da bo z ljubljenimi in prijatelji spregovoril o veličastnem sporočilu o obnovi Cerkve 
Jezusa Kristusa. Slednje razvnema misli in srca naših misijonarjev, kajti pomaga jim, da svoje 
sporočilo poučujejo z močjo in pričujejo o Gospodu, Jezusu Kristusu, in o njegovem preroku, 
Josephu Smithu, ne da bi bili pod pritiskom predpisanega dialoga. Prvotno je bil namenjen kot 
pomoč rednim misijonarjem, dokler ni bilo ugotovljeno, da je to gradivo nadvse koristno tudi za 
starše, ki bi svojim otrokom radi pomagali pri pripravah na misijon. Tako fantje kakor dekleta, 
kot tudi nekateri pari, ta vir uporabljajo za priprave pred odhodom v misijonarsko središče za 
usposabljanje misijonarjev. Nekateri duhovniški voditelji so potrdili vrednost njegove vloge pri 
pripravah bratov z Aronovim duhovništvom na misijon. Ta pripomoček je neprecenljiv pri 
prizadevanjih duhovništva in drugih organizacij, da bi novim članom pomagali postati močnejši 
v pričevanju in poslušnosti. Govorim o novem vodiču, Pridigajte moj evangelij!, in o njegovih 
dodatnih pripomočkih za načrtovanje, kot je misijonarski urnik. 


Naj vam povem, zakaj sem tako navdušen nad priročnikom Pridigajte moj evangelij!. Naša 
misijonarska prizadevanja so sedaj tako jasna, kot še nikoli doslej. Leta sem spraševal skupine 
misijonarjev, »kaj je namen vašega misijona«. Njihovi odgovori so se močno razlikovali. Večina 
ni imela nobenega konkretnega namena, da bi organizirala svoja prizadevanja. Prva stran tega 
vodiča misijonarje močno osredotoči na njihov namen: »Ljudi pozovite, naj pridejo k Kristusu, 
tako da jim pomagate sprejeti obnovljeni evangelij preko vere v Jezusa Kristusa in njegove 
odkupne daritve, kesanja, krsta, prejetja daru Svetega Duha in vztrajanja do konca.« Vsebina 
nato predlaga, kako naj to naredijo po Duhu. 


Prejšnje misijonarsko gradivo je bilo učinkovito za tisti čas, toda svet se je drastično spremenil. 
Vrednote, ki so živa skala družbe, napada Satan in njegovi zavezniki. Nastala je potreba po 
izboljšanju oznanjevanja polnosti resnice, ki jo je Bog ponovno poslal na Zemljo. Ta vključuje 
razumevanje Božjega načrta sreče in kako je bil obnovljen na Zemlji preko njegovega 
edinstvenega preroka Josepha Smitha. Pojasnjuje tudi, da je Cerkev Jezusa Kristusa s svojim 
duhovniškim polnomočjem za delovanje v Božjem imenu ponovno na Zemlji v svoji polnosti. 
Prav je učil predsednik Hinckley: »Vrsto let smo imeli standardno zbirko misijonarskih lekcij. 
To je obrodilo veliko dobrega. Na žalost pa je ta metoda v vse prepogosto postala na pamet 
podana predstavitev, v kateri je bilo premalo Duha in osebnega prepričanja. [Misijonarji] bi 
morali obvladati koncepte lekcij. Toda koncepte bi morali poučevati z lastnimi besedami pod 
vplivom Svetega Duha.« To načelo je temeljni steber v priročniku Pridigajte moj evangelij!. 
Misijonarji po svetu sedaj v misli in srca sprejmejo sporočilo o obnovljenem evangeliju Jezusa 
Kristusa, načrt odrešitve, osnovne zapovedi in evangelijske postave ter uredbe. Lekcije podajajo 
z lastnimi besedami in pod vodstvom Duha. To osredotočanje je drastično izboljšalo njihova 
misijonarska prizadevanja. 

Pridigajte moj evangelij! vsebuje poglavja, ki podajajo izjemno dragocene podatke, kako 
prepoznati in razumeti vodstvo Svetega Duha. Navedeni so odlomki iz svetih spisov, kako naj 
učinkovito preučujejo in kako naj izpopolnijo svoje poučevalne sposobnosti. Eno poglavje 
pojasnjuje, zakaj je Mormonova knjiga sklepnik naše vere, kako odgovoriti na globoka vprašanja 
duše, kako utrditi vero in ljudem pomagati, da se bodo približali Bogu. Dodatna navodila 
pojasnijo, kako je Mormonova knjiga oprijemljiv vir, ki ga lahko uporabi posameznik, da prejme 
potrditev o resničnosti našega sporočila. Misijonarja uči, kako naj si prizadeva za krščanske 
lastnosti, kot so upanje, dobrotljivost in ljubezen, kajti ljubezen je temelj vsega pomenljivega 
misijonarskega služenja. Podani so čudoviti predlogi za učenje jezika misijona. Predstavljena so 
jasna, učinkovita orodja za načrtovanje, ki misijonarjem pomagajo pri modrem izkoristku časa. 
Predstavljene so preverjene metode, kako prepoznati in pripraviti ljudi za poučevanje. Podane so 
praktične smernice, kako posameznikom pomagati prevzeti in spolnjevati obveznosti, ki vodijo 
do krsta, potrditve in dejavnosti v Cerkvi. Vodič vsebuje orodja za povezovanje prizadevanj 
rednih misijonarjev, voditeljev okolišev ter oddelkov in članov. Z njegovo pomočjo več novih 
članov lahko varneje pride v družino Cerkve. Večje je zagotovilo, da bodo tisti, ki s krstom in 
potrditvijo nase prevzamejo ime Jezusa Kristusa in se obvežejo, da bodo spolnjevali njegove 
zapovedi, njegove obljubljene blagoslove prejemali vse življenje. 


Z uporabo navdihnjene vsebine v priročniku Pridigajte moj evangelij! so številni misijonarji 
močno razvili svojo zmožnost, da poučujejo prepričljivo in da jih navdaja potrjujoča priča 
Svetega Duha. Nedavno sem dva pomočnika predsednika misijona prosil, naj mi povesta o 
videnju Josepha Smitha, jaz pa bom igral vlogo raziskovalca. Nameraval sem ju močno izzvati, 
da bi videl, kako se bosta odzvala. Vendar je bila iskrenost njunega sporočila, čistost njunega 
namena, spretnost, s katero sta sporočilo podala, celo v delu s primeri, tako nepremagljiva, da 
tega nisem mogel storiti. O njihovem napredku se lahko prepričate sami. Povabite misijonarje, 
naj vam doma predstavijo prvo lekcijo. Še bolje, povabite sosede, naj pridejo k vam domov, da 
jih bodo misijonarji poučevali. Pod vodstvom Duha bodo v svojih lastnih besedah pojasnili, kako 
je nebeški Oče vsa obdobja uporabljal preroke, da je svoj načrt sreče posredoval svojim otrokom. 
Občutite njihovo pričevanje, ko bodo pričevali o veličastnem videnju, v katerem sta se Bog Oče 
in njegov sin, Jezus Kristus, prikazala Josephu Smithu. Spretno bodo razkrili sočasne dogodke, 

ki so obnovili polnost evangelija s polnomočjem za ponovno delovanje v imenu Boga na Zemlji. 
Misijonarje prav tako lahko spremljate, ko ta načela navdihujočih resnic poučujejo druge. Vaša 
navzočnost bo močno bodrila tiste, ki bodo te dragocene resnice slišali prvič. 


Intenzivna prizadevanja s strani prvega predsedstva, zbora dvanajsterih, drugih generalnih 
osebnosti in najsposobnejših skupin predanega izkušenega osebja v Cerkvi so pripravila 
priročnik Pridigajte moj evangelij! in njegove pripomočke za načrtovanje. Tisti, ki so sodelovali 
pri njegovem nastajanju, so priče Gospodovega navdihujočega vodenja po Svetem Duhu pri 
zasnovi, oblikovanju in izdelovanju gradiva v priročniku Pridigajte moj evangelij!. 


Po obsežnem preverjanju na 14 misijonih so priročnik Pridigajte moj evangelij! dopolnili. Nato 
so ga pregledali, dopolnili in ga odobrila v prvo predsedstvo in zbor dvanajsterih. 15. oktobra 
2004 je bil priročnik Pridigajte moj evangelij! predstavljen predsednikom misijonov in 
misijonarskim voditeljem po vsem svetu preko satelitskega predvajanja. Vsakemu misijonarju po 
svetu so dali angleški izvod. Čeprav številni niso govorili angleško, so se čutili kot del obnove 
naših misijonarskih prizadevanj. Zanimivo je bilo, da je to nekatere misijonarje, ki govorijo tuj 

jezik, spodbudilo, da bi se naučili angleščino. V začetku tega leta so izšli prevodi priročnika v 
japonščini, korejščini, španščini in portugalščini. Do konca leta načrtujemo, da bo priročnik na 
voljo v večini jezikov, ki jih govorijo misijonarji. 


Priročnik Pridigajte moj evangelij! pa ne prinaša koristi le misijonarjem: 


« Žena nekega predsednika misijona je priročnik Pridigajte moj evangelij! skupaj z odlomki iz 
svetih spisov preučila in premišljevala o vsaki zapisani besedi. Nato je naredila, česar si prej ni 
upala — bližnjega sorodnika je prosila, naj premišljuje o Mormonovi knjigi. Sprejel je njeno 
povabilo in kar mu je močno koristilo. 


« Druga družina priročnik Pridigajte moj evangelij! uporablja kot pomoč pri pripravah svojih 
otrok na misijon. Poročala sta: »Najin sedemnajstletnik je prvi dobil zadolžitev. Kot sva 
pričakovala, je poiskal najkrajši odlomek v knjigi. Njegova lekcija, dolga dvajset minut, je bila 
vseeno iskren izraz načel, ki jo je zaključil z odlomkom iz svetih spisov in pričevanjem.« 


« Tole je od očeta, ki sina pripravlja na misijonarsko služenje: »Priročnik Pridigajte moj 
evangelij! [...] mi je dal vpogled in jasno razumevanje namena življenja, mojih dolžnosti in 
odgovornosti kot člana Cerkve, kot očeta in moža [...]. Prav tako mi je dal konkretna orodja, da 
bolje sledim temu potovanju [...].« Njegov sin je bil včeraj dan poklican za misijonarja. 


Narejenega je bilo veliko dobrega v kratkih sedmih mesecih, preden smo dobili učbenik 
Pridigajte moj evangelij!, najboljši del pa bo prišel takrat, ko bomo vsi spretneje uporabljali ta 
neverjetni misijonarski pripomoček. 


Spodbujamo vas, da to gradivo uporabljate v predsedstvu, na sestankih duhovniškega izvršilnega 
odbora in v oddelčnih svetih, da boste zagotovili, da bodo tisti, ki sklenejo krstne zaveze v 
življenju, prejeli vse sadove članstva v Cerkvi. Z uporabo novega obrazca o napredku 
posameznikov, ki se pripravljajo na krst, so lahko prizadevanja misijonarjev in članov učinkovito 
usklajena. Prepričan sem, da bo več novih članov lažje uresničilo svojo željo, da bi ostali 
dejavni, če bodo člani in misijonarji delali skupaj po načelih priročnika Pridigajte moj 
evangelij! 


Sporočilo prvega predsedstva v priročniku Pridigajte moj evangelij! daje misijonarjem veliko 
motivacijo, morda pa bo spodbudil tudi vas pri vaših misijonarskih prizadevanjih. Izjavlja: »Ni 
nujnejšega dela kot to [...]. Namen priročnika Pridigajte moj evangelij! je, da bi vam pomagal, 
da bi bili bolje pripravljeni, bolj duhovno zreli misijonarji in prepričljivejši učitelji [...]. IZzivamo 
vas, da se dvignete na raven predanosti, da boste pomagali nebeškemu Očetu pri njegovem 
veličastnem delu [...]. Gospod vas bo nagradil in vas bogato blagoslovil, če mu boste služili 
ponižno in v duhu molitve.« 


Ste dobili vpogled? Tako navdušeni boste kakor jaz, ko boste v osebnem življenju spoznavali in 


uporabljali to misijonarsko orodje. V nasprotju s prejšnjimi viri rednih misijonarjev je priročnik 
Pridigajte moj evangelij! v cerkveni prodaji na voljo vsem voditeljem oziroma članom. 

Verjetno pa bo opaziti največje koristi priročnika Pridigajte moj evangelij! v življenju nekdanjih 
misijonarjev, ki bodo močnejši starši, sposobnejši cerkveni voditelji in boljši strokovnjaki zaradi 
rasti, ki jo povzroči razumevanje in udejanjanje navdihnjene vsebine. 


V imenu naših misijonarjev po svetu izražam globoko hvaležnost vsem, ki so sodelovali pri 
pripravah, tisku in razpečevanju priročnika Pridigajte moj evangelij!. Hvaležni smo za vsakega 
predsednika misijona in misijonarja, ki obvlada njegovo učinkovito uporabo. Predvsem pa smo 
hvaležni Gospodu za njegov navdih. Spodbujam vas, da sami spoznate, kako vam ta neverjetni 
vir lahko pomaga pri misijonarskih prizadevanjih, bodisi ko kot starši pripravljate otroka na 
misijon, ko kot cerkveni voditelj pomagate novim članom, ko evangelij oznanjate kot član 
oziroma posameznik, ki se pripravlja na služenje. Naj vas Odrešenik pri blagoslovi in navdihuje, 
kajti on živi! V imenu Jezusa Kristusa, amen. 


OPOMBE 
1. »Misijonarsko služenje«, svetovni sestanek za usposabljanje voditeljev, 11. jan. 2003, str. 19. 
2. Pridigajte moj evangelij!, 2004, v. 


Dragocenost duš 
Starešina Harold G. Hillam 
iz Sedemdeseterice 


Ko spoznamo, kako nekdo lahko vpliva na druge [...], se torej morda niti ni čuditi, da nas 
Gospod opominja: »Pomnite, kakšna je dragocenost duš!« 


Eden od govorov, ki sem jih pred leti slišal na večernem sobotnem delu konference okoliša, se 
mi je za vedno vtisnil v spomin. Govorila je mlada mamica. Takole je dejala: 


»Ukvarjala sem se z rodoslovjem svojega pradedka. Vsi v njegovi veliki družini s sinovi in 
hčerami so bili člani Cerkve. 


Moj pradedek,« je dejala, »je neke nedelje z družino zapustil cerkev in nikoli se niso vrnili. Ne 
ve se, zakaj.« 


Nato je dejala: »Ob raziskovanju sem ugotovila, da ima pradedek več kot 1.000 potomcev.« 


In zatem je izrekla nekaj, česar ne morem pozabiti: »Med 1.000 potomci sem jaz danes edina 
aktivna članica Cerkve.« 


Ko je izgovorila besede, sem se zamislil: »Jih je le 1.000 ali morda več?« 


Odgovor je očiten. Duhovnega vpliva, ki bi ga družina lahko imela na sosede in prijatelje, ni 
bilo. Nihče od sinov niti hčera ni služil kot misijonar, in tisti, ki bi jih ganilo njihovo pričevanje, 

se niso krstili, in tisti, ki se niso krstili, niso šli na misijon. Da, zaradi pradedkove odločitve jih 
verjetno danes več tisoč ni v Cerkvi in na tem sestanku. 


Ko sem jo poslušal, sem pomislil: »Kakšna tragedija!« Ko bi bil v tistem trenutku tam, bi lahko 
očetu, družini, duhovniškim voditeljem rekel nekaj, kar bi pomagalo preprečiti katastrofo za 
družino in toliko prihodnjih rodov, ki bodo sledili. 


No, zgubljena priložnost je del preteklosti. Zdaj gledamo v sedanjost in v prihodnost. Vsem, ki 
se znajdete v enakem položaju kot pradedek, bi rekel: Mar ne bi pretehtali, kaj morda počnete 
svoji družini in vsem prihodnjim rodovom? Mar se ne bi zamislili nad učinkom svojih misli in 
dejanj? 


Če imate pomisleke glede cerkvenega nauka, upoštevajte nasvet, ki ga je predsednik Gordona B. 
Hinckley lani na velikem sestanku v Parizu v Franciji povedal več kot 2.000 članom. Dejal je: 
»Rotim vas, moji bratje in sestre, če podvomite o katerem koli nauku Cerkve, ga preizkusite. 
Preverite ga. Živite po načelu. Pokleknite in molite o njem in Bog vas bo blagoslovil, da boste 
spoznali resničnost tega dela.« 


Če čutite, da so vam storili krivico, bodite pripravljeni, da odpustite. Če vas iz nekega razloga 
muči neprijeten spomin, ga pozabite. Pogovorite se s škofom, pogovorite se s predsednikom 
okoliša, kadar je to potrebno. 


Vsem, posebno tistim, ki boste nekega dne postali pradedki in prababice: večni blagoslovi vas in 
vašega potomstva so zdaleč pomembnejši od vsakega ponosa, ki bi odvzel toliko pomembnih 
blagoslovov vam in veliko drugim. Kralj Benjamin nas v Mormonovi knjigi opominja: »In še 
več, želel bi, da bi pretehtali blagoslovljeno in srečno stanje tistih, ki spolnjujejo Božje zapovedi. 
Kajti glejte, blagoslovljeni so v vseh rečeh, tako posvetnih kot duhovnih; in če vzdržijo zvesto do 
konca, so sprejeti v nebesa, da bodo bivali z Bogom v stanju neskončne sreče. O, pomnite, 
pomnite, da je to res; kajti Gospod Bog je govoril.« (Mozija 2:41) 


Tisti, ki ste otroci v domu bodočih nespametnih pradedkov, lahko vztrajate v zvestosti. Lahko ste 
zgled doma in vsem okrog vas. Opravite lahko svoj del, ko vnašate mir in sožitje v dom in med 
tiste, s katerimi se družite. Vi lahko težavo razrešite, ne pa jo povzročite. Spomnite se, ko je v 
Mormonovi knjigi oče Lehi godrnjal, ga je pravični sin Nefi spodbudil in poiskal rešitev za 
težave. V mnogo primerih pravični otroci umirijo čoln, ki pluje po nemirnih vodah. 


Kako si želim, da bi vsi vi škofje in predsedniki okolišev prisostvovali na sestanku, ki sem se ga 
udeležil s tedanjo peščico področnih predstavnikov. Slišali smo, kako je starešina L. Tom Perry 
potencialne starešine in vse, ki niso aktivni, bodoči pradedki, primerjal s termometrom. Spomnil 
nas je, da je med njimi veliko posameznikov, ki so več kot le topli. Vrnili bi se, če bi jih nekdo 
že samo opogumil in jim kazal pot. 


Želel bi vam povedati o okoliški konferenci, ki sem se je moral udeležiti. Reorganizirali so 
okoliš. Razrešiti so morali predsednika okoliša in njegova dva svetovalca ter poklicati novo 
predsedstvo. Predsednik okoliša je bil mlajših let in je že skoraj deset let čudovito služil. Bil je 
duhovni velikan, pa tudi upravni velikan. V osebnem razgovoru mi je povedal, kako je veliko 

odgovornosti za delovanje okoliša poveril svojima svetovalcema in velikem svčtu in bil tako 
prost za razgovore z vsemi, ki so potrebovali opogumljanje. Posameznike in pare je povabil v 
pisarno. Spoznal jih je, se posvetoval z njimi in jih povabil, naj se izboljšajo, si uredijo življenje 
in prejmejo blagoslove, ki so jih deležni vsi, ki sledijo Gospodu. Pomagal jim je tako, da jih je 
zaupal v skrb sposobnemu voditelju, učitelju, ki jim je pomagal razumeti lepote nauka. Nato mi 
je povedal, da je med razgovori pogosto vprašal, ali bi želeli blagoslov. »Roke sem položil na 
glavo veliko članov v okolišu,« je dejal. 


Dvomim, da sem že kdaj videl toliko solz, kot sem jih naslednjega dne med generalnim delom 
okoliške konference. Pa ne zato, ker bi čutili, da predsednika okoliša ne bi smeli razrešiti, pač pa 
zaradi globoke ljubezni mladega predsednika okoliša, ki jim je blagoslovil življenje. Po navdihu 
sem vprašal: »Kolikim med vami je predsednik okoliša položil roke na glavo?« Začuden sem bil 
nad velikim številom ljudi, ki so dvignili roke. Takrat sem pomislil: »Koliko ljudi bo 
blagoslavljalo ime tega velikega moža ne le zdaj, pač pa vso večnost? Da, to bodo pradedki, ki 
bodo zaradi ljubečega voditelja zapustili dediščino rodovom tisočev, ki ga bodo blagoslavljali.« 


Ko vidimo, kakšen učinek ima en človek na življenja tolikih, nas morda ne čudi več, da nas 
Gospod opominja : »Pomnite, dragocenost duš je velika v Božjih očeh.« (NaZ 18:10) 


Molim, da bi vsak od nas pretehtal, kaj lahko naredimo, da bi pomagali tistim, ki bodo postali 
bodoči pradedki, pa če smo majhni otroci, najstniki ali odrasli. Tako bo vsak zapustil kot 
dediščino pravičnost tistih, ki poznajo in imajo radi Gospoda. V imenu Jezusa Kristusa, amen. 


—RKLZRRPM Mn 


Desetina — zapoved tudi za revne 
starešina Lynn G. Robbins 
od sedemdeseterih 


Iskreno žrtvovanje je bilo za zveste značilno od samega začetka. 


V delu Božična pesem, brezčasni klasiki Charlesa Diekensa, je Bob Cratchit upal, da bo božič 
lahko preživel z družino. »Če bi bilo primerno, gospod?« je prosil svojega delodajalca, gospoda 
Scrooga. '»Ni primerno,« je dejal Scrooge, »in ni pošteno. Če bi moral ustaviti pol kraljestva, bi 
vi mislili, da imam slabo navado, [-..] in vendar,« je rekel Scrooge, »ne mislite, da imam slabo 
navado, če dam plačilo za ves dan za nič dela.« Uradnik je opazil, da je bilo to samo enkrat na 
leto. »Slab izgovor za krajo vsakega 25. decembra!« je dejal Scrooge." Kajti za Scrooga, kakor 
za vsakega sebičnega oziroma »naravnega človeka«, žrtvovanje ni nikoli primerno. 


Naravni človek je nagnjen k temu, da misli nase — ne le da sebe postavlja na prvo mesto, 
temveč da na drugo mesto redko, če sploh kdaj, postavlja koga drugega, niti Boga ne. Kajti za 
naravnega človeka žrtvovanje ni samoumevno. Ima nenasitno željo po več. Zdi se, da njegove 
tako imenovane potrebe vedno presegajo njegov prihodek, tako da je »dovolj« vedno izmuzljiv 
cilj, kakor je bilo pri skopuhu Scroogu. 

Ker je naravni človek naravnan k temu, da vzame oziroma porabi vse, je Gospod modro 
zapovedal starim Izraelcem, naj žrtvujejo, ne zadnjih in najšibkejših v čredi, ampak prvence — 
ne ostankov s polja, ampak prve pridelke (gl. Mz 26:2; Mozija 2:3; Mojzes 5:5). Iskreno 
žrtvovanje je znamenje zvestih od začetka. 


Med temi, ki ne žrtvujejo, sta dve skrajnosti: prva je požrešen bogatin, ki noče, in druga je revni 
obubožanec, ki verjame, da ne more. Toda kako lahko rečete nekomu, ki strada, naj je manj? Ali 
je kje tako huda revščina, da bi se več ne smelo pričakovati žrtvovanja, oziroma ali je kakšna 
družina tako revna, da ji ne bi bilo več treba plačevati desetine? 


Gospod nas pogosto poučuje s skrajnostmi, da bi nam ponazoril neko načelo. Zgodba o vdovi iz 
Sarepte je primer skrajne revščine, ki naj bi nas učila nauka, da usmiljenje ne more oropati 
žrtvovanja, prav kakor ne more oropati pravice. Pravzaprav prava mera žrtvovanja ni, kar človek 
daje za žrtvovanje, temveč bolj to, kar človek žrtvuje, da lahko daje (gl. Mk 12:43). Vera takrat, 
ko je omara polna, ni tako na preizkušnji, kakor takrat, ko je prazna. V teh odločilnih trenutkih 
kriza ne oblikuje značaja, temveč ga pokaže. Kriza je preizkus. 


Vdova iz Sarepte je živela v dneh preroka Elija, na besedo katerega je Gospod tri leta in pol nad 
deželo pošiljal sušo (gl. Lk 4:25). Lakota je postala tako huda, da so bili številni na pragu smrti. 
V teh okoliščinah srečamo vdovo. 


Gospod reče Eliju: »Vstani in pojdi v Sarepto [...]. Glej, zapovedal sem neki vdovi tam, da te bo 
hranila.« (1 Kr 17:9) Zanimivo je, da Eliju ni zapovedano oditi v Sarepto, dokler vdova in sin 
nista na pragu smrti. Njena vera je na preizkušnji prav v tem drastičnem trenutku — ko se sooča 
s stradanjem. 


Ko pride v mesto, jo vidi nabirati drva. 


»[...] Zaklical je za njo in rekel: 'Prinesi mi, prosim, malo vode v vrču, da bom pil.' 
Ko je šla, da mu jo prinese, je zaklical za njo in rekel: "Prinesi mi, prosim, še kos kruha v roki!" 


Rekla je: 'Kakor živi Gospod, tvoj Bog, nič pečenega nimam, samo prgišče moke v loncu in malo 
olja v vrču. In glej, nabiram suhljad, da pojdem in pripravim to zase in za sina, da bova pojedla 
in potem umrla.« (1 Kr 17:10-12) 


Prgišče jedi bi bilo resnično zelo malo, morda komaj dovolj za en krožnik, zaradi česar je Elijev 
odgovor še toliko zanimivejši. Prisluhnite: »Elija ji je rekel: "Ne boj se; pojdi in pripravi, kakor si 
rekla, vendar naredi iz tega najprej meni kolaček [...].'« (1 Kr 17:13, poudarek dodan) 


Mar torej ne zveni sebično, da zahtevaš ne le prvi kos, temveč verjetno tudi edinega? Mar nas 
niso starši učili, da so najprej na vrsti drugi, zlasti kavalirje, da so najprej na vrsti dame, kaj šele 
stradajoča vdova? Bila je pred odločitvijo — ali bo jedla ali pa žrtvovala zadnji obrok in 
pospešila smrt? Morda bo žrtvovala svojo lastno hrano, toda ali bo žrtvovala hrano, namenjeno 
njenemu stradajočemu sinu? 


Elija je razumel nauk, da blagoslovi pridejo po preizkušnji vere (gl. Eter 12:6; NaZ 132:5). Ni bil 


die 


sebičen. Kot Gospodov služabnik je bil Elija tam zato, da bi dal, ne vzel. Če nadaljujemo s 
pripovedjo: 


»[...] vendar naredi iz tega najprej meni kolaček [prvenec] in mi ga prinesi; sebi in svojemu sinu 
pa boš pripravila potem. 


Kajti tako pravi GOSPOD, Izraelov Bog: 'Moka v loncu ne bo pošla in olja v vrču ne bo 
zmanjkalo do dne, ko bo GOSPOD poslal dež na zemljo.' 


Šla je in storila po Elijevi besedi. In dan za dnem so imeli jesti, ona, on in njena družina. 


Moka v loncu ni pošla in olja v vrču ni zmanjkalo, po besedi, ki jo je GOSPOD govoril po Eliju.« 
(1 Kr 17:13—16) 


Eden od razlogov, zakaj Gospod nauke ponazarja s skrajnimi okoliščinami, je, da bi se ne mogli 
izgovarjati. Če Gospod pričakuje, da bo celo najubožnejša vdova plačala svoj kovanec, kje so 
potem vsi tisti, ki se jim ne zdi prikladno ali lahko žrtvovati? 


Noben škof in noben misijonar ne bi smel oklevati ali imeti premalo vere, da bi o desetini učil 
revne. Mišljenje »ne morejo si privoščiti« je treba zamenjati z »ne morejo si privoščiti, da ne 
bi«. 


Ena od prvih stvari, katero mora škof prositi revne, je, da plačajo desetino. Če se obubožana 
družina sprašuje, ali naj plača desetin ali naj je, naj stori kot je vdova in plača desetino. Škof jim 
bo pomagal glede hrane in drugimi osnovnimi potrebami, dokler ne postanejo samozadostni. 


Oktobra 1998 je hurikan Mitch opustošil številne predele Srednje Amerike. Predsednika 
Gordona B. Hinckleya je zelo skrbelo za žrtve naravne nesreče, med katerimi so številni izgubili 
vse — hrano, obleko in hišne dobrine. Obiskal je svete v mestih San Pedro Sula in Teguicgalpa, 
Honduras in Managua v Nikaragvi. Prav kakor je rekel ljubeči prerok Elija stradajoči vdovi, je 
bilo sporočilo tega sodobnega preroka v vsakem mestu podobno — naj žrtvujejo in spolnjujejo 
zakon desetine. 


Kako lahko rečete nekomu, ki je tako obubožan, naj žrtvuje? Predsednik Hinckley se je zavedal, 
da jim bodo pošiljke hrane in oblačil, ki so jih prejeli, pomagale preživeti krizo, toda njegova 
zaskrbljenost in ljubezen sta to močno presegali. Čeprav je človekoljubna pomoč zelo 
pomembna, se je zavedal, da največja pomoč prihaja od Boga, ne od človeka. Prerok jim je hotel 


pomagati odkleniti zapornice neba, kakor je obljubil Gospod v Malahiji (gl. Mal 3:10, Mozija 
2:24). 


Predsednik Hinckley jih je učil, če bodo plačevali desetino, bodo vedno imeli hrano na mizi, 
dovolj oblačil in streho nad glavo. 


Ko postrežemo s hrano, je veliko lažje pristaviti še en krožnik na začetku, kakor je najti hrano 
potem, ko je obed pri kraju in je bilo že vse postreženo. Mar ni dejansko podobno lažje Gospodu 


piš 


dati prvence od prvih sadov, kakor je upati, da bo dovolj "ostankov" zanj? Mar ne bi moral biti 
častni gost, ki je pojedino priredil, postrežen prvi? 


Moja ljubeča mati, Evelyn Robbins, me je poučila o zakonu desetine, ko mi je bilo štiri leta. Dala 
mi je prazno škatlico za obliže, takšno z zapirajočim se pokrovčkom. Učila me je, naj v njej 
hranim penije svoje desetine in naj jo nato nesem škofu. Danes sem ji lahko večno hvaležen za 
tisto škatlico za obliže in za blagoslove, ki sem jih bil deležen zaradi plačevanja desetine. 


V Božični pesmi je gospod Scrooge spremenil svoj način življenja — ni bil več mož, kot je bil 
nekoč. Podobno je z »evangelijem kesanja«. Če nam Duh govori, naj bomo v življenju v večji 
meri poslušni zakonu žrtvovanja, s temi spremembami začnimo danes. 


Tako hvaležen sem za Odrešenika, ki je bil popoln vzor poslušnosti v žrtvovanju — daroval je 
»sebe za greh« in postal, z Jakobovimi besedami, »prvenec Bogu«! (2 Ne 2:7, 9; poudarek 
dodan) Pričujem o njem in o teh njegovih naukih, v imenu Jezusa Kristusa, amen. 


OPOMBA 
1. The Annotated Christmas Carol, uredil Michael Patrick Hearn, 1976, str. 69; poudarek dodan. 


Sadovi prvega videnja 
starešina Dieter F. Uchtdorf 
iz zbora dvanajstih apostolov 


Josepha Smitha prištevam med tiste, katerih pričevanje o Kristusu mi je pomagalo do mojega 
lastnega pričevanja o Odrešeniku. 


Pred šestimi meseci ste me zvesti člani Cerkve Jezusa Kristusa potrdili za člana Zbora dvanajstih 
apostolov. To imenovanje je presenetilo mnoge, zlasti najine vnuke, ki so dejali: »Ampak, saj to 
je naš dedi! Čisto navaden človek je. Igral se je z nami in nam strigel lase!« 


Po oktobrski generalni konferenci sva se z ženo po telefonu pogovarjala z otroki. Eden od 
vnukov je dejal: »Ker smo tako daleč stran in ker ne moremo biti z vama v Salt Lake Cityju nam 
med konferenčnim govorom vsaj pomahaj.« Ker vse do te generalne konference še nisva imela 
priložnosti, da bi bila z najinimi otroki in vnuki, maham v upanju, da ga bom osrečil. Ta pozdrav 
je namenjen tudi vsem vam čudovitim članom, kajti z ženo zelo ceniva vaše molitve in ljubezen. 


Ko sem odraščal v Nemčiji, sem se cerkvenih sestankov udeleževal na različnih lokacijah in v 
različnih okoliščinah — sestajali smo se v skromnih sobah, lepih vilah in sodobno opremljenih 
kapelah. Vsem tem zgradbam je skupen en pomemben dejavnik. Ko smo se zbrali kot veja 
oziroma oddelek, smo čutili prisotnost Božjega Duha in Odrešenikovo ljubezen. 


V kapeli v Zwickau so bile stare mehanske orgle. Vsako nedeljo je bil eden od dečkov v 
Aronovem duhovništvu zadolžen, da dviga in potiska trd vzvod, ki je poganjal meh, da so orgle 

delovale. Preden sem prejel Aronovo duhovništvo, sem občasno imel priložnost, da sem 
sodeloval v tej pomembni nalogi. 


Ko so zbrani verniki peli priljubljeno hvalnico o obnovi, sem črpal z vso močjo, da orgle ne bi 
ostale brez zraka. Organist mi je s pogledom jasno namignil, ali delo dobro opravljam ali pa se 
moram še bolj potruditi. Vselej sem bil počaščen zaradi pomembnosti te dolžnosti in zaupanja, ki 
ga je imel organist do mene. Zaradi odgovornosti in sodelovanja v tem velikem delu me je 
navdal čudovit občutek uspeha. 


S to zadolžitvijo sem bil deležen dodatne ugodnosti. Tisti, ki so upravljali z mehom, so sedeli na 
sedežu s čudovitim pogledom na okno iz barvnega stekla, ki je krasilo sprednji del kapele. 
Barvno steklo je ponazarjalo prvo videnje Josepha Smitha, ki je klečal v svetem gaju in zrl proti 
nebesom in proti svetlobnemu stebru. 


Med petjem hvalnice in celo med govori in pričevanji naših članov sem pogosto zrl v to 
upodobitev najsvetejšega trenutka v svetovni zgodovini. V mislih sem videl Josepha, ki je 
prejemal znanje, pričevanje in božanska navodila, ko je postal blagoslovljeno orodje v rokah 
nebeškega Očeta. 


Čutil sem posebnega duha, ko sem gledal čudoviti prizor verujočega mladeniča v samotnem 
gaju, ki se je pogumno odločil, da bo z vso iskrenostjo molil k ljubečemu nebeškemu Očetu, ki 
mu je ljubeče prisluhnil in mu odgovoril. 


Predstavljajte si mladeniča v Nemčiji po končani drugi svetovni vojni, ki živi v porušenem 
mestu, tisoč milj od Palmyre v Severni Ameriki in več kot sto let po tem dogodku. Z 
vseobsegajočo močjo Svetega Duha sem v srcu in mislih začutil, da je to res, da je Joseph Smith 
resnično videl Boga in Jezusa Kristusa in slišal njuna glasova. Božji Duh mi je v tistih mladih 
letih potolažil dušo z zagotovilom o resničnosti tega svetega trenutka, ki je privedel do začetka 
svetovnega gibanja, ki je bilo določeno, da se »širi naprej, dokler ne napolni vse Zemlje« (NaZ 
65:2). Takrat sem verjel pričevanju Josepha Smitha o tej veličastni izkušnji v svetem gaju, danes 
pa to vem. Bog je ponovno spregovoril ljudem. 


Ko pomislim na preteklost, sem hvaležen za številne prijatelje, ki so mi v mladosti pomagali 
pridobiti pričevanje o obnovljeni Cerkvi Jezusa Kristusa. Sprva sem v njihovih pričevanjih 
občutil preprosto vero, potem pa sem v misli in srce prejel božansko pričo Duha. Josepha Smitha 
prištevam med tiste, katerih pričevanje o Kristusu mi je pomagalo, da sem razvil svoje lastno 
pričevanje o Odrešeniku. Preden sem prepoznal vpliv Duha, ki mi je pričeval, da je Joseph Smith 
Božji prerok, sem v mladem srcu čutil, da je Božji prijatelj in bo zatorej, kar je seveda samo po 
sebi umevno, postal tudi moj prijatelj. Vem, da Josephu Smithu lahko zaupam. 


Sveti spisi nas učijo, da duhovne darove prejmejo tisti, ki prosijo Boga, ki ga ljubijo in 
spolnjujejo njegove zapovedi (glej NaZ 46:9). »Vsi ne prejmejo vsakega daru; kajti veliko je 
darov in vsak človek prejme dar z Božjim Duhom. Nekaterim je dan en, spet drugemu drugi, da 
bi vsi imeli korist od tega.« (glej NaZ 46:11-12) 

Danes vem, da je pričevanje, ki sem ga imel v mladih letih, v večji meri odraz pričevanja preroka 
Josepha Smitha in številnih prijateljev v Cerkvi, ki so po »Svetem Duhu vedeli, da je Jezus 
Kristus Božji Sin in da je bil križan za grehe sveta« (NaZ 46:13). S svojim dobrim zgledom, 
skrbno ljubeznijo, rokami, ki so bile pripravljene pomagati, so me blagoslovili, da sem prejel še 
en poseben dar Duha, ki je v svetih spisih opisan kot hrepenenje, da bi prejel več luči in resnice. 
»Drugim je dano, da verjamejo njihovim besedam, da bi tudi oni lahko imeli večno življenje, če 
bodo ostali zvesti.« (NaZ 46:14) Kako čudovit in dragocen dar je to! 


Ko resnično postanemo ponižni, bomo blagoslovljeni s tem darom, da bomo verovali in upali na 
to, česar ne moremo videti, kar je resnično (glej Alma 32:21). Ko preizkušamo besede v svetih 
spisih in besede živih prerokov — če bomo le želeli, da bi verjeli — in se ne bomo upirali 
Gospodovemu Duhu, nam bodo začenjale širiti dušo in razsvetljevati razumevanje (glej Alma 
32:26-28). 


Sam Odrešenik je to milostno načelo jasno pojasnil vsemu svetu v veliki posredniški molitvi, ki 
ni bila namenjena le njegovim apostolom, temveč vsem svetim, tudi nam danes, kjer koli že 
smo.. Rekel je: 


»Toda ne prosim samo za te, ampak tudi za tiste, ki bodo po njihovi besedi verovali vame: »Da 
bi bili vsi eno, kakor si ti, Oče, v meni in jaz v tebi, da bi bili tudi oni v naju, da bo svet veroval, 
da si me ti poslal.« (Jn 17:20-21, poševni tisk dodan) 


Prvo videnje Josepha Smitha tako blagoslavlja naše življenje, naše družine in nenazadnje vse 
človeštvo — zaradi pričevanja preroka Josepha Smitha pričenjamo verovati v Jezusa Kristusa. 
Preroki in apostoli so v zgodovini človeštva imeli božanska prikazovanja, podobna 
Josephovemu. Mojzes je videl Boga iz oči v oči in spoznal, da je on sam Božji sin v »prispodobi 
edinorojenega Sina« (glej Mojzes 1:1-6). Apostol Pavel je pričeval, da se mu je na poti v 
Damask prikazal vstali Jezus Kristus in ga napravil za enega velikih misijonarjev (glej 
Apostolska dela 26:9-23). Ko je mogočni kralj Agripa na zaslišanju v Cezareji slišal Pavlovo 
pričevanje o nebeškem videnju, je priznal: »Še malo, pa me boš prepričal, da postanem kristjan.« 
(Apostolska dela 26:28) 


Veliko starodavnih prerokov je prav tako mogočno pričevalo o Kristusu. Vsa ta prikazovanja, 
starodavna in sodobna, vse, ki verjamejo, vodijo k božanskemu viru vse pravičnosti in upanja — 
Bogu, nebeškemu Očetu, in njegovemu Sinu, Jezusu Kristusu. 


Bog je spregovoril Josephu Smithu z namenom, da bi vse svoje otroke blagoslovil s svojo 
milostljivostjo in ljubeznijo, in sicer v času negotovosti in nezanesljivosti, vojn in govoric o 
vojnah, naravnih in osebnih nesreč. Odrešenik je dejal: »Glejte, ponujena vam je moja roka 
usmiljenja in kdor koli bo prišel, ga bom sprejel.« (3. Nefi 9:14) In vsi, ki sprejmejo njegovo 
povabilo, bodo obdani z neprimerljivim obiljem njegove ljubezni (glej Alma 26:15). 


Z vero v osebno pričevenje o preroku Josephu in resničnost prvega videnja, z globokim in 
iskrenim preučevanjem in molitvijo bomo blagoslovljeni z neomajno vero v Odrešenika sveta, ki 
je govoril Josephu tisto »jutro lepega in jasnega dne, zgodaj spomladi leta osemnajsto dvajset« 
(Joseph Smith — History 1:14). 

Vera v Jezusa Kristusa in pričevanje o njem in o njegovi vseobsegajoči odkupni daritvi ni le 
nauk velike teološke vrednosti, temveč je takšna vera velik, veličasten dar za vse kulturne 
predele te Zemlje, ne glede na jezik, raso, barvo kože, narodnost ali socialno ekonomske 
okoliščine. Za razumevanje tega daru lahko uporabimo moč mišljenja, vendar pa njegove vplive 
najgloblje občutijo tisti, ki so voljni sprejeti njegove blagoslove, ki izhajajo iz neomadeževanega 
in čistega življenja, ko hodimo po poti resničnega kesanja in spolnjujemo Božje zapovedi. 


Ko se spominjamo preroka Josepha Smitha in ga častimo, me v srcu navdaja hvaležnost do 
njega. Bil je dober, pošten, ponižen, inteligenten in pogumen mladenič, dobrega srca in 
neomajne vere v Boga. Bil je pošten. V odgovor na njegovo ponižno molitev, so se nebesa 
ponovno odprla. Joseph Smith je dejansko imel videnje. Vedel je, in vedel je, da Bog to ve, in 
tega ni mogel zanikati (glej Joseph Smith — History 1:25). 


Zaradi njegovega dela in žrtve imam sedaj resnično razumevanje o nebeškemu Očetu, 
njegovemu Sinu, našemu Odkupitelju in Odrešeniku, Jezusu Kristusu, in občutim lahko moč 
Svetega Duha in poznam načrt nebeškega Očeta, ki ga ima za nas. Zame so to resnično sadovi 
prvega videnja. 


Hvaležen sem, da sem bil zgodaj v življenju blagoslovljen s preprosto vero, da je Joseph Smith 
Božji prerok, da je v videnju videl Boga Očeta in njegovega Sina, Jezusa Kristusa. Joseph Smith 
je z Božjim darom in močjo prevedel Mormonovo knjigo. To pričevanje se mi je vedno znova 
potrjevalo. 


Kot eden najmanjših med vami, a kot apostol Jezusa Kristusa, pričujem, da resnično živi, da je 
Mesija. Osebno pričujem o Jezusu Kristusu, Odrešeniku in Odkupitelju vsega človeštva. To 
vedenje sem prejel z neizmernim mirom in močjo Božjega duha. V srcu in v mislih si želim, da 
bi mu do konca življenja služil v čistosti in veri. 


Tako pričujem v imenu Jezusa Kristusa, amen! 


———————LLL>>>t>>T>TRTR>R»R»>»>AG(£A-LALA>LL--A on 


Misijonarski pari: blagoslovi žrtvovanja in služenja 
starešina Robert D. Hales 
iz zbora dvanajstih apostolov 


Nebeški Oče vas potrebuje. Njegovo delo, pod vodstvom našega Odrešenika Jezusa Kristusa, 
potrebuje to, kar ste izključno vi pripravljeni dati. 


Pred štirimi leti sem na konferenci govoril o parih, ki služijo redni misijon. Moja molitev je bila, 
da bi se »Sveti Duh dotaknil srca in da bi nekje zakonec tiho spodbudil svojega življenjskega 
sopotnika ter da bi nastopil trenutek resnice, trenutek odločitve«.! Neka sestra mi je kasneje 
pisala o tej izkušnji. Rekla je: »Sedeli smo v udobju dnevne sobe in uživali v ogledu konference. 
[...] Vaše besede so me globoko ganile. Pogledala sem svojega moža in on je pogledal mene. 
Tisti trenutek mi je za vedno spremenil življenje.« 

Če ste ali kmalu boste v letih starejših misijonarjev, vam danes pričujem o blagoslovih, ki vam 
lahko za vedno spremenijo življenje. Nebeški Oče vas potrebuje. Njegovo delo, pod vodstvom 
našega Odrešenika Jezusa Kristusa, potrebuje to, kar ste izključno vi pripravljeni dati. Vsaka 
misijonarska izkušnja zahteva vero, žrtvovanje in služenje. Vsemu temu pa vedno sledijo številni 
blagoslovi. 


Ko govorimo o teh blagoslovih, je popolnoma samoumevno, da boste premislili o naslednjih 
štirih točkah, ki so: strah, družinske skrbi, iskanje prave misijonarske priložnosti in finančni 
izzivi" Naj dodam še eno, bolj pomembno in mogočno, ta pa je — vera. Le z vero lahko 
prisluhnemo Božjemu nasvetu, ki pravi: »Danes si izberite, komu boste služili.«" »Da boste 
služili Gospodu Bogu, ki vas je ustvaril.«" Le po preizkusu svoje vere lahko prejmemo čudežne 
blagoslove, ki si jih želimo zase in za svojo družino. »Kajti, če med človeškimi otroki ni vere, 
Bog med njimi ne more delati čudežev; zatorej se jim prej ni pokazal, kakor šele ko so izkazali 
VETO.« 


Dovolite, da spregovorim o teh čudežnih blagoslovih iz pisem in poročil, ki sem jih prejel v 
zadnjih štirih letih. Ponižna zakonca iz Idaha sta z vero premagala strah, ko ju je Gospod poklical 
na služenje v Rusijo. Napisala sta naslednje pismo: »Nihče si ne bi mislil, da bova poklicana na 
to zadolžitev. Niti sanjalo se nama ni, kako se bova naučila jezika oziroma kako bova služila. 
Čeprav sva poklic sprejela z zaskrbljenostjo, zanašajoč se na vero, veva, da Gospod in njegov 
prerok vesta bolje kot mi, kje naj služimo. Deset mesecev kasneje je tempelj v Stockholmu na 
Švedskem sprejel trideset svetih, ki so prihajali iz majhne veje v Rusiji. Spremljal jih je omenjeni 
misijonarski par iz Idaha, ki se je šele začel učiti ruščine. Sveti spisi pravijo: »Bog j je priskrbel 
sredstvo, da bi človek po veri delal mogočne čudeže.«" Tako Božje delo izvršujejo njegovi 
otroci. »Da bi se na Zemlji povečala tudi vera [...] da bi šibki in preprosti oznanjali polnost 
mojega evangelija na vse konce sveta«. 


Neki drugi par se je z vero soočil z družinskimi skrbmi. Zvesta sestra je napisala: »Odločitev za 
služenje misijona ni bila težka. Vendar pa je bila moja devetdesetletna mati zelo zaskrbljena 
zaradi najinega odhoda. Ko je slišala, da bodo naše družine blagoslovljene zaradi služenja, se je 
potolažila.« Zvesti brat je izrazil podobne skrbi o tem, da bi zapustil svoja ostarela starša, nakar 
mu je oče odgovoril: »Ne imej matere in mene za izgovor, da z ženo ne bi šla na misijon. Moli o 
tem in sledi vodstvu Duha.« Gospod je zgodnjim rodovom misijonarjev, ki so bili poklicani, da 
zapustijo svoje družine, zagotovil: »In če bodo to storili s ponižnostjo v srcu, [...] jim jaz, 
Gospod, obljubljam, da bom poskrbel za njihove družine. Š 


Zagotovo so družinske skrbi nekaj naravnega in jih ne smemo jemati zlahka. Vendar pa se z 
družinskimi izzivi ne moremo spoprijeti brez Gospodovih blagoslovov, ki jih prejemamo, če se 
žrtvujemo in služimo kot redni misijonarski pari. Na primer, neki par je skrbelo, da bi zapustila 
najmlajšo hčer, ki ni bila več dejavna v Cerkvi. Njen zvesti oče je napisal: »Nenehno sva molila 
zanjo in se redno postila. Med generalno konferenco pa mi je Duh zašepetal: 'Če bosta služila, 
vama ne bo treba več skrbeti za hčerko.' Torej sva se sestala s škofom. Teden kasneje, ko sva 
prejela misijonarski poziv, sta hčerka in njen fant oznanila zaroko. Preden sva odpotovala v 
Afriko, sva doma pripravila poroko. [Nato sva zbrala družino in] smo imeli družinski posvet. 
[...] Pričeval sem o Gospodu in Josephu Smithu [...] in rekel, da bi vsakemu rad dal očetov 

blagoslov. Začel sem pri najstarejšem sinu in nadaljeval z njegovo ženo, vse do najmlajšega [...], 
vključno z najinim svakom.« 


Ko premišljujemo, da bi šli na misijon, je dobro, da se pogovorimo z družino. Na družinskih 
svčtih lahko otrokom damo priložnost, da nam izrazijo podporo, nam ponudijo posebno pomoč, 
ki bi jo morda potrebovali, in prejmejo duhovniški blagoslov, ki jim bo pomagal v naši 
odsotnosti. Nekateri boste lahko duhovniški blagoslov dobili tudi od njih. Ko je zvesti oče v 
omenjeni zgodbi blagoslovil svoje družinske člane, je njegov svak začutil vpliv Svetega Duha. 
Oče je zapisal: »Ob koncu prvega leta najinega služenja, so se njegovi občutki do Cerkve 
spremenili. Tik pred najino vrnitvijo z misijona, sta naju obiskala zet in hči. Zet je v kovčku imel 
svoja prva nedeljska oblačila. Z nama sta šla v cerkev. Ko sva se vrnila z misijona domov, se je 
krstil. Leto kasneje sta se pečatila v templju.«' 


Čeprav so podrobnosti te zgodbe edinstvene, je načelo resnično za vse, ki Gospodu rečejo: 
»Odšel bom tja, kamor želiš.«'" Pričujem, da nam bo Gospod priskrbel pravo misijonarsko 
priložnost, če mu bomo zaupali. Rekel je: »Če kdo meni služi, ga bo počastil Oče.«'"" 


Če govorimo o misijonarskih priložnostih, imajo mnogi pari po svetu veliko željo po tem, da bi 
služili, a premalo sredstev. Če ste tudi sami v takšnem položaju, ne pozabite, da pravi 
misijonarski poklic morda ne bo daleč stran, v deželi z nenavadnim imenom. Pravi poklic za vas 
bo morda znotraj vašega okoliša ali področja. »Saj vaš nebeški Oče ve, da vse to potrebujete.« 
Posvetujte se z družinskimi člani in s svojim škofom oziroma predsednikom veje. Tako kot 
Gospodovi služabniki razumejo vaš trenutni položaj, boste lahko prejeli večne blagoslove, ki jih 
prinaša redno misijonarsko služenje. 


Če zaradi resnih opravičljivih okoliščin ne morete služiti misijona, ali bi razmislili o tem, da bi z 
denarnimi prispevki pomagali tistim, ki lahko? Z razumnim žrtvovanjem svojih sredstev ne boste 
blagoslovili samo druge misijonarje in tiste, ki služijo, temveč tudi sebe in svojo družino. 


Rad bi spregovoril tudi tistim, ki niso mogli služiti misijona, ko so bili mladi. Morda so vas vsa 
ta leta težili občutki obžalovanja ali nezadostnosti, ker niste imeli misijonarske priložnosti za 
služenje in rast. Glejte naprej, ne nazaj. Danes pričnite s pripravami na misijon kot starejši par! 
Vsak mesec prihranite nekaj denarja. Preučujte svete spise. Sprejmite cerkvene poklice. Molite, 
da boste občutili Gospodovo ljubezen do drugih in bili deležni njegove ljubezni in zaupanja, ki 
ga ima v vas. Nekega dne lahko terjate vse blagoslove misijonarskega služenja! 


In kako čudoviti so ti blagoslovi! Po 51. letih zakona, me je nekdo vprašal: »Kateri del v svojem 
življenju bi želel znova živeti?« Brez oklevanja sem odgovoril: »Ko sva skupaj z ženo služila v 
Gospodovem velikem misijonarskem delu.« Čustva nekega drugega misijonarskega para so 
podobna mojim: »Odločitev, da greva na misijon, naju je privedla do novih moči, novih čustev, 
novih prijatelje, novih krajev in novih izzivov. Zbližala naju je kot moža in ženo; imela sva 
skupni cilj in pravo družabništvo. Najboljše od vsega pa je, da je to privedlo do nove duhovne 
rasti, namesto duhovne odmaknjenosti.« Bratje in sestre, ne dopustimo, da bi zapadli v duhovno 
odmaknjenost. 

Dovolite, da škofom in predsednikom vej po vsem svetu dam izziv. Ali bi bilo možno, da bi v 
naslednjih šestih mesecih premislili o tem, da bi poleg teh, ki trenutno nameravajo služiti, 
priporočili enega ali več misijonarskih parov. Vaš največji vir pri soočanju s tem izzivom bodo 
tisti starejši člani vašega oddelka, ki so že služili misijon. V mojem oddelku je navdihnjeni škof 
sklical poseben sestanek za bodoče in bivše misijonarske pare. Ko smo pričevali o žrtvovanju in 
služenju, nam je Duh pričeval, da je poziv na služenje dejansko poziv, da »spoznamo bogastvo 
Gospodovih blagoslovov«. " Slišal sem, kako j je neki predsednik okoliša pripravil razred za 
starejše misijonarje, da bi navdihnil bodoče misijonarske pare in jim pomagal s pripravami na 
služenje. Duhovniški voditelji — ko si v duhu molitve prizadevate spodbujati služenje rednega 
misijona — vedite, da takrat, ko pokličemo pare, ne pomagajo le pri dosegi Gospodovega dela 
po svetu, ampak v svojih družinah zasejejo seme služenja, ki bo cvetelo za prihodnje rodove. Še 
vedno sem hvaležen za vpliv mojih staršev, ki sta služila kot misijonarski par v Angliji in dala 
zgled za svoje potomce. 


Sedaj pa še beseda vam, bodočim misijonarskim parom. Prosim, ne čakajte, da vas škof pokliče 
na razgovor glede služenja misijona. Pojdite k njemu. Povejte o svojih občutkih. Gospod 
pričakuje, da bomo izrazili svoje želje glede misijonarskega služenja. Tako lahko zaupamo, da 
bo ta isti Duh, ki nas spodbuja, naj gremo na misijon, navdihnil preroka, da nam bo dodelil pravo 
nalogo. 


Možnosti je tako zelo veliko. Poklicani smo lahko, da poučujemo evangelij tiste, ki si to želijo, 
mednje sodijo mladi, ki so vključeni v cerkveni izobraževalni sistem; da opravljamo delo v 
dobrodelnih in humanitarnih službah, v templjih, središčih za družinsko zgodovino, misijonskih 
pisarnah in zgodovinskih krajih; poklicani , da storimo kar največ dobrega svojim bližnjim in 
povečujemo slavo njega, ki je vaš Gospod«.'" 


Razmislite o naslednjih primerih: neki par je bil poklican v Indijo, kjer šoli za slepe otroke 
pomagala postaviti sanitetne prostore in priskrbeti pisalne stroje za slepe. Neki drugi par na 
Havajih je skrbel za majhno vejo, ki se je iz dvajset članov povečala na dvesto; pripravila sta 
sedemdeset članov, ki so skupaj odšli v tempelj. Neki par v Peruju je poskrbel za zdravniško 
oskrbo in božične igrače za 550 otrok v sirotišnicah. Spet drugi par v Kambodži je učil verouk in 
vodil vejo, ki je po samo desetih mesecih prerasla v 180 članov. Par v Rusiji je tamkajšnjim 
kmetom pomagal, da je bil njihov pridelek krompirja enajst krat večji kot pridelek na državnih 
kolhozih, medtem ko je par na Filipinih pomagal skoraj 700 družinam s slabo prehrano, da so se 
naučili, kako rediti zajce in obdelovati vrt.. Par v Pensilvaniji je pomagal šestdesetim 
posameznikom, pol jih je bilo članov druge veroizpovedi, pri pripravi družinskih rodoslovnih 
SOK Par v Gani je pomagal pri vrtanju in obnovi vodnjakov in tako priskrbel vodo za 


PRAK 


Ne glede na to ali so rezultati vsakega misijona tako očitni, pa vsi tisti, ki služijo, v Božjih očeh 
neizmerno prispevajo, saj imajo vsi sočutje, da naredijo razliko." Misijonarski pari so vzor in 
zgled moči za redne misijonarje, duhovniške voditelje in voditelje pomožnih organizacij po 
svetu. Hvaležen sem za vse te omenjene misijonarje in tisoče drugih, ki služijo v številnih 
poklicih in več milijonov ur namenjajo služenju svojim bližnjim. 

Bratje in sestre, če ste začutili spodbude Duha, da bi se spopadli s tem delom, ne odlašajte z 
dnevom svojega služenja, pa čeprav so bili ti občutki dokaj nežni. Sedaj je čas, da se pripravite, 
čas da ste poklicani, čas da se žrtvujete, čas, da razdajate svoje darove in talente, sedaj je čas, da 
zase in za svoje družine prejmete Božje blagoslove. Predsednik Gordon B. Hinckley je dejal: 
»Ves čas obstaja potreba po misijonarskih parih«.'? Ta potreba se z večanjem dela še povečuje. 
Naj se v najbogatejših letih izkušenj, odraslosti, modrosti in še zlasti veri dvignemo, da se bomo 
spopadli s to potrebo, kot to lahko storimo le mi. 


Predvsem mi imamo poseben razlog za to. Z življenjskimi izkušnjami lahko pogledamo nazaj in 
prepoznamo dobroto, ki jo imata do nas in naših družin nebeški Oče in Sin Jezus Kristus. Neki 
zvesti brat je pojasnil: »Z ženo bi rada služila pet misijonov — po en misijona za vsakega otroka, 
s katerim naju je Bog blagoslovil. Katere koli blagoslove smo kot posamezniki prejeli, pričujem, 
da smo vsi prejeli največji blagoslov: »Bog nebeški Oče je namreč svet tako vzljubil, da je dal 
svojega edinorojenega Sina,«'' in njegov Sin Jezus Kristus »svet ljubi, in sicer, da preda svoje 
lastno življenje«." Pričujem, da je odkupna žrtev končni odraz te ljubezni. 


Največji privilegij, ki ga imamo kot člani Cerkve Jezusa Kristusa svetih iz poslednjih dni, je, da 
mu ljubezen lahko vračamo z žrtvovanjem in služenjem in zahtevamo sveto obljubo: »In kdor da 
svoje življenje za mojo stvar, zaradi mojega imena, ga bo našel, in sicer večno življenje.«? 
Molim, da bi to storili. V imenu Jezusa Kristusa, amen. 


OPOMBE 

1. »Couple Missionaries: A Time to Serve«, Liahona, julij 2001, str. 28. 
2. Gl. Liahona, julij 2001, str. 28. 

3. Alma 30:8. 

4. Mojzes 6:33. 

5. Eter 12:12, poudarki dodani. 

6. Mozija 8:18. 

7. NaZ 1:21, 23. 

8. NaZ 118:3. 

9. NaZ 31:1—2, 5. 

10. »ITl Go Where YOu Want Me to Go«, Hymns, št. 270. 

11. Jn 12:26. 

12. Mt 6:32, 3. Nefi 13:32. 

13. »Called to Serve«, Hymns, št. 249. 

14. NaZ 81:4. 

15. Jud 1:22. 

16. »TO the Bishops of the Church«, vsesplošno usposabljanje voditeljev, 19. junij 2004, str. 27. 
17. Jn 3:16. 

18. 2. Nefi 26:24. 

19. NaZ 98:13. 

Duhovniški del 


Naša največja značilnost 
starešina Jeffrey R. Holland 
iz zbora dvanajstih apostolov 


Božje duhovništvo [...] je v pravi Božji Cerkvi nepogrešljivo, kakor je zanjo tudi značilno. 


Pred skoraj sedemdesetimi leti je predsednik David O. MceKay, ki je bil takrat svetovalec v 
prvem predsedstvu Cerkve, občestvu na generalni konferenci zastavil naslednje vprašanje: »Če 
bi vas v tem trenutku prosili, naj v enem stavku navedete največjo [...] značilnost Cerkve Jezusa 
Kristusa svetih iz poslednjih dni, kaj bi odgovorili? [...] Sam bi rekel,« je odgovoril, »da je to 
božansko polnomočje, ki nam je bilo razodeto neposredno«.' To božansko polnomočje je, 
seveda, sveto duhovništvo. 


Predsednik Gordon B. Hinckley je dodal svoje pričevanje, ko je rekel: »[Duhovništvo] je 
pooblastilo božanskega polnomočja, ki se razlikuje od vseh drugih moči in polnomočij na obličju 
Zemlje [...]. Je edino polnomočje na Zemlji, ki sega preko tančice smrti [...]. Brez tega bi bila 
cerkev lahko to le po imenu, ker ne bi imela polnomočja za izvajanje Božjih zadev.« 


Pred samo štirimi tedni je predsednik James E. Faust študentom na fakulteti BYU na duhovnem 
sestanku dejal: »[Duhovništvo] začenja in vodi vse dejavnosti v cerkvi. 


Brez duhovniških ključev in polnomočja bi Cerkve ne bilo.«" 


V tem letu, ko praznujemo 200. obletnico rojstva preroka Josepha Smitha in 175. obletnico 
ustanovitve Cerkve, bi rad dodal svoje pričevanje in izrazil svojo večno hvaležnost za obnovo 
tega posvečenega duhovništva, tega največjega daru, in vlogo, ki jo ima v življenju na obeh 
straneh tančice. 


Osnovno vlogo duhovništva v povezovanju časa in večnosti je Odrešenik jasno pokazal s tem, ko 
je ob zenitu časa osnoval svojo Cerkev. Svojemu najstarejšemu apostolu Petru je rekel: »Dal ti 
bom ključe nebeškega kraljestva; in kar koli boš zavezal na zemlji, bo zavezano v nebesih; in kar 
koli boš razvezal na zemlji, bo razvezano v nebesih.« ? Šest dni kasneje je Petra, Jakoba in Janeza 
vzel s seboj na goro, kjer se je pred njimi spremenil v slavi. Potem so se v slavi prikazali preroki 
prejšnjih razdobij, med katerimi so bili vsaj Mojzes, Eli in Elija" in prenesli različne ključe in 
moči, ki jih je imel vsak od njih. 


Na žalost pa so tiste apostole kmalu pobili oziroma so bili drugače vzeti z Zemlje, njihovi 
duhovniški ključi pa so bili, vzeti z njimi, kar se je končalo s približno 1.400 leti odsotnosti 
božanskega polnomočja. Toda del sodobnega čudeža in čudovite zgodovine, ki jo nocoj 
praznujemo, je vrnitev tistih starih nebeških glasnikov v današnje dni in obnova istih moči, ki so 
namenjene blagoslovu vsega človeštva. Maja 1829 je Joseph Smith med prevajanjem 
Mormonove knjige prišel do odlomka o krstu. O zadevi se je pogovoril s svojim pisarjem, 

Oliverjem Cowderyjem, in oba sta glede te zadeve iskreno molila h Gospodu. Zapisal je: »V duši 
sva močno molila, da bi izvedela, kako naj prejmeva blagoslov krsta in Svetega Duha [...]. 
Marljivo sva si prizadevala za sveto duhovništvo in polnomočje za izvajanje tega.« 


V odgovor na to »mogočno molitev« se je prikazal Janez Krstnik in obnovil ključe in 
polnomočje Aronovega Duhovništva, katerega so prejeli fantje in nocojšnje poslušalstvo. Nekaj 
tednov kasneje so se Peter, Jakob in Janez vrnili, da bi obnovili ključe in polnomočja 
Melkizedekovega duhovništva vključno s ključi apostolstva. Potem ko je bil zgrajen tempelj, v 
katerega bi lahko prihajali drugi nebeški glasniki, se je 3. aprila 1836 odvila sodobna inačica 
prejšnje gore spremenitve, nekaj, kar je predsednik Hinckley imenoval »kirtlantska eskada« 
razodetja, v katerem se je Josephu Smithu in Oliverju Cowderyju v slavi prikazal sam Odrešenik, 
poleg njega tudi Mojzes, Elija in Eli, ki so na ta dva moža prenesli ključe in moči, ki so jih imeli 
za svoje razdobje. To videnje se je nato končalo z bučno izjavo: »Poverjeni so ti torej ključi tega 
razdobja.«' 


Namreč ni se čuditi, da je prerok Joseph Smith v tiste jedrnate in zgovorne Člene vere vključil: 
»Verujemo, da mora biti človek poklican od Boga s preroštvom in polaganjem rok tistih, ki so 
pooblaščeni oznanjati evangelij ter opravljati evangelijske uredbe.«" Za jasno delovanje z 
Božjim polnomočjem je potrebno več kot samo socialni stik. Ne da se ga pridobiti s teološkim 
usposabljanjem oziroma s pooblastilom občestva. Ne, v odobrenem Božjem delu ni večjega 
polnomočja od tistega, ki so ga že posedovali ljudje v cerkvenih klopeh oziroma na ulicah 
oziroma seminarjih — dejstvo, ki so ga poznali številni iskreni verski iskalci in to stoletja odkrito 
priznavali vse do obnove. 


Res je, da le redki v tistem času od svojih duhovnikov niso pričakovali posebnega 
zakramentnega polnomočja, večina pa je hrepenela po Božjem duhovništvu in niso vedeli, kje 
naj ga iščejo." V tem duhu bi morala razodeta vrnitev duhovniškega polnomočja preko Josepha 
Smitha olajšati stoletja muk tistih, ki so čutili, kar je znameniti Charles Wesley imel pogum reči. 
Potem ko je Charles v cerkvenem oziru prekinil s svojim bolj znanim bratom Johnom zaradi 
odločitve o posvečevanju brez pravega polnomočja, je zapisal z rahlim muzanjem: 


»Kako lahko je postaviti škofe 
zaradi kapric moških ali žensk: 
Wesley je roke položil na Coka, toda kdo je položil roke nanj?«!! 


V odgovor na to izzivalno vprašanje lahko mi v obnovljeni Cerkvi Jezusa Kristusa sledimo 
duhovniški liniji polnomočja, pa naj bo pri najmlajšem diakonu v oddelku, pri škofu, ki mu 
predseduje, in pri preroku, ki predseduje vsem nam. Ta linija poteka v neprekinjeni verigi do 
angelksih glasnikov, ki jih je poslal sam Božji Sin, in so iz nebes prinesli ta neprimerljivi dar. 


Prej sem govoril o obdobju v Kirtlandu iz zgodovine Cerkve. Leti 1836 in 1837 sta bili težki, 
česar podobnega Cerkev še ni doživela ne finančno, politično in notranje. Sredi tega pritiska je 
Joseph Smith prejel preroško navodilo, naj nekatere svojih najsposobnejših mož (slednjič celotni 
zbor dvanajstih apostolov) pošlje na misijon v tujino. To je bil drzen, navdihnjen korak, ki je 
nazadnje Cerkev rešil nevarnosti tistih dni, čeprav je bilo to tistikrat mukotrpno breme za svete, 
boleče za tiste, ki so odšli, a še bolj morda za tiste, ki so ostali doma. 


ščo 1 


Navajam starešino Roberta B. Thompsona: 


»Prišel je dan, določen za odhod starešin v Anglijo, sam pa sem se [ustavil] pri bratu [Heberju 
C.] Kimballu doma, da bi preveril, kdaj bo odšel [na pot], ker sem ga želel nekaj kilometrov 
pospremiti, saj sem tisto letno obdobje nameraval delo nadaljevati v Kanadi. 


Vrata so bile nekoliko odprta, vstopil sem in osupnil nad prizorom, ki sem ga zagledal pred 
seboj. Umaknil bi se, ker se mi je zdelo, da motim, vendar sem obstal kot prikovan. Oče je v 
molitvi izlival dušo [...] Bogu, [roteč ga], naj [...] on, ki skrbi za golobe in hrani mlade krokarje, 
ko kličejo za hrano, v njegovi odsotnosti poskrbi za potrebe njegove žene in malih otrok. Potem 
je kakor patriarh in s polnomočjem svojega poklica na vsakega od njih položil roke in izrekel 
očetovski blagoslov, [...] prepuščajoč jih Božji skrbi in zaščiti, medtem ko bo pridigal Evangelij 
v tuji deželi. Ko je tako izgovarjal [blagoslove], se je njegov glas izgubljal v ihtenju tistih okrog 
[njega], ki so se zaman poskušali zadržati [...]. Nadaljeval je, toda njegovo srce je bilo preveč 
ganjeno, da bi lahko delal brez premora [...]. Vsake toliko se je moral ustaviti, medtem [...] ko so 
mu po licih tekle velike solze, ki so bile znamenje tega, kar je čutil v prsih. "Moje srce ni bilo 
dovolj močno, da bi se zadržal,"« je dejal brat Thompson. »Sebi navkljub sem jokal in svoje 
solze pridružil njihovim. Istočasno sem čutil hvaležnost, da imam privilegij, da sem videl takšen 
prizor.« 


Ta prizor se je tako ali drugače ponovil tisočkrat, sto tisočkrat, v Cerkvi Jezusa Kristusa svetih iz 
poslednjih dni zaradi strahu, pomanjkanja, klica, nevarnosti, bolezni, nesreče, smrti. Bil sem v 
takšnih trenutkih. Božjo moč sem videl doma in pri svojem delovanju. Videl sem, kako je bilo 
zlo grajano in naravni pojavi nadvladovati. Vem, kaj pomeni, če se premaknejo gore težav in se 
zlovešče Rdeče morje razdeli. Vem, kaj pomeni, če gre »mimo« uničujoči angel." 10, da sem 
prejel polnomočje in udejanjal moč svetega duhovništva po redu Božjega Sina", je velik 
blagoslov zame in za mojo družino, na kakršnega v tem svetu sploh ne bi mogel upati. To pa je s 
preprostimi besedami navsezadnje pomen duhovništva, namreč njegova neprimerljiva, 
neskončna, stalna zmožnost za blagoslavljanje. 


S hvaležnostjo za takšne blagoslove se vam in zboru živih i in mrtvih pridružujem pri petju v tem 
letu obletnic: »Hvala možu, ki je govoril z Jehovo 1<" Tn govoril je z Adamom, Gabrielom, 
Mojzesom in Moronijem, Elijem, Elijem,Petrom, Jakobom in Janezom Krstnikom in mnogimi 
drugimi." Resnično, »Jezus je mazilil tega preroka in videa.«'" Da bi mi, mladi in stari, fantje in 
možje, očetje in sinovi spoštovali duhovništvo, ki je bilo po njem obnovljeno, in duhovniške 
ključe in uredbe, ker se samo preko njih lahko udejanja božanska moč, brez njih pa se ne more 
udejanjati." ? Pričujemo o obnovljenem duhovništvu in o neizogibni »posebnosti« prave Božje 
Cerkve, kar je vedno bila, v imenu njega, čigar duhovništvo le-to je, in sicer Gospoda Jezusa 
Kristusa, amen. 


OPOMBE 
1. Konferenčno poročilo, april 1937, str. 121. 
2. "Priesthood Restoration," Ensign, okt. 1988, str. 71. 

3. »Where is the Church?«, govor na molitveni uri na fakulteti Brighama Younga, 1. mar. 2005, 
str. 8. 

4. Mt 16: 19. 

5. Gl. Mt 17:1—3. 

6. Navedeno v Richard Lloyd Anderson, »The Second Witness of Priesthood Restoration«, 
Improvement Era, sep. 1968, str. 20.; poudarek dodan. 

7. NaZ 110:16; gl. tudi vv. 1-15. 

8. Členi vere 1:5; poudarek dodan. 

9. Gl. David F. Holland, »Priest, Pastor, Power«, Insight, jesen 1997, str. 15—22 za podrobnejšo 
obravnavo duhovniških tematik v Ameriki med obnovo. 

10. Navedeno v C. Beaufort Moss, The Divisions of Christendom: A Retrospect, (London), str. 
22. 

11. Navedeno v Orson F. Whitney, Life of Heber C. Kimball, 1945, str. 108—109. 

12. NaZ 89:21. 

Varujte se zla, ki se skriva za nasmejanim obrazom 
starešina Neil L. Andersen 
od sedemdeseterih 


Ko povečamo svoje razumevanje in ljubezen do Odrešenika, bo njegova luč odstranila vse okrog 
nas. Takrat bomo videli zlo, za to kar je. 


Danes govorim vam, mladeničem, ki vas je predsednik Gordon B. Hinckley opisal kot »najboljša 
generacija«'. Po svetu vidimo vašo dobroto. Molim, da boste začutili, da so moje besede 


namenjene vam osebno kot Božjemu otroku, ki si močno prizadeva za to, kar je prav. 


Rad bi vam povedal o izkušnji svojega dobrega prijatelja in zvestega člana Cerkve. Iz razlogov, 
ki jih boste razumeli, ga bom omenjal le kot »moj prijatelj«. 


Moj prijatelj, ki dela kot tajni agent pri FBI, je preiskoval organizirane kriminalne skupine, ki so 
tihotapile nedovoljene droge v Združene države. 


Ob neki priložnosti je skupaj še z enim agentom prišel do stanovanja, kjer naj bi znani 
preprodajalec mamil preprodajal kokain. Prijatelj je dogodek takole opisal: 


»Potrkala sva na vrata preprodajalca mamil. Osumljeni je odprl vrata in nama poskušal 
preprečiti pogled v prostor. Vendar je bilo prepozno; kajti na mizi sva zagledala kokain. 

Moški in ženska, ki sta sedela za mizo, sta takoj začela pospravljati kokain. Morala sva jim 
preprečiti, da bi uničili dokaz, zato sem osumljenca, ki je blokiral vstop skozi vrata, naglo 
potisnil vstran. Ko sem ga porinil, so se moje oči srečale z njegovimi. Presenečen sem bil, da ni 
bil videti jezen ali prestrašen. Nasmihal se mi je. 


Njegove oči in pomirjajoč nasmeh sta mi dajala vtis, da ni nevaren, zato sem ga pustil samega in 
se naglo napotil k mizi. Osumljenec je bil sedaj za mano. V tistem trenutku me je obšel jasen in 
močan občutek: 'Varuj se zla, ki se skriva za nasmejanim obrazom.' 


Takoj sem se obrnil k osumljencu. Roko je imel potisnjeno globoko v sprednji žep. Nagonsko 
sem ga prijel za roko in mu jo potegnil iz žepa. Takrat pa sem videl, da je v roki držal 
polavtomatsko pištolo, pripravljeno na strel. Sledila je nenadna zmeda in razorožil sem tega 
človeka.« 


Ob nekem drugem dogodku kasneje so preprodajalca mamil obsodili umora. Širokoustil se je, da 
bi tudi mojega prijatelja ubil, če se v tistem trenutku ne bi obrnil. 


Pogosto sem pomislil na svarilo, ki je prevzelo njegove misli: »Varuj se zla, ki se skriva za 
nasmejanim obrazom.« O tem bi vam nocoj želel govoriti. 


Pričnimo s tem, kar vemo. Dobro prihaja od Boga, zlo prihaja od hudiča? Skratka ti sili, ki se 
bojujeta drug z drugim v vesoljnem svetu, nista enakovredni. Na čelu vsega, kar je dobro, je 
Kristus — on, ki je Očetov edinorojeni, ki je ustvaril ta svet in številne druge svetove. Naš 
Odkupitelj je vstalo in popolno bitje." Vem, da živi. 


Po drugi strani pa hudič »ljudi prepričuje, da bi bili zlobni«." »Ker je bil padel iz nebes in je 
postal za vekomaj nesrečen«' si sedaj prizadeva, »da bi bili vsi ljudje nesrečni, kakor je on 
sam«." Je lažnivec in premaganec. 


Odrešenikove moči dejansko ne moremo primerjati s hudičevo močjo. To bi bilo, kakor da bi 
najmogočnejšo vojsko na Zemlji poskušali primerjati s pobeglo skupino dveletnih otrok iz vrtca, 
oboroženih z vodnimi pištolami." 


Vendar pa ima zlo na tem planetu vpliv, ki nam omogoča izbiro med dobrim in zlim. Sveti spisi 
pravijo: »Zatorej je Gospod Bog prepustil človeku, naj deluje sam od sebe .. in] človek sam od 
sebe ne [bi] mogel delovati... če ne bi bilo, da bi ga eno ali drugo privlačilo. 4 


Izbira med dobrim in zlim je bistvena za našo izkušnjo na Zemlji. V končni oceni našega 
življenja, ne bo tako pomembno ali smo bili bogati ali revni, ali smo bili športniki ali ne, ali smo 
imeli prijatelje ali pa so nas pogosto pozabili. 

Lahko delamo, študiramo, se smejimo in zabavamo, plešemo, pojemo in doživimo številne 
izkušnje, ki so čudoviti del našega življenja, vendar pa za naš obstoj tu niso bistvene.'' Pravi 


razlog zakaj smo tu je priložnost, da izberemo dobro nad zlim." 


Nihče od nas ne bi rekel: »Želim izbrati zlo.« Vsi želimo izbrati to, kar je prav. 

Vendar pa izbira med dobrim in zlim ni vedno lahka, saj se zlo pogosto skriva za nasmejanim 
obrazom. Prisluhnite tem svarilom: 


»Bodite pozorni [...], da ne boste tega, kar je hudobno, presodili, da je od Boga.«13 
»Vselej morate bedeti in moliti, da ne pridete v skušnjavo; kajti Satan vas želi imeti.«14 


»Satan si prizadeva, da bi vas prevaral, da bi vas premagal.«" 


Sporočilo je naslednje: »Varujte se zla, ki se skriva za nasmejanim obrazom!« 


Poznal sem nekaj mladih fantov, ki so na vsak način poskušali ostati neomajni v svoji zvestobi 
do Odrešenika, a so skrenili s poti, ker niso videli prikrito zlo za nasmejanim obrazom, ki se je 
zdelo dokaj nenevarno. Videli so zabavo, užitek in odobritev, niso pa videl drugih posledic. 


Kako lahko opazimo prikrito zlo, ki se skriva za nečim, kar ni videti zlo? 
Odgovor že poznate, a tukaj je nekaj misli: 


Prvič, pogovorite se s starši. Ali se vam ta zamisel zdi preveč revolucionarna? Vemo, da smo 
očetje daleč od tega, da bi bili popolni, vendar vas imamo radi in skupaj z vašimi materami se 
zelo zanimamo za vaše pravilne odločitve. 


Drugič, sledite preroku. Tem petnajstim možem, ki jih podpiramo kot preroke, vidce in 
razodevalce, je dana božanska moč, da vidijo to, kar mi včasih ne vidimo. Predsednik Hinckley 
nam je dal jasen in določen nasvet o »zlu, ki se skriva za nasmejanim obrazom«.16 V knjižici 
»Za moč mladih«17 boste našli navdihujoča navodila. Če boste udejanjali nasvet predsednika 
Hinckleya, vam Gospod obljublja, da bo pred vami razpršil moči teme." Videli boste »zlo za 
nasmejanim obrazom« in vpliv tega vas bo zapustil. 


Zelo pomembno je, da dopustite, da vas vodi Sveti Duh. Gospod nam je obljubil, da bo, če bomo 
pravični, v naše misli in srce prodrl tihi, nežni glas." Občutili ste ta vpliv. Saj poznate ta glas. 


Pomnite, dar Svetega Duha je duhovni dar. Je občutljiv in se ne bo družil z nevrednostjo. Ne 
morete ga danes užaliti ali prezreti in pričakovati, da vas bo jutri okrepil. Ko pa boste prisluhnili 
njegovim spodbudam in ostali pravični, bo rasel v vas. Sveti Duh je mojega prijatelja posvaril 
pred življenjsko nevarnostjo; Sveti Duh vas bo posvaril tudi pred duhovno nevarnostjo. 


Nazadnje, pridobite svoje lastno pričevanje o Odrešeniku. Molite z vsem srcem. Berite 
Mormonovo knjigo, ko vas nihče ne opazuje. Vzemite si čas in razmislite o tem, kdo pravzaprav 


je Jezus in zakaj sta njegovo življenje in žrtvovanje pomembni za vas. 


Ne pozabite zgleda mladega Josepha Smitha. Zvečer je prižgal svečo, da bi bral Sveto pismo, ker 
je to hotel. Ko je šel v gaj, da bi molil, je šel sam."! 


NOM 


Ko povečamo svoje razumevanje in ljubezen do Odrešenika, bo njegova luč odstranila vse okrog 
nas. Takrat bomo videli zlo, za to kar je.? 


Vem, da je Jezus Kristus Odrešenik. Z besedami ne moremo opisati njegove veličine in slave, 
veličastva in sijaja. Z očetom se je prikazal preroku Josephu Smithu. Predsednik Gordon B. 
Hinckley je Božji prerok danes. Bratje, imamo njegovo sveto duhovništvo. Če bomo ostali 
vredni, bomo blagoslovljeni in bomo prepoznali »zlo, ki se skriva za nasmejanim obrazom«. 
Tako pričujem v imenu Jezusa Kristusa, amen. 

Kdo je na Gospodovi strani? 
starešina Robert C. Oaks 
iz predsedstva sedemdeseterih 


Gospod mora vedeti, na koga se lahko zanese. 


sili 


Nocoj bi se rad osredotočil na besedilo iz priljubljene hvalnice, ki poziva k služenju: »K do je na 
Gospodovi strani? Sedaj je čas, da to pokaže.« (Hymns, št. 260) 


V tem obdobju polnosti časov, ko se v pričakovanju Kristusove vrnitve na Zemljo pripravlj amo 
na poslednje peklenske boje, je zelo pomembno, da vemo, kdo je na Gospodovi strani. Gospod 
mora vedeti, na koga se lahko zanese. 


Verjetno bi želeli, da bi se na vsakega brata, ki ima duhovništvo, lahko zanesli, da bo služil v 
Gospodovi vojski. Danes je v Cerkvi okoli tri milijone bratov z duhovništvom, ki so enako 
porazdeljeni med Aronovo oziroma Melkizedekovo duhovništvo. 


Na žalost pa je vse preveč teh mož, mladih in malo manj mladih, odsotnih brez opravičljivega 
razloga. 

Nekoč so vsi ponižno sedeli, ko so jim bratje s polnomočjem položili roke na glavo in jim 
podelili duhovništvo. Tistega dne so z Gospodom sklenili zavezo poslušnosti in služenja. 


Da bi razumeli pomembnost teh zavez, se moramo vprašati: »Kaj je duhovništvo?« Vsak 
pozoren diakon pozna odgovor na to vprašanje: Duhovništvo je moč za delovanje v Božjem 
imenu. 


Kaj to pomeni vam diakonom, učiteljem in duhovnikom? Prvič, to pomeni, da ste pooblaščeni za 
pripravo, blagoslov in razdelitev zakramenta. Ali je to zelo pomembno? Seveda! 


Kdo je izvršil prvo zakramentno bogoslužje, za katerega obstaja zapis? Odgovor je seveda: 
Gospod Jezus Kristus. Na večer pred svojim trpljenjem v getsemanskem vrtu je Kristus pripravil 
zakrament, ga blagoslovil in ga razdelil svojim učencem. Ko torej izvajamo to sveto uredbo, 
dejansko nadomeščamo samega Odrešenika. To je nekaj posebnega! 


Janez Krstnik je Josephu Smithu in Oliverju Cowderyju položil roke na glavo in jima podelil 
Aronovo duhovništvo ter dejal: »... Podeljujem Aronovo duhovništvo, ki poseduje ključe 
delovanja angelov in evangelija kesanja in krsta s potopitvijo za odpuščanje grehov...« (NaZ 
13:1) To je pomembna odgovornost za moške vseh starosti. S to odgovornostjo smo nedvomno 
na Gospodovi strani. 


Kaj pa Melkizedekovo duhovništvo? V 84. razdelku Nauka in zavez beremo: »To višje 
duhovništvo izvršuje evangelij in poseduje ključe skrivnosti kraljestva, in sicer ključe Božjega 
znanja.« (NaZ 84:19) To duhovništvo poseduje moč za izvrševanje in vodenje, blagoslavljanje, 
zdravljenje, učenje in pečatenje. To duhovniško služenje brate, ki služijo, nedvomno postavlja na 
Gospodovo stran. 


Eden največjih zgledov moči duhovniškega pečatenja je zgled zgodba Nefija, Helamanovega 
sina. Ker je marljivo oznanjal Božjo besedo, mu je Gospod podelil moč pečatenja, da ... »kar 
koli boš zapečatil na Zemlji, bo zapečateno v nebesih; in kar koli boš razvezal na Zemlji, bo 


razvezano v nebesih... « (Helaman 10:7) Nefi bi bil mogočen voditelj v Gospodovi vojski v 
katerem koli obdobju. 

Nebeški Oče nam je izkazal veliko zaupanje, ko nam je podelil del svoje moči, da mu lahko 
služimo v tem velikem delu, ki se širi naprej, da napolni vso Zemljo. 


Spomnite se, kako natančna navodila smo prejeli glede podeljevanja duhovniškega polnomočja. 
Ko sem dopolnil dvanajst let, sta mi moj oče, Charles Oaks, in škof, George Collard, položila 
roke na glavo in mi podelila Aronovo duhovništvo ter me oddelila za diakona. 

Več let kasneje me je takrat starešina Gordon B. Hinckley oddelil za člana Sedemdeseterih na 
način, ki ga je uvedel nebeški Oče. Obe uredbi sta odraz dodatnega božanskega zaupanja in nove 
priložnosti, da služimo na Gospodovi strani. 


..u... 


precej drugačen. V življenju posameznika se vsak dan odvija boj in hujska Gospodove enote 
pred Satanovimi silami pohlepa, sebičnosti in poželenja. 


Vidimo 2060 mladih mišičastih Helamanovih bojevnikov, z ramo ob ramo, kar daje vedeti, da je 
za priključitev njihovi skupini potrebno veliko telesne moči. Vsakdo, ki je pogumen in odločen, 
bo našel mesto v tem delu. 


Moj vnuk Andrew, ki je star enajst let, bo najverjetneje za vse življenje priklenjen na invalidski 
voziček. Jeseni, ko bo oddeljen za diakona, se bo pridružil Gospodovi duhovniški vojski. Telesna 
nesposobnost ga v tej vojni ne bo omejevala, kajti orožje, ki je na izbiro, niso sulice, meči, ki jih 
uporabljajo na bojišču, 

ampak orožje z večno vrednostjo, ki odraža celotno Božjo opremo, ki je resnica, pravičnost, 
vera, molitev in Božja beseda. (Pismo Efežanom 6:13-18) To orožje uporabljamo v svojih mislih, 
besedah in dejanjih. Vsaka pravična misel, beseda in dejanje je Gospodova zmaga. 


Zato Andrew v tem boju ni prikrajšan. Njegovi starši so ga dobro poučili. Pripravljen je, da se 
pridruži duhovniški vojski. 


V tem boju so tveganja zelo visoka. Plačilo so duše Božjih sinov in hčera, njihova večna 
odrešitev. Te duše bodo zmagale ali izgubile na osnovi kreposti in čistosti, na osnovi 
dobrodelnosti in služenja in na osnovi vere in upanja. 


Andrew se bo pridružil zboru diakonov v svojem oddelku. Naučili ga bodo razdeljevati 
zakrament in zbirati postna darovanja. Skrbeli bodo zanj, kajti bistvo duhovniških zborov je 
medsebojna skrb. Gospodova duhovniška vojska je dejansko organizirana v zbore. 


Večino svojega življenja sem preživel kot pilot zračnih sil Združenih držav. Možje iz moje 
ekskadrilje so štirideset let vse do danes ostali v tesnih stikih. 


Eno prvih in najpomembnejših pravil, ki smo se jih naučili na usposabljanju vojaških pilotov, je 


bilo: »Skrbite za letalca, ki vas spremlja. Neprestano se oziraj nazaj, da se prepričaš, da se za 
njim ni prikradel sovražnik.« 

Če je nasvet, da zaščitiš tovariše v letalski eskadrilji, dober, potem je nasvet, da ostanemo v tesni 
povezanosti in da zaščitimo člane zbora, ko si prizadevamo, da ostanemo trdno na Gospodovi 
strani, čudovit. Vneto bi si morali prizadevati, da bi jih našli, ko zatavajo. 


To, da ostanemo trdno na Gospodovi strani, je danes zelo dragoceno. Prerok nenehno poudarja, 
da so to poslednji dnevi. Po znamenjih časa vemo, da se približuje konec. To zelo dobro ve tudi 
Satan. Zdi se da on in njegove sile nikoli ne mirujejo. 


Na svetovnem srečanju za usposabljanje voditeljev je predsednik Hinckley o nemoralnem stanju, 
v katerem se nahaja svet, izjavil: »Mislim, da v času Sodome in Gomore ni bilo nič slabše.« 


Nadaljeval je: »Mesti in njuni prebivalci so bili v celoti uničeni. Tudi danes živimo v podobnih 
razmerah, ki prevladujejo povsod po svetu. Mislim, da Oče zagotovo joče ob pogledu na 
svojeglave sinove in hčere.« (»Standing Strong ans Immovable«, svetovno usposabljanje 
voditeljev, 10. januar 2004, str. 20) 


Ne vem koliko prerokovih besed je še potrebnih, da bomo resnično dojeli svarilo. 


Starešina Dallin H. Oaks je v svojem nedavnem konferenčnem govoru izjavil: »Povsod okrog 
nas vidimo znamenja drugega prihoda; zdi se, da so čedalje pogostejša in intenzivnejša... 
medtem ko nimamo moči, da bi spremenili dejstvo drugega prihoda in ne vemo za točni čas, 
lahko pospešimo svoje lastne priprave in poskušamo vplivati na priprave teh, ki so okrog nas.« 
Rekel je tudi: »Na dogodke, ki so bili prerokovani za drugi prihod, se moramo pripraviti tako 
posvetno kot duhovno.« (»Preparation for the Second Coming«, Liahona, maj 2004, str. 759) 


Ta svarila smo prejeli veliko pred tem, ko je orkansko uničenje zadelo Karibsko področje in pred 
uničenjem cunamija v vzhodni Aziji. 


Hvalnica »Kdo je na Gospodovi strani,« nas uči »sedaj je čas, da to pokaže«. Sedaj je čas, da 
ostanemo neomajni v svoji veri in načelih, kot je to bil kapitan Moroni. Gospod sedaj potrebuje 
diakone, učitelje, duhovnike, škofe, starešine, velike duhovnike in patriarhe. Sedaj je čas, da 
pokažemo hvaležnost za odkupno daritev našega Gospoda, Jezusa Kristusa. Sedaj je čas, da 
pokažemo svojo vero s poslušnostjo do takšnih osnovnih zapovedi, kot so zakon čistosti in 
desetine, Beseda modrosti in posvečevanje sobotnega dne. 


Sedaj je čas, da posvarimo svoje sosede in jim povemo za evangelij. Sedaj je čas, da svetu 
pokažemo zgled dostojnosti in skromnosti, zgled kreposti in čistosti. Nikoli ne smemo zapraviti 
svoje duhovniške moči s predajanjem škodljivi, uničujoči umazaniji pornografije. 

Sedaj je čas, da obnovimo zaveze, ki smo jih z Gospodom sklenili v vodah krsta, zaveze, ki smo 
jih sklenili, ko smo sprejeli duhovniško prisego in zavezo, ter zaveze, ki smo jih sklenili v 
njegovih svetih templjih. 


Sedaj je dejansko čas, da pokažemo, da smo na Gospodovi strani. 


GO? 


Bratje, to je njegovo delo. Evangelij Jezusa Kristusa je bil obnovljen v vsej polnosti v poslednjih 
dneh po preroku Josephu Smithu. Kristus je glava te Cerkve, ki jo vodi preko svojega živega 
preroka, Gordona B. Hinckleyja. Kristus se bo vrnil na Zemljo, da bo vladal in kraljeval. Vsi mi 
pa bomo nekega dne stopili predenj, da nam bo sodil po naših mislih, dejanjih in željah našega 
srca. On je naš Odrešenik in Odkupitelj in to vam pričujem v njegovem svetem imenu, amen. 


Vztrajnost 
predsednik James E. Faust 
drugi svetovalec v prvem predsedstvu 


Stanovitnost pokažejo tisti, ki gredo naprej, tudi potem ko to postane težko, ki ne odnehajo, ko 
drugi rečejo: »Ni mogoče.« 


Rad bi pozdravil tiste brate, ki so bili to popoldan poklicani in so potrjeni za člane prvega in 
drugega zbora sedemdeseterih. Vsak od njih veren, sposoben in predan človek in zagotavljamo 
vam, da so v vsakem pogledu vredni svojega novega poklica. 


Dragi moji bratje velikega svetovnega bratstva duhovnikov, čestitamo vam za zvestobo in 
posvečenost Gospodovemu delu. Zahvaljujemo se vam za predanost in zvesto služenje. V Cerkvi 
pomenite veliko moč. 


Čudovito je biti na tem sestanku z vami bratje, ki imate Aronovo duhovništvo. Ko sem bil vaših 
let, sem se spraševal: »Kje bo moje mesto v svetu in kako ga bom našel?« Tistikrat je bil moj 
edini trdni cilj služiti misijon. Ko je napočil čas za misijon, sem služil in misijon je zame postal 
kot severna zvezda, ki me je vodil v drugih življenjskih prizadevanjih. Ena od pomembnih stvari, 
ki sem se jih naučil, je bila, da mi bo Gospod, če bom zvesto vztrajal v cerkvenih poklicih, odprl 
pot in me vodil do drugih priložnosti in blagoslovov, ki bodo presegali moje sanje. 


Služenje misijona lahko to stori za vsakega fanta tukaj. Neki fant mi je nedavno povedal, koliko 
se je naučil is svoje stanovitnosti na misijonu. Iz njegovega primera bom navedel nekaj stvari, ki 
se jih lahko naučite, ki vam bodo v življenju prinesle priložnosti in blagoslove. 


1.Organiziranost in pameten izkoristek časa. 
2.Pomembnost trdega dela — žanjete kar sejete. 
3. Voditeljske sposobnosti. 

4.Sposobnost navezovanja stikov. 

5.Vrednost preučevanja evangelija. 
6.Spoštovanje avtoritete. 

7. Pomembnost molitve. 

8.Ponižnost in zanašanje na Gospoda." 


Ko sem v letih 1930 hodil v srednjo šolo Granite High School v Salt Lake Cityju, sem imel nekaj 


prijateljev, ki so bili zelo dobri športniki, igralci, glasbeniki in govorniki. Nekateri med njimi so 
v življenju uspeli, vse preveč teh nadarjenih in sposobnih mladih pa ni vztrajalo in niso uresničili 

svojih zmožnosti. Po drugi strani pa je več manj opaznih fantov in deklet na isti šoli marljivo 
delalo, vztrajalo in nadaljevalo z izobraževanjem, da bi postali izvrstni zdravniki, tehniki, 
učitelji, pravniki, znanstveniki, poslovneži, obrtniki, električarji, inštalaterji in podjetniki. 


Uspeh navadno dosežemo z vztrajnostjo in ne z izgubo poguma, ko naletimo na izzive. Paul 
Harvey, znani poročevalski analitik in pisec, je nekoč dejal: »Upam, da bom nekega dne deležen 
dovolj tistega, kar svet imenuje uspeh, tako da me bodo vprašali: 'V čem je skrivnost? Preprosto 
bom rekel tole: "Ko padem, vstanem.'«" 


Izrazit vzor vztrajnosti je gospa Marie Curie, ki je z možem, francoskim fizikom, Pierrrom 
Curiejem, brez finančnih sredstev in brez zunanje podpore ali pomoči delala v stari, opuščeni, 
puščajoči lopi in poskušala ločiti radij od težke uranove rude, imenovane smolovec. Po 487. 
neuspelem poskusu je Pierre v obupu dvignil roke in rekel: »Nikoli ne bo končano. Morda čez 
sto let, nikoli pa v mojih dneh.« Marie ga je pogledala z odločnostjo na obrazu in rekla: »Če bo 
trajalo sto let, bo to škoda, vendar ne bom prenehala z delom, dokler bom živa.'«" Slednjič je 
uspela in s svojo vztrajnostjo zelo pomagala bolnikom z rakom. 


Vztrajnost pokažejo tisti, ki vztrajajo, ko to postane težko, ki ne odnehajo niti, ko drugi rečejo: 
»Ne da se.« Leta 1864 je prvo predsedstvo poslalo apostola Ezra T. Bensona in Lorenza Snowa 
skupaj s starešinama Almom Smithom in Williamom W. Cluffom na misijon na havajske otoke. 
Iz Honoluluja so pot v majhno pristanišče Lahaina nadaljevali v majhni ladji. Ko so se 
približevali grebenu, se jim je približal visok val in ladjo je zadel močan sunek, ki jo je odnesel 
približno 46 metrov proč in jo pustil na gladini med dvema velikima valoma. Ko je udaril drugi 
val, se je ladja prevrnila v peneče morje. 


Ljudje na obali so uporabili rešilni čoln in vanj potegnili tri brate, ki so plavali ob potapljajoči se 
ladji. Brata Snowa pa ni bilo videti. Havajčani, ki so vajeni visokih valov, so plavali v vse smeri 
in ga iskali. Slednjič je eden od njih v vodi nekaj otipal in brata Snowa so potegnili na površje. 
Njegovo telo je bilo trdo in videti je bil kot mrtev, ko so ga povlekli v čoln. 


Starešina Smith in starešina Cluff sta telo brata Smitha položila v svoje naročje in mu tiho dala 
blagoslov in prosila Gospoda, naj ga ohrani pri življenju, da se bo lahko vrnil domov k družini. 
Ko so prišli na obalo, so brata Snowa odnesli do velikih sodov, ki so ležali na obali. Z obrazom 
navzdol so ga položili na enega in ga kotalili sem ter tja, dokler niso iz njega spravili vse vode, ki 
jo je pogoltnil. 


Potem ko so se nekaj časa trudili z njim in ker ni bilo nobenih znakov življenja, so opazovalci 
rekli, da se ne da narediti nič več. Toda odločene starešine niso odnehali. Zato so še enkrat molili 
s tihim zaupanjem, da jih bo Gospod slišal in odgovoril na njihove molitve. 


Bili so osupli, ker so tisti dan in čas delali nekaj tako nenavadnega. Eden od njih je bratu Snowu 
začel dajati umetno dihanje, da bi v njegova pljuča prišel zrak, in izmenično zrak pihal noter in 
ven ter tako posnemal naravni postopek dihanja. Toliko časa so se izmenjavali, dokler v njegova 
pljuča ni prišel zrak. Malo kasneje so zaznali slabotne znake vračanja življenja. »Rahel tren 
očesa, ki je bilo dotlej široko odprto in videti mrtev, in grgranje v grlu sta bila prva znaka 
življenja. Ti so postajali vse jasnejši, dokler ni nastopila polna zavest.« Z njihovo vztrajnostjo in 

nasmehom usmiljene Božje previdnosti so vsi štirje Gospodovi služabniki preživeli in so lahko 
dokončali misijon." Starešina Snow je kasneje postal predsednik Cerkve. Med služenjem v tem 
poklicu je utrdil Cerkveni finančni sklad, s tem da je člane rotil, naj plačujejo desetino in 
darovanja. 


Vam bratom se bo gotovo zdelo zanimivo, da je bil Alma Smith iz te zgodbe tisti deček, ki je bil 
pri Haunovem mlinu ustreljen v kolk, zaradi česar je imel uničen kolčni sklep in jamico. Mama 
mu je rano obvezala z nekakšnim mazilom, nakar je prejela navdih, naj deček pet tednov leži na 
trebuhu. Namesto manjkajočega sklepa in jamice je zrasel gibljiv hrustanec, tako da j je lahko 
živel popolnoma normalno, služil misijon na Havajih in vse življenje služil v Cerkvi? 

Naši preroki iz poslednjih dni so vzor odločnosti v duhovništvu, molitvi in delu. Vztrajnost 
Josepha Smitha je omogočila obnovo vsega. Vse življenje je bil deležen zaničevanja in 
zasmehovanja — od trenutka, ko je nekemu duhovniku pomembne veroizpovedi prvič 
spregovoril o prvem videnju. Toda nikdar se ni obotavljal. Zapustil nam je svoje trdno 
pričevanje. 


»Dejansko sem videl luč in sredi te luči sem videl dve osebi in resnično sta mi spregovorili; in 

čeprav so me sovražili in me preganjali, ker sem rekel, da sem imel videnje, je bilo to res; [...] 

Imel sem videnje; tega sem se zavedal in vedel sem, da se je tega zavedal Bog in nisem mogel 
51.6 

zanikati.« 


Življenje Brighama Younga je bilo eno samo vztrajanje. Vedno je bil zvest in odločen. Po smrti 
Josepha Smitha je bil trdno odločen, da bo 60.000 ljudi popeljal iz udobja njihovih domov in 
rodnih pokrajin v pusto divjino. Ta velika selitev nima primerjave v sodobni zgodovini. Prihajali 
so z vozovi, peš in z vlečnimi vozovi. Zaradi njega in njegovih privržencev je puščava zacvetela 
kot vrtnica. 


Na prvi tiskovni konferenci, ko je bil predsednik Gordon B. Hinckley leta 1995 predstavljen 
medijem kot predsednik Cerkve, so ga vprašali, na kaj se bo osredotočil. Odgovoril 

je: »Nadaljevati! Da. Naša tema bo nadaljevati veliko delo, ki so ga začeli naši predhodniki. « To 
je velika tema za vse nas. Nadaljevati moramo in vztrajati do konca. 


Eden velikih občudovanja vrednih dosežkov predsednika Hinckleya je njegovo neverjetno 
vztrajanje pri gradnji templjev. Odkar je postal predsednik Cerkve, je bilo posvečenih, na novo 
posvečenih in načrtovanih 87 templjev. Ta presenetljivi dosežek v gradnji templjev je brez para v 
celotni svetovni zgodovini. Templji so močan vpliv dobrega in vse bolj blagoslavljajo svet. 
George O. Cannon je dejal: »Vsak temeljni kamen, ki je položen za tempelj, in vsak dokončan 
tempelj po redu, ki ga je Gospod razodel svojemu svetemu duhovništvu, zmanjša Satanovo moč 
na Zemlji in poveča Božjo moč in pobožnost, premika nebesa z mogočno močjo za naše dobro, 
prosi in nad nas izliva blagoslove večnih Bogov in teh, ki bivajo v njihovi navzočnosti. Č 


Vsak od nas bi moral zvesto in marljivo služiti v svojem duhovniškem poklicu do konca svojih 
dni. Nekateri se morda sprašujejo: »Kako dolgo bom še hišni učitelj?« Moj odgovor je, da je 
hišno poučevanje duhovniški poklic. Služenje v poklicu hišnega učitelja je privilegij, vse dokler 
škof in duhovniški voditelji menijo, da smo tega zmožni. Nekateri med nami smo poznali brata 
Georga L. Nelsona, uglednega odvetnika v Salt Lake Cityju, ki je služil kot škof, predsednik 

okoliša in patriarh. Bil je povsem predan Cerkvi. Hišni učitelj je bil v starosti 100 let. Nekoč je 
dejal: »Rad sem hišni učitelj. Upam, da bom vedno lahko hišni učitelj.«" Umrl je v 
starosti sto enega leta in tako ostal zvest do konca. 


Od tistih, ki se želijo krstiti v Cerkvi, Gospod pričakuje, da »bodo odločeni, da mu bodo služili 
do konca«.'" Predsednik Joseph Fielding Smith je pri 94. dejal: »Vse svoje dni sem si prizadeval 
poveličevati svoj poklic v duhovništvu in upam, da bom lahko vztrajal do konca v tem življenju 
in se pridružil svetim v prihodnjem življenju.«'' Kakor je dejal Gospod, če želimo biti njegovi 
učenci, moramo vztrajati v njegovi besedi." Gospod je svojo Cerkev in njene člane izredno 
blagoslovil zaradi njihove zvestobe in vztrajnosti. Pričujem o božanskosti svetega dela 
duhovništva, v imenu Jezusa Kristusa, amen. 

——O———O—ooooo cc cv vvvv' 
Sveti poklic služenja 


predsednik Thomas S. Monson 
prvi svetovalec v prvem predsedstvu 


Izpolnitev dolžnosti prinaša občutek sreče in miru. 

Rad bi izrazil dobrodošlico tistim, ki ste bili na tej konferenci poklicani k novim nalogam, in 
prisrčno čestital tistim, ki ste prejeli častno razrešitev. Delo se nadaljuje. Vsakega od vas imamo 
radi. 

Moji dragi bratje, počaščen sem, ker imam to priložnost, da vam nocoj lahko govorim. Kakšna 


radost, ko vidiš, da so bratje z duhovništvom, mladi in stari, do zadnjega kotička napolnili to 
čudovito K onferenčno središče. To spoznanje, da so po vsem svetu zbrane podobne množice, mi 

prinaša ogromen občutek odgovornosti. Molim, da bi Gospodov navdih vodil moje misli in 
navdihoval moje besede. 


Predsednik Joseph F. Smith je podal naslednjo izjavo o duhovništvu. Rekel je: »Sveto 
duhovništvo je polnomočje, ki ga je Bog podelil moškemu, po katerem lahko govori Božjo voljo. 
[...] Je sveto in mora takšno tudi ostati. Ti, ki ga imajo, ga morajo častiti in spoštovati.«' 


Duhovniška prisega in zaveza se nanaša na vse nas. Za tiste, ki imajo Melkizedekovo 
duhovništvo, je izjava o pogoju, da bomo zvesti in poslušni Božjim zakonom in da bomo 
poveličevali poklice, ki jih prejmemo. Za tiste, ki imajo Aronovo duhovništvo, pa je to izjava 
glede prihodnjih dolžnosti in odgovornosti, na katere se lahko že sedaj pripravijo. 


Predsednik Marion G. Romney, bivši član Prvega predsedstva, je rekel: »Vsak brat z 
Melkizedekovim duhovništvom bi moral marljivo in svečano prisluhniti pomenom te prisege in 
zaveze, ki jo je prejel. Neizpolnitev teh obveznosti, ki so nam bile dane, zagotovo vodi v 
razočaranje, žalost in trpljenje.«" 


Predsednik Spencer W. Kimball je rekel: »Nekdo lahko svojo duhovniško zavezo prelomi s 
kršenjem zapovedi — pa tudi z zanemarjanjem svojih dolžnosti. Zatorej, da bi nekdo prekršil to 
zavezo, je potrebno le, da nič ne dela. € 


Znani duhovnik je izjavil: »Ljudje bodo trdo delali za denar. Ljudje bodo trdneje delali za druge 
ljudi. Vendar pa bodo ljudje najbolj trdo delali, ko se bodo delu povsem predali... Dolžnost ni 
nikoli dobro opravljena, dokler je ne opravi nekdo, ki je pripravljen narediti več, če le more. ge 


Izpolnitev dolžnosti prinaša občutek sreče in miru. Pesnik je napisal: 


Spal sem in sanjal, da je življenje radost. 
Zbudil sem se in dojel, da je življenje dolžnost. 
Delal sem, a glej — 

dolžnost je bila radost. 


Klic dolžnosti lahko pride tiho, ko se mi, ki imamo duhovništvo, odzovemo na prejete 
zadolžitve. Predsednik George Albert Smith, zelo skromen, a uspešen voditelj, je izjavil: »Vaša 
najpomembnejša dolžnost je, da spoznate, kaj Gospod želi in potem z močjo svetega duhovništva 
poveličujete svoj poklic v prisotnosti svojih prijateljev, da vam bodo ljudje rade volje sledili. «8 


Kaj pomeni poveličevati poklic? To pomeni, da ga izgrajujemo z dostojanstvom in 
pomembnostjo, da ga v očeh vseh ljudi napravimo za častivrednega in hvalevrednega, da ga 
povečamo in okrepimo, da dopustimo, da nebeška luč sveti skozi, da jo lahko vidijo drugi ljudje. 


Kako lahko nekdo poveličuje svoj poklic? Preprosto tako, da izvaja služenje, ki se na to nanaša. 
Starešina poveličuje poklic starešine, v katerega je bil posvečen, tako da se kot starešina pouči o 
svojih dolžnostih in jih potem izvaja. Enako kot za starešino velja tudi za diakona, učitelja, 
duhovnika, škofa in vsakogar, ki ima službo v duhovništvu. 

Pesnik in avtor, Robert Louis Stevenson, nas je spomnil: »Vem, kaj je zadovoljstvo, saj sem 
opravil dobro delo.« 


Bratje, spomnimo se nasveta kralja Benjamina: »Ko služite soljudem, le Bogu služite.«' 


Pomagajmo rešiti tiste, ki potrebujejo našo pomoč in jih dvignimo na višjo raven in boljšo pot. 
Svoje razmišljanje osredotočimo na potrebe bratov z duhovništvom, njihovih žena in otrok, ki so 
postali neaktivni. Prisluhnimo neizrečenemu sporočilu, ki pride iz njihovega srca. Ugotovili 
boste, da vam je znano: »Vodi me in hodi z mano, da bom našel pot. Uči me, kaj naj storim, da z 
mano bo Gospod.«? 


Odgovornost do neaktivnih članov ni naloga za brezdelneža ali sanjača. Otroci odrastejo, starši 
se postarajo, čas pa beži. Ne odlašajte, ko vas spodbudi duh, temveč raje delujte po njem in 
Gospod vam bo odprl pot. 


Pogosto potrebujemo nebeško vrlino potrpežljivosti. Ko sem služil kot škof, sem nekega dne 
čutil, da moram poklicati moškega, čigar žena in otroci niso bili preveč aktivni v Cerkvi. Vendar 
pa se ta moški ni nikoli odzval. Nekega vročega poletnega dne sem potrkal na mrežasta vrata 
Harolda G. Gallacherja. Videl sem brata Gallacherja, ki je sedel na svojem stolu in bral časopis. 
»Kdo je?« je vprašal, ne da bi me pogledal. 


»Vaš škof,« sem odgovoril. »Prišel sem, da se seznanim z vami in da vas in vašo družino 
povabim na sestanke.« 


»Nimam časa,« je prezirljivo odgovoril. Sploh me ni pogledal. Zahvalil sem se mu in se odpravil 
domov. 


Kmalu zatem se je družina Gallacher preselila v Kalifornijo. Minila so leta. Nekega dne, ko sem 
kot član Zbora dvanajsterih delal v svoji pisarni, me je poklicala tajnica in mi rekla: »V moji 
pisarni je brat Gallacher, ki je nekoč živel v vašem oddelku, in bi rad govoril z vami.« 


Odgovoril sem: » Vprašajte ga ali mu je ime Harold G. Gallacher, ki je nekoč s svojo družino 
živel v Vissing Place na naslovu West Temple in Fifth South. 


Rekla je: »To je on.« 


Prosil sem jo, naj ga spusti noter. Imela sva prijeten pogovor o njegovi družini. Dejal mi je: 
»Prišel sem se opravičit, ker tistega poletnega dne pred davnimi leti nisem vstal in vas povabil v 
hišo.« Vprašal sem ga, ali je aktiven v Cerkvi. Z nasmehom je odgovoril: »Služim kot svetovalec 
v škofovstvu svojega oddelka.« Vaše povabilo, naj pridem v Cerkev in moj negativni odziv sta 
me tako preganjala, da sem se naposled odločil, da nekaj ukrenem.« 


S Haroldom sva se še večkrat srečala, preden je umrl. Gallacherjeva in njuni otroci so v Cerkvi 
služili v različnih poklicih. 

Predsednik Stephen L . Richards, ki je služil kot svetovalec predsednika Davida O. MeKaya, je 
izjavil: »Duhovništvo je običajno označeno preprosto kot 'Božja moč poverjena moškemu.'« 
Nadaljuje: »Menim, da je ta razlaga pravilna. Vendar pa bi iz praktičnih namenov duhovništvo 
rad povezal s služenjem; pogosto ga imenujem 'popolni načrt služenja'. To je orodje za služenje 
in moški, ki ga ne uporablja, je na tem, da ga izgubi, kajti jasno nam je bilo razodeto, da ta, ki ga 
zanemarja, ne bo upoštevan za vrednega, da bi ga imel. 


Preteklega januarja sem imel priložnost biti priča globokemu dejanju služenja v življenju ženske, 
ki je pred mnogimi leti, ko sem služil kot škof, živela v mojem oddelku. Ime ji je Adele in skupaj 
z dvema odraslima hčerama — ena od njiju je invalidna — je vrsto let živela v področju Rose 
Park v dolini Salt Laka. Adele, ki je vdova, se je borila s finančnimi težavami. V življenju ji je 
bilo pogosto težko. 


Poklical me je neki človek, ki je sodeloval pri projektu »Hišica iz ingverjevega kolačka,« in me 
povabil na otvoritev Adelinega doma, ki so ga obnovili v zgolj treh dneh in nočeh. Pri projektu 
so s svojim prostovoljnim delom sodelovali mnogi prijazni in radodarni posamezniki, finančno 
pa so jim pomagala številna krajevna podjetja. V času, ko je potekala prenova njihovega doma, 
so Adele in njeni hčerki gostili v več kilometrov oddaljenem mestu, kjer so bile deležne 
neizmerne pozornosti. 


Bil sem prisoten, ko je na prizorišče pripeljala limuzina, v kateri so bile Adele in njeni hčeri. V 
skupini, ki jih je pričakala, niso bili samo člani družine in prijatelji, temveč tudi številni obrtniki, 
ki so dan in noč delali na tem projektu. Bilo je očitno, da so s svojim delom zadovoljni in da 
nestrpno čakajo, kako se bodo odzvale Adele in njeni hčerki. 


Ženske so stopile iz avta z zavezanimi očmi. Kako vznemirljivo je bilo, ko so jim odstranili 
prevezo z oči in so se Adele in njeni hčerki obrnile in videle svoj novi dom. Bile so docela 
osuple nad čudovitim projektom, ki je bil dokončan. Sprednji del je bil prenovljen, hiša je bila 
podaljšana in imela je novo streho. Hiša je bila na zunaj videti nova in brezhibna. Niso mogle 
zadržati solz. 


Pridružil sem se Adele in ostalim in vstopili smo v hišo. Presenečeni smo bili nad tem, kako so 
polepšali in izpopolnili notranjost. Zidovi so bili pobeljeni, talne obloge so bila zamenjane. 
Poskrbeli so za novo pohištvo, nove zavese in nove zastore. Kuhinjske omarice so zamenjali z 
novimi; pult in pripomočki so bili novi. Celotna hiša je bila popolnoma prenovljena. Vsi prostori 
so bili popolnoma čisti in čudoviti. Adele in hčerki niso mogle premagovati čustev. Vendar pa so 
bili izrazi na obrazih teh, ki so vneto delali na hiši, ravno tako čustveni in ganljivi. Solze so jim 
polzele iz oči, ko so bili priča radosti, ki so jo prinesli v življenje Adele in njenih dveh hčera. Ne 
le, da je bilo vdovino breme lažje, temveč so bili v tem postopku ganjeni številni ljudje. Vsi so 
postali boljši ljudje, ker so sodelovali v tem delu. 


Predsednik Harold B. Lee, eden velikih učiteljev v Cerkvi, nam je glede duhovništva podal 


naslednji lahko razumljivi nasvet: »Vidite, ko nekdo prejme duhovništvo, postane Gospodov 
predstavnik. Na poklic bi moral gledati kot na nalogo, ki mu jo je zaupal Gospod.« 1 

Nekateri ste morda sramežljivi po naravi ali pa menite, da ste neprimerni, da bi se sporazumno 
odzvali na poklic. Ne pozabite, da to delo ni samo vaše in moje. To je Gospodov delo in ko 
opravljamo Gospodovo delo, bratje, imamo pravico do Gospodove pomoči. Pomnite, da vam bo 
Gospod pomagal nositi breme, ki vam ga je naložil. 


Medtem ko je uradna učilnica včasih nekoliko prisilna pa do nekaterih najučinkovitejših 
poučevanj pride drugje kot v kapeli oziroma učilnici. Zelo dobro se spominjam, kako so se 
pomladi pred nekaj leti nosilci Aronovega duhovništva iz mojega in sosednjega oddelka močno 
veselili letnega izleta v spomin na obnovo Aronovega duhovništva. Ob tej priložnosti smo z 
avtobusom potovali 150 kilometrov proti severu na pokopališče Clarkston v Utahu. Tam smo v 
tišini tistega čudovitega okolja zbrali mlade okrog groba Martina Harrisa, enega od treh prič 
Mormonove knjige. Ko smo obkrožili čudoviti granitni spomenik, ki zaznamuje njegov grob, je 
starešina Glen L. Rudd, ki je bil tedaj škof nekega drugega oddelka, povedal nekaj osnovnih 
podatkov iz življenja Martina Harrisa in iz Mormonove knjige prebral njegovo pričevanje in 
pričevanje Oliverja Cowderyja in Davida Whitmerja. Mladeniči so zelo pozorno prisluhnili, 
zavedajoč se, da stojijo na grobu nekoga, ki je videl angela in ki je dejansko s svojimi očmi videl 
zlate plošče. Spoštljivo so se dotaknili granitne spominske plošče, ki je označevala grob, in 
razmišljali o izrečenih besedah in doživetih občutkih. 


Potem smo prehodili kratko razdaljo do groba nekega pionirja. Na spominski plošči je bilo 
zapisano ime Johna P. Malmberga in naslednji verz: 


Luči ni več doma pri nas, utihnil je ljubeči glas. 
Ostala v srcu je praznina, ki ne bo se nikdar zapolnila. 


S fanti smo se pogovarjali o žrtvi in o predanosti resnici. Ob tistem nagrobnem kamnu smo se 
poučili o dolžnosti, časti, služenju in ljubezni. Še vedno vidim fante, ki so si z robčki brisali 
solze. Še vedno slišim hlipanje, ki je pričevalo, da se jih je dotaknil duh. Verjamem, da so bili vsi 
odločeni, da postanejo pionirji — gredo naprej in drugim kažejo pot, ki naj ji sledijo. 

Odšli smo v krajevni park, kjer smo uživali v kosilu v naravi. Na poti domov smo se ustavili pri 
čudovitem templju v Loganu. Bil je topel dan. Fantom sem rekel, naj se uležejo na prostrano 
travo in se zazrejo v modro nebo z velikimi belimi oblaki, ki jih je rahel vetrič nosil naprej. 
Občudovali smo lepoto tega veličastnega templja, ki so ga zgradili pionirji. Govorili smo o svetih 
uredbah in večnih zavezah. Naučili smo se nekaj novega. Bili smo ganjeni. Zaveze in obljube so 
postale več kot le besede. Želja, da bi bili vredni odhoda v tempelj, se je naselila v srca teh 
mladih. Misli so se obrnile h Gospodarju, njegova prisotnost je bila blizu. Njegovo nežno 
povabilo »hodite za mano« je bilo nekako slišano in občuteno. 


Vsi, ki se voljno odzovejo na sveti poklic služenja, prejmejo obljubo: »Jaz, Gospod, sem 
usmiljen in milostljiv do teh, ki se me bojijo in navdušeno častim tiste, ki mi služijo v pravičnosti 


in v resnici do konca. Prejeli bodo veliko nagrado in njihova slava bo večna.«" 


Iskreno molim, da bi se vsi usposobili za to božansko obljubo. V imenu Jezusa Kristusa, našega 
Odrešenika, amen. 

ODXRAOURUMN 


Igre na srečo 
predsednik Gordon B. Hinckley 


Če niste nikoli igrali pokra ali drugih oblik iger na srečo, s tem ne začnite! Če to že počnete, 
prenehajte sedaj, ko to še lahko storite! 


Moji dragi bratje, za nami je čudovit sestanek. Rad bi potrdil vse, kar je bilo povedano in vam 
pustil svoj blagoslov. 


Najprej bi rad izrekel nekaj besed o tistih, ki smo jih to popoldan podprli kot nove člane zbora 
sedemdeseterih. 


Prepričan sem, da je na stotine bratov, ki so vredni in bi lahko opravljali poklic generalne 
osebnosti v Cerkvi. Srečamo jih lahko vse povsod. Tisti pa, ki smo jim danes izkazali podporo, 
so bili izbrani, da bodo odgovorni za prav posebne naloge. V večini primerov se bodo morali 
žrtvovati, kar bodo storili rade volje. 


Med njimi je tudi, kot ste lahko opazili, moj 63-letni sin. Rad bi poudaril, da njegovega imena 
sam nisem predlagal. Tako so storili tisti, ki imajo do tega pravico. Močno namreč nasprotujem 
pridobivanju položaja po sorodstvenih zvezah. Kakor pravijo odvetniki, sem odklonil 
sodelovanje pri tem. Vendar pa verjamem, da je v vseh ozirih vreden in primeren. V prvi vrsti 
ima čudovito in enkratno mater. Ko bi vsaj lahko priporočil njegovega očeta! 


To omenjam samo zato, ker resnično ne odobravam pridobivanja položaja na podlagi 
sorodstvenih vezi. Prosim vas, ne očitajte mu, da sva v sorodu. Pri tem ni pomoči. 


Sedaj bi rad prešel na temo, o kateri bi rad govoril ta večer. Je odgovor na številne prošnje, naj 


kaj povem, kaj Cerkev meni o določeni navadi, ki med nami postaja vse splošnejša, zlasti med 
mladimi. Gre za obliko raznoraznih iger na srečo. 


5692 


Zgodba pripoveduje, da se je neko nedeljo Calvin Coolidge, eden od nekdanjih predsednikov 
Združenih držav in človek, znan po redkobesednosti, vrnil iz cerkve. Žena ga je vprašala, o čem 
je govoril pridigar. Odvrnil je: »O grehu.« »Kaj je rekel?« je vprašala. »Bil je proti,« je odvrnil. 


Mislim, da bi glede raznoraznih iger na srečo lahko odgovoril enako kratko. Nasprotujemo mu. 
Igre na srečo so skorajda povsod in so vse popularnejše. Ljudje igrajo poker. Stavijo na konjskih 
dirkah ali na pasjih dirkah. Igrajo ruleto in na igralne avtomate. K igranju se zbirajo v barih, 
salonih, kazinojih in, vse prepogosto, doma. Nekateri se temu ne morejo odreči. Povzroča 
zasvojenost. Tako v številnih primerih to botruje drugim uničujočim navadam in običajem. 


In tako veliko teh, ki v njih sodelujejo, si ne more privoščiti denarja, ki je za to potreben. V 
številnih primerih žene in otroke oropa finančne varnosti. 


Igra poker, kot se imenuje, postaja obsedenost na srednjih šolah in fakultetah. 

Prebral vam bom članek iz časopisa New York Times: 

Michael Sandberg je začel pred nekaj leti med prijatelji z igrami s kovanci majhne vrednosti. 
Lansko jesen, pravi, pa so številke postale šestmestni dohodek in alternativa pravni šoli. 


Sandberg, 22 let, čas pravzaprav preživi v Princetonu kot študent višjih letnikov političnih ved, 
in v mestu Atlantic City, kjer igra poker za visoke stave... 


Sandberg je skrajni primer revolucije iger na srečo na fakultetah po državi. Sandberg to imenuje 
eksplozija, ki jo spodbuja televizijsko predvajanje turnirja v pokru in močan porast spletnih 
strani, ki ponujajo poker na internetu. 


Strokovnjaki pravijo, da je težko spregledati razvidnost popularnosti iger na srečo na fakultetah. 
Decembra, na primer, je študentsko društvo na fakulteti Columbia University izpeljalo prvi turnir 
v pokru z osemdeset igralci z začetnim vplačilom deset dolarjev, ki je bila najnižja vsota za vstop 
v igro, medtem ko je fakulteta University of North Carolina prvi turnir s 175 igralci organizirala 
oktobra. Obe prireditvi sta bili razprodani in sta imeli čakalno listo. Na fakulteti University of 
Pennsylvania zasebne igre vsak večer oglašujejo na fakultetnem e-seznamu. (Jonathan Cheng, 
»Poker Is Major College Craze«, Deseret Morning News, 14. mar. 2005, str. A2) 


Isto se dogaja prav tukaj v Utahu. 

Neka mati mi piše takole: 

»Moj devetnajstletni sin igra poker na internetu in zdi se, da tistim ljudem ni važno, če še nisi 
star 21 let. Imeti moraš samo bančni račun s kritjem. Sedaj redno igra že skoraj eno leto. Včasih 
Je imel službo, ki jo je pustil, ker je trenutno tako zasvojen z internetom in igranjem pokra za 


denar. Kar naprej se udeležuje turnirjev v pokru, če zmaga, pa s tem denarjem kupi stvari, ki jih 
potrebuje. Vse, kar dela, je, da sedi pred računalniku in igra.« 


ME 


Povedali so mi, da sta Utah in Havaji edini državi v Združenih državah, ki z zakonom nista 
dovolili nobene oblike iger na srečo. Iz pisem, ki sem jih prejel od članov Cerkve, je očitno, da 
so nekateri naši mladi začeli igrati poker. Okusili so, kako je dobiti nekaj za nič truda, potem pa 
potujejo v tujino, kjer so igre na srečo z zakonom dovoljene. 


Neka ženska mi v pismu pravi: »Opažam, kako se to zlo danes tihotapi v toliko življenj. Na 
televiziji je tega ogromno. ESPN ima program, ki ga imenuje Poker slavnih in Mednarodni turnir 
v pokru.« 


Nadaljuje: »Neki prijatelj je moža povabil, naj se prijavi na krajevno igro pokra z vstopnino. 
Njegov prijatelj je rekel: "To niso igre na srečo. Denar je namenjen za veliko nagrado, dobi pa jo 
tisti, ki zmaga.« 


Je mar to igra na srečo? Seveda je. Igra na srečo je preprosto to, da vplačate denar in ne dobite 
poštenega vračila v dobrinah oziroma delu. 


Državne loterije so se zelo razmahnile. Nekoč jih je zakon prepovedoval. Sedaj delujejo kot 
sredstvo služenja dohodka. 


Pred kakšnimi dvajsetimi leti sem na konferenci dejal:n»Loterijska mrzlica je nedavno dosegla 
vrhunec, ko je država New York objavila, da bodo 41 milijonov dolarjev razdeli na tri srečke 
dobitnice. Ljudje so za srečke stali v vrstah. Eno zmagovalno srečko je posedovalo 21 
tovarniških delavcev, drugo mesto je zadelo 778 igralcev, 113.000 pa jih je zadelo simbolne 
zneske. Morda zveni precej dobro. 


Toda med njimi je bilo 35.998.956 poražencev, ki so vsi nekaj vplačali, dobili pa ničesar.« (gl. 
konferenčno poročilo, okt. 1985, str. 67 oziroma Ensign, nov. 1985, str. 52) 


Nekatere ameriške države so kazinoje močno obdavčile kot vir lastnega prihodka. Kazino tudi 
mora imeti svoj dobiček. Potem je tu še imetnik srečke dobitnice. Vsi ostali, ki so kupili karto, 
ostanejo praznih rok. 


Tako hvaležen sem, da nam je Gospod, ko je osnoval to Cerkev, dal zakon desetine. Nekoč sem 
govoril z duhovnikom neke druge cerkve, ki se v precejšnji meri svojega prihodka, kot razumem, 
zanaša na igranje binga. Temu možu sem rekel: »Ali ste kdaj pomislili na desetino, s katero bi 
podpirali cerkev?« Odvrnil je: »Da in, o, kako si želim, da bi lahko to izvajali namesto igranja 
binga. Toda te spremembe ne pričakujem v svojem življenju.« 


Kazinoji so bili v indijanskih rezervatih odprti kot sredstvo za zagotavljanje dohodka za tiste, ki 
jih posedujejo. Nekaj jih zadane, večina pa izgubi. Saj morajo, če le nekateri zadenejo, hiša pa 


mora imeti dobiček. 


Neki naš mladenič je nedavno rekel: »Plačaš 5 dolarjev za kino, plačaš 5 dolarjev za poker, saj je 
isto.« 


sze 


Ni isto. V prvem primeru dobiš nekaj za svoje plačilo, v drugem samo eden pobere nagrado, 
drugi pa ostanejo praznih rok. 


Izkušnje kažejo, da igranje pokra lahko vodi v obsedenost z igrami na srečo. 
Cerkev se je od svojih prvih dni izrekla proti igram na srečo. 


Že davnega leta 1842 je J oseph Smith opisal razmere, v katerih so sveti živeli v Missouriju. 
Dejal je: »Kupili smo veliko zemlje, naši kmetje je imajo dovolj in deležni smo bili miru in sreče 
v domačem krogu in v soseski. S sosedi pa se nismo mogli družiti [...] pri polnočnih nemirih, 
kršenju sobotnega dne, konjskih dirkah in igrah na srečo, ker so nas najprej začeli zasmehovati, 
potem preganjati, slednjič pa se je zbrala organizirana drhal in nam požgala hiše, številne brate 
polila s smolo in perjem ter jih pretepla in jih nazadnje v nasprotju z zakonom, pravico in 
človeškostjo pregnala z njihovih bivališč.« (gl. James R. Clark, zbral, Messages of the First 
Presidency of The Church of Jesus Christ of Saits of Latter-Day, 6. zvezek, 1965— 1975, 1:139) 


Brigham Young je oktobra 1844 o Navooju dejal: »Zapreti hočemo vse trgovine z žganjem, 
igralnice in druge nezakonite hiše oziroma druga ravnanja med nami in ne odobravamo 
nezmernosti ali pokvarjenosti v naši sredi.« (Messages of the First Presidency, 1:242) 


Predsedniki Cerkve in svetovalci predsedstva so pogosto govorili o tem zlu. George O. Cannon, 
svetovalec treh predsednikov Cerkve, je dejal: »Na svetu je veliko zla, katerega se morajo mladi 
varovati. Takšno so tudi igre na srečo. Oblike zla so različne, vse pa so slabe in bi se jim ne 
smeli predajati. (Gospel Truth: Discourses and Writings of President George O. Cannon, izbral 
Jerreld L. Newguist, 2. zvezek, 1974, 2:223) 


Predsednik Joseph F. Smith je dejal: »Cerkev ne odobrava iger na srečo, temveč jih odločno 
prepoveduje in jih označuje kot moralno napačne, mednje pa uvršča tudi vsakovrstno loterijo ter 
resno graja člane, ki so v to vpleteni.« (»Editor's Table«, Improvement Era, avg. 1908, str. 807) 


Predsednik Heber J. Grant je svetoval: »Cerkev je bila in je še neizpodbitno proti vsakršni obliki 
iger na srečo. Nasprotuje vsakršnim igram na srečo, poklicu ali tako imenovanemu poslu, ki 
vzame denar človeku, ki je lahko s tem obseden, ne da bi mu dala kaj v zameno. Nasprotuje 
vsem izvajanjem, ki se nagibajo k temu, da degradirajo oziroma oslabijo visoka moralna merila, 
ki so jih vedno ohranjali člani Cerkve in skupnost na splošno (gl. Messages of the First 
Presidency, 5:245). 


Predsednik Spencer W. K imball je dejal: »Od začetka smo bili posvarjeni pred vsakovrstnimi 
igrami na srečo. Izkrivljenje in škoda človeka doletita vsakič, bodisi zadane ali izgubi, ker nekaj 
dobi za nič dela, brez truda, ne da bi plačal polno ceno.« (gl. konferenčno poročilo, apr. 1975, 
str. 6; ali Ensign, maj 1975, str. 6) 


Starešina Dallin H. Oaks, ki je danes med nami, je imel leta 1987 o tej temi mojstrski govor na 


takratni fakulteti Ricks College. Naslovil ga je »Gambling--Morally Wrong and Politically 
Unwise« (gl. Ensign, junij 1987, str. 69-75). 


sovi 


Izjavam Cerkvenega stališča dodajam svojo. Igranje iger na srečo se morda zdi neškodljiva 
zabava. Toda s seboj prinaša napetost, ki se dejansko odraža na obrazih tistih, ki jih igrajo. In v 
vse preveč primerih to početje, ki je videti nedolžno, lahko vodi v dejansko zasvojenost. Cerkev 
je bila in je proti temu početju. Ce niste nikoli igrali pokra ali drugih oblik iger na srečo, s tem ne 
začnite! Če to že počnete, prenehajte sedaj, ko to še lahko storite! 


Čas lahko bolje preživimo vse kako drugače. So boljša prizadevanja, ki izpolnijo naša zanimanja 
in porabijo našo energijo. Na voljo je toliko čudovitega čtiva. Ni verjetno, da ga bo bomo kdaj 
imeli preveč. Spoznajmo glasbo in v njej uživajmo. Lahko pa preprosto čas preživimo skupaj s 
plesom, hojo v hribe, kolesarjenjem in drugimi stvarmi, ki jih fantje in dekleta lahko počnejo 
skupaj in jih bolj izpolnjujejo. 


Berem novo knjigo, ki je nedavno izšla pri založbi Oxford University Press, ki je med nami 
zbudila precej pozornosti. V njej je študija, ki so jo izvedli člani fakultete University of North 
Carolina v Chapel Hillu. Obravnava versko in duhovno življenje najstnikov. Tisti, ki so 
raziskavo izvedli, so spraševali mlade različnih veroizpoved in tradicij. (gl. Christian Smith in 
Melinda Lundguist Denton, Soul Searching: The Religious and Spiritual Lives of American 
Teenagers, 2005) 


Prišli so do zaključka, da naši mladi svetih iz poslednjih dni bolje poznajo svojo vero, so ji bol 
predani in bolj sledijo njenim naukom glede socialnega obnašanja kot njihovi vrstniki. 


Eden od raziskovalcev je izjavil: »Cerkev svetih iz poslednjih dni od najstnikov veliko pričakuje 
in [...] to bolj kot ne doseže.« (gl. Elaine Jarvik, »LDS Teens Rank Tops in Living Their Faith«, 
Deseret News, 15. mar. 2005, str. A3) 


Izkazalo se je, da ima naša mladina navadno ista verska prepričanja kot njihovi starši, da enkrat 
na teden prihajajo na bogoslužje, da o svoji veri spregovorijo z drugimi, da se postijo oziroma 
izvajajo kakšno drugo obliko samoodpovedi in da imajo manj dvomov o svojih verskih 
prepričanjih. 


Opazovalci raziskave o naši mladini govorijo, da vstajajo zgodaj zjutraj, zato da prihajajo na 
seminar. »Težko je vstati tako zgodaj,« je povedal neki udeleženec seminarja. »Toda zaradi tega 
sledijo blagoslovi. To je čudovit način, kako začeti dan.« 


Raziskovalci poudarjajo, da vsi naši mladi niso popolni, toda da zdaleč blestijo na najbolj 
neverjeten način. Dodati moram, da ti srednješolci nimajo časa za igranje pokra. 


Moji dragi mladi prijatelji, ki vam nocoj govorim, toliko nam pomenite! Tako pomembni ste! 
Kot člani te Cerkve in kot nosilci duhovništva imate tako veliko odgovornost. Prosim, prosim, ne 
zapravljajte časa ali talentov z brezciljnim početjem! Če boste, boste imeli manjše sposobnosti za 
stvari, ki imajo vrednost. Verjamem, da vam bo to omrtvilo sposobnost za študij v šoli. Prineslo 
bo razočaranje staršem in ko bodo leta minevala in se boste ozrli nazaj, boste razočarani nad 
seboj. 


Sie je 


Duhovništvo, ki ga imate kot mladeniči, ima v sebi privilegij delovanja angelov. Trdim, da je to 
neprimerljivo s predajanjem igram na srečo. 


Odločite se prav, ko boste pred odločitvijo (gl. »Delaj, kar prav je«, otroška hvalnica v cerkveni 
pesmarici). 


Ko vam zapuščam svoje pričevanje o tem delu in o svoji ljubezni do vseh, ki so v njem 


udeleženi, ponižno prosim, naj nebeški blagoslovi počivajo nad vami, v imenu Jezusa Kristusa, 
amen. 


zA 


Nedeljski jutranji del 


Na svetih krajih 
predsednik James E. Faust 
drugi svetovalec v prvem predsedstvu 


Svete po vsem svetu, kjer koli že so, spodbujam, naj si prizadevajo, da bodo na svetih krajih 
boljši ljudje. 


Dragi bratje, sestre in prijatelji vsepovsod po svetu, v veliko veselje in odgovornost mi je, da 
vam spregovorim. Vsakemu od vas bi rad povedal, da vas imam rad, da vas spoštujem in cenim. 


Z vseh strani nas obsipajo z velikim številom sporočil, ki jih nočemo ali ne potrebujemo. Vsak 
dan nastane več informacij, kot bi jih lahko vsrkali v vsem življenju. Življenje lahko uživamo do 
popolnosti le, če si vsak od nas poišče svoj kotiček in si spočije um.' Kako nam lahko to uspe? 
Samo en odgovor je. Dvigniti se moramo nad zlo, ki se nas polašča. Slediti moramo 
Gospodovemu nasvetu, ko je dejal: »Moja volja je, da se vsi, ki kličejo moje ime in me častijo v 
skladu z mojim večnim evangelijem, zbirajo skupaj in so na svetih kraj ih. 


Neizogibno se znajdemo na veliko nesvetih krajih in podvrženi smo tolikim rečem, ki so 
vulgarne, nizkotne in pogubne za Gospodovega Duha, zato spodbujam naše člane vsepovsod po 
svetu, naj si prizadevajo, da bodo pogosteje na svetih krajih. Naši najsvetejši kraji so sveti 
templji. V njih vlada občutek svete tolažbe. Prizadevati si moramo, da bomo vredni, da peljemo 
družino v tempelj in se pečatimo skupaj za večnost. Raziskovati moramo tudi zapise umrlih 
sorodnikov, da jih bomo pečatili k nam v enem od templjev. Za svetost si moramo prizadevati 
tako, da smo »vernim zgled v besedi, vedčnju, ljubezni, veri in čistosti«. ; 

Tako lahko gojimo in okrepimo svoj odnos z Bogom. 


Svetost je krepost duše. Izhaja iz vere in ubogljivosti do Božjih postav in uredb. Bog nato očisti 
srce z vero in srce se očisti vsega nizkotnega in nedostojnega. Ko s podrejanjem Božji volji 
dosežemo svetost, nagonsko vemo, kaj je pred Gospodom napačno in kaj pravilno. Svetost 
spregovori v tišini, spodbuja vse dobro in kara, kar je napačno. 


Svetost je tudi merilo pravičnosti. Predsednik Brigham Young je 16. februarja 1862 v 
Tabernaklju v Salt Lake Cityju uporabil besede »Sveto Gospodu«. Nato je pojasnil, kaj mu 
pomeni »Sveto Gospodu«. Navajam: »V 'tridesetih letih' sem se iz izkušenj naučil, da mora biti 
vsak trenutek v mojem življenju 'svet Gospodu', kar izhaja iz poštenosti, pravice, milosti in 
pokončnosti v vseh mojih dejanjih. To je edini način, kako lahko obdržim Duha 

V semogočnega.« 


Lani je eden od mojih vnukov peljal ženo v New York, da bi s starši obiskala prelepi novi 


tempelj na Manhattnu. Vrvež, naglica in hrup tisočev ljudi zunaj so bili oglušujoči. Ko je taksi 
zapeljal pred tempelj, je vnukova žena Katherine začela jokati. Že zunaj templja je občutila 

njegovo svetost. Vstopila sta, zapustila hrupni svet in častila v Gospodovi hiši. Doživela sta 
sveto in nepozabno izkušnjo. 


Predsednik Gordon B. Hinckley nas je učil: »Občasno moramo zapustiti hrušč in trušč sveta in 
stopiti med stene svete Gospodove hiše, da občutimo njegovega Duha v svetem, mirnem 
okolju.< Molitev Josepha Smitha ob posvetitvi kirtlandskega templja je bila res uslišana: »In da 
bodo vsi ljudje, ki bodo stopili na tla Gospodove hiše, občutili tvojo moč in se čutili primorani, 
da priznajo, da [...] je to tvoja hiša, kraj svetosti.«? 


Ob pogrebu patriarha Josepha Smitha st. so bili njegovi občutki o templju opisani tako: 


»V vsakodnevno veselje mu je bilo zadrževati se v Gospodovi hiši in raziskovati v njegovem 
templju. V njem je užival v veliko blagoslovih in preživel veliko ur v prijetnem druženju s 
svojim nebeškim Očetom. Sam in proč od človeštva se je sprehajal po njegovih svetih hodnikih 
že dolgo preden se je kralj dneva prikazal na vzhodnem obzorju. Veliko srčnih želja je izrekel 
med temi zidovi, ko je narava še spala. V svetih kotičkih templja so se pred njegovim umom 
razprla nebeška videnja. Njegova duša se je veselila nad zakladi večnosti.« 


Hvaležen sem, da so na vseh naših templjih besede »Gospodova hiša, sveto Gospodu«. Korenine 
pomnika, da so to sveti kraji, segajo v Staro zavezo. Zaharija nas spomni, da bo napočil dan, ko 
»bo na konjskih kraguljčkih zapisano: Svetost Gospodu' [....] Vsak lonec v Jeruzalemu in na 
Judovem bo svet Gospodu nad vojskami.« S Zelo občudujem kljuke na vratih templja v Salt Lake 
Cityju. Umetniško so oblikovane in na vsaki piše 'Svetost Gospodu'. 


Pred 65-imi leti sem bil še kot fant v južnem Utahu ves navdušen, ko so se na nekaterih stavbah 
v mestecih pojavile besede "Sveto Gospodu". Te pozlačene besede so bile pogosto središčno 
okrasje najpomembnejših stavb, na primer zadružnih trgovin in škofovih skladišč. Sem lastnik 
nekaj potrdil delnic ZCMI-ja, pionirske trgovske ustanove, s podpisom Johna Taylorja, 
Brighama Younga, Wilforda Woodruffa, Josepha F. Smitha, Lorenza Snowa, Heberja J. Granta, 
Georga Alberta Smitha in Davida O. MeKaya. Na vsakem potrdilu za delnico so besede 'Svetost 
Gospodu'. Sprašujem se, kaj se je zgodilo s temi vodili svetosti? So se mar razblinili obenem s 
tolikimi pomniki vere in predanosti? 


Naši dnevi v življenju bodo zelo blagoslovljeni, če bomo obiskovali templje, da bi se naučili o 
svoji transcendentni duhovni povezavi z Bogom. Bolj se moramo potruditi, da bomo na svetih 
krajih. Tempeljske obredne zaveze in čaščenje nam pomagajo zagotoviti svetost našega značaja. 
Ker želimo v naših ljudeh vzbuditi več predanosti do svetega dela v templjih, jih rotimo, naj se 
bolj poglobijo v globok duhovni pomen, ki ga najdemo v templju. Pavel nas je opomnil: »Črka 
namreč ubija, Duh pa oživlja.« 


Predsednik Gordon B. Hinckley nam je v današnjem času rekel: 
»Če bi se vsak moški v cerkvi, ki so ga oddelili v Melkizedekovo duhovništvo, pripravil za 
tempeljsko dovolilnico in bi nato šel v Gospodovo hišo in obnovil zaveze v svečanosti pred 


Bogom in pričami, bi vsi mi postali boljši ljudje. Med nami bi bilo le malo ali nič nezvestobe. 
Ločitev bi skoraj docela izginila. Izognili bi se toliko bolečinam in strtim srcem. V naših 

domovih bi vladalo več miru, ljubezni in sreče. Manj žena in otrok bi jokalo. Bolj bi se cenili in 
spoštovali med seboj. In prepričan sem, da bi se Gospod nasmehnil in nam naklonil še več.«? 


Sveti bi morali opravljati raziskovanje družinskega debla in obiskovati tempelj, ker jih Sveti Duh 
navdihuje, naj delajo tako. V tempelj bi morali poleg drugih razlogov tudi zato, da obvarujemo 
osebno svetost in svetost naše družine. 


Poleg templjev bi moral biti drugi sveti kraj na Zemlji zagotovo dom. Občutki svetosti v mojem 
domu so me pripravili na občutek svetosti v templju. Preden sem se odpravil na svoj prvi misijon 
v Brazilijo, mi je mati na roke ljubeče sešila tempeljska oblačila, da sem jih nosil, ko sem šel v 
tempelj. Zdaj so stara in obledela, a so posebno, sveto znamenje materine ljubezni do tega, kar je 
sveto. 


Zaradi svoje ljube žene Ruth lahko rečem, da je naš dom kraj, kjer smo skušali spoštovati duha 
svetosti Gospodu. Vedno nam ni uspelo. Seveda ne. A smo poskušali. Ko me je kot mladega 
očeta prezaposlovala odgovornost, da poskrbim za družino, skrbim za cerkvene poklice in veliko 
drugih državljanskih dolžnosti, me je Ruth ljubeče in nežno spominjala na moje starševske 
dolžnosti v domu. 


Spomnila me je, na primer, ko je bil čas za družinski večer in z blagostjo predlagala nekaj 
ustreznega, kar bi lahko proučevali med družinskimi večeri. Pomagala mi je tudi, da sem sledil 
pomembnim družinskim dogodkom, kot so rojstni dnevi in aktivnosti otrok, ko so potrebovali 
moj čas in podporo. Še vedno opravlja to pomembno služenje in to cenim. Če res želimo, da bo 
naš dom kraj svetosti, se bomo bolj potrudili, da bomo počeli vse, kar privablja Gospodovega 
Duha. 


Naše kapele so posvečene Gospodu kot sveti kraji. Rečeno nam je, da bi morali v hišo molitve in 
ponuditi zakrament na njegov sveti dan. Vzeti zakrament je svečan, svet privilegij. V kapelah se 
učimo o evangelijskih načelih, blagoslavljamo otroke, potrjujemo člane in jim podelimo dar 
Svetega Duha, in pričujemo o resničnosti evangelija. Neka spreobrnjenka iz Teksasa je rekla, da 
je ob vstopu skozi vrata kapele občutila svetost, ki je ni izkusila še nikoli v življenju. 


Bolj se moramo potruditi, da bomo sveto ljudstvo. Živimo v obdobju polnosti časov. Toliko je 
bilo obnovljenega preko preroka Josepha Smitha, zaradi česar smo v posebnem odnosu do 
Gospoda. Predsednik Gordon B. Hinckley, ki ima vse ključe, poverja, ima polnomočje in 
usmerja te odgovornosti, ki jih mi koristimo, varujemo in skrbimo zanje. Kot Gospodovi otroci 
bi se morali vsak dan truditi, da vsa svoja dejanja dvignemo na višjo raven osebne pravičnosti. 
Stalno se moramo varovati pred vsemi Satanovimi vplivi. 


Predsednik Brigham Young je učil: »Vsak trenutek [v našem življenju] mora biti svet Gospodu. 
[...] To je edini način, kako lahko obdržimo Duha Vsemogočnega.« Naj Gospod blagoslovi 
vsakega od nas v naši posebni odgovornosti, da bomo našli to, kar je sveto Gospodu tako, da 
bomo na svetih krajih. Tam bomo našli duhovno varnost, ki jo potrebujemo mi in naša družina. 
To je vir pomoči, da bomo v današnjem času ponesli naprej Gospodovo besedo. Prisotnost na 
svetih krajih nam bo pomagala, da se dvignemo nad zle vplive v današnjem času in se približamo 

svojemu Odrešeniku. Pričujem, da nas bo Gospod vedno blagoslavljal, če bomo to počeli in 
postali bomo mogočni »v besedi in dejanjih« ". V imenu Jezusa Kristusa, amen. 

Še eden 
starešina M. Russell Ballard 
iz zbora dvanajstih apostolov 


Potrebujemo več misijonarjev, ki bodo trdo delali in imeli trdno pričevanje, zato da bodo lahko 
prišli do več otrok nebeškega Očeta. 


Bratje in sestre, pred nekaj tedni sva s sestro Ballard z veseljem spregovorila misijonarjem v 
središču za usposabljanje misijonarjev v Provu. Z navdušenjem sva opazovala njihove žareče, 
navdušene obraze in občutila navzočnost Gospodovega Duha. Ti čudoviti misijonarji so na tem, 
da bodo stopili na pot oznanjanja sporočila o obnovljenem evangeliju Jezusa Kristusa svetu. 
Zahvaljujemo se staršem, škofom, predsednikom okolišev, zlasti pa našim mladim, da so se 
odzvali prerokovemu klicu po temeljitejših duhovnih pripravah na služenje Gospodu. 


Ko smo zvišali merila glede misijonarskega služenja, je predsednik Gordon B. Hinckley dejal: 
»To delo je težko. Zahteva moč in vitalnost. Zahteva miselno strogost in sposobnost. Zahteva 
vero, željo in posvetitev. Zahteva čiste roke in čisto srce.« 


Nadaljevali smo z besedami, da »je prišel čas, ko moramo dvigniti merila tistih, ki so poklicani 
kot veleposlaniki Gospoda Jezusa Kristusa...« »Tistim, ki se v smislu moralne vrednosti niso 
pripravili, da bi šli v svet in oznanjali vesele evangelijske novice, tega preprosto ne moremo 
dovoliti.« (»Misijonarsko služenje«, predvajanje vsesplošnega usposabljanja voditeljev, 11. jan 
2003, str. 17) 


Danes kličemo bolj usposobljene misijonarje, fante, ki so se pripravili na služenje, tako da so 
sprejeli prerokov izziv, naj »bodo strogi s seboj, naj se dvignejo nad merila sveta, naj se 

izogibajo prestopkom in se odločajo za višjo pot v vseh svojih dejanjih.« (»Misijoanrsko 
služenje«, str. 17) 


Gospodovo delo se v naših 339 misijonih širi, zato moramo povečati prizadevanja, da bo vsak 
dvanajstletni fant vreden posvetitve v diakona, vsak štirinajstletni v učitelja, vsak šestnajstletni v 
duhovnika in da bo vsak osemnajst oz. devetnajstletni vredno prejel Melkizedekovo 
duhovništvo. To lahko storimo, če bo srca fantov navdajala ljubezen do Gospoda, razumevanje 
in hvaležnost za njegovo odkupitev in jasna vizija čudovite obnove. 


Če bodo naši mladi razumeli pomembnost evangelijske obnove in sami spoznali, da je Bog naš 
nebeški Oče in da ima rad vse otroke, da Jezus je Kristus in da sta se skupaj pojavila pred 
Josephom Smithom, da bosta začela to, poslednje razdobje časov, bodo želeli pomagati pri 
oznanjanju sporočila svetu. Ko bodo naši mladi Mormonovo knjigo videli kot oprijemljiv dokaz, 
da je sporočilo obnove resnično, jih bo navdala želja, da bi naredili svoj del, tako da bi o teh 
resnicah poučevali otroke nebeškega očeta. 


Od misijonarjev v središču za usposabljanje misijonarjev sva izvedela, kaj bi jim najbolje 
pomagalo pri pripravah na misijon. Predvsem so si želeli, da bi: 


« z vsakodnevnim preučevanjem svetih spisov bolje poznali nauk. 
e se naučili, kako naj se učijo in kako naj iskreno molijo. 

e bili bolj resni in delali bolj trdo. 

« bolje razumeli, kaj se od njih pričakuje. 

« imeli več priložnosti za poučevanje. 

« imeli več razgovorov s škofom in starši. 


Bratje in sestre, skupaj lahko učimo o nauku Jezusa Kristusa v njegovi preprostosti in moči vso 
našo mladino v Cerkvi. Skupaj s starši jim lahko pomagamo, da se bodo pripravili na misijon in 
doživljenjsko služenje. Pojdimo in poiščimo vse naše dragocene mlade, ne glede na stopnjo 
njihove dejavnosti, in prižgimo Kristusovo luč, ki je v njih. Predsednik Boyd K. Packer je 
dejal: »Kristusova luč je povsod prav kakor sama sončna svetloba. Kjer je človeško življenje, 
tam je Kristusov Duh. Ima jo vsako živo bitje... Navdihuje vse, kar bo blagoslovilo človeštvo in 
mu koristilo. Hrani dobroto samo.« (»The Light of Christ«, Liahonba, apr. 2005, str. 13) 


Zatorej vemo, da imajo vsi v sebi Kristusovo luč. Kot starši, učitelji in voditelji smo odgovorni, 
da to luč prižgemo v naši mladini, dokler plamen pričevanja ne bo gorel globoko v njihovem 
srcu in duši, potem pa moramo spodbujati vsakega od njih, da bo ogenj odnesel in ga uporabil, 
da bo z njim prižigal Kristusovo luč v drugih. 


Seveda se nasprotnik tega zaveda in dela nadure, da bi vplival na nekatere naše mlade, da ne bi 
upoštevali cerkvenih naukov. Zato se moramo starši, voditelji in učitelji posvetovati skupaj in 
poznati vsakega fanta ali dekle — prav vsakega. Moramo jih poznati, pa naj bodo dejavni ali ne. 


Res je, merila smo dvignili za naše misijonarje. To pa pomeni, da so se merila dvignila tudi za 


starše in voditelje. Morali bomo poglobiti svojo vero in povečati svoja prizadevanja, da bo vsak 
fant dobil priložnost za služenje. 

Tudi predsednik Hinckley je izrazil naslednjo zaskrbljenost: »Potrebujemo več misijonarjev. 
Sporočilo o zvišanju meril za misijonarje ni bilo znamenje, da hočemo pošiljati manj 
misijonarjev, temveč klic staršem in voditeljem, naj bolj zgodaj začnejo delati s fanti, da jih bodo 
bolje pripravili na misijonarsko služenje in da bodo ostali vredni takšnega služenja. Vsi fantje, ki 
so vredni in ki so telesno ter čustveno sposobni, bi se morali pripraviti na služenje v tem 
pomembnem delu.« (»Škofom Cerkve«, predvajanje vsesplošnega usposabljanja voditeljev, 19. 
junij 2004, str. 27) 


Podobno je predsednik spregovoril o dekletih: »Prišlo je do rahlega nerazumevanja prejšnjega 
sporočila glede tega, da bi samske sestre služile kot misijonarke. Potrebujemo nekaj deklet. 
Opravljajo neverjetno delo. Obiščejo lahko tiste domove, kamor starešine ne morejo. Toda ne 
smemo pozabiti, da mlade sestre niso obvezane iti na misijon. Ne bi smele misliti, da imajo isto 
dolžnost kot fantje, toda nekatere si bodo želele iti.« (»Škofom Cerkve«, str. 27) 


Bratje in sestre, neverjetno veliko dela je še potrebno opraviti. Gospodov Duh veje nad 
številnimi narodi sveta. Vrata, ki so bila prej zaklenjena, so se odprla. Potrebujemo več 
misijonarjev, ki bodo delali trdo in imeli močno pričevanje, da bodo prišli do več otrok 
nebeškega Očeta, ki so sedaj v krajih, v katere ne moremo. To so naši bratje in sestre in 
odgovorni smo, da jih poučujemo o sporočilu obnove. 


Vemo, da se dogajajo velike stvari v življenju tistih, ki zvesto služijo redni misijon. Misijonarsko 
služenje ni lahko, je pa neizmerne vrednosti. Tisti, ki služijo in se vrnejo domov častno, so 
oblikovali vzorec življenja in služenja, ki bo v življenju blagoslovil njih in prihodnje rodove. 
Vrnejo se bolje pripravljeni postati močni voditelji in učitelji v cerkvenih organizacijah. Vrnejo 
se bolje pripravljeni postati pravični očetje in matere, ki bodo svoje otroke zmožni poučevati o 
evangeliju. Služenje rednega misijona je blagoslov tako za tiste, ki jih misijonarji najdejo in 
učijo, kakor za misijonarje same. 


Sedaj pa imamo posebno prošnjo za škofe in predsednike vej. Zavedamo se, da že poznate tiste, 
ki so dosegli visoka merila in se pripravljajo, da bodo letos sprejeli misijonarski vpoklic. Tisto 
pa, kar bi radi voditelje v vsaki enoti prosili, je, da se skupaj s starši posvetujejo in molijo, da 
bodo našli vsaj še enega fanta, poleg tistih, ki so se že odločili, ki bi bil lahko poklican na 
služenje. Če bodo v vseh 26.000 oddelkih in vejah v Cerkvi poslali vse, ki jih že načrtujejo 
poslati na misijon — plus še enega — se bodo enote naših rednih misijonarjev povečale, mi pa se 
bomo toliko bolj približali našemu božanskemu ukazu, naj evangelij ponesemo med vse narode, 
rodove, jezike in ljudstva. Seveda morajo biti ti misijonarji vredni, zvesti, zdravi in v celoti 
predani. Morda ta še eden ni pripravljen sedaj. Zato prosimo starše in člane svčtov okolišev ter 
oddelkov naj se zanesejo na prepoznavajočo moč Svetega Duha, da bodo vedeli, komu lahko 
pomagajo, da se bo letos pripravil na ta vpoklic. 


Ko se boste zbližali z njimi, se, prosim, spomnite izkušnje mojega prijatelja. Nikdar v svojem 
življenju ni imel konja, dokler se ni poročil s čudovito žensko, ki Je imela konje zelo rada. Ker je 
hotel napraviti vtis na svojo novo ženo, je nekega večera dejal, da bo šel na pašnik, da bo 
žrebička poučil, kako naj se pusti voditi. Tehtal je več kot žrebiček. Vedel je več kot žrebiček. 

Predpostavljal je, da mu ne bo treba drugega, kakor potegniti za povodec, žrebiček pa mu bo prej 
ali slej sledil. Prepričan je bil, da bo postopek kratek in preprost. 


Vrv je privezal za povodec, stopil pred žrebička in potegnil. Žrebiček se je uprl. Prijatelj je 
potegnil močneje, žrebiček pa se je še močneje uprl z nogami. Zato je potegnil zelo močno in 
žrebiček se je prevrnil. To se je večkrat ponovilo, dokler prijatelj ni prišel do zaključka: v samo 
štirih oziroma petih minutah je žrebička uspešno naučil, kako naj se prevrača. Samo stopiti je 
moral pred žrebička, prijeti za vrv, pa se je že prevrnil. 


Ko ga je žena pri tem opazovala, mu je slednjič predlagala, naj vrv preprosto vrže žrebičku okrog 
vratu in hodi poleg njega, namesto da stopa pred njim. Na jezo mojega prijatelja je res delovalo. 


Zdi se, da je v vsakem od nas nekaj, kar se upira ukazovanju, porivanju ali vlečenju. Če pa nekdo 
fanta objame in se z njim sprehodi, bo verjetno sledil z željo, da bi služil. Prosim, spomnite se 
tega, ko boste krepili pričevanje še enega, ki lahko služi. 


Naj vam v premislek predlagam troje, kar vam bo pomagalo ustvariti bogato tradicijo 
misijonarskega služenja v družinah, okoliših, oddelkih oziroma vejah. 


Najprej, prepričajte se, da naši mladi razumejo, kdo so. Od prvih dni v Osnovni naši otroci pojejo 
»Božji sem otrok«. Pomagajte jim uvideti, kaj resnično pomeni biti Božji otrok. Opomnite jih, da 
so tukaj v tem določenem času v svetovni zgodovini s polnostjo evangelija na dlani, ker so 
sprejeli pogumne odločitve v predzemeljskem življenju. Naša mladina mora odločno zagovarjati 
pravičnost in resnico. Imeti morajo vizijo blagoslovov, ki jih lahko dobijo, če bodo s 
pripravljenostjo za služenje pokazali ljubezen do nebeškega Očeta in Gospoda Jezusa Kristusa. 


Drugič, učite jih nauk. Čeprav imajo dejavnosti in družabni dogodki svoje odmerjeno mesto v 
vsesplošnem programu za mlade, je nauk tisti, ki spreobrača in daje obveze. Naši mladi imajo 
pravico pričakovati, da bodo starši ter cerkveni voditelji in učitelji poskrbeli, da bodo poznali in 
razumeli evangelij Jezusa Kristusa. Sveti Duh jim bo resnico potrdil v srcu in jim v duši prižgal 
Kristusovo luč. Potem boste imeli še enega pripravljenega rednega misijonarja. Včeraj je 
starešina Richard G. Scott predlagal, da vam je lahko v veliko pomoč učbenik Pridigajte moj 
evangelij!, novi vodič, ki ga sedaj uporabljajo misijonarji pri poučevanju evangelija. 


Slednjič, zavedamo se, da morda ne bi bilo modro, da bi se nekateri fantje in dekleta soočili z 
napori in izzivi rednega misijona. Če duhovniški voditelji koga med vami opravičijo služenja 
rednega misijona, prosimo vas in vašo družino, da sprejmete odločitev in greste naprej. Lahko se 
pripravite, da boste udeleženi v odrešilnih tempeljskih uredbah in poiščete druge načine služenja. 
Vse člane pa prosimo, da izrazijo podporo, veliko ljubezen in razumevanje in pomagajo vsem 
našim zvestim mladim pri njihovih različnih cerkvenih poklicih. 


Bratje in sestre, dodajam svoje pričevanje o božanskem poslanstvu Gospoda Jezusa Kristusa in 
molim, da nas bo vse blagoslovil v naših prizadevanjih, da bomo navdihnili in spodbudili več 
naših mladih in parov za služenje rednega misijona. V imenu Jezusa Kristusa, amen. 

Odgovor je v veri 
starešina David E. Sorensen 
iz predsedstva sedemdeseterih 


Zapomnimo si, da je vera še vedno odgovor — tudi tedaj, ko gre kaj narobe, morda predvsem 
tedaj, ko gre kaj narobe. 


V zgodnjih petdesetih letih so bile Združene države v vojni na Korejskem polotoku. Zaradi 
politike vpoklica vojaških obveznikov, ki jo je vlada takrat izvajala, mladeničem ni bilo 
dovoljeno služiti misijon, ampak se je od njih zahtevalo, da služijo v vojski. Ker sem to vedel, 
sem se pred odhodom na univerzo, vpisal na usposabljanje za rezervnega vojaškega častnika. 
Moj cilj je bil, da postanem častnik kot moj najstarejši brat. Ko sem med božičnimi prazniki 
odšel domov, me je škof mojega oddelka, Vern Freeman, poklical v svojo pisarno. Sporočil mi 
je, da je mladi cerkveni voditelj, brat Gordon B. Hinckley, z ameriško vlado sklenil dogovor, da 
lahko Cerkev iz vsakega oddelka pokliče enega mladeniča na služenje misijona. Tem 
mladeničem bi se med misijonom avtomatično odložilo služenje v vojski. 


Škof Freeman je dejal, da je molil o tem in čutil, da bi me moral predlagati kot rednega 
misijonarja iz našega oddelka. Pojasnil se mu, da so moji načrti drugačni in da sem se vpisal na 
usposabljanje za rezervnega vojaškega častnika. Škof me je prijazno opomnil, da mu je duh 
prišepnil, naj me priporoči za služenje misijona v tem določenem času. Rekel je: »Pojdi domov 
in se pogovori s staršema, zvečer pa se vrni s svojim odgovorom.« 


Šel sem domov ter očetu in materi povedal, kaj se je zgodilo. Dejala sta, da je škof po navdihu 
sprejel odločitev in da bi moral z zadovoljstvom sprejeti Gospodovo povabilo na služenje. Mati 
je videla, kako razočaran sem bil, ker ne bom takoj postal vojaški častnik. Dejala je: »Zaupaj v 
Gospoda z vsem svojim srcem, na svojo razumnost pa se ne zanašaj. Na vseh svojih poteh ga 
spoznavaj in on bo uravnaval tvoje steze.«' 


Tisti večer sem se vrnil v škofovo pisarno in sprejel njegovo povabilo. Rekel mi je, naj grem v 
vojaško pisarno in jim sporočim svojo odločitev. 


Ko sem to storil, mi je predsednica pisarne na moje presenečenje dejala: »Če boš šel na misijon, 
boš pred ponovnim vpisom v vojaški center za usposabljanje častnikov poklican na služenje 
vojaščine. Služil boš kot navadni vojak in ne kot častnik.« 


Kljub nepričakovani spremembi sem imel čudovit misijon, ki je spremenil pot mojega življenja, 
kot vsem, ki služijo. Vendar pa je vlada izpolnila obljubo in me približno mesec pred zaključkom 
misijona vpoklicala na služenje v ameriško vojsko. 


Po končanem usposabljanju nabornikov in šoli za vojaške policiste, so me določili za vojaškega 
policista v vojaškem oporišču. Neke noči sem v času nočnega dežurstva spremljal prevoz 


zapornikov iz enega oporišča v drugega. 


Sredi noči se je konvoj nekje na pol poti ustavil, da bi se odpočili. Poveljujoči častnik nam je 
naročil, naj gremo v restavracijo in si naročimo kavo, da bomo preostanek noči lahko ostali 

budni. Takoj je opazil, da sem odklonil. Dejal je: »Vojak, če hočeš na tej poti ostati buden, moraš 
spiti kavo. Nočem, da bi kateri od zapornikov zbežal ali povzročil težave v času mojega 
dežurstva.« Dejal sem: »Gospod, z vsem spoštovanjem, odklanjam. Sem mormon in ne pijem 
kave.« Za odgovor se ni zmenil in znova me je opomnil, naj spijem kavo. Znova sem ga vljudno 
zavrnil. Usedel sem se v zadnji del avtobusa, z orožjem v rokah, in v srcu molil, da bi ostal 
buden in da bi mi ga ne bi bilo potrebno uporabiti. Potovanje se je mirno končalo. 


Nekaj dni kasneje me je ta isti poveljujoči častnik poklical v svojo pisarno na razgovor. Povedal 
mi je, da kljub zaskrbljenosti, da na poti ne bom ostal buden vso noč, zelo ceni, da sem bil 
pripravljen zagovarjati svoje stališče. Presenetila me je novica, da so njegovega pomočnika 
premestili, ter da me je predlagal za svojega novega pomočnika. 


Naslednji dve leti sem imel številne priložnosti za vodenje in upravljanje. Izkazalo se je, da so 
bile pozitivne izkušnje v času mojega vojaškega služenja več, kot sem lahko v sanjah pričakoval. 


Iz te preproste zgodbe — in številnih drugih njej podobnih, ki sem jih v življenju doživel — sem 
spoznal, da sta vera in poslušnost odgovor na naše skrbi in trpljenje. Vera v Gospoda Jezusa 
Kristusa je resnično moč, ki nam lahko spremeni življenje in nas vodi v odrešitev. 


Kako lahko gradimo to vero? S svojimi dejanji. Nefi nam je svetoval, naj gremo in storimo, kar 
nam Gospod zapove." Zaupati moramo v Gospoda z vsem svojim srcem, kakor me je poučila 
ljubeča mati. Na srečo bomo velikokrat, ko bomo udejanjali vero in spolnjevali Gospodovo 
voljo, spoznali, da smo za svojo poslušnost bogato blagoslovljeni. 


Včasih spoznamo da, čeprav služimo Gospodu po svojih najboljših močeh, še vedno trpimo. 
Morda poznate nekoga, ki se sooča s katerim od teh največjih izzivov: Pomislite na starše, ki 
imajo bolnega otroka, za katerega se vsi postijo in molijo z vsem srcem in dušo, a na koncu 
umre. Ali na misijonarja, ki se žrtvuje in gre na misijon, potem pa zboli, ostane prizadet ali 
invaliden. Pomislite na žensko, ki je izredno zvesta in poslušna, a ne more imeti otrok, čeprav si 
jih tako močno želi. Pomislite na ženo, ki si zelo prizadeva, da bi ustvarila prijeten dom za 
družino in vzgaja otroke, a jo mož zapusti. V svetih spisih je veliko primerov ljudi, ki so bili 
rešeni, potem ko so izkazali veliko vero kot Šadrah, Mešah in Abed Nego, ki so bili vrženi v 
ognjeno peč. V svetih spisih najdemo tudi veliko primerov predanih ljudi, ki v času krize niso 
bili deležni božanskega posredovanja. Abinadi je zgorel, ko je bil privezan ob kol, Janeza 
Krstnika so obglavili, Almove in Amulekove privržence pa so vrgli v ogenj. Delati dobro ne 
pomeni, da se bo vedno dobro izteklo. Ključno je, da si zapomnimo, da je vera še vedno odgovor 
— tudi tedaj, ko gre kaj narobe, morda predvsem tedaj, ko gre kaj narobe. 


Pomnite, da je Gospod obljubil, da nam bo v težavah pomagal. Sočuten je zlasti do tistih, ki 
trpijo. Rekel je: »Blagor žalostnim, kajti potolaženi bodo.«' 


Kot del odkupne daritve je Odrešenik pretrpel vse. Pozna telesno in čustveno bolečino, pozna 
žalost zaradi izgube in izdajstva. Vendar nam je pokazal, da so neskončna ljubezen, 
potrpežljivost, ponižnost in poslušnost pot do resničnega miru in sreče. Jezus je dejal: "Mir vam 
zapuščam, svoj mir vam dajem.« Nato pa je v svarilo, naj ne iščemo le posvetne tolažbe, dodal: 
»Ne dajem vam ga, kakor ga daje svet.«" V svetu vlada mir, ko ni sporov oziroma bolečine, 

Jezus pa nam nudi uteho kljub trpljenju. Njegovo življenje ni bilo brez bojev in bolečine, temveč 
brez strahu in zelo pomenljivo. Apostol Peter je zapisal: »Je pa pred Bogom hvalevredno, če 
delate dobro in če potrpežljivo prenašate bridkost. Saj ste bili vendar za to poklicani. Saj je tudi 
Kristus trpel za vas in vam zapustil zgled, da bi hodili po njegovih stopinjah, ... Ko so ga 
sramotili ni vračal sramotenja, ko je trpel, ni grozil, ampak je vse prepuščal njemu, ki sodi 
pravično. 


Mi, ki smo sprejeli Jezusa Kristusa za svojega Odrešenika, se moramo docela opirati na 
Kristusove zasluge. Rešil nas bo, ko bomo storili vse, kar lahko. Če bomo pogumno udejanjali 
svojo vero in se opirali na njegove zasluge, nas bo Kristus blagoslovil in vodil v vseh 
prizadevanjih. Okrepil nas bo in nas navdal z mirom v času preizkušenj. »Saj v veri hodimo in ne 
v gledanju.«5 Molim, da bi vsi mi bolj zaupali Gospodu in povečali svojo vero vanj. 


Bratje in sestre za konec bi rad omenil še drugo temo. Zadnjih nekaj let sem bil blagoslovljen, da 
sem lahko opazoval predsednika Gordona B. Hickleyja. Rad bi vas spomnil, da predsednik 
Hinekley ni le živi prerok, temveč tudi videc. Vidi, česar drugi ne vidijo. Ima dar razsodnosti; je 
optimističen in realen. Želim izraziti hvaležnost, ki jo čutim do Gospoda, ker predsednika 
Hinckleyja ohranja pri življenju in njemu in njegovima plemenitima svetovalcema dovoljuje, da 
vodijo Cerkev zadnjih deset let. Preko božanskega vodstva predsednika Hinckleyja je Cerkev 
prejela veliko znatnih blagoslovov, tudi manj očitnih. Močno spodbujam vsakogar od vas, naj 
pozorneje sledi njegovemu nasvetu in vodstvu, kajti »Gospod je resnično povzdignil vidca 
svojemu ljudstvu«. 


Jezus je Kristus. Joseph je prerok obnove. Predsednik Gordon B. Hinckley je naš živi prerok. V 
imenu Jezusa Kristusa, amen. 


OPOMBE 

1. Prg 3:5—6. 

2,1. Nefi.3:7: 

3. Mt 5:4. 

4. Jn 14:27. 

S hBE220221,23: 
6. 2 Kor 5:7. 

7. Mojzes 6:36. 


»Kako bi čar dobrote spoznali brez Kristusu zvestih prijateljev?« 
Kathleen H. Hughes 
prva svetovalka v generalnem predsedstvu Društva za pomoč 


Bog pozna potrebe svojih otrok, pogosto pa deluje preko nas in nam govori, kako naj eden 
drugemu pomagamo. 

Pred nekaj tedni sva se z možem udeležila tempeljske uredbe. Ko sva vstopila, naju je pozdravila 
tempeljska delavka, ljuba prijateljica iz najinega oddelka. S tem pozdravom se je za naju začelo 
neverjetno doživetje. Ne spomnim se, da bi kdaj prej srečala in bila deležna služenja toliko ljudi, 
ki jih poznava: prijateljev iz prejšnjih oddelkov, prijateljev iz skupnosti, mož in žena, s katerimi 
sva služila v raznih poklicih. Zadnja, ki sva jo srečala, je bila mladenka, ki je nisem prepoznala. 
Bila je prisrčna in ko je spregovorila, sem se nemudoma spomnila: Robin, ena od mladenk iz 
mojega razreda Lovorik, ko sem bila prvič predsednica Mladenk. Ko sva se pogovarjali, si 
izmenjali spomine in novice v življenju, mi je povedala, koliko ji je pomenilo tisto obdobje. 
Občutila sem isto. 


Tempelj sem zapustila vsa ganjena zaradi tolikšne prijaznosti. Zavedla sem se, kako pomembni 
so mi v življenju prijatelji. Gospod se je znova in znova dotaknil mojega duhovnega jaza in to 
večinoma preko roke prijatelja. 


Ta mesec pred osemintridesetimi leti sva z Deanom kot mladoporočenca odpotovala v Novo 
Mehiko, da bi obiskala moje starše. Med obiskom naju je oče peljal na enodnevni izlet v gore v 
severnem delu države. Popoldan smo naleteli na avto, ki je stal ob cesti s prazno gumo. Voznik 
je mojemu očetu povedal, da ima tudi rezervno gumo prazno in bi potreboval prevoz do 
najbližjega mesteca, da popravi gumo. Oče je ob pogledu na moževo družino v avtu dejal: 
»Nikakor vam ne bo uspelo priti pred mrakom do mesta in nazaj. A glejte, vaša kolesa so iste 
velikosti kot moja. Vzemite mojo rezervno gumo in mi jo ob naslednjem obisku Alberguerga 
vrnite.« Tujca je ponudba šokirala in je rekel: »A saj me niti ne poznate.« Oče je odgovoril na 
svoj običajen način: »Saj ste poštenjak, mar ne? Gumo mi boste vrnili.« 


Čez nekaj tednov sem očeta povprašala o rezervni gumi. Povedal mi je, da mu jo je mož vrnil. 
Oče, ki je zdaj v devetdesetem letu, v življenju še vedno ravna na enak način. Večini ljudi 
njegove starosti prinašajo tople obroke na dom, moj oče pa jo sam nosi «ostarelim». Pogosto je 
ob posteljah prijateljev, ki so bolni ali umirajo. Z žago se odpravi na vsakoletno čistilno akcijo 
Rotarijancev. Ko premišljujem o očkovem življenju in dejanjih, se spomnim misli predsednika 
Boyda K. Packerja: On je »dejaven v evangeliju« (»The Golden Years«, Liahona, maj 2003, str. 
82). Njegovo življenje se, kot pravi hvalnica, za večno dotakne življenj ljudi, ob tem pa se vsi 
obogatijo (gl. »Each Life That Touches Ours for Good«, Hymns, št. 293). Moj oče ve, kaj je 
prijateljstvo. 


Včasih kot predsedstvo Društva za pomoč slišimo, ko ženske pravijo, da ne občutijo Gospodove 
ljubezni. A morda bi močneje čutile njegovo ljubezen, če bi njegovo roko iskale v dejanjih ljudi, 
ki jih imajo radi. Morda jih blagoslavlja član njihove veje ali oddelka, sosed, ali celo tujec in jim 
tako izkazuje Kristusovo ljubezen. Starešina Henry B. Eyring nas je poučil: »Poklicani ste, da 
zastopate Odrešenika. Vaš glas pričevanja postane kot njegov glas, vaša roka tolažbe postane kot 
njegova roka.« (»Raise to Your Call«, Liahona, nov. 2002, str. 76). Če bodrimo druge v 
Kristusovem imenu, bodo zagotovo tudi nas bodrili. 


Hišni učitelj, ki ga poznam, je vsak mesec zvesto obiskoval ostarelo vdovo. A ni je le obiskoval, 


vsako jesen je pripravil klimatsko napravo na zimo in preveril filter v peči. Ali je bila to Božja 
ljubezen ali ljubezen hišnega učitelja? Odgovor je seveda oboje. 

»Kako bi izkazal nam večji dar, kako bi spoznali dobrote čar, saj Kristusu zvesti prijatelji krepijo 
nas in nam lepšajo dni.« (Hymns, št. 293) 


Vse življenje so Kristusu zvesti prijatelji moj blagoslov — od prijateljev iz mladostnih dni, do 
veliko ljudi, ki so našo družino blagoslovili v vseh oddelkih, kjer smo živeli. Njihova vera in 
zavezanost evangeliju Jezusa Kristusa, njihovo služenje ter moder in prijazen poduk so obogatili 
najino življenje. Z nekaterimi prijatelji smo si zelo različni. Ne strinjamo se glede določenih 
stvari, celo na živce si gremo. A prijateljstvo dopušča razlike — pravzaprav jih zajema. Rada 
obiskujem okoliše z ljudmi različnih življenjskih okoliščin, starosti in etničnega porekla. 


Sedajle posebno razsežnost sestrinstva in prijateljstva doživljam, ko služim s sestrama Parkin in 
Pingree in ostalimi ženskami v predsedstvu pomožnih organizacij in odborov. Dobre ženske so. 
O, kako jih imam rada! V treh skupnih letih so me ljube sestre v predsedstvu dodobra spoznale. 
Poznajo mojo vero in pričevanje, poznajo pa tudi moje negotovosti in skrbi. Vedo, da po dolgem 
potovanju z usposabljanjem nisem najboljšega počutja. A čutim njihovo ljubezen in 
potrpežljivost in vem, da o meni še vedno mislijo najboljše. Njihovo pričevanje in molitev me 
spodbujata, s smehom mi razjasnijo dan. Sestre smo si v vseh pomenih besede. 


Podobno izkušnjo imam s svojo družino. Ena od mlajših sestra se je v preteklih mesecih borila z 
rakom. Ne živiva blizu, a telefonski klic premosti razdalje. Med tem težavnim obdobjem sva si 
izkazovali ljubezen, molili, se spominjali in si ljubeče pričevali. Sestre so mi dragocene 
prijateljice. Prav tako bratje, moj ljubi mož, otroci in vnuki (ne glede na hrup, ki ga povzročajo ti 
vnuki). 


V zgodnjih dneh obnove so se novi člani zbirali, da bi ustvarili »Sion«. Sion je pomenil tako kraj 
kot namen — duh. Ne zbiramo se več na enak način. Zdaj so naš Sion naše veje in oddelki. A 
duh Siona prevzamejo le, če člani skrbijo drug za drugega. Na žalost včasih slišimo o ženskah in 
moških s prizadetimi občutki, ki se oddaljijo od ostalih članov Cerkve. Če ste na kateri koli strani 
te dileme — če ste užalili koga ali bili užaljeni — si prizadevajte za odpuščanje. Spreglejte svoj 
del zmote. Zapomnite si, kako nas je Kristus opomnil: »Pravim vam, bodite enotni; in če niste 
enotni, niste moji.« (NaZ 38: 27) 


Pred kratkim sem se imela priložnost pogovarjati z žensko, ki me je vprašala o Josephu Smithu. 
Podvomila je v njegov poklic in poslanstvo. Ko sem govorila, sem se domislila Gospodovih 
besed Oliverju Cowderyju: »Zvesto stoj ob mojem služabniku Josephu.« (NaZ 6: 18) Upam, 
bodo za tisti dan in za vsak trenutek mojega življenja o meni lahko rekli: »Stala je Josephu ob 
strani.« Želim biti njegova prijateljica. 


Joseph Smith je bil mnogim čudovit prijatelj. Dejal je: »Prijateljstvo je eno veličastnih temeljnih 
načel 'mormonstva', ki spremeni in civilizira svet, ustavi vojne in spore ter spoprijatelji in zbrati 
ljudi«. (History of the Church 5:517) 


Vedel pa je tudi, da prijateljstvo ni nekaj abstraktnega. Nekega dne je izvedel, da so bratovo hišo 
požgali sovražniki. Ko so člani Cerkve rekli, da sočustvujejo z njim, je prerok iz Žepa vzel nekaj 
denarja in rekel: »Z bratom sočustvujem za 5 dolarjev. Za koliko sočustvujete vi?« (Hyrum L. 
Andrus in Helen Mae Andrus, izbrala, They Knew the Prophet, 1974, str. 150) 

Čutite glede prijateljstva enako kot prerok? Ali dobre občutke prelevimo v praktično pomoč? 
Bog pozna potrebe svojih otrok in pogosto deluje preko nas, ko nas navdihne, naj si pomagamo 
med seboj. Ko delamo po takemu navdihu, smo na svetih tleh, saj imamo priložnost, da služimo 
kot Božji predstavniki in tako uslišimo molitve. 


Bratje in sestre, če smo prijatelji preroka Josepha, smo tudi Odrešenikovi prijatelji. Ali živimo 
življenje, ki naznanja »predanost Odrešenikovemu imenu«? (gl. Hymns, št. 293) Joseph Smith 
je, in to leto, ko izkazujemo spoštovanje možu, ki je vpeljal obdobje polnosti časov, se moramo 
spomniti ne le njegovega prijateljstva do človečnosti, pač pa tudi njegovega prijateljstva in 
predanosti Gospodu. Prerok je rekel: »Skušal se bom zadovoljiti s svojim deležem, saj vem, da je 
Bog moj prijatelj. V njem bom našel uteho.« (The Personal Writings of Joseph Smith, zbral Dean 
C. Jessee, 1984, str. 239; pisava posodobljena) 


Vsakemu od nas bi moralo biti očitno, da bi moralo biti naše največje prijateljstvo z našim 
nebeškim Očetom in njegovim Sinom, Jezusom Kristusom. Odrešenik nam je ljubeče dejal: 
»Imenoval vas bom prijatelje, saj ste moji prijatelji.« (NaZ 93:45) Njegova največja želja za nas, 
njegove brate in sestre, je to, da nas pripelje nazaj k našemu Očetu. Pot je jasna: v življenju 
moramo do najvišje stopnje razviti Kristusove kvalitete in lastnosti. Ubogati moramo njegove 
zapovedi, opravljati njegovo delo in spolnjevati njegovo voljo. 


Ko se spomnim dneva, ko so me v templju sprejeli mnogi, ki jih imam rada, si rada predstavljam, 
smo lahko enako blagoslovljeni tudi v vsakdanjem življenju. Občutila sem ljubezen, ki odseva 
bežen pogled na čisto Kristusovo ljubezen — dobrotljivost, ki bi nam morala prežeti srce. 
Predstavljam si oddelke in veje, kjer prijatelji vseh starosti in različnih okoliščin stojijo skupaj in 
si življenje krojijo po naukih Jezusa Kristusa. 


Danes vam pričujem, da Kristus živi. Zahvaljujem se zanj. Molim, da bi mu bila vedno 
prijateljica in da bom s tem tudi vaša prijateljica. 


V imenu Jezusa Kristusa, amen. 


Povezana srca 
starešina Henry B. Eyring 
iz zbora dvanajstih apostolov 


Ko ste se krstili, so vaši predniki z upanjem zrli na vas. Veselili, ko so videli, da je eden od 
njihovih prednikov sklenil zavezo, da jih bo našel. 


Sporočilo namenjam vam, ki ste spreobrnjenci v Cerkvi. Več kot polovica članov Cerkve danes 


se za krst odloči, ko dopolnijo osem let. V Cerkvi torej niste izjema. Rad bi vam povedal, kako 
zelo vas ima Gospod rad in vam zaupa. In še več. Rad bi vam povedal, kako zelo računa na vas. 

Njegovo ljubezen ste vsaj do neke mere začutili, ko ste se krstili. Pred leti sem mladega, 
dvajsetletnega mladeniča privedel v vode krsta. Z družabnikom sva ga učila evangelij. V svoji 
družini je bil prvi, ki je slišal sporočilo o obnovljenem evangeliju. Vprašal je, če bi se lahko 
krstil. Zaradi pričevanja Duha je hotel slediti vzoru Odrešenika, ki ga je krstil Janez Krstnik, 
čeprav je bil brez greha. 


Ko sem tega mladeniča dvignil iz vode krsta, me je presenetil, ko me je objel okrog vratu, pri 
tem so mu solze polzele po obrazu, in mi zašepetal v uho: »Čist sem, čist sem.« Ta isti mladenič 
mi je, potem ko smo položili roke na njegovo glavo in mu s polnomočjem Melkizedekovega 
duhovništva podelili Svetega Duha, rekel: »Ko si govoril te besede, sem čutil kot da me po telesu 
od glave pa do nog zajema ogenj.« 


Izkušnja, ki ste jo imeli, je edinstvena, a do neke mere ste občutili pomembnost blagoslova, ki ste 
ga prejeli. Od takrat občutite resničnost obljub, ki ste jih prejeli in obljub, ki ste jih dali. Občutili 
ste, da ste bili s krstom očiščeni zaradi odkupne daritve Jezusa Kristusa. Začutili ste spremembo 
v srcu, ko je Sveti Duh postal vaš družabnik. Vaše želje so se začele spreminjati. 


Ko mi nekdo reče, da je spreobrnjenec v Cerkvi, ga vprašam: »Ali je še kdo v vaši družini sprejel 
evangelij?« Če vprašani odgovori z »ja«, prične navdušeno opisovati srečni čudež v življenju 
starša, brata, sestre ali starih staršev. Obstaja radost, ko vemo, da nekdo v njihovi družini deli 
svoj blagoslov in svojo srečo. Ko pa vprašani odgovori: »Ne, sem edini član« bodo skoraj vedno 
govorili o svojih starših. Rekli bodo nekaj takega, kot: »Ne, ne še. Toda še vedno poskušamo.« 
In iz njihovega glasu lahko razberete, da ne bodo nikoli prenehali poskušati, nikoli. 


Gospod je vedel, da boste imeli takšne občutke, ko vas je vzel od sveta, da prejmete zaveze, ki so 
blagoslov v vašem življenju. Vedel je, da boste svoji družini želeli govoriti o blagoslovih, ki ste 
jih občutili, ko ste prišli v Cerkev. Še več, vedel je, da bo ta želja v vas rastla, ko boste 
prepoznali radost, ki nam jih prinašajo obljube, ki nam jih daje v svetih templjih. Tam vsem, ki 
se usposobijo, dovoli, da z njim, sklenemo zaveze. Obljubimo mu, da bomo poslušni njegovim 
zapovedim. Če smo zvesti, nam obljublja, da bomo v svetu, ki pride, lahko živeli z njim v slavi z 
družinami za vekomaj. 


V svoji ljubeči prijaznosti, je vedel, da boste imeli željo, da bi bili za vedno povezani s svojimi 
starši in njihovimi starši. Morda ste imeli dedka, kot jaz, ki se je vedno veselil mojega obiska. 
Mislil sem, da sem njegov najljubši vnuk, dokler mi bratranci in sestrične niso povedali, da so 
tudi sami tako mislili. Sedaj ga ni več. Vsi moji dedki in babice in njihovi predniki so umrli. 
Številni vaši predniki so umrli, ne da bi kdaj imeli priložnost, da sprejmejo evangelij in prejmejo 
blagoslove in obljube, ki ste jih vi prejeli. Gospod je pravičen in ljubeč. Zato nam je pripravil 
pot, da bi imeli željo v srcu, da bi svojim prednikom ponudili vse blagoslove, ki jih je ponudil 
nam. 


Od vsega začetka je pripravljen načrt, ki to omogoča. Gospod je davno tega dal obljube svojim 
otrokom. Zadnja od knjig v Stari zavezi je knjiga preroka Malahija. Zadnje besede pa so prijetna 
obljuba in ostro svarilo. 

»Glejte, pošljem vam Elija, preroka, preden pride Gospodov dan, veliki in strašni. Obrnil bo srce 
očetov k sinovom in srce sinov k očetom, da ne pridem in ne udarim dežele s prekletstvom.«' 


Pomembno je, da razumemo nekatere od teh besed. Gospodov veliki in strašni dan je konec 
sveta. Jahve, Mesija, bo prišel v slavi. Hudobni bodo uničeni. Živimo v poslednjih dneh. Morda 
nimamo dovolj časa, da bi naredili to, kar smo obljubili. 


Pomembno je, da vemo zakaj je Gospod obljubil, da pošlje Elija. Elija je bil velik prerok z veliko 
močjo, ki jo je prejel od Boga. Imel je največjo moč, ki jo Bog da svojim otrokom: imel je moč 
pečatenja, moč, da je vse, kar zaveže na Zemlji, zavezano v nebesih. Bog je to moč podelil 
apostolu Petru. Gospod pa je držal obljubo, da pošlje Elija. Elija se je prikazal preroku Josephu 
Smithu 3. aprila 1836 kmalu po posvetitvi kirtlandskega templja, ki je bil prvi tempelj po obnovi 
evangelija. Joseph je ta sveti trenutek opisal takole: 


»Prikazalo se nama je še eno veliko in veličastno videnje; kajti Elija, prerok, ki je bil vzet v 
nebesa, ne da bi okusil smrti, je stopil pred naju in rekel: Glejta, docela je prišel čas, o katerem je 
govoril Malahija — ki je pričeval, da mora biti [Elija] poslan, preden pride Gospodov dan, veliki 
in strašni — da obrne srce očetov k sinovom in srce sinov k očetom, da ne bo vsa Zemlja 
udarjena s prekletstvom — zatorej ključe tega obdobja predajam v vajine roke; in po tem boste 
vedeli, da je Gospodov veliki in strašni dan blizu, in sicer pred vrati.« 


Ko ste se pridružili Cerkvi, ste začutili, kako se vam srce obrača k družini, tako k tistim, ki živijo 
kakor k tistim, ki so v svetu duš. Gospod je poskrbel še za eno videnje, da bi tako vedeli, kaj 
početi s temi občutki. 


Po Josephu Smithu je Gospod poklical druge preroke, da vodijo njegovo Cerkev. Eden teh je bil 
Joseph F. Smith. V videnju je videl, kaj se je zgodilo v svetu duš, ko se je v času med svojo 
smrtjo in vstajenjem tam prikazal Odrešenik. Predsednik Smith je videl veselje duš, ko so 
spoznale, da je Odrešenik pretrgal spone smrti in da bodo lahko vstali zaradi njegove odkupne 
daritve. Videl je, da je Odrešenik med dušami določil svoje služabnike, da oznanjajo njegov 
evangelij vsaki duši in ponudijo priložnost, da izberejo zaveze in blagoslove, ki so ponujeni vam 
in ki si jih želite za svoje prednike. Vsi imajo to priložnost. 


Predsednik Smith je prav tako videl voditelje, ki jih je Odrešenik poklical, da ponesejo evangelij 
med otroke nebeškega Očeta v svet duš. Imenoval je nekatere med njimi: oče Adam, mati Eva, 
Noa, Abraham, Ezekiel, Elija, preroki, ki jih poznamo iz Mormonove knjige, in nekateri iz 
poslednjih dni, med njimi Joseph Smith, Brigham Young, Johna Taylor in Wilford Woodruff. 
Pomislite na moč teh misijonarjev, da učijo evangelij in se dotaknejo sre vaših prednikov. Ne 
preseneča, da je Wilford Woodruff za časa svojega življenja dejal, da verjame, da jih bo malo, če 
sploh kdo, od prednikov svetih iz poslednjih dni, ki so v svetu duš, zavrnilo sporočilo odrešitve, 
ko bodo zanj slišali." 


Mnogi od vaših umrlih prednikov bodo prejeli pričevanje, da je sporočilo misijonarjev resnično. 
Ko ste sami prejeli to pričevanje, ste lahko prosili misijonarje za krst. Vendar pa ti, ki so v svetu 
duš, tega ne morejo storiti. Uredbe, ki jih tako zelo cenite, se izvajajo le na tem svetu. Nekdo v 

tem svetu mora iti v sveti tempelj in sprejeti uredbe v imenu osebe v svetu duš. Zato smo dolžni, 

da najdemo imena svojih prednikov in zagotovimo, da jim bomo ponudili to, kar tam brez naše 
pomoči ne morejo prejeti. 


Vem, da se moje srce ne obrne le k mojim prednikom, ki čakajo, temveč tudi k misijonarjem, ki 
jih poučujejo. Vsi mi bomo videli te zveste misijonarje v svetu duš. Pomislite na preroka, ki je 
tam z vašimi predniki, ki jih je imel rad in ki jih je učil. Predstavljate si, kot si predstavljam jaz, 
nasmeh na obrazu tega misijonarja, ko greste proti njemu in vašim prednikom, ki jih je 
spreobrnil, a jih ni mogel krstiti niti pečatiti k družini, dokler niste prišli vi in zanje opravili 
uredbe. Ne vem, kakšen bo postopek, vendar si predstavljam, kako vas bodo objeli okrog vratu 
in videli boste solze hvaležnosti. 


Če si lahko prestavljate nasmeh na obrazu misijonarja in vašega prednika, pomislite na 
Odrešenika, ko se boste srečali z njim. Imeli boste razgovor z njim. Plačal je ceno za vaše grehe 
in za grehe vseh duhovnih otrok nebeškega Očeta. On je Jahve. Poslal je Elija. Iz popolne 
ljubezni je podelil duhovniške moči za pečatenje in blagoslov. Zaupal vam je, ko vam je 
dopustil, da ste v tem življenju prisluhnili evangeliju in vam dal priložnost, da sprejmete 
dolžnost, da jo boste ponudili tem prednikom, ki te nadvse dragocene priložnosti niso imeli. 
Pomislite, kako hvaležen je za tiste, ki z delom in vero plačajo ceno, da najdejo imena svojih 
prednikov, da imajo njega in svoje prednike dovolj radi, da jim ponudijo večno življenje z 
družino, ki je največji od vseh Božjih darov. Ponudil jim je neskončno žrtev. Ljubil in cenil bo 
tiste, ki so plačali vsakršno ceno, da so svojim prednikom omogočili, da izberejo njegovo 
ponudbo večnega življenja. 


Ker ste se v srcu že spreobrnili, se cena morda ne zdi tako visoka. Pričnete s preprostimi stvarmi. 
Zapišite, kar Že veste o svoji družini. Morali boste zapisati ime in priimek staršev in njihovih 
staršev, datume rojstev, smrti ali poroke. Ko boste lahko, boste želeli zabeležiti tudi podatke o 
krajih. Nekatere boste lahko zapisali po spominu. Vendar pa za pomoč lahko prosite tudi 
sorodnike. Morda imajo shranjene rojstne, poročne ali mrliške liste. Kopirajte jih in jih uredite. 
Ce boste izvedeli za zgodbe iz njihovega življenja, si jih zapišite in shranite. Ne zbirate samo 
imen. Tisti, ki jih v življenju niste nikoli srečali, bodo postali ljubljeni prijatelji. Vaše srce bo za 
vedno povezano z njihovim. 


Raziskovati lahko pričnete za prvih nekaj rodov in greste postopoma nazaj. Tako boste 
prepoznali številne prednike, ki potrebujejo vašo pomoč. V vašem oddelku ali veji je bil poklican 
nekdo, ki vam lahko pomaga s pripravami teh imen za tempelj. Tam jim bodo ponujene zaveze, 
ki jih bodo osvobodile njihove duhovne ječe in jih povezale v družine [...] vašo družino ježi za 
vedno. 


Vaše priložnosti in s tem povezane obveze so izredne v celotni zgodovini sveta. Po svetu je več 
templjev, kot kdaj koli prej. Več ljudi po vsem svetu je občutilo, da jih je Elijev duh vodil, da 
zabeležijo identitete in dejstva iz življenja njihovih prednikov. Še nikoli v zgodovini sveta ni bilo 
toliko virov za iskanje in zbiranje podatkov o prednikih. Gospod je podelil znanje o tem, kako 
lahko s sodobno tehnologijo, ki bi jo pred leti smatrali za čudež, omogočimo podatke vsemu 
svetu. 

S temi priložnostmi pride večja obveza, da bomo ohranjali Gospodovo zaupanje. Komur je 
veliko dano, se od njega veliko pričakuje." Ko boste našli podatke za prvih nekaj rodov, bo delo 
postalo težje. Cena pa bo večja. Ko gledate podatke za daleč nazaj, so zapisi manj popolni. Če 
tudi drugi člani vaše družine iščejo podatke za prednike boste morda ugotovili, da je prednik, ki 
ste ga našli, Že prejel tempeljske blagoslove v celoti. Potem boste pred težko in pomembno 
odločitvijo. Znašli se boste pred skušnjavo, da odnehate in težko delo iskanja prepustite drugim, 
ki so bolj izkušeni ali pa da nekaj časa počakate. Vendar pa boste prav tako imeli občutek v srcu, 
naj z delom nadaljujete, ne glede na to, kako težko bo. 


Ko se odločate, ne pozabite, da imena, ki jih boste tako zelo težko našli, predstavljajo resnične 
ljudi, ki jim dolgujete svoj obstoj na tem svetu in jih boste ponovno srečali v svetu duš. Ko ste se 
krstili, so vaši predniki z upanjem zrli na vas. Morda so se po več stoletjih veselili, ko so videli, 
da je eden od njihovih prednikov sklenil zavezo, da jih bo našel in jim zagotovil svobodo. Ko se 
boste z njimi srečali, boste v njihovih očeh videli hvaležnost ali pa strašno razočaranje. Njihovo 
srce je povezano z vami. Njihovo upanje je v vaših rokah. Ko se boste odločili za delo, boste 
prejeli več kot le svojo moč. 


Pred nekaj nočmi sem imel sanje. Videl sem kos belega papirja, na katerem je bilo napisano 
neznano ime, ki sem ga lahko le delno prebral, in datum. Vstal sem in šel do družinskih zapisov. 
Zadnje ime na listu je iz rodovnika, ki je izhaja od prednikov moje matere pred tristotimi leti v 
kraju Eaton Bay. Nekdo pričakuje, da bi se končalo dolgo čakanje. Nisem še našel te osebe. 
Vendar pa sem ponovno prejel zagotovilo, da ljubeči Oče pošilja pomoč kot odgovor na molitev 
v tem svetem delu odkupitve družin, ki je njegovo delo in njegova slava in kateremu smo 
zastavili svoje srce. 


Tako vam pričujem v imenu Jezusa Kristusa, amen! 


OPOMBE 

1. Mal 3:23-24. 

2. NaZ 110:13—16. 

3. Gl. NaZ 138. 

3. Glej Discourse by President Wilford Woodruff, Latter-day Saints' Millennial Star, 21. maj 
1894, str. 339-340. 

4. Glej Lk 12:48 


» Velike stvari, ki jih je razodel Bog« 
predsednik Gordon B. Hinckley 


Na trdnem temelju božanskega poklica preroka Josepha in Božjih razodetij, ki so se razodevala 
preko njega, gremo dalje. 

Moji bratje in sestre, kot je bilo omenjeno, bomo letošnji december praznovali 200. obletnico 
rojstva preroka Josepha Smitha. Do takrat bomo na različne načine praznovali ta pomemben 
dogodek. 


Objavljene bodo knjige, različni profesorji se bodo udeležili simpozijev, odvijali se bodo 
sprevodi, nove filmske predstavitve in marsikaj drugega. 


V pričakovanju tega sem začutil, kot petnajsti po vrsti, zaradi vrste njegovih dosežkov, da bi tudi 
sam rad pričeval o njegovem božanskem poklicu. 


V roki držim dragoceno knjižico. Pred 152 leti jo je objavil Orson Pratt v Liverpoolu v Angliji 
leta 1852. V njej Lucy Mack Smith govori o življenju svojega sina. 


V nekaj podrobnostih podaja različna Josephova srečanja z angelom Moronijem in nastajanje 
Mormonove knjige. 


Knjiga pripoveduje, da je Josephov brat Alvin, potem ko je slišal za njegovo srečanje z angelom, 
predlagal, naj se družina zbere in mu prisluhne, ko je v podrobnostih pripovedoval »velike stvari, 
ki jih je Bog razodel«. (Biographical Sktches of Joseph Smith the Prophet and His Progenitors of 
Many Geenrations, 1853, str. 849) 


To izjavo bom vzel za temo mojega govora — velike stvari, ki jih je Bog razodel preroku 
Josephu. Dovolite mi navesti nekatere od številnih naukov in izvajanj, ki nas ločijo od drugih 
cerkva, katere smo prejeli preko razodetja po mladem preroku. Dobro jih poznate jih, vendar jih 
je vredno ponovno omeniti in o njih premišljevati. 


Prvo od tega je prikazovanje samega Boga in njegovega ljubljenega Sina, vstalega Gospoda 
Jezusa Kristusa. To veliko prikazovanje je, po mojem, največji takšen dogodek od rojstva, 
življenja, smrti in vstajenja našega Gospoda ob prelomnici časa. 


Nimamo zapisov o nobenem enakem dogodku. 


Stoletja so se možje zbirali in se prepirali glede narave Boga. Konstantin je učenjake iz različnih 
frakcij zbral v Nikeji leta 325. Po dveh mesecih razpravljanja so se sporazumeli glede definicije, 
ki je med kristjani stoletja veljala za doktrinarno izjavo o Božji trojici. 


Preberimo to definicijo in jo primerjamo z izjavo dečka Josepha, ki preprosto pravi, da je Bog 
stal pred njim in govoril z njim. Joseph ga je lahko videl in slišal. Videti je bil kot človek, kot 
snovno bitje. Poleg njega je bil vstali Gospod, ločeno bitje, ki ga je predstavil kot svojega 
ljubljenega Sina in s katerim je Joseph prav tako govoril. 


Predpostavljam, da je v kratkem času tistega neverjetnega videnja Joseph spoznal več o Bogu kot 
vsi učenjaki in duhovniki v preteklosti. 


V tem božanskem razodetju je bilo nedvomno potrdilo o dejanskosti dobesednega vstajenja 
Gospoda Jezusa Kristusa. 

To spoznanje o Bogu, ki je bilo stoletja svetu prikrito, je bila prva in velika stvar, ki jo je Bog 
razodel svojemu izvoljenemu služabniku. 


In na resničnosti in resnici tega videnja počiva veljavnost Cerkve Jezusa Kristusa svetih iz 
poslednjih dni. 


Nadalje bom govoril o drugi zelo pomembni stvari, ki jo je razodel Bog. 


Krščanski svet Sveto pismo sprejema kot Božjo besedo. Večina se ne zaveda, kako smo ga 
dobili. 


Ravno sem zaključil z branjem nedavno izdane knjige poznanega učenjaka. Iz podatkov, ki jih 
daje, je razvidno, da so združili različne knjige Svetega pisma, ki se zdi nedosledno. V nekaterih 
primerih so zapisi nastali veliko kasneje po dogodkih, ki jih opisujejo. Človek se potem 

vpraša: »Ali Sveto pismo izpričuje resnico? Ali je res Božja beseda?« 


Odgovarjamo, da je, če je prevedeno pravilno. Pri njegovem nastajanju je bila Gospodova roka. 
Toda sedaj ni več osamljen primer. Obstaja še ena priča o pomenljivih in pomembnih resnicah, 
ki so v njem. 


Sveti spisi navajajo, da se bo »vsaka stvar ugotovila po izjavi dveh ali treh prič«.(2 Kor 13:1) 
Mormonova knjiga je nastala z Božjo močjo in darom. Govori kot glas iz prahu in pričuje o 
Božjem Sinu. Govori o njegovem rojstvu, delovanju, o križanju in vstajenju in o njegovem 
prikazovanju pravičnim v deželi Izobilje na ameriški celini. 

Je oprijemljiva stvar, ki se jo da dotakniti, jo brati in jo preskusiti. Znotraj svojih platnic nosi 
obljubo o svojem božanskem izvoru. Milijoni so jo že preskusili in spoznali, da izpričuje resnico 


in da je svet zapis. 


Tisti, ki niso naše vere, so jo izbrali kot eno od dvajsetih knjig z največjim vplivom na bralce, ki 
so bile kdaj objavljene v Ameriki. 


Kakor je Sveto pismo pričevanje o starem svetu, je Mormonova knjiga pričevanje o novem. Z 
roko v roki oznanjata o Jezusu kot o Očetovem Sinu. 


Samo v zadnjih desetih letih je bilo razdeljenih enainpetdeset milijonov izvodov. Sedaj je na 
voljo v sto šestih jezikih. 


Ta sveta knjiga, ki je nastala na podlagi razodetij Vsemogočnega, je resnično pričevanje o 
božanskosti našega Gospoda. 


Mislil bi si, da se bo ves krščanski svet obrnil k njej in jo pozdravil in sprejel z odmevajočim 
pričevanjem. Predstavlja še en velik in osnovni prispevek, ki je nastal kot razodetje preroku. 

Nadaljnja stvar je obnovljeno duhovništvo. Duhovništvo je polnomočje za delovanje v Božjem 
imenu. To polnomočje je sklepnik vsake vere. Nedavno sem prebral še eno knjigo. Obravnava 
odpad v prvotni cerkvi. Če je bilo polnomočje tiste cerkve izgubljeno, s čim je bilo 
nadomeščeno? 


Duhovniško polnomočje je prišlo iz edinega kraja, od koder bi lahko prišlo, to je iz nebes. S 
polaganjem rok so ga podelili tisti, ki so ga imeli, ko je po Zemlji hodil Odrešenik. 


Prvič, to je bil Janez Krstnik, ki je podelil Aronovo oziroma manjše duhovništvo. Temu so sledili 
Peter, Jakob in Janez, apostoli Gospoda Jezusa Kristusa, ki so Josephu in Oliverju Cowderyju 
podelili Melkizedekovo duhovništvo, ki so ga ti apostoli dobili s polaganjem rok Gospoda 
samega, ko je za časa svojega življenja dejal: 


»Dal ti bom ključe nebeškega kraljestva; in kar koli boš zavezal na zemlji, bo zavezano v 
nebesih; in kar koli boš razvezal na zemlji, bo razvezano v nebesih.« (Mt 16:19) 


Kako lepo je razkritje vzorca obnove, čemur je sledila organizacija cerkve leta 1830; ta teden 
mineva 175 let. Samo ime Cerkve je bilo podano v razodetju. Čigava je bila Cerkev? Je bila od 
Josepha Smitha? Je bila od Oliverja Cowderyja? Ne, to je bila Cerkev Jezusa Kristusa, 
obnovljena na Zemlji v teh poslednjih dneh. 


Nadaljnje veliko in edinstveno razodetje, ki ga je prejel prerok, je bil načrt za večno življenje 
družine. 


Družina je stvaritev Vsemogočnega. Predstavlja najsvetejše odnose med vsemi. Predstavlja 
najresnejšo obvezo od vseh. Je osnovna celica družbe. 

Bog je preko razodetij svojemu preroku razodel nauk in polnomočje, s katerim se družina pečati, 
ne le za čas tega življenja temveč za večno. 


Mislim, če bi bili sposobni učinkovito poučevati že samo ta nauk, bi pritegnili zanimanje 
milijonov mož in žena, ki se ljubijo in ki ljubijo svoje otroke, katerih zakon pa je veljaven 
samo, »dokler vaju smrt ne loči«. 


Nedolžnost majhnih otrok je še eno razodetje, ki ga je Bog dal preko posrednika preroka 
Josepha. Splošna praksa je krščevanje otrok, da bi jim odvzeli učinkovanje tistega, kar opisujejo 
kot Adamov in Evin greh. Nauk obnove krst pojmuje kot odvzem posameznikovih osebnih 
grehov. Postane zaveza med Bogom in človekom. Izvaja se ga, ko človek postane dovolj 
odgovoren, da razloči pravilno od napačnega. Gre za potopitev v simbolizem smrti in pokopa 
Jezusa Kristusa in njegovo vstajenje. 


Nadaljeval bom z naslednjo razodeto resnico. 
Rečeno nam je bilo, da se Gospod ne ozira na položaj in vendar nobena druga cerkev, kolikor mi 


je znano, ne poskrbi za tiste na drugi strani tančice smrti, da bi prejeli vsak blagoslov, ki je na 
voljo živim. Veliki nauk odrešenja za mrtve je edinstven za našo Cerkev. 

Ljudje se širokoustijo, da so »odrešeni«, v isti sapi pa priznavajo, da njihovi predniki niso bili in 
ne morejo biti. 


Jezusova odkupna daritev za dobro vseh predstavlja veliko namestniško žrtvovanje. Dal nam je 
vzorec, po katerem je postal zagovornik za vse človeštvo. Ta vzorec, po katerem človek lahko 
deluje v imenu drugega, se izvaja v uredbah v Gospodovi hiši. Tukaj služimo v imenu tistih, ki 
so umrli, ne da bi izvedeli za evangelij. Na njih pa je, ali bodo opravljene uredbe sprejeli ali 
zavrnili. Tako imajo enako možnosti kot tisti, ki hodijo po Zemlji. Mrtvi prejmejo enako 
priložnost kot živi. Spet, kako veličastno in čudovito je za nas poskrbel Vsemogočni preko 
razodetij svojemu preroku! 


Razodeta je bila večna narava človeka. Smo sinovi in hčere Boga. Bog je Oče našega duha. Pred 
tem življenjem smo že živeli. Imeli smo osebnost. V to življenje smo se rodili po božanskem 
načrtu. Tukaj smo, da preskusimo svojo vrednost, tako da delujemo s polnomočjem, ki nam ga je 
dal Bog. Po smrti bomo živeli naprej. Naše večno življenje se sestoji iz treh faz; prvič, naše 
predzemeljske izkušnje; drugič, našega zemeljskega obstoja; in tretjič, našega posmrtnega 
obstoja. V smrti umremo za ta svet in stopimo skozi tančico na kraj, katerega smo vredni. Tudi to 
je edinstven, izreden in dragocen nauk te Cerkve, ki smo ga prejeli z razodetjem. 


Predstavljam ta kratek povzetek velikanskega izliva Božjega znanja in polnomočja nad 
prerokovo glavo. Če bi imel čas, bi lahko spregovoril o drugih. Omeniti pa moram še enega. To 
je načelo sodobnega razodetja. Clen vere, ki ga je objavil ta prerok, izjavlja: 


»Verujemo v vse, kar je Bog razodel doslej, v vse, kar razodeva zdaj, in verujemo, da bo razodel 
še mnogo velikega in pomembnega, kar se nanaša na Božje kraljestvo.« (9. člen vere) 


Rastoča Cerkev, Cerkev, ki se širi po Zemlji v teh zapletenih časih, potrebuje stalna razodetja z 
nebeškega prestola, da jo vodijo in peljejo dalje. 


Z molitvijo in vnetim prizadevanjem za Gospodovo voljo pričujemo, da takšno usmerjanje 
prihaja, da prejemamo razodetja in da Gospod blagoslavlja svojo Cerkev, ko se razvija dalje po 
svoji poti. 


Na trdnem temelju božanskega poklica preroka Josepha in Božjih razodetij, ki so se razodevala 
preko njega, gremo dalje. Veliko smo dosegli, da smo prišli do današnjega dne. Toda storiti je 
treba še veliko, da bo obnovljeni evangelij prišel k vsem narodom, rodovom, jezikom in 
ljudstvom (gl. Raz 14:6). 


Radostim se priložnosti, da se lahko družim z vami, ko hodimo v veri dalje. Breme je včasih 
težko, kar dobro veste sami. Toda ne pritožujmo se. Hodimo v veri in vsak naj opravi svoj del. 


V tem letu obletnic s svojim delom izkažimo čast preroku, preko katerega nam je Bog toliko 
razodel! 


Sonce je posijalo v Josephovo življenje hladnega dne v Vermontu leta 1805. Zašlo je v soparnem 
popoldnevu v Illinoisu leta 1844. V kratkih 39. letih njegovega življenja se je preko njega 

razodelo ogromno znanja, darov in naukov. Če na to pogledamo objektivno, tega ne moremo 
primerjati z ničemer. V splošnem pa je podlaga za osebno pričevanje milijonov svetih iz 
poslednjih dni po svetu. Vi in jaz smo počaščeni, da smo med njimi. 


Kot deček sem rad poslušal nekega moža z močnim baritonom, ko je pel besede Johna Taylorja. 


Videc, videc, Joseph videc! 

Rad se ga spominjam, Božji izvoljeni in prijatelj človeka, je spet prinesel duhovništvo; 
Zrl je v preteklost in tudi v prihodnost 

in nam odprl vpogled v nebeški svet. 

(»The Seer, Joseph, The Seer«, Hymns, 1948, št. 296) 


Resnično je bil videc. Bil je razodevalec. Bil je prerok živega Boga, ki je govoril svojemu in 
prihodnjim rodovom. 


Temu dodajam svečano pričevanje o njegovem božanskem poklicu, o njegovem vrlem življenju 


in tem, da je svoje pričevanje zapečatil s smrtjo, v svetem imenu našega Odrešenika, in sicer 
Gospoda Jezusa Kristusa, amen. 

Nedeljski popoldanski del 


Kaj iščete? 
starešina L. Tom Perry 
iz zbora dvanajstih apostolov 


Pošteni iskalci resnice iščejo odgovore na svoja vprašanja — Gospoda najdejo v obnovljeni 
Cerkvi. 


Vedno je težko nastopiti za prečudovitim zborom. Zboru se še enkrat zahvaljujem za prečudovito 
pesem. 


»Naslednji dan je Janez spet stal tam in še dva izmed njegovih učencev. 

Ozrl se je na Jezusa, ki je šel mimo, in rekel: 'Glej, Božje Jagnje!" 

Učenca sta slišala, kar je rekel, in odšla za Jezusom. 

Jezus pa se je obrnil, in ko je videl, da gresta za njim, jima je dejal: 'Kaj iščeta? (Janez 1:35-38) 


Vidimo, da svet danes na različne načine išče odgovore na vprašanje: »Kaj iščete?« Vse preveč 
jih seje seme sadu, ki ne bo nahranil večne duše. 


Dovolite, da to ponazorim z izkušnjo področnega predsedstva srednje Evrope, ko smo z vlakom 
potovali na sestanek. Čas, ki smo ga preživeli skupaj, smo izkoristili za pogovor glede naših 
zadolžitev. Neki moški, ki nam je sedel nasproti, je radovedno prisluhnil našemu pogovoru. 
Končno je vprašal: »Ali ste protestanti ali katoliki?« Odgovorili smo: »Ne eno ne drugo. Smo 
člani Cerkve Jezusa Kristusa svetih iz poslednjih dni«. Priznal je, da je za Cerkev že slišal, 
potem pa še rekel: »V tej deželi ne boste imeli veliko uspeha. Vlada priznava le katoliško in 
protestantsko cerkev. So edini, ki prejemajo državno finančno pomoč. Cerkev pa brez državne 
pomoči ne more obstajati.« 


Poskušali smo mu pojasniti, da naša Cerkev zelo dobro deluje brez pomoči države — da 
uporabljamo Gospodov sistem desetine. Vztrajal je pri tem, da naša Cerkev v tej deželi ne bo 
uspevala in predlagal, naj svoja prizadevanja usmerimo na druga področja v svetu. Seveda smo 
pričevali, da Gospodov sistem deluje. Povedali smo mu za vse kapele in templje, ki jih gradimo 
po vsem svetu, ne da bi si za njihovo gradnjo morali izposojati denar. Videti je bil presenečen, a 
še vedno prepričan v svoje. 


Ko smo videli, da ga ni moč prepričati, da cerkev lahko obstaja brez državne podpore, smo 
poskušali spremeniti temo pogovora. Vprašal sem: »Kaj bodo sedanje spremembe prinesle vaši 
državi? Upadanje števila prebivalcev in povečanje števila priseljencev bosta slednjič povzročila, 
da boste v lastni državi v manjšini.« Z velikim nacionalnim ponosom je odgovoril: »To se ne bo 
nikoli zgodilo.« Ugovarjal sem rekoč: »Kako lahko to trdite, ko priseljevanje presega število 

rojstev v deželi?« Vztrajal je pri tem, da se to v njegovi državi ne bo nikoli zgodilo — preden bi 
se kaj takega zgodilo, bi zaprli meje. 


V ztrajal sem naprej in rekel: »Kako si trenutno prizadevate, da bi to preprečili?« Presunil me je s 
svojo izjavo. Dejal je: »Star sem dvainosemdeset let. Že dolgo me ne bo več, preden bi se moral 
s tem soočiti.« 


Največja težava, s katero se soočamo, ko oznanjamo evangelij svetu, je splošna ravnodušnost do 
vere oziroma do duhovnih stvari. Večini ljudi zadošča njihov trenutni način življenja in ne čutijo 
potrebe, da bi naredili več kot le »jedli, pili in se veselili«. Ne zanimajo se za nič drugega, ko le 
zase — tukaj in sedaj. 


Številni, zlasti v razvitih deželah sveta, postajajo tako posvetni v svojih verovanjih in dejanjih, 
da mislijo, da je človek popolnoma neodvisen. Posamezniku ni potrebno odgovarjati nikomur in 
ničemur razen sebi in v manjši meri družbi, v kateri živi. 


Družbe, v katerih se odvija takšno posvetno življenje, bodo morale plačati velik duhovni in 
moralni davek. Težnja po tako imenovani osebni svobodi, brez ozira na zakone, ki jih je Gospod 
uvedel, da bi z njimi vodil svoje otroke na Zemlji, se bo končala s prekletstvom skrajne 
posvetnosti in sebičnosti, z upadom javne in osebne moralnosti in z nasprotovanjem avtoritete. 


Opis takšnih posvetnih družba najdemo v Nauku in zavezah 1:16: »Ne iščejo Gospoda, da bi 
uveljavili njegovo pravičnost, pač pa vsakdo hodi po svoji poti in po podobi lastnega boga, čigar 
podoba je podoba sveta...« 


Zaradi tega je bilo članom Gospodove Cerkve svetovano, naj sledijo preroku in si prizadevajo za 
tistim, za kar si svet ne prizadeva. Naj nadaljujem z verzoma 17 in 18 iz prvega razdelka: 


»Zatorej sem jaz; Gospod, ker sem vedel za nesrečo, ki bo prišla nad prebivalce Zemlje, poklical 
svojega služabnika Josepha Smitha ml. in mu spregovoril z nebes ter mu dal zapovedi: 


»In tudi drugim je zapovedal, naj te reči oznanjajo svetu; in vse to, da bi se lahko uresničilo to, 
kar so zapisali preroki.« 


Cerkev Jezusa Kristusa je bila na Zemlji obnovljena preko preroka Josepha Smitha — »zapoved 
na zapoved, pravilo na pravilo...« (NaZ 98:12) Z božansko pomočjo je prevedel in izdal 
Mormonovo knjigo. Joseph Smith in Oliver Cowdery sta prejela Aronovo in Melkizedekovo 
duhovništvo. Uvedene so bile svete uredbe za rešitev človeštva. 


Smelo izjavljamo, da Cerkev Jezusa Kristusa svetih iz poslednjih dni nudi odgovore na 
vprašanje: »Kaj iščete?« Naša Cerkev je sredstvo, da moški in ženske najdejo Odrešenika in 
njegov evangelij. Vsi, ki ste zbrani v tem velikem občestvu, in vsi, ki v velikem številu 
spremljate to konferenco po vsem svetu, ste bogato blagoslovljeni, ker ste iskali in našli 
obnovljeno Cerkev. Cerkev je nastala kot posledica obnove in ne reformacije. Nedavne izkušnje, 
ki sem jih pridobil v Srednji Evropi, so zagotovo poglobile spoštovanje do zgodnjih krščanskih 
voditeljev v obdobju reformacije. Prizadevali so si, da bi popravili nekatere napake v nauku, ki 

so nastale med dolgim obdobjem odpada od Cerkve, ki jo je uvedel Odrešenik med svojim 
zemeljskim delovanjem. Joseph Smith je bil Božji prerok, Gospodov govornik in obnovitelj 
vsega, kar je bilo pomembno za gradnjo Božjega kraljestva in pripravo na drugi prihod Gospoda 
Jezusa Kristusa. Ko ga iščemo, je pomembno, da ga iščemo v njegovi Cerkvi. Preko njegove 
obnovljene Cerkve prejmemo vse odrešilne uredbe, ki so potrebne za vrnitev k njemu. 


Želim, da bi vsi člani Cerkve vedeli, da sem se iz sedanje zadolžitve naučil, da razglašanje 
evangelija Jezusa Kristusa prinaša izzive, o katerih nisem niti sanjal. Pa vendar vsak dan vidim 
nova znamenja upanja, večinoma zaradi Gospodovih blagoslovov, pa tudi prizadevanj voditeljev, 
članov in misijonarjev v tem delu sveta. Pošteni iskalci resnice iščejo odgovore na svoja 
vprašanja — Gospoda najdejo v obnovljeni Cerkvi. Dovolite, da navedem tri primere: govoril 
bom o očetu, mladi neporočeni sestri in samski sestri, ki so v življenju našli novo vero in upanje. 


Štiričlansko družino sta nedavno obiskali sestri misijonarki. Od samega začetka so mati in otroci 
pogosto brali iz Mormonove knjige, vsak dan molili in hoteli iti v cerkev. Vendar pa je oče 
nasprotoval. Ni bil kristjan, tako kot njegova žena, in ni se še čutil pripravljenega, da bi ponovno 
ocenil svoja verovanja. 


Sestri misijonarki sta po navdihu čutili, naj poučevanje osredotočita na Jezusa Kristusa. Zapisali 
sta: 


»Učili sva o Josephu Smithu, o njegovi veri v Kristusa, o tem, kaj se o Kristusu naučimo iz 
Prvega videnja in o prerokovem pričevanju o Kristusu. Vse, kar smo prebrali skupaj oziroma jih 
prosili, naj kot družina berejo iz Mormonove knjige, jih je še bolje poučilo o Odkupitelju. Takrat 
sva videli napredek. V dnevni sobi so s ponosom razobesili okvirjeno sliko s Kristusom, ki sva 
jim jo poklonili...« 


Ko je njegova žena izjavila, da se želi krstiti, in ko sta se sinova odločila, da bosta molila, da bi 
vedela, ali naj se tudi sama krstita, se je oče v srcu spremenil. Od tedaj naprej je redno bral 
Mormonovo knjigo in molil za krst. Zaradi iskrene želje, da bi vedel ali je Cerkev prava, se je 
spremenil in postal duhovni voditelj v svojem domu. Oče je tik pred krstom svoje družine prosil 
za listič za desetino in ovojnico. Niti za trenutek ni želel odlašati s spolnjevanjem zapovedi. 


V drugem primeru je mlad, brat ponovno postal aktiven član zaradi posebnega programa za 
mlade Outreach Initiative, s katerim želijo aktivirati mlade od 18-30 leta. Prvi večer aktivnosti v 
eni od naših cerkvenih zgradb je bil omenjeni brat edini od prisotnih, ki ni bil misijonar, a že čez 
nekaj tednov je na družinski večer in druge aktivnosti pripeljal okrog trideset ljudi. 


Ta brat se ukvarja z oblikovanjem spletnih strani. Skupaj s poslovnim partnerjem sta odprla 
podjetje za spletno oblikovanje. Trenutno živi z dvema sodelavcema, ki nista člana. Zelo smelo 
pričuje drugim. Enega od sodelavcev, ki je pred tem študiral krščansko teologijo, je priporočil 
misijonarjem, ki so delali v programu za odrasle neporočene. Sedaj se njegov sodelavec redno 
udeležuje aktivnosti, brat, ki je ponovno postal aktiven, pa s svojim pričevanjem o resničnosti 
evangelija pomaga misijonarjema pri poučevanju. 

V zadnjem primeru si je mladenka iz Hamburga v Nemčiji prizadevala, da bi odkrila duhovni 
pomen svojega življenja. Pričela je moliti in prositi Boga, kaj naj naredi. Ko so minili trije dnevi 
z nekaj posta in veliko molitve, je nekega jutra šla od svojega doma do avtobusne postaje. Ko je 
prispela tja, je ugotovila, da je doma pozabila ključe, ki jih je tisti dan potrebovala. Vrnila se je 
domov, vzela ključe in se ponovno odpravila na postajo. Bila je vsa iz sebe, ko je spoznala, da je 
zamudila avtobus, s katerim se je običajno peljala. 


Medtem se dva misijonarja peljala z avtobusom v bližini Hamburga. Med vožnjo, sta nenadoma 
začutila, da morata nagovoriti prvega, ki ga bosta srečala ob izstopu iz avtobusa. Takoj ko sta 
starešina stopila iz avtobusa, sta zagledala to mladenko. Na kratko sta ji povedala o Cerkvi in se 
dogovorila za poučevanje. Takoj je začutila, da sta bila starešina nekako odgovor na njene 
molitve. Dobri člani Cerkve so se pridružili misijonarjema pri poučevanju in ji pomagali, da se je 
počutila kot posebni član oddelka. Sprejela je sporočilo o obnovljenem evangeliju Jezusa 
Kristusa in se krstila. Sedaj dela v oddelčnem programu mladenk. 


Gospod je med svojim zemeljskim delovanjem prepoznal potrebo po vzorcu za rast vere v srcih 
članov njegove Cerkve in da bi še naprej rasli v njegovem evangeliju. Vsi, ta družina, brat in 
sestra, so našli Odrešenika, ker so ga iskali in se okrepili v njegovi Cerkvi. 


Cerkev je po smrti apostolov brez glavnega vodstva, ki bi jo vodil in usmerjal, počasi zapadla v 
odpad. To zgodovinsko dejstvo je jasno: potrebno je, da ima Cerkev centralizirano vodstvo, ki 
deluje pod vodstvom Odrešenika, ki skrbi za potrebne nauke in uredbe za odrešitev in 
povzdignjenje. 


Sveto pismo nudi trden dokaz, da je Gospod med svojim zemeljskim delovanjem ustanovil svojo 
Cerkev s pravim polnomočjem in organizacijo. Na primer: Pavel je izjavil: 


»In on je dal, da so nekateri apostoli, drugi preroki, spet drugi evangelisti, spet drugi pastirji in 
učitelji, 

da se sveti usposobijo za delo služenja, za izgrajevanje Kristusovega telesa, dokler vsi ne 
pridemo do edinosti vere in do spoznanja Božjega Sina, do popolnega človeka, do mere 
doraslosti Kristusove popolnosti. 


Tako ne bomo več nedorasli otroci, ki jih premetava in kot valove razburka vsak veter nauka v 
človeški zvijačnosti in pretkanosti, v blodnem zavajanju. 


Pač pa živimo iz resnice v ljubezni, da bomo v vsem rastli vanj, ki je glava, Kristus.« (Ef 4:11- 
15) Šesti člen vere pravi: 


» Verujemo v takšno ureditev, kakršna je obstajala v prvotni Cerkvi, to je v apostole, preroke, 
pastirje, učitelje, evangeliste in druge.« 


Svetu tako oznanjamo, da je bilo obnovljeno duhovništvo, da je Božje vodstvo ponovno na 
Zemlji, da je uvedel vzorec, po katerem nas bo vodil nazaj v svojo prisotnost. Verjamemo, da 
imamo najboljši odgovor na vprašanje: »Kaj iščete?« Odrešenik je učil: »Iščite najprej Božje 
kraljestvo in njegovo pravičnost in vse to vam bo navrženo.« (Mt 6:33) 

Prav kakor zgradbo gradimo postopoma, opeko za opeko, je tudi Odrešenikova cerkev 
postopoma zgrajena na eni spreobrnitvi, enem pričevanju in enem krstu. Ponižno molim, da bi 
vsi kjer koli že smo iskali, našli in gradili njegovo Cerkev, v imenu njega, ki ga iščemo, in sicer 
Jezusa Kristusa. Amen. 


Pornografija 
starešina Dallin H. Oaks 
iz zbora dvanajstih apostolov 


Vsi izboljašajmo svoje osebno obnašanje in podvojimo prizadevanja, da bomo zaščitili naše 
ljubljene in okolico pred silnim napadom pornografije, ki ogroža našo duhovnost, zakon in 
otroke. 


Lansko poletje sva s sestro Oaks zaključila dvoletno bivanje na Filipinih. Rada sva služila tam, 
rada pa sva se tudi vrnila domov. Ko sva bila zdoma, sva svojo okolico gledala v novi luči, z 
večjo hvaležnostjo, včasih pa z novo zaskrbljenostjo. 


Skrbelo naju je, da bova videla, kje vse si je v Združenih državah pot utrla pornografija, ko sva 
bila zdoma. Cerkveni voditelji so veliko let opozarjali na nevarnosti slik in besed, namenjenih 
spodbujanju seksualnih poželenj. Sedaj se škodljivi vpliv pornografije, ustvarjen in razširjen 
zaradi trgovskega dobička, širi po naši družbi kot plaz zla. 


Na zadnji konferenci je predsednik Gordon B. Hinckley celoten govor namenil tej temi in nas z 
najpreprostejšimi besedami opozarjal, da je »to zelo resen problem celo med nami« (»A Tragic 
Evil amog Us«, Liahona, nov. 2004, str. 61). Večina škofov, ki jih srečujeva na okoliških 
konferencah, sedaj poroča o vsesplošni zaskrbljenosti zaradi tega problema. 


Moji tovariši nosilci Melkizedekovega duhovništva kakor tudi naši fantje, danes bi vam rad 
spregovoril o pornografiji. Vem, da ste ji številni med vami izpostavljeni in ste bili številni z njo 
omadeževani. 


Ko pomislim na svoj govor o tej temi, se počutim kot prerok Jakob, ki je možem v svojem času 
dejal, da ga žalosti, da mora tako naravnost govoriti pred njihovimi nežnimi ženami in otroki. 
Toda dejal je, da mora navzlic težavnosti naloge možem spregovoriti o tej zadevi, ker mu je tako 
zapovedal Bog (gl. Jakob 2:7—11). Tudi sam sem to namenil storiti iz istega razloga. 


Jakob v drugem poglavju knjige, ki nosi njegovo ime, može obtoži njihovega »prešuštva« (v. 23, 
28). Dejal jim je, da so »strli srce svoji nežni Ženi in izgubili zaupanje svojih otrok zavoljo svojih 
slabih zgledov pred njimi« (v. 35). 


Katera so bila ta strahotno pokvarjena »prešuštva«? Nedvomno so bili nekateri možje krivi 


grešnih dejanj. Toda glavno bistvo Jakobove velike pridige niso bila toliko že storjena grešna 
dejanja kakor samo premišljevanje o teh. 

Jakob je pridigo začel tako, da je možem dejal, da so bili »do sedaj poslušni Gospodovi besedi« 
(Jakob 2:4). Vendar jim je nato rekel, da pozna njihove misli, da se » je v njihovem delovanju 
začel pojavljati greh, ki se zelo gnusi [...] Bogu« (v. 5). »Moram vam pričevati o hudobiji vaših 
src,« je dodal (v. 6). Jakob je govoril, kakor je govoril Jezus, ko je dejal: »Kdor koli gleda 
žensko, da jo poželi, je v srcu že prešuštvoval z njo.« (Mt 5:28; gl. tudi 3 Ne 12:28; NaZ 59:6; 
63:16) 


Ko sem pred več kot 30 leti sem študente fakultete Brigham Young rotil, naj se 
izogibajo perverznemu »reklamnemu gradivu o prepovedanih spolnih odnosih« v tem, kar so 
brali in gledali. Dal sem jim primerjavo: 


»Pornografske oziroma erotične zgodbe in slike so slabše od nečiste oziroma zastrupljene hrane. 
Telo ima načine, s katerimi se znebi nezdrave hrane. Razen nekaterih usodnih izjem vam bo po 
slabi hrani samo slabo, vendar vam trajno ne bo škodovala. V nasprotju pa človek, ki se naslaja 
nad umazanimi zgodbami oziroma pornografskimi ali erotičnimi slikami in gradivom, vse to 
zapiše v neverjetni spominski sistem, ki mu pravimo možgani. Možgani umazanije ne bodo 
izbruhali. Potem ko je zabeležena, jo bo vedno možno priklicati v spomin in pred očmi se vam 
bodo pojavljale perverzne podobe, ki vas bodo vlekle stran od čistih stvari v življenju.«" 


Bratje, sedaj vam moram povedati, da naši škofje in poklicni svetovale vidijo, da je vse več ljudi 
vpletenih v pornografijo in številni so dejavni člani Cerkve. Nekateri vpleteni v pornografijo 
očitno pomanjšujejo resnost tega in še naprej uporabljajo Božje duhovništvo, ker mislijo, da 
nihče ne ve o njihovem početju. Toda tisti, ki to počne, ve, bratje, kakor tudi ve Gospod. 


Nekateri so predlagali, da bi morala biti pornografija posebno vprašanje na razgovoru za 
tempeljsko dovolilnico. Saj že je tako. Vsaj pet različnih vprašanj bi moralo izvabiti priznanje in 
pogovor o tej temi, če ima človek, ki je na razgovoru, duhovno dovzetnost in poštenost, ki ju 
pričakujemo od tistih, ki častijo v Gosopdovi hiši. 


Eden od Odrešenikovih najbolj nepozabnih naukov se nanaša na može, ki skrivaj gledajo 
pornografijo. 


»Gorje vam pismouki in farizeji, hinavci, ker kozarec in skledo čistite od zunaj, znotraj pa sta 
polna ropa in nezmemosti. 


Slepi farizej! Očisti najprej kozarec znotraj, da bo čist tudi zunaj.« (Mt 23:25-26; gl. tudi Alma 
60:23) 


Odrešenik nadaljuje z obtožbami tistih, ki skrbijo za to, kar se vidi, vendar čistijo notranjega 
človeka: 


» Podobni ste pobeljenim grobovom, ki se na zunaj zdijo lepi, znotraj pa so polni mrtvaških kosti 
in vsakršne nečistosti. 

Tako se tudi vi na zunaj kažete ljudem pravične, znotraj pa ste polni hinavščine in 
nepostavnosti.« (Mt 23:27—28) 


Takojšnje duhovne posledice takšne hinavščine so uničujoče. Tisti, ki iščejo in uporabljajo 
pornografijo, izgubijo svoje duhovniško polnomočje. Gospod pravi: »Če poskušamo prikriti 
svoje grehe [...], se nebesa zaprejo; Gospodov Duh je žalosten; in ko se umakne, je amen z 
duhovnišvom oziroma človekovim polnomočjem« (NaZ 121:37). 


Zavetniki pornografije prav tako izgubijo družabništvo Duha. Pornografija povzroča domišljijske 
podobe, ki uničujejo duhovnost. »Meseno mišljenje je smrt« — duhovna smrt (Rim 8:6; 2 Ne 
9:39). 


Sveti spisi vedno znova poučujejo, da Gospodov Duh ne bo bival v nečistih tabernakljih. Če 
vredni vzamemo zakrament, nam je obljubljeno, da »nas bo vselej spremljal njegov Duh«. Če 
hočemo prejeti to zavezo, obljubimo, da se ga bomo »vselej spominjali«. (NaZ 20:77) Iskanje in 
uporabljanje pornografije za spolno vzburjenje očitno prelamlja to zavezo. Prav tako prelamlja 
sveto zavezo, da se bomo vzdržali vsakršne nesvete in nečiste navade. Človeka, ki je vpleten v 
pornografijo, ne more spremljati Gospodov Duh. Prisluhniti mora prošnji apostola Petra: 
»Spreobrni se od te svoje grdobije in prosi Gospoda, morda ti odpusti namero tvojega srca!« 
(Apd 8:22) 


Bratje, opazili ste, da ne govorim o posledicah pornografije za duševno zdravje ali kriminalno 
ravnanje. Govorim o njenih posledicah za duhovnost — za našo sposobnost, da nas spremlja 
Gospodov Duh, za našo zmožnost, da izvajamo duhovniške moči. 


Pornografija prav tako zadaja smrtne rane našim najdražjim osebnim zvezam. Predsednik 
Hinckley je lanskega oktobra v govoru duhovništvu navajal iz pisma neke ženske, ki ga je 
prosila, naj člane Cerkve posvari, da pornografija »nadvse škodljivo vpliva na srce in dušo v 
zvezi.« (Liahona, nov. 2004, str. 60) 


Na nedavni okoliški konferenci mi je neka ženska izročila pismo s podobno svarilno vsebino. 
Njen mož je prav tako imel mnoga leta pomemben poklic v Cerkvi, čeprav je bil zasvojen s 
pornografijo. Govorila je, kako težko je bilo pripraviti duhovniške voditelje, da bi problem 
pornografije jemali resno. 


»Dobila sem vse vrste odgovorov, da pretiravam oziroma da sem kriva sama. Škof, ki ga imamo 
sedaj, je bil čudovit. Šele sedaj po 15. letih si moj mož prizadeva premagati svojo zasvojenost, 
vendar je zdaj zanj to opustiti 15 let težje, škoda pa je neocenljiva.« 


Pornografija oslabi človekovo sposobnost za normalno čustveno, romantično in duhovno 
razmerje z osebo nasprotnega spola. Spodkoplje moralne zapornice, ki zamejujejo neprimerno, 
nenormalno in protizakonito ravnanje. Ker zavest ni več občutljiva, zaščitniki pornografije 
začnejo delati, kar so videli, ne glede na to kako bo vplivalo na njihovo življenje in življenje 


drugih. 

Pornografija tudi povzroča zasvojenost. Oslabi sposobnost za sprejemanje odločitev in svoje 
uporabnike ujame v past, da si jo obsedeno želijo vedno več. Neki človek, ki je bil zasvojen s 
pornografijo in s trdimi drogami, mi je poslal naslednjo primerjavo: »V mojih očeh kokain v 
primerjavi s tem ni niti malo tako nevaren. Poskusil sem oboje... Odvajanje celo od najtrših drog 
ni bilo nič v primerjavi [z odvajanjem od pornografije].« (pismo iz dne 20. marca 2005) 


Nekateri bi radi svoje užitkarstvo opravičili s tem, da gledajo samo »mehko« in ne »trde« 
pornografije. Neki modri škof je to označil za izmikanje priznavanja zla za zlo. Poročal je o 
ljudeh, ki bi radi opravičili svojo izbiro gledanja televizije in drugih virov z besedami »ni tako 
hudo kot« ali »samo ena slaba scena«. Preizkus zla ni v njegovi stopnji ampak v učinku. Ko 
človek spusti vase pokvarjene misli v takšni meri, da se Duh umakne, izgubi duhovno zaščito in 
postane dovzeten za moč in vodstvo hudobneža. Če ljudje uporabljajo internet in druge vrste 
pornografijo, kar je ta škof opisal kot »prebujenje zahteve« (pismo iz dne 20. marca 2005), so 
močno zapacani z grehom. 


Pridiga kralja Benjamina opisuje strašne posledice. Če delamo to, kar povzroči, da se oddaljimo 
od Gospodovega Duha, postanemo sovražniki pravičnosti, imamo živ občutek krivde in »se 
umaknemo iz Gospodove navzočnosti« (gl. Mozija 2:36—38). »Človek ne more več terjati 
milosti,« zaključi, »zato je njegova končna obsodba, da prenaša muko brez konca« (v. 39). 


Spomnimo se tragičnega primera kralja Davida. Čeprav je v Izraelu veljal za duhovnega 
velikana, si je dovolil pogledati, česar ne bi smel gledati (gl. 2 Sam 11). Podlegel je skušnjavi 
svojih oči, zato je prekršil dve od desetih zapovedi, in sicer najprej »Ne prešuštvuj!« (Eksodus 
20:14). Tako je prerok-kralj izgubil povzdignjenje (gl. NaZ 132:39). 


To so bile slabe novice. Dobra novica pa je, da nikomur ni treba slediti padcu v trpljenje. 
Vsakdo, ki se ujame na teh strašnih tekočih stopnicah, ima ključ, da svojo smer obrne. Lahko 
uide. Lahko se očisti, če se pokesa. 


Alma mlajši je to opisal takole: 


»Da, spomnil sem se vseh svojih grehov in krivičnosti, zavoljo katerih so me mučile peklenske 
bolečine... 


[...] da je že sama misel, da bi prišel v Božjo navzočnost, mojo dušo pretresala z neizrekljivo 
grozo. 


In zgodilo se je, ko me je tako pretresala muka, ko me je mučil spomin na moje grehe, glej, sem 
se tudi spomnil, da sem očeta slišal, da je ljudem prerokoval o prihodu nekega Jezusa Kristusa, 


Božjega Sina, ki bo odkupil grehe sveta. 


Ko se je sedaj moj duh oklenil te misli, sem v srcu zaklical: O Jezus, ti Božji Sin, bodi milosten z 
menoj, ki sem v breznu grenkobe in me obdajajo večne verige smrti. 


In sedaj, glej, ko sem to premišljeval, se nisem več mogel spomniti svojih bolečin; da, nič več 
me ni mučil spomin na moje grehe. 

In, oh, kakšna radost in kakšno čudovito luč sem zagledal; da, v duši me je navdala radost, ki je 
bila tako silna kakor moja bolečina! [...].« 


(Alma 36:13—14, 17-20) 
Bratje moji, ki vas muči ta zasvojenost oziroma ta skušnjava, obstaja pot! 


Prvič, zlo priznajte. Ne zagovarjajte ga in se ne poskušajte opravičiti. Vsaj četrt stoletja so nas 
naši voditelji opozarjali na to zlo in može ter tudi ženske in otroke rotili, naj se mu izogibamo". 
Naše današnje cerkvene revije so polne opozoril, obvestil in pomoči o tej zadevi — več kot 
dvajset člankov je bilo oziroma jih bo objavljenih samo letos in lansko leto?. 


Drugič, poiščite pomoč Gospoda in njegovih služabnikov. Poslušajte in prisluhnite besedam 
predsednika Hinckleya: 


»Iz globin svoje duše prosite Gospoda, da bo iz vas odstranil zasvojenost, ki vas zasužnjuje. In 
imejte pogum, da boste poiskali ljubeče vodstvo svojega škofa in, če je potrebno, nasvet skrbnih 
strokovnjakov.« (Liahona, nov. 2004, str. 62) 


Tretjič, naredite vse, da se boste pornografiji izognili. Če se boste kdaj znašli pred njo — kar se 
lahko zgodi vsakomur v svetu, v katerem živimo — sledite vzoru Jožefa iz Egipta. Ko ga je 
zgrabila skušnjava, jo je zapustil in pobegnil (Gen 19:12). 


Ne sprejmite nobene mere skušnjave! Preprečite greh in se izogibajte neizogibni pogubi! Zatorej 
se odvrnite od njega! Glejte stran! Izogibajte se mu za vsako ceno! Svoje misli usmerjatjte na 
zdrava pota! Pomnite svoje zaveze in zvesto hodite v tempelj! Modri škof, besede katerega sem 
prej navajal, je poročal, da se to, da bi »v pornografijo zapadel nosilec duhovništva z 
obdaritvami, nikoli ne zgodi v obdobju, ko ta redno prihaja v tempelj; zgodi se, potem ko je do 
tempeljskega čaščenja postal ravnodušen« (pismo iz dne 13. marca 2005). 


Delovati moramo tudi, zato da zaščitimo tiste, ki jih ljubimo. Starši vgradijo alarm, ki jih 
opozori, če bi življenje njihovih otrok ogrožal dim oziroma ogljikov monoksid. Vgraditi moramo 
tudi zaščito pred duhovnimi nevarnostmi. V mislih imam filtre za internetni dostop, tako da 
interneta ne morejo uporabljati, ne da bi drugi lahko videli, kaj so gledali. Vselej krepimo 
duhovno moč družine z ljubečimi odnosi, družinsko molitvijo in preučevanjem svetih spisov. 


Ne podpirajmo pornografje! Trg se bo odzval na naše sporočilo. Ne uporabljajte svoje moči 
odločanja, da boste volili za moralno poslabšanje. Vas pa, dekleta, prosim, da razumete, da z 
nespodobnim oblačenjem ta problem stopnjujete, ker tako postajate pornografija za moške, ki 
vas gledajo. 


Prosim, prisluhnite svarilom! Vsi izboljašajmo svoje osebno obnašanje in podvojimo 


prizadevanja, da bomo zaščitili naše ljubljene in okolico pred silnim napadom pornografije, ki 
ogroža našo duhovnost, zakon in otroke. 

Pričujem, da je to tisto, kar moramo narediti, da bomo prejeli blagoslove njega, ki ga častimo. 
Pričujem o Jezusu Krisusu, luči in življenju sveta, čigar Cerkev je to, v imenu Jezusa Kristusa, 
amen. 


OPOMBE 

1. (»Challenges for the Year Ahead«, zloženka Univerze Brighama Younga, 6. sep. 1973; 
ponovno natisnjena v »Things They're Saying«, New Era, feb. 1974, str.18) 

2. Gl. npr. Gordon B. Hinckley, »A Tragic Evil among Us«, Liahona, nov. 2004, str. 59-62; 
David E. Sorensen, »You Can't Pet a Rattlesnake«, Liahona, julij 2001, str. 38—50; Thomas S. 
Monson, »Pornography — the Deadly Carrier«, Ensign, nov. 1979, str. 66—67; David B. Haight, 
»Personal Morality«, Ensign, nov. 1984, str. 70—73. 

3. Gl. npr. Rory C. Reid, »The Road Back: Abandoning Pornography«, Liahona, feb. 2005, str. 
28—33; Arianne B. Cope, »Internet Caf€«, New Era, marec 2005, str. 34—37; Nycole S. Larsen, 
»The Decision«, The Friend, marec 2004, str. 41—42. 


Hrabrite svoje brate! 
starešina Robert J. Whetten 
iz sedemdeseterice 


Narediti morate, kar so vas Odrešenik in njegovi preroki, tako starodavni kot sedanji, vselej učili, 
da morate služiti ljudem in krepiti vero ter hraniti tiste, ki potrebujejo vašo ljubezen in 
blagoslove. 


Jezus je na vprašanje »Učitelj, katera je največja zapoved v postavi?«, odgovoril: »Ljubi 
Gospoda, svojega Boga, z vsem srcem, z vso dušo in z vsem mišljenjem. To je največja in prva 
zapoved. Druga pa je njej podobna: Ljubi svojega bližnjega kakor samega sebe. Na teh dveh 
zapovedih stoji vsa postava in preroki.«' 


Od časa starega Izraela vse do današnjih dni so njegovi preroki, tako v preteklosti kot v 
sedanjosti, vselej učili to vseobsegajočo večno resnico, da moramo, če hočemo naslediti večno 
življenje, v duši imeti ljubezen: ljubezen do Boga, našega večnega Očeta, in do ljudi. 


V iztekajoči se uri Jezusovega delovanja na Zemlji, je Petru rekel: »Jaz pa sem molil zate, da ne 
opeša tvoja vera. Ko se boš nekoč spreobrnil, utrdi svoje brate.«" 


Peter je o božanskosti Jezusa Kristusa pričeval iz Duha. Peter je imel vedenje, njegovo 
pričevanje pa je izhajalo iz razodetja. Toda njegovo spreobrnjenje, sprememba njegovega 
celotnega življenja in sama narava njegovega bitja je bila še očitnejša po binkoštu, potem ko je 
prejel dar spremembe v srcu in pričevanje Svetega Duha. 


Da, bratje in sestre, kot je nekoč imel pričevanje Peter, ga imamo mi, toda ali je spreobrnjenje 
postopek v vašem življenju? Ali ste delo v nastajanju v rokah našega stvaritelja? Ali Bog po vas 

blagoslavlja druge? Ali molite in sprašujete, koga Gospod želi, naj blagoslovite, da boste nosili 
breme drugih? Ali imate druge tako radi kakor sebe? 


Ko je Jezus učitelju postave povedal, da mora bližnjega ljubiti kakor samega sebe, če hoče 
naslediti večno življenje, je ta Jezusu rekel: »In kdo je moj bližnji?«" Jezus je odgovoril s priliko 


učil, da bi vsak od nas moral izkazovati ljubezen in dobroto vsem otrokom nebeškega Očeta. 


Kralj Benjamin je svete v svojem času učil: »Da bi iz dneva v dan v spominu ohranjali 
odpuščanje svojih grehov [...], bi želel, da bi siromašnim dajali od svojega imetja [...], da boste 
hranili lačne[...], obiskovali bolne in dajali tako duhovno kot posvetno olajšanje.«' Ali dajete 
tako duhovno kot posvetno olajšanje tistim, ki ga potrebujejo? Ali greste naproti tistim, ki 
prihajajo v čredo, in bodrite njihovo vero, kakor nas prosijo današnji preroki? 


Spreobrnitev pomeni posvetitev svojega življenja skrbi in služenju ljudem, ki potrebujejo našo 
pomoč, in razdajanje naših darov in blagoslovov. Gospod ni rekel, pasite moje ovce, ko bo 
primerno, čuvajte moje ovce, ko ne boste zaposleni. Dejal je: hranite moje ovce in moja jagnjeta; 
pomagajte jim preživeti v svetu, spremljajte jih! Vodite jih na varno — v varnost pravičnih 
odločitev, ki jih bodo pripravile na večno življenje. 


Vsako nesebično dejanje prijaznosti in služenja poglobi vašo duhovnost. Bog bi vas rad uporabil 
pri blagoslavljanju drugih. Vaša nadaljnja duhovna rast in večni napredek sta močno povezana z 
vašim odnosom do drugih in ravnanjem z njimi. Ali imate resnično radi druge in ste postali 
blagoslov v njihovem življenju? Ali ni prav to, kako ravnamo z drugimi, prava ocena stopnje 
našega spreobrnjenja? Človek, ki v cerkvi dela samo tisto, kar se tiče njega samega, nikoli ne bo 
dosegel cilja popolnosti. Služenje drugim je del tistega, kar je bistvo evangelija in 
povzdignjenega življenja. 


Na potovanju skozi življenje bi se morali skloniti k sopotnikom in jih blagosloviti, da bi dajali 
sebe tistim, ki vas potrebujejo. »Kdor namreč hoče rešiti svoje življenje, ga bo izgubil; kdor pa 
izgubi svoje življenje zaradi mene in zaradi evangelija, ga bo rešil.« 


Jakob je v pismu nagovoril »dvanajst rodov v izgnanstvu«' Njegovi nauki so naslovljeni na vas, 
Gospodovo ljudstvo, ki bo v poslednjih dneh prejelo obnovljeni evangelij. Uči načela, ki bi vas 
morala voditi v odnosu do drugih članov cerkve. Zapoved, ljubi svojega bližnjega kakor samega 
sebe, pojmuje kot »najvišjo postavo«.š Za Jakoba pričevanje samo ni dovolj. Evangelij mora V 
vašem življenju postati živa resničnost. »In jaz ti bom pokazal vero iz svojih del.« »Postanite 
uresničevalci besede, ne le poslušalci.«'" Jakobova oznaka spreobrnjenca je: »Čista in 
neomadeževana pobožnost pred Bogom in Očetom je to: skrbeti za sirote in vdove v njihovi 
stiski ter se ohraniti neomadeževan od sveta.«'" Svojo kratko poslanico konča z naslednjimi 
besedami: »Moji bratje, če kdo od vas zaide od resnice in ga drug spreobrne, vedite, da bo tisti, 
ki grešnika spreobrne iz blodnje njegove poti, rešil njegovo dušo [...] in pokrije množico 
grehov.«"? Z rešitvijo izgubljenega brata rešite tako njega kot sebe. Vaši grehi so skriti oziroma 
so vam odpuščeni, ker ste odrešili drugega. 

Zelo sem bil blagoslovljen, ker sem živel v Latinski Ameriki in sem bil na lastne oči priča 
uresničevanju prerokb in obljub, ki so jih izrekli preroki in Gospod sam. »Svoje ljudstvo bom 
zbral z njihove dolge razkropitve, o Izraelova hiša, in bom med njimi ponovno vzpostavil moj 
Sion [...], med njimi bom vzpostavil svojo cerkev in stopili bodo v zavezo in prišteti bodo med ta 
Jakobov preostanek, ki sem mu to deželo dal v njihovo nasledstvo.«? 


Dobesedno na stotine tisoč se jih je zbralo iz dejansko vsakega naroda v Latinski Ameriki. 
Prerokbe nam potrjujejo, da se bo rast nadaljevala. Rast je naš največji izziv, vendar tudi naša 
največja priložnost za vsakega od nas. 


Apostol Pavel je novim članom v svojem času rekel, da »potemtakem niste več tujci in 
priseljenci, temveč sodržavljani svetih in domačini pri Bogu«."" 


Zdi se, da tam, kjer cerkev doživlja hitro rast, vse preveč ljudi še vedno doživlja, da so tujci in 
priseljenci in da se jih pušča ob strani. Če vidimo, kako se obljube izpolnjujejo, moramo storiti, 
kot je opisal Moroni: »In potem ko so jih bili sprejeli h krstu [...], so jih prišteli med ljudstvo v 
Kristusovi cerkvi; in njihova imena so zapisali, da bi se jih spomnili in jih hranili z dobro Božjo 
besedo, da bi jih ohranili na pravi poti...« 


Številni dejavni člani verjamejo, da se manj dejavni člani in novi spreobrnjenci, ki so potisnjeni 
na stran, obnašajo drugače, ker ne verjamejo v nauk Cerkve. Opravljene študije te predpostavke 
ne podpirajo. Pokazale so, da skoraj vsi vprašani manj dejavni člani, verjamejo, da Bog obstaja, 
da Jezus je Kristus, da je bil Joseph Smith prerok in da je Cerkev prava. 


V številnih oddelkih in vejah je veliko dobrih poštenih moških in žensk, ki preprosto ne vedo, 
kako naj se vrnejo v cerkev. Med njimi so dobre matere in očetje. Preprosto so odšli, nihče pa ni 
povprašal po njih, zaradi česar so dobili občutek, da ni nikomur mar. Ko verni moški in ženske te 
posameznike obiščejo in postanejo njihovi prijatelji, jih bodrijo, z njimi molijo in jih učijo 
evangelij, se bodo skupaj z družino vrnili. »Kar koli ste storili enemu od teh mojih najmanjših 
bratov, ste meni storili.«'" Kdo je najmanjši od teh mojih bratov? Ali Gospod tukaj misli na nove 
prišleke v čredi? Ali na tiste, ki so zatavali v senco nedejavnosti in bi se vrnili, če bi jim bila 
ponujena roka pravega prijateljstva? 


V tej veliki bitki za človeške duše so pravila vpletenosti v misijonarsko delo za vsakega od nas 
natančneje določena. Člani naj bi se pridružili rednim misijonarjem pri poučevanju lekcij in naj 
bi imeli pomembno vlogo pri postopku spreobračanja. Misijonarji naj »pridigajo moj evangelij z 
duhom«'' z besedami iz svojega srca, z besedami resnice, ki so jih v sebi zbrali z veliko 
preučevanja in molitve. Vloga naših misijonarjev v nadaljnjem postopku spreobračanja se ne 
konča s krstom, nove člane in druge naj bi še naprej poučevali. Nedavna pisma prvega 
predsedstva so voditelje duhovništva opomnila na njihovo odgovornost, naj bodrijo in podpirajo 
nove člane. »Izkazovanje prijateljstva vseh hišnih učiteljev in učiteljic v oddelku [...] ima lahko 
pomembno vlogo... Novi člani bi morali imeti priložnost, da bi služili in prispevali k moči 
oddelka.«'$ 

Bratje in sestre, če hočemo, da se bo postopek spreobrnitve in preobrazbe v vsakem od nas 
nadaljeval, tako v novih kot v starih članih, moramo ljubiti in služiti in duhovno hraniti druge. 
Pomagati jim moramo prejeti vse blagoslove obnove, vključno s tempeljskimi blagoslovi. 

Prerok Joseph Smith je svetim v svojem času pisal naslednje pismo: »Dragi bratje, dolžnost, ki bi 
jo vsak sveti moral voljno izkazati svojim bratom — to je da jih ima vedno rad in jih podpira. Da 


bomo pred Bogom opravičeni, se moramo imeti radi med seboj; bližnje imamo lahko radi kakor 
sebe.« 


Naš prerok, predsednik Gordon B. Hinckley je dejal: »Upam, molim, da se bo vsak od nas [...] 
odločil poiskati ljudi, ki potrebujejo pomoč [...] in jih dvignil v duhu ljubezni v okrilje Cerkve, 
kjer jih bodo ogrele močne roke in ljubeča srca, jih bodo tolažili, podpirali in jim pokazali pot 
srečnega in ustvarjalnega življenja.«" 


Ljubezen ni samo beseda ali izjava, temveč je prva in velika zapoved, ki zahteva dejanje — »Če 
me ljubite, se boste držali mojih zapovedi.«"" in »Hranite moje ovce!« 


Narediti morate, kar so vas Odrešenik in njegovi preroki, tako starodavni kot sedanji, vselej učili, 
da morate služiti ljudem in krepiti vero ter hraniti tiste, ki potrebujejo vašo ljubezen in 
blagoslove. Gospod vam obljublja: »In kdor vas bo sprejel, tam bom tudi jaz, kajti hodil bom 
pred vami. [...] moj Duh pa bo v vašem srcu.« 


Bratje in sestre, če boste izkazali ljubezen, da bomo blagoslovili življenja drugih, boste tudi sami 
blagoslovljeni z njegovim Duhom. Gospod vas uči, da boste »razumeli drug drugega in [boste] 
prejeli spodbudo in se skupaj radostili«. S 


Molim, da vas bo nebeški Oče blagoslovil z ljubeznijo do drugih, »ki jo je podelil vsem, ki 
resnično sledijo njegovemu Sinu«.? Pričujem, da njegov Sin, Jezus Kristus, živi in da je njegov 
evangelij evangelij ljubezni. V imenu Jezusa Kristusa, amen. 


OPOMBE 

1. Mt 22:36—40. 
24k 22292. 

3. Lk 10:29, 36—37. 
4. Mozija 4:26; poudarek dodan. 
5. Gl. Jn 21:15—16. 
6. Mk 8:35. 

7. Jakob 1:1. 

8. Jakob 2:8. 

9. Jakob 2:18. 

10. Jakob 1:22. 

11. Jakob 1:27. 

12. Jakob 5:19-20. 
(33 Nen21:1,22: 
14. Ef 2:19. 

15. Moroni 6:4. 

16. Mt 25:40. 

17. NaZ 50:14. 

18. Pismi prvega predsedstva iz dne 22. dec. 2004; gl. tudi pismo prvega predsedstva iz dne 11. 
feb. 2005. 

19. History of the Church, 2:229. 

20. »Reach with a Rescuing Hand«, Ensign, nov. 1996, str. 86. 
21. Jn 14:15. 

22 Jnr21:17: 

23. NaZ 84:88. 

24. NaZ 50:22. 

25. Moroni 7:48. 


Bodite pogumni in zvesti v težavah 
starešina Adhemar Damiani 
od sedemdeseterih 


Evangelij Jezusa Kristusa nam daje moč in možnost, da gledamo na stvari z vidika večnosti in se 
z njimi pogumno soočimo. 


Kako lahko najdemo mir v tem svetu? Kako lahko vztrajamo do konca in premagamo težave in 
preizkušnje, s katerimi se soočamo? 


Odrešenik Jezus Kristus je dejal: »To sem vam povedal, da bi imeli mir v meni. Na svetu imate 
stisko, toda bodite pogumni: jaz sem svet premagal.«' 


V času preizkušnje na Zemlji doživljamo stiske, bolečino in razočaranja. Le v Jezusu Kristusu 
lahko najdemo mir. Pomaga nam, da smo pogumni in da premagamo vse izzive, ki jih imamo v 
življenju. 

Kaj pomeni biti pogumen? To pomeni, da upamo, da ne izgubimo poguma niti vere in da se 
veselimo življenja. »Ljudje so, da bi imeli radost.«" To pomeni, da se z življenjem soočimo s 
popolnim zaupanjem. 


Evangelij Jezusa Kristusa nam daje moč in možnost, da gledamo na stvari z vidika večnosti in se 
z njimi pogumno soočimo. Vendar pa ne smemo podcenjevati težav, ki so jih prerokovali za naš 
čas. 

Katere so nekatere od teh težav? Kako se njimi lahko soočimo? 


Nekatere od teh težav so pomanjkanje upanja, ljubezni in miru. 


Prerok Moroni je učil: »In če ne upate, ste zagotovo obupani; in obup pride zavoljo krivičnosti.« 
Za mnoge bodo prihodnja leta, leta obupa. Več kot bo krivičnosti, večji bo brezup. 

Odrešenik je dejal: »Ker se bo nepostavnost povečala, se bo ljubezen pri mnogih ohladila.«' Z 
naraščanjem krivičnosti izginja prava ljubezen. Posledica tega je porast strahu, negotovosti in 
obupa! 


Gospod je preroku Josephu Smithu dejal: »Želim, [...] da bi vsi ljudje vedeli, da naglo prihaja 
dan, [...] ko bo mir vzet z Zemlje in ko bo hudič imel moč nad svojim lastnim gospostvom. Prav 
tako pa bo Gospod imel moč nad svetimi in bo vladal sredi med njimi.«" Živimo v času, ko je bil 
mir vzet z Zemlje. 


Po drugi strani pa živimo v veličastnem obdobju, obdobju, ko je Gospod obnovil duhovništvo. 
Obnovljen je bil resnični evangelij. Cerkev Jezusa Kristusa svetih iz poslednjih dni je 
Gospodovo kraljestvo na Zemlji. Pomagamo pripravljati Zemljo na čas, ko bo prišel Gospod 
Jezus Kristus in osebno kraljeval. 


Zakaj moramo imeti preizkušnje v življenju? 


Gospod ne prikriva, da nas bo preizkusil v veri in poslušnosti. Rekel je: »S tem jih bomo 
preizkusili, da bomo videli, ali bodo storili vse, kar jim bo Gospod, njihov Bog zapovedal. <8 


V Pridigarju beremo: »Vse čaka ista usoda kakor vsakega: pravičnega in krivičnega, dobrega in 
čistega in nečistega, [...] tako dobrega kakor grešnega [...] vse čaka ista usoda.«" Preizkušnje v 
življenju lahko doletijo tistega, ki svojo vero gradi: na skali evangelija, pa tudi nespametnega, ki 
svoje življenje gradi na začasnih posvetnih stvareh? 


Kako bi se morali odzvati na te preizkušnje? 


Gospod je dejal: »Če hoče kdo iti za menoj, naj se odpove sebi in vzame vsak dan svoj križ ter 
hodi za menoj.«" Vsak dan moramo vzeti svoj križ in vztrajati — ne smemo se obotavljati na 
stranpoteh svojega večnega potovanja. 


Kako vemo, ali smo na preizkušnji oziroma ali nas Gospod kaznuje? 


Preizkušnje so priložnosti za rast. Gospod je dejal: »Moje ljudstvo mora biti v vsem preizkušano, 
da bodo pripravljeni prejeti slavo, ki sem jim jo namenil, in sicer slavo Siona; in ta, ki ne bo 
prenesel graje, ni vreden mojega kraljestva.« m 


Ko smo preizkušani, bi morali o tem premišljevati in se vprašati: »Kaj Gospod želi, naj naredim 
v tej situaciji? 


Gospod je preroku Josephu Smithu namenil naslednje tolažilne besede: »Vedi, sin moj, da ti bo 
vse to dalo izkušnjo in bo za tvoje dobro.« »Sin človekov se je spustil pod vse to. Mar si večji od 
njega?«!! Na vsako preizkušnjo moramo gledati kot na priložnost za rast. Nekega dne bomo 
razumeli »zakaj« smo jih imeli. 


Gospod je dejal: »Kogar ljubim, ga tudi grajam, da bi mu bili odpuščeni grehi, kajti z grajo 
pripravljam pot za njihovo rešitev... <? Gospod ljubi vsakogar od nas. Želi, da smo srečni. To 

srečo občutimo, če verujemo v Jezusa Kristusa, če se iskreno in resnično pokesamo, če smo 
poslušni njegovim zapovedim in če vztrajamo do konca. 


Včasih morda menimo, da Gospod ne sliši in ne odgovarja na naše molitve. Takrat moramo 
pričeti razmišljati o tem, kaj smo naredili v življenju. Če je potrebno moramo svoje življenje 
uskladiti z evangelijem Jezusa Kristusa. Gospod je preko preroka Josepha Smitha razodel: »Jaz, 
Gospod, sem dovolil, da je zaradi njihovih prestopkov nadnje prišla stiska, s katero so bili 
prizadeti... Počasi so prisluhnili glasu Gospoda, svojega Boga; zatorej Gospod, njihov Bog 
počasi prisluhne njihovim molitvam, da bi jim odgovoril na dan njihove težave. Na dan miru so 
lahkomiselno zrli na moj nasvet; a na dan njihove težave se zaradi sile zatekajo k meni.«" 


Če si bomo iskreno želeli, da bi svoje življenje uskladili z njegovo voljo, nam bo Gospod vselej 
pripravljen olajšati bremena. 


Kaj nam uničuje pogum in upanje? 


Jezus Kristus je dvanajstim apostolom pojasnil, kaj uniči upanje v nas in nas pripravi do tega, da 
odnehamo: Če po lastni volji zapademo v skušnjavo, če se ne upremo trpljenju in stiskam, če ne 
vztrajamo, ko nas preganjajo, zaradi posvetnih skrbi, če si najprej prizadevamo za materialnim 
bogastvom, če obupujemo namesto, da bi vztrajali do konca, in če dopustimo, da nas zavajajo 
lažni preroki." 


Kaj nam daje pogum in upanje? 


Gospod nas vabi: »Pridite k meni vsi, ki ste utrujeni in obteženi, in jaz vam bom dal počitek.«" 
Jezus Kristus ima moč, da nam pomaga, da se odpočijemo od svoje bolečine in trpljenja. 


Prerok Mormon je učil: »Če zatorej človek veruje, mora upati; kajti brez vere ni upanja [...] In 
če je človek v srcu krotak in ponižen in z močjo Svetega Duha izpove, da Jezus je Kristus, mora 
biti dobrotljiv.«"? 


Če bomo dnevno udejanjali vero, skromnost, dobrotljivost in ponižnost v srcu ter priznali, da 
Jezus je Kristus in sprejeli njegovo odkupno daritev, bomo blagoslovljeni z močjo in upanjem, 
da se bomo lahko soočili in premagali življenjske preizkušnje in bolečine. 


Kaj Gospod obljublja vsakomur od nas? 

»Bodite pogumni, majhni otroci; kajti jaz sem sredi med vami in nisem vas zapustil.«" 

»Bodite pogumni, kajti vodil vas bom. Vaše je kraljestvo in vaši so njegovi blagoslovi in vaša so 
bogastva večnosti.«' 

Naj navedem besede preroka Etra: »Kdor zatorej verjame v Boga, lahko z gotovostjo upa na 


boljši svet, da, in sicer na mesto na Božji desnici, z upanjem, ki pride z vero, ki je sidro za 
človeške duše...«? 

Bog je naš Oče. Mi smo njegovi otroci. Rad nas ima. Želi, da bi bili srečni v tem življenju in za 
vso večnost. Danes nas vodi resnični Božji prerok. Jezus je Kristus. Preko njega lahko najdemo 
mir v tem svetu. V imenu Jezusa Kristusa, amen. 


OPOMBE 

1. Jn 16:33. 

2, 24Nefiv2:25: 

3. Moroni 10:22. 

4. Mt 24:12. 

5. NaZ 1:35—36. 

6. Abraham 3:25. 

7. Pridigar 9:2—3. 

8. Glej Mt 7:24—27. 
9. [k 9:23. 

10. NaZ 136:31. 

11. NaZ 122:7—8. 
12. NaZ 95:1. 

13. NaZ 101:2, 7—8. 
14. Glej Mt 13:19-23. 
15. Mt 11:28. 

16. Moroni 7:42, 44. 
17. NaZ 61:36. 

18. NaZ 78:18. 

19. Eter 12:4. 


Cenimo nasvete tistih, ki so jih »leta upognila k tlom«! 
Starešina Stephen B. Oveson 
od sedemdeseterih 


Da bi med preučevanjem svetih spisov bolje cenili moč pričevanja, zlasti teh z veliko modrosti in 
v zrelih letih. 


Dragi bratje in sestre, ko se pripravljamo, da ob koncu te čudovite generalne konference 
prisluhnemo sklepnim besedam predsednika Godrona B. Hinckleyja, goreče upam, da bomo 
čutili, kako zelo blagoslovljeni smo, ker smo od Gospodovih prerokov in apostolov prejeli 
modrost in opomin, kar nam bo, če si bomo prizadevali in temu sledili, pomagalo, da se bomo še 
bolj približali našemu Odrešeniku. Zlasti bi morali biti hvaležni, da živimo v času, ko naši 
Cerkveni voditelji, čeprav so mnogi med njimi že v letih, še naprej prejemajo razodetja in 
navdih, ki iz dneva v dan pomika kraljestvo naprej. 


Kot mlad fant sem prejel zelo prepričljivo pisno svarilo, naj se dokažem za zvestega in 


poslušnega sina, tako da bi, kadar koli bom potreboval nasvet, ko bom starejši, šel k svojim 
staršem, čeprav bosta že »upognjena zaradi let«, da bom od njiju prejel modrost, tolažbo in 

vodstvo. Moj oče je umrl pred več kot dvajsetimi leti. Vse življenje mi je bil velik zgled in vir 
modrosti. Prejšnji ponedeljek smo mojo mater, ki je bila stara sto eno leto, položili v grob k 
večnemu družabniku. Ko je bila stara sto let, je svoje pričevanje potrdila z naslednjimi besedami: 
»Evangelij je način življenja; je del načrta, s pomočjo katerega se bomo lahko izognili bridkosti. 
Bolj kot kdaj koli prej verjamem, da je to življenje dobro, da pa je naslednje boljše.« (Growing 
Old Graciously: Lessons from Centenarian,« The Religious Educator 5, št. 1, 2004) Mati mi je 
pogosto rekla, da vsak dan moli zame in za mojo družino. Ko se je vse bolj približevala tančici 
smrti, so bile njene molitve še posebej goreče in pomembne. Moji kakor tudi ženini starši, so 
vztrajali oziroma vztrajajo do konca po poti pravičnosti in zapuščajo dediščino zveste vdanosti 
za svoje potomce. 


V novembrski izdaji Ensigna iz leta 1989 se nahaja navedek predsednika Ezra Tafta Bensona, ki 
pravi: »Gospod pozna in ljubi starejše med svojim ljudstvom. Vedno je bilo tako. Podelil jim je 
mnoge od svojih največjih odgovornosti. V različnih obdobjih je vodil svoje ljudi preko 
prerokov, ki so bili v zrelih letih. Potreboval je modrost in izkušenost starejših, navdihujoče 
vodstvo tistih, ki so bili v svojih dolgih letih zvesti evangeliju.« (Ezra Taft Benson, »To the 
Elderly in the Church,« Ensign, november 1989, str. 4) 


Zaradi teh misli sem pričel razmišljati o pridigah, blagoslovih, pričevanjih in svarilih, ki so nam 
jih skozi stoletja zapuščali preroki in apostoli, zlasti tedaj ko so čutili, da so se »postarali« 
oziroma da se bodo »pogreznili v prah«. Nekateri od teh zaključnih odlomkov so med najbolj 
znamenitimi in se jih največ navaja. Na primer: Enoh v Mojzesu 6:57 jasno navaja: »Zatorej 
poučuj svoje otroke o tem, da se morajo vsi ljudje vsepovsod pokesati, ali pa nikakor ne bodo 
mogli naslediti Božjega kraljestva, kajti nič ne čistega ne more bivati [...] v njegovi 
navzočnosti.« Ta osnovna evangelijska načela so se poučevala od časa Adama in Eve in se 
prenašala iz roda v roda oziroma, kot pravijo sveti spisi, vedno znova in znova. 


Jožef, ki so ga prodali v Egipt, je Izraelovemu ljudstvu svetoval naslednje: »Umrl bom. Bog pa 
vas bo gotovo obiskal in vas popeljal iz te dežele v deželo, ki jo je s prisego obljubil Abrahamu, 
Izaku in Jakobu.« (Gen 50:24) 

Več rodov kasneje, tik pred uresničitvijo Jožefove prerokbe, je Mojzes zapustil svoj blagoslov 
vsem Izraelovim rodovom in plašč oziroma voditeljsko odgovornost predal Jozuetu, ki je 
ljudstvo popeljal nazaj v obljubljeno deželo. Ko so se Jozuetovi dnevi na Zemlji bližali koncu, je 
zapustil večne besede: »Izberite danes, komu hočete služiti: [...] Jaz in moja hiša pa bomo služili 
GOSPODU.« (Joz 24:15) 


Kasnejši preroki, kot so bili Jeremija, Izaija in Malahija, so s svojim služenjem zapustili enako 
nepozabna pričevanja, ko so prerokovali o prihodu Mesija in njegovi neskončni odkupni daritvi. 
V Mormonovi knjigi zasledimo podoben vzorec s posebnim poudarkom na poslednjih nagovorih 
Nefija, Jakoba in kralja Benjamina, ki so s svojim mogočnim govorjenjem spreminjali srca 
celotnega naroda; da ne omenim čudovitih besed Abinadija, ki je pogumno govoril, vedoč, da so 
mu dnevi šteti. »Učite jih, da odkupitev pride preko Kristusa Gospoda, ki je sam Večni Oče.« 
(Mozija 16:15) Seznam se nadaljuje z Almom in njegovim sinom Almom, pa tudi s 
Helamanovim sinom, Helamanom, ki je svojima sinovoma svetoval: »In sedaj, sinova moja, 
pomnita, pomnita, da morata temelje graditi na skali našega Odkupitelja, ki je Kristus, Božji Sin 

[...] ki je zanesljiv temelj, temelj, na katerem ljudje ne morejo pasti, če gradijo na njem.« 
(Helaman 5:12) 


Ti in drugi preroki iz Mormonove knjige, vključno z Mormonom, so pisali za naš čas, ker so 
vedeli, da bomo potrebovali njihovo znanje in modrost, ki nam bosta v pomoč v teh težkih časih. 
Mormonova knjiga se konča z neprimerljivo zapovedjo Mormonovega sina Moronija, ko nam 
pravi: »Da, pridite h Kristusu in se v njem izpopolnjujte in se odrecite vsej nesvetosti; in če se 
boste odrekli vsej nesvetosti in ljubili Boga z vso svojo vnemo, mišljenjem in močjo, potem 
njegova milostljivost za vas zadostuje.« (Moroni 10:32) 


Podobna »poslednja pričevanja« najdemo v Novi zavezi, kot je Pavlova velika izjava: »Dober 
boj sem izbojeval, tek dokončal, vero ohranil« (2 Tim 4:7), ki izpričuje, da je vztrajal do konca. 
Velik vpogled v rast mogočnega starejšega apostola, Petra, pridobimo z njegovo izjavo: 
»Oblecite se v ponižnost, ker Bog se prevzetnim upira, ponižnim pa daje milost. Ponižajte se pod 
močno Božjo roko, da vas ob svojem času poviša.« (1 Pt 5:5—6) 


Zagotovo pa je največji vseh časov, od katerega se lahko učimo, sam vstali Gospod, ki je svojim 
apostolom in privržencem naročil: »Pojdite torej in naredite vse narode za moje učence: krščujte 
jih v ime Očeta in Sina in Svetega Duha in učite jih izpolnjevati vse, kar koli sem vam 
zapovedal! In glejte: jaz sem z vami vse dni do konca sveta." (Mt 28:19—20) 


Sveti spisi nam dajejo obilje prepričanja in spoznanja. Ali lahko v vsem tem najdemo skupne 

duhovne niti? Verjamem, da jih zlahka prepoznamo: 

< Da Kristus, Božji Sin živi, da je Odkupitelj in Odrešenik. 

« Da bi mu morali slediti in mu izkazovati ljubezen tako, da se ga spominjamo in ponižno 
spolnjujemo njegove zapovedi. 

« Da se preko njegove odkupne daritve lahko pokesamo in se očistimo. 

e Da smo njegovo ljudstvo zaveze in da se moramo vselej držati zavez, ki smo jih sklenili. 

e Da moramo oznanjati evangelij po vsem svetu. 

e Da moramo imeti vero, da se moramo pokesati, krstiti, prejeti dar Svetega Duha in vztrajati do 
konca. 


Sodobni preroki obnove v našem obdobju nenehno učijo o teh istih načelih. V naukih Johna 
Taylorja spoznamo naslednje: »Kot Sin človekov je prestal vse, kar meso in kri lahko prestaneta; 
kot Sin človekov je slavil zmago nad vsem in se za večno dvignil na Božjo desnico.« (Teachings 
of Presidents of the Church: John Taylor, 2001, str. 44) 


Eden mojih najljubših navedkov predsednika Spencerja W. Kimballa: »Pričevanjem teh davnih 
mogočnih mož in starodavnih apostolov — naših bratov v službi istega Učitelja — dodajam 
svoje lastno pričevanje. Vem, da je Jezus Kristus Sin živega Boga in da je bil križan za grehe 
sveta. On je moj prijatelj, moj Odrešenik, moj Gospod in moj Bog. Z vsem srcem molim, da bi 
bili sveti deležni večnega nasledstva z njim v celestialnem kraljestvu.« (»An Eternal Hope in 
Christ,« Ensign, november 1978, str. 73) 


Današnji prerok, predsednik Gordon B. Hinckley, nas še naprej vodi s svojim trdnim 
prepričanjem. Nedavno je v svojem govoru na konferenci okoliša izjavil: "Imam živo, goreče in 

pomembno pričevanje o resničnosti tega dela. Vem, da Bog, naš večni Oče, živi in da Jezus je 
Kristus, moj Odrešenik in Odkupitelj. On je na čelu te Cerkve. Želim si, da bi to delo lahko 
opravljal tako, kot bi ga on.« (»Inspirational Thoughts«, Liahona, okt. 2003, str. 5) 


Pričevanja vseh starodavnih in sodobnih apostolov in prerokov lahko povzamemo z večnimi 
besedami preroka Josepha Smitha, ki je izjavil: 'Po mnogih pričevanjih, ki so bila dana o njem, je 
sedaj to zadnje pričevanje, ki ga dajemo o njem: da živi! Kajti videli smo ga, in sicer na Božji 
desnici in slišali smo glas, ki je pričeval, da je Očetov edinorojeni.« (Nauk in zaveze 76:22—23) 


Rad bi dodal svoje ponižno zagotovilo o verodostojnosti omenjenih pričevanj. Vem, da je 
nebeški Oče resnično Oče naše duše in da je Jezus Kristus naš Odrešenik, naš Odkupitelj, naš 
Gospod in tudi naš prijatelj, če smo poslušni njegovim zapovedim (glej Jn 15:14). Molim, da bi 
med preučevanjem svetih spisov bolje cenili moč pričevanja, zlasti teh z veliko modrosti in v 
zrelih letih. V imenu Jezusa Kristusa, amen. 


Gospodove blage milosti 
starešina David A. Bednar 
iz zbora dvanajstih apostolov 


Pričujem, da so Gospodove blage milosti na voljo vsem in da nam Izraelov Odrešenik te darove 
želi podariti. 


Pred šestimi meseci sem kot najnovejši član zbora dvanajstih apostolov prvič stal pred tem 
ambonom. Kot takrat sedaj še bolj čutim težo poklica, v katerem služim, in odgovornost, da 
jasno poučujem in pričujem s polnomočjem. Molim, da mi bo pomagal Sveti Duh, ko vam bom 
govoril. 


To jutro bi rad opisal in govoril o duhovnem vtisu, ki sem ga doživljal, tik preden sem prejšnji 
oktober med nedeljskim dopoldanskim delom generalne konference stopil pred ta ambon. 
Starešina Dieter F. Uchtdorf je ravno končal govor in je z veliko močjo pričeval o Odrešeniku. 
Potem smo vstali in zapeli vmesno hvalnico, ki jo je prej napovedal predsednik Gordon B. 
Hinckley. Tisto jutro smo kot vmesno hvalnico peli »Izraelov Rešitelj«. 


Glasbene točke za različne dele konference so bile določene veliko tednov prej — in očitno 
veliko prej, preden sem bil poklican na služenje v nov poklic. Toda če bi me prosili, naj 
predlagam vmesno hvalnico za tisti določeni del konference — hvalnico, ki bi mene in občestvo 
povzdigovala in me duhovno tolažila pred mojim prvim nagovorom v tem konferenčnem 
središču — bi izbral svojo najljubšo, in sicer »Izraelov Rešitelj«. V oči so mi stopile solze, ko 
sem skupaj z vami vstal, da bomo zapeli to živahno hvalnico obnove. 


Proti koncu hvalnice sem se spomnil verza iz Mormonove knjige: »A glejte, jaz, Nefi, vam bom 


pokazal, da so Gospodove blage milosti nad vsemi tistimi, ki jih je izvolil zavoljo njihove vere, 
da jih bo napravil mogočne prav do moči za osvoboditev.« (1 Ne 1:20) 

V mislih so mi zlasti odmevale Nefijeve besede »Gospodove blage milosti« in tisti trenutek sem 
vedel, da doživljam natanko takšno blago milost. Ljubeči Odrešenik mi je poslal zelo osebno in 
trenutku primerno sporočilo tolažbe in zagotovila preko hvalnice, ki je bila izbrana pred tedni. 
Nekateri imajo takšno izkušnjo preprosto za prijetno naključje, sam pa pričujem, da Gospodove 
blage milosti resnično obstajajo in da se ne dogajajo slučajno oziroma naključno. Pogosto nam 
časovno dobro odmerjene Gospodove blage milosti pomagajo, da jih lahko prepoznamo in 
priznamo. 


Kaj so Gospodove blage milosti? 


Od prejšnjega oktobra sem pogosto premišljeval o besedah »Gospodove blage milosti«. 
Verjamem, da sem z osebnim preučevanjem, opazovanjem, premišljevanjem in molitvijo dosegel 
boljše razumevanje, da so Gospodove blage milosti zelo osebni in ponotranjeni blagoslovi, moč, 
zaščita, varnost, vodstvo, ljubeča prijaznost, tolažba, podpora in duhovni darovi, ki jih prejmemo 
od, zaradi in preko Gospoda Jezusa Kristusa. Resnično, Gospod svoje milosti naklanja glede na 
stanje človeških otrok (gl. NaZ 46:15). 


Spomnite se, kako je Odrešenik apostole učil, da jih ne bo pustil brez tolažbe. 

Ne le da bo poslal »drugega Tolažnika«, in sicer Svetega Duha (Jn 14:16), temveč je Odrešenik 
rekel, da bo on sam prišel k njim (gl. Jn 14:18). Dovolite mi reči, da je eden od načinov, kako 
Odrešenik prihaja k vsakemu izmed nas, preko njegovih obilnih in blagih milosti. Na primer, ko 
se v življenju soočamo z izzivi in preizkušnjami, sta dar vere in resnični občutek osebnega 
zaupanja, ki presega našo sposobnost, le dva primera Gospodovih blagih milosti. Kesanje ter 
odpuščanje grehov in mirna vest sta dodatna primera Gospodovih blagih milosti. Vztrajnost in 
odločnost, ki nam omogočata, da zmoremo radostno prenašati telesne omejitve in duhovne 
težave, sta prav tako primera Gospodovih blagih milosti. 


Na zadnji konferenci smo Gospodove blage milosti lahko doživeli v ganljivem pričevanju mlade 
žene in matere štirih otrok, katere mož je decembra 2003 padel v Iraku. Ta pogumna sestra je 
pripovedovala, kako je potem, ko so jo obvestili o moževi smrti, prejela njegovo božično 
voščilnico in sporočilo. Sredi krute realnosti dramatičnih sprememb v življenju te dobre sestre, je 
v pravem trenutku prejela blag opomin, da je družina resnično lahko skupaj za večno. Z njenim 
dovoljenjem vam bom prebral besede tiste božične voščilnice. 


Najboljši družini na svetu! Skupaj preživite čudovite trenutke in ne pozabite pravega pomena 
božiča! Gospod nam je omogočil, da bomo lahko skupaj za večno. Torej smo tudi takrat, kadar 


smo daleč narazen, še vedno skupaj kot družina. 


Naj vas Bog vse blagoslovi in varuje in nam dovoli, da bo ta božič naš dar ljubezni njemu v 
nebesih!!! 


Z ljubeznijo, očka in tvoj ljubeči mož! 
Nedvomno je mož s tem, da so daleč narazen, v božičnem sporočilu mislil na ločitev, do katere 


je prišlo zaradi njegove vojaške naloge. Toda tej sestri je glas mrtvega večnega družabnika in 
očeta prišel iz prahu kot duhovna tolažba in priča, ki ju je tako potrebovala. Kot sem omenil prej, 

se Gospodove blage milosti ne zgodijo slučajno oziroma zgolj naključno. Zvestoba, poslušnost in 
ponižnost v naše življenje prikličejo blage milosti in pogosto nam prav Gospodov odmerjen čas 
omogoči, da te pomembne blagoslove prepoznamo in jih ohranimo v lepem spominu. 


Pred časom sem govoril z duhovniškim voditeljem, ki je dobil navdih, naj si zapomni imena vseh 
mladih iz okoliša v starosti od trinajst do enaindvajset let. Uporabil je fotografije fantov in deklet 
in napravil kartončke, s katerimi je imena ponavljal na poslovnih potovanjih in ob drugih 
priložnostih. Duhovniški voditelj se je hitro naučil imena vseh mladih. 


Neke noči je imel duhovniški voditelj sanje o enem od fantov, ki ga je poznal samo na sliki. V 
sanjah je videl fanta oblečenega v belo srajco, imel pa je tudi misijonarsko tablico z imenom. Z 
družabnikom, ki je sedel poleg njega, je poučeval neko družino. Fant je v rokah držal 
Mormonovo knjigo in videti je bilo, kakor da pričuje, da Mormonova knjiga izpričuje resnico. 
Duhovniški voditelj se je nato prebudil iz sanj. 


Na rednem duhovniškem sestanku je voditelj pristopil k fantu, ki ga je videl v sanjah, in ga 
prosil, če lahko na kratko govori z njim. Po kratkem uvodu je voditelj fanta poklical po imenu in 
rekel: »Nisem sanjalec. Nikoli nisem sanjal o nobenem članu tega okoliša razen o tebi. Povedal ti 
bom svoje sanje in potem bi rad, da bi mi pomagal razumeti, kaj pomenijo.« 


Duhovniški voditelj je fantu sanje povedal in ga vprašal, kaj pomenijo. Fant je bil ganjen in 
preprosto odgovoril: »To pomeni, da Bog ve, kdo sem.« Preostanek pogovora med fantom in 
duhovniškim voditeljem je bil nadvse pomenljiv in dogovorila sta se, da se bosta občasno v 
naslednjih mesecih srečevala in se posvetovala. 


Ta fant je prejel Gospodove blage milosti preko navdihnjenega duhovniškega voditelja. 
Ponavljam, Gospodove blage milosti se ne zgodijo slučajno ali naključno. Zvestoba in poslušnost 
nam omogočita, da te pomembne darove prejmemo, Gospodov odmerjeni čas pa nam jih pogosto 
pomaga prepoznati. 


Ne bi smeli podcenjevati ali spregledati moči Gospodovih blagih milosti. Preprostost, blagost in 
stalnost Gospodovih blagih milosti nas bodo okrepile in nas varovale v težkih časih, v katerih 
živimo sedaj in bomo tudi v prihodnje. Ko besede ne morejo ponuditi tolažbe, ki jo potrebujemo, 
oziroma izraziti veselja, ki ga občutimo, ko preprosto zaman poskušamo pojasniti nepojasnljivo, 
ko logika in razum ne moreta podati zadostnega razumevanja o nepravičnosti in neenakosti v 
življenju, ko so izkušnje in ocene smrtnika nezadostne, da bi dale zadovoljiv rezultat, in ko se 
zdi, da smo morda čisto sami, smo resnično blagoslovljeni z Gospodovimi blagimi milostmi in 
postanemo mogočni prav z močjo za odrešitev (gl. 1 Ne 1:20). 


Kdo so tisti, ki jih je Gospod izvolil, da bodo prejeli njegove blage milosti? 
Beseda »izvoljeni« v Prvem Nefiju 1:20 je osrednja za razumevanje pojmovanja Gospodovih 
blagih milostih. Slovar razlaga, da »izvoljeni« pomeni nekdo, ki je izbran oziroma bolj 


priljubljen. Lahko se jo uporablja za Božjega izbranca oziroma izvoljenca (angleški e-Oxfordov 
slovar, druga izdaja, 1989, »izvoljeni«). 


- 118- 


Posamezniki, ki preberejo oziroma slišijo to sporočilo, bi lahko zmotno dvomili oziroma opustili 
možnost za Gospodove blage milosti v svojem osebnem življenju, misleč: »Sam zagotovo nisem 
tisti, ki je bil oziroma kdaj bo izvoljen.« Napačno lahko mislimo, da so takšni blagoslovi in 
darovi namenjeni samo ljudem, ki so videti pravičnejši oziroma ki služijo v vidnih cerkvenih 
poklicih. Pričujem, da so Gospodove blage milosti na voljo vsem in da nam Izraelov Odrešenik 
te darove želi podariti. 


Biti oziroma postati izvoljen ni status, ki bi bil izključno podeljen samo nam. Navsezadnje vi in 
jaz sami določamo, ali bomo izvoljeni. Prosim vas, bodite sedaj pozorni, kako je beseda 
»izvoljeni« uporabljena v naslednjih verzih iz Nauka in zavez: 


»Glej, veliko je poklicanih, a malo izvoljenih. In zakaj niso izvoljeni? 


Ker se v srcu tako predajajo stvarem tega sveta in hrepenijo po človeški slavi.« (NaZ 
121:34 — 35; poudarek dodan) 


Verjamem, da je globlji pomen teh verzov precej očiten. Bog nima seznama svojih priljubljenih, 
na katerem bo morda nekoč dodano naše ime. Beseda »izvoljeni« ne določa le nekaj ljudi, 
temveč so naše srce, naša prizadevanja in naša poslušnost tista, ki nazadnje določijo, ali bomo 
prišteti med Božje izvoljene. 


Gospod je Enoha poučil prav o tej točki nauka. Bodite pozorni na besedo odločiti v naslednjih 
verzih. 


»Glej, te svoje brate, delo mojih lastnih rok so in jaz sem jim dal njihovo spoznanje tisti 
dan, ko sem jih ustvaril, v Edenskem vrtu pa sem človeku dal svobodno voljo. 


In tvojim bratom sem rekel in jim prav tako zapovedal, naj ljubijo eden drugega in naj se 
odločijo zame, njihovega Očeta.« (Mojzes 7:32—33; poudarek dodan) 


Kot lahko spoznamo v tem odlomku iz svetih spisov, je osnovni namen daru svobodne volje 
ljubiti drug drugega in se odločati za Boga. Tako postanemo Božji izvoljenci in prikličemo 
njegove blage milosti, če uporabljamo svobodno voljo in se odločamo za Boga. 


Eden najbolj poznanih in najpogosteje navajanih odlomkov iz svetih spisov je Mojzes 1:39. Ta 
verz jasno in natančno opisuje delo večnega Očeta: »Kajti glej, to je moje delo in moja slava — 
da bi človek prejel nesmrtnost in večno življenje.« (poudarek dodan) 


Podoben odlomek iz svetih spisov, ki ga najdemo v Nauku in zavezah, z enako jasnostjo in 
natančnostjo opisuje naše prvobitno delo kot sinov in hčera večnega Očeta. Zanimivo je, da se 
zdi, da ta verz ni tako poznan in ne tako pogosto navajan. »Glejte, to je vaše delo, da spolnjujete 
zapovedi, da, z vso močjo, mišljenjem in odločnostjo.« (NaZ 11:20; poudarek dodan) 


Očetovo delo je torej, da bi njegovi otroci prejeli nesmrtnost in večno življenje. Naše delo je 
spolnjevati njegove zapovedi z vso močjo, mišljenjem in odločnostjo — in s tem postanemo 

izvoljeni in preko Svetega Duha v vsakdanjem življenju prejemamo in prepoznavamo 
Gospodove blage milosti. 


Prav konferenca, ki poteka ta konec tedna, je še en primer Gospodovih blagih milosti. 
Blagoslovljeni smo, da lahko prejemamo navdihnjeni nasvet voditeljev Odrešenikove Cerkve — 
časovno odmerjen nasvet za današnji dan in za naše okoliščine in za naše izzive. Poučujejo nas, 
povzdigujejo, krepijo, nas kličejo h kesanju in nas krepijo. Duh te konference nam je poživil vero 
in poglobil željo po kesanju, da bomo poslušni, da se bomo poboljšali in bomo služili. Tudi sam 
bi kakor vi prav rad udejanjil opomine, nasvete in osebni navdih, s čimer smo bili blagoslovljeni 
med konferenco. 


In čez nekaj minut bo vsak od nas deležen ene od Gospodovih blagih milosti, ko bomo 
prisluhnili zaključnim besedam in pričevanju predsednika Gordona B. Hinckleya. 
Resnično, »Gospod je dober do vsakega, njegovo usmiljenje je nad vsemi njegovimi deli« 
(Psalm 145 (144):9). 


Hvaležen sem, da je bil evangelij Jezusa Kristusa obnovljen preko preroka Josepha Smitha in za 
spoznanje, ki ga imamo danes o Gospodovih blagih milostih. Naše želje, zvestoba in poslušnost 
njegove milosti prikličejo v naše življenju in nam jih pomagajo prepoznavati. Kot eden njegovih 
služabnikov izjavljam, da Jezus je Kristus, naš Odrešenik in Rešitelj, vem, da živi in da so 
njegove blage milosti na voljo vsem nam. Vsak od nas lahko vidi jasno in jasno prepozna 
Gospodove blage milosti, ko nas krepijo in nam pomagajo v teh poslednjih dneh. Da bi nam srce 
vselej navdajala hvaležnost za obilje njegovih blagih milosti! V svetem imenu Jezusa Kristusa, 
amen. 


o —o——m— 


Zaključne besede 
predsednik Gordon B. Hinckley 


Gospod nas brez dvoma blagoslavlja kot ljudstvo in moramo se potruditi, da bomo blagoslavljali 
ljudi v stiski, kjer koli že so. 


Dragi bratje in sestre, za nami je čudovita konferenca. Z nami je bil Gospodov Duh. Poučili so 
nas o mnogih resnicah. Okrepili smo si pričevanje in prenovili vero. 


Zaradi čudeža novodobne tehnologije, ki je res čudež, smo prenos predvajali po celem svetu. Z 
nami je lahko sodelovalo petindevetdeset odstotkov članov Cerkve po vsem svetu. 


To je bil čas za obnovo vere v velike večne resnice, ki smo jih prejeli preko Josepha Smitha. 
Kako blagoslovljeni smo! Kako srečni smo, da vemo za te večne resnice! 


A naj rečem, kot sem že rekel v preteklosti, da naše članstvo v Cerkvi s pravicami do vseh 
blagoslovov, ki pritekajo zaradi tega, ne sme biti vzrok za samooklicano pravičnost, za aroganco, 
za omalovaževanje drugih in občutek, da so manjvredni. Vsi ljudje so naši bližnji. Ko so 
Gospoda vprašali, katera je največja zapoved v postavi, je dejal: »Ljubi Gospoda, svojega Boga, 

z vsem srcem, z vso dušo in z vsem mišljenjem. [...] Ljubi svojega bližnjega kakor samega 
sebe.« (Mt 22 :37, 39) 


Ne glede na barvo svoje kože, obliko oči, jezika, ki ga govorimo, smo vsi Božji sinovi in hčere in 
moramo drug proti drugemu iztegniti roko ljubezni in skrbi. 


Povsod, kjer živimo, smo lahko prijazni do bližnjih. Naši otroci se lahko družijo z otroki, ki niso 
v tej Cerkvi in ostanejo neomajni, če jih prav učimo. Ljudem, s katerimi se družijo, lahko 
postanejo celo misijonarji. 


Pohvalili bi našo čudovito mladino, ki se zoperstavlja zlu v svetu, ki zlo odriva in živi življenje, 
ki ugaja Gospodu. Neprestano molimo, da bodo tudi njihovi starši živeli v vseh pogledih vredno 
življenje. 


Ponavljamo to, kar smo rekli prej, naj vam obisk Gospodove hiše postane običaj. Ni boljšega 
načina, ki bi zagotovil primerno življenje kot je obiskovanje templja. Premagalo bo zlo 
pornografije, zlorabo drog in upad duhovnosti. 


Cerkev se je naučila, kako sodelovati z drugimi pri lajšanju bolečine in trpljenja tistim, ki so v 
strašni stiski. Naše človekoljubno delo je dobesedno blagoslovilo življenje neštetim tisočem 
ljudi, ki niso naše veroizpovedi. V strašni nesreči s cunamiji in drugih katastrofah, ki so nastale 
zaradi vojn, bolezni in lakote, smo opravili veliko, neverjetno delo skupaj z drugimi, ne da bi se 
ozirali na to, kdo bo dobil za to priznanje. 


Letošnjega februarja je predsednik ameriškega Rdečega križa podelil Cerkvi priznanje «Krog 
človekoljubnosti", ki je najvišja čast, ki jo ameriški Rdeči križ podeljuje za človekoljubno 
pomoč. Podelil jo je v zahvalo za denar, da so lahko tisoče otrok v Afriki cepili proti ošpicam. 


Rotary International je pred kratkim Cerkev pohvalil za denarni prispevek, ki bo pomagal 
izkoreniniti otroško paralizo iz dežel tretjega sveta, kjer še obstaja. 


Njihova pomoč reši življenje neštetih ljudi prepreči veliko bolečin in stisk. 
Zaradi virov, ki odsevajo velikodušnost naših ljudi, lahko dvignemo mnoge iz stiske. 


Kot sem nakazal že v uvodnih besedah včeraj, Sklad za stalno izobraževanje zdaj pomaga okoli 
18.000 mladim v 27 državah. 


Gospod nas brez dvoma blagoslavlja kot ljudstvo in moramo se potruditi, da bomo blagoslavljali 
pomoči potrebne, kjer koli že so. 


Ko se sedaj odpravljamo domov, kličem nad vas blagoslove z nebes. Zvesto spolnjujte 
Gospodove zapovedi in odprl vam bo zapornice nebes in izlil na vas blagoslove. Zapuščam vas s 
svojim blagoslovom in ljubeznijo. Puščam vam svoje pričevanje, da Bog, večni Oče živi, da ima 
svojo osebnost in da obstaja, da je resnično naš Oče, da sliši naše molitve in nanje odgovarja. 
Pričujem vam, da Jezus je Kristus, Odrešenik sveta, edino ime pod nebom, po katerem smo 


- 121 - 


lahko odrešeni, puščam pa vam tudi svoje pričevanje, da sta Bog in Gospod Jezus osebno 
govorila z dečkom Josephom in odstrla zavese, da se je lahko začelo to veliko in poslednje 
obdobje. 


Bog vas blagoslovi, moji ljubljeni bratje in sestre! Naj vas spremlja mir sedaj in za vekomaj, je 
moja ponižna molitev, v svetem imenu Jezusa Kristusa, amen. 

Generalni sestanek organizacije Mladenk 


Radostne novice s Kumore 
Susan W. Tanner 
generalna predsednica mladenk 


Tudi me lahko ne le preživimo, temveč zmagamo, ko si v nevarnih trenutkih prizadevamo 
zagovarjati resnico, kakor je Moroni. 


Ko sem obiskala majhno in preprosto brunarico, restavrirani dom Josepha Smitha, sem začutila, 
da sem na svetem mestu. Bila sem tam, kjer se je angel Moroni prvič prikazal Josephu Smithu, 
da mu bo oznanil veliko in čudovito delo obnove evangelija Jezusa Kristusa. Ko sem 
premišljevala o prepletanju življenj teh dveh velikih prerokov, Moronija, zadnjega preroka 
njegovega obdobja, in Josepha, prvega preroka našega razdobja, sem pri njiju odkrila številne 
vzporednosti. Naj vam spregovorim o nekaterih njunih »podobnih« življenjskih izkušnjah, ko 
bom pričevala o tem »velikem in čudovitem« delu. 


Ko je Joseph prvič srečal Moronija, je bil star17 let, kakor številna dekleta med vami. Natančen 
kraj in čas poznamo. Bilo je ponoči, 21. septembra 1823, v zgornji spalnici, medtem ko je pet 
njegovih bratov že spalo. Joseph je molil, »da bi spoznal, kakšno je [njegovo] mesto in naloga 
pred [Bogom]« (JSH 1:29). Joseph se je pred Bogom počutil neprimernega in nevrednega. Rekel 
je, da ni kriv nobenega »velikega oziroma pokvarjenega greha«, vendar da je »zašel v neumne 
zablode in pokazal šibkosti mladosti« (JSH 1:28), zato je molil za pomiritev. S tem, kar je 
doživljal mladi Joseph, se zlahka poistovetim in vem, da lahko enako občutijo tudi številne med 
vami. Kako pogosto je vsaka od nas padla na kolena z občutkom nezadostnosti in željo po 
božanski pomiritvi? 


Pred Josephom se je v odgovor na njegovo spokorno in zvesto molitev pojavil Moroni, nebeški 
sel. Joseph zapiše, da »me je poklical po imenu in rekel [...], da ima Bog zame pripravljeno delo« 
(JSH 1:33). Joseph se je »močno čudil temu, kar [mu] je povedal ta nenavadni sel«. (JSH 1:44) 
Tudi me lahko v odgovor na naše molitve prejmemo duhovno pomiritev. Lahko prejmemo 
pričevanje, da nas nebeški Oče pozna po imenu in da nam je na Zemlji namenil poslanstvo. 


Angel Moroni se je Josephu tisto noč prikazal še dvakrat, zatem na polju in naslednji dan na 
pobočju hriba, nato pa enkrat na leto naslednja štiri leta, in sicer na kraju, ki ga danes poznamo 
kot hrib Kumora. Tisti prvi dan je Moroni spet in spet ponavljal isto sporočilo. Ali se lahko 
spomnite kakšne svoje podobne izkušnje? Moji otroci me dražijo, da jim kar naprej 
pripovedujem eno in isto. Ne bodite prestrogi s starši in voditelji, če se ponavljamo. Gospod je 
Moroniju naročil, naj mladega preroka poučuje s ponavljanjem. S ponavljanjem se nam 
evangeljska načela zapišejo v misli in srce. 


Ker se je angel redno prikazoval, se je med starodavnim prerokom, ki je plošče zapečatil, in 


modernim prerokom, ki je bil izvoljen, da jih bo spet prinesel na svetlo, spletla čudovita vez. 
Verjamem, da bi v srcu morali gojiti tudi ljubezen do prerokov, tako starodavnih kot sodobnih. 

Kako primerno je, da kip, ki upodablja angela Moronija, stoji na vrhu večine sodobnih templjev. 
To je opomin, da je Moroni čudoviti »angel z neba, ki je davno, davno tega prekinil tišino« 
(hvalnica št. 13) in o njem bo zbor pel ta večer. 


Joseph Smith se je od Moronija naučil zelo veliko. Potem je v varnosti in čistosti lesenega doma, 
kjer se je prikazal Moroni, Joseph veliko tega, kar se je naučil, povedal svoji dovzetni družini. 
Njegova mati je dejala: 


»Joseph je nadalje od časa do časa prejemal poduk in vsak večer smo zbrali otroke in smo čas 
posvetili pogovoru o tistih rečeh... Mislim, da smo bili najbolj nenavadna družina, ki je kdaj 
živela na Zemlji, ko smo se tako zbrali v krogu in v goreči želji tiho prisluhnili verskim naukom 
osemnajstletnega fanta.« (The Revised and Enhanced History of Joseph Smith by His Mother, 
uredila Scot Facer Proctor in Maurine Jensen Proctor, 1996, str. 111) 


O teh vsakodnevnih družinskih večerih je Lucy Mack Smith dejala, da je bil to čas, ko je doma 
vladala prijetna enotnost, sreča in spokojnost. Kako nam je mladi Joseph lahko v zgled, da 
okrepimo dom in družino! Svojega pričevanja in duhovnih izkušenj ni držal zase, pač pa je o njih 
pogosto spregovoril svojim staršem, bratom in sestram. Enako lahko doma storimo me. 


Družina Smith je morala držati skupaj, ker se je vztrajno nadaljevalo zunanje preganjanje 
Josepha in njegove družine. Morda so Moronijevi nauki in njegov zgled preroku Josephu 
pomagali, da se je naučil, kako naj bo priča v hudobnem svetu. Moroni je živel v podobnem 
svetu, o katerem je prerokoval, da bo v sodobnem času — »tisti dan, ko bodo [...] morili in ropali 
in lagali in varali in prešuštvovali in bodo vsakovrstne gnusobe« (Mormon 8:31). 


Moroni je prav tako iz prve roke poznal osamljenost in malodušje. Po veliki in strašni bitki med 
Nefijci in Lamanci, v kateri je bilo pobito vse njegovo ljudstvo, je tožil: »Sam sem. Moj oče je 
bil ubit v bitki in vse moje sorodstvo in nimam prijateljev, niti nimam kam; in tega, kako dolgo 
bo Gospod dopustil, da bom živel, ne vem.« (Mormon 8:5) Ali lahko začutite Moronijevo 
osamljenost in malodušje? 


Zavedam se, da se številne včasih podobno počutimo brez prijateljev in smo osamljene v 
hudobnem svetu. Nekatere čutimo, da »nimamo kam«, ko se soočamo s preizkušnjami. Tudi me 
lahko ne le preživimo, temveč zmagamo, ko si v nevarnih trenutkih prizadevamo zagovarjati 
resnico, kakor je Moroni. Kaj je naredil, ko se je soočal z osamljenostjo in sovražnostjo sveta? V 
zvesti poslušnosti do navodil svojega očeta je dokončal zapis na zlatih ploščah. Spoznal je 
poročila prerokov. Predvsem pa se je po svoje boril z malodušjem tako, da se je oklenil 
Gospodovih obljub za prihodnost. Oklenil se je zavez, ki jih je Bog sklenil z Izraelovo hišo, da 
jih bo za večno blagoslovil. 


Moroni je udejanjal vero v blagoslove, obljubljene prihodnjim rodovom. Starešina Jeffrey R. 
Holland je pojasnil, da so imeli starodavni preroki, vključno z Moronijem, takšno radostno 
pričakovanje zato, ker so v videnju videli današnji dan. Videli so močne mlade, kakršne ste ve, ki 
spolnjujejo zaveze, ki bodo nadaljevali Gospodovo delo v zadnjem razdobju. Starešina Holland 
je dejal: »Voditelji v tistih davnih časih so lahko šli dalje, ne ker bi vedeli, da bodo lahko uspeli, 
temveč ker so vedeli, da boste vi lahko — čudovito občestvo mladih [deklet], kot ste ve, [...] ki si 


joge 


odločno prizadevate, da bo evangelij zmagal in prevladal«. (Terror, Triumph, and a Wedding 
Feast, ognjišče cerkvenega izobraževalnega sistema, 12. sep. 2004) Imamo velikansko 
odgovornost, da izpolnimo Moronijevo »radostno pričakovanje«. 


Nas, ki pripadamo Cerkvi Jezusa Kristusa svetih iz poslednjih dni, veže zaveza Gospodu. Rekel 
je: »Jaz te ne bom pozabil [...] vrezal sem te na dlani svojih rok.« (Izaija 49:15—16; gl. tudi 1 Ne 
21:15—16) 


Obvezujoča in krepilna moč zavez je v mojem življenju nedavno postala zelo resnična, ko je 
draga prijateljica doživela tragično izgubo v družini. Ko sta se Catherine in K imball Herrod s 
svojimi štirimi otroki v starosti od osem mesecev do sedem let vozila domov z družinske večerje 
pri starih starših po materini strani, se je na drugi strani avtoceste z ogromnega tovornjaka 
odtrgalo dvojno kolo, poletelo čez srednji pas in treščilo na pas, kjer je bil njihov družinski avto. 
Kimball, voznik, mož in oče, je bil hudo poškodovan in padel v nezavest. Catherine je nekako 
zapeljala avto s ceste in poklicala pomoč. Ko je opazovala bolničarje, medtem ko so oskrbeli 
moža in starejša otroka, je z mlajšima dvema sedela v policijskem avtu in glasno molila: 
»Nebeški Oče, vemo, da imaš moč ozdraviti Kimballa, če je takšna tvoja volja, sicer pa 
verjamemo, da nam boš pomagal nekako skozi tole.« Kimballa so s helikopterjem odpeljali v 
bolnico, toda na poti tja je umrl. 


Potem ko so otrokom oskrbeli rane, odrgnine in druge manjše poškodbe, so jih odpustili iz 
bolnice in ko so bili doma varno v posteljah, se je Catherine vrnila v bolnico, da bi se za časa 
življenja na Zemlji poslovila od moža. Čeprav jije bilo izjemno težko, je staršema, ki sta bila ob 
njej, dejala: »Vem, da sva s Kimballom pečatena v tempeljskih zavezah in bova nekoč spet 
skupaj.« V najhujši preizkušnji v življenju so mladi materi moč vlivale njene zaveze. 


Na pogrebu smo se spomnili moči zavez, ki nas ohranja v »trenutkih gorja in bridkosti«. Ko smo 
se združili v pesmi, smo zaslišali, kako se je nad množico dvigal glas Taylorja, petletnega sina, 
ki je glasno pel pesem »Družina je lahko skupaj za večno« (hvalnica št. 300). Občestvu je bilo v 
olajšanje, ker so vedeli, da je otrok vedel o zavezah pečatenja, v katerih je pečaten skupaj z 
očetom in materjo. 


O moči zavez smo prav tako poslušali v pridigi, ki jo je izrekel Catherinin oče. Navajal je 
odlomek iz svetih spisov, ki ga je Moroni zapečatil in ga nato prinesel Josephu Smithu, in nas 
opomnil, da nam evangelij v neurju in viharju obljublja skalo ne dežnika. 


»Pomnita, pomnita, da morata temelje graditi na skali našega Odkupitelja, ki je Kristus, Božji 
Sin; ko bo hudič poslal svoje silne vetrove, da, svoje strelice v vrtinčastem viharju, da, ko vaju 
bosta udarjala vsa njegova toča in huda nevihta, da to ne bo imelo moči nad vama, da bi vaju 
povleklo v brezno bede in neskončnega gorja zavoljo skale, na kateri sta zgrajena, ki je zanesljiv 
temelj.« (Helaman 5:12) 


Globoka moč, ki jo je pokazala družina, je posledica vedenja, da so za večno povezani eden z 
drugim kot družina in da so povezani z nebeškim Očetom in ne bodo ločeni od njega. 


Mb 


Prav kakor Moroni, Joseph Smith, Catherine in Kimball se lahko tudi me iz preizkušenj, 
hudobije in preganjanja dvignemo kot zmagovalke. Duhovniške zaveze nas za večno povežejo z 
družino na Zemlji ter v nebesih in nas oborožijo s pravičnostjo in močjo. 


Kako hvaležna sem, ker živim v tem velikem in čudovitem dnevu, v katerem imamo obnovljeni 
evangelij! Izrekam pričevanje in hvaležnost za oba velika preroka, Moronija in Josepha Smitha, 
ki sta se srečala v tisti zgornji spalnici in potem sodelovala pri obelodanjanju Mormonove knjige. 
Naj zaključim z radostnim vzklikom Josepha Smitha o evangelijski obnovi : »Torej, kaj slišimo 
v evangeliju, ki smo ga prejeli? Glas radosti! [...] Radostne novice s Kumore! Moroni, angel iz 
nebes, je oznanil dopolnitev prerokov — da bo razodeta knjiga... Bratje [in sestre], mar ne bomo 
šli dalje v tako veliki stvari? [...] Naj se vam srce radosti in bodite veseli... Zatorej kot cerkev in 
kot ljudstvo [...]Gospodu darujmo dar pravičnosti.« (NaZ 128:19, 20, 22, 24) Vem, da je to 
Cerkev Jezusa Kristusa. Dovolimo, da nam bo evangelij potonil globoko v dušo, tako da bomo 
Boga ljubile in mu služile z vsem srcem, v imenu Jezusa Kristusa, amen. 


Delo, ki ga moram opraviti 
sestra Julie B. Beck 
prva svetovalka v generalnem predsedstvu Mladenk 


Gospod je k Josephu Smithu poslal angela, da bi mu povedal, da ima zanj delo, ki ga mora 
opraviti. To delo danes nadaljujemo mi. 


Spominjam se lekcije na družinskem večeru, ko sem bila še dekle, in-nas je oče učil o tem, ko je 
angel Moroni obiskal preroka Josepha Smitha. Rekel je, da se je zaradi iskrene molitve angel 
pojavil ob Josephovi postelji. Angel, ki mu je bilo ime Moroni, je bil Božji glasnik. Josephu je 
povedal, da ima Bog zanj pripravljeno delo. (Glej Joseph Smith — History 1:33.) Spominjam se, 
da je oče učil, da: »Joseph ni rekel: 'Oh ne, angel. Hotel sem samo vedeti, katera cerkev je prava. 
Nisem vedel, da me čaka delo!« Seveda pa je Josepha čakalo delo. Gospod mu je zadal poseben 
poklic. 


Joseph je naredil nekaj izrednega. Rodil se je kot preprost kmečki deček, a preko njega je bila 
obelodanjena in prevedena Mormonova knjiga in na Zemlji je bilo obnovljeno duhovništvo in vsi 
njegovi ključi. Organizirana je bila Cerkev Jezusa Kristusa svetih iz poslednjih dni in začeli so se 
graditi templji. Zaradi Josepha Smitha imamo sedaj na Zemlji vse uredbe, ki jih otroci nebeškega 
Očeta potrebujejo za svojo odrešitev. To je bil dan čudežev, o katerem govori Moroni (Moroni 
7:35-37), in čudovito in čudežno delo, ki ga je stoletja prej napovedal Nefi. (Glej 1. Nefi 14:7.) 


Delo, ki ga je začel Joseph, so nadaljevali zgodnji člani Cerkve, ki so verovali v Gospoda Jezusa 
Kristusa in njegov obnovljeni evangelij. Zaradi njihovih prizadevanj se je evangelij Jezusa 


Kristusa pričel širiti po vsej Zemlji. Resnično so opravili čudovito delo. 


Vendar dan čudežev ni končan in čudežno delo še vedno poteka. S krstom smo postali del tega 
čudovitega dela. 


- 126- 


Ko sem lani obiskala člane Cerkve, sem videla, da se Gospodova zaveza na Zemlji uveljavlja z 
vero in delom šibkih in preprostih ljudi. (Glej NaZ 1:17-23.) 


V Koreji je mladenka, ki je v svoji družini prva članica Cerkve. V roki je držala dokaj oguljeno 
knjižico za Osebni napredek in rekla, da sanja, da bi imela družino, ki bi živela po evangeliju. 
Predsednica Mladenk v Armeniji zvesto izvaja program Mladenk, čeprav nima priročnika 
Church Handbook of Instructions v svojem jeziku. 


Člani v Rusiji redno hodijo v tempelj. Varčujejo rublje in več dni potujejo z avtobusom, vlakom 
in ladjo, da bi prišli v najbližji tempelj, ki je na Švedskem. 


Moja devetletna nečakinja Kimberly je svoji prijatelji ici s takšnim navdušenjem pripovedovala o 
Cerkvi, da ji je le-ta rekla: »Želim se pridružiti vaši Cerkvi.« Kako lahko to storim?« 


Mladenke in mladeniči v mojem oddelku razvijajo voditeljske sposobnosti in talente. Z veseljem 
pojejo, igrajo na glasbila, pripravljajo govore, sodelujejo v projektih služenja in delajo še 
marsikaj drugega, da bi lahko bili del tega čudovitega dela. 


Neki mladenič v Bogoti mi je dejal: »Govorim v imenu mladeničev v Kolumbiji. Smo zvesti in 
pripravljamo se na služenje!« 


Obiskala sem tako majhne kot po številu velike cerkvene enote ter nove in že utrjene, vendar pa 
imamo enake odgovornosti. Smo del resničnega, obnovljenega evangelija Jezusa Kristusa. 
Služimo na preproste načine, naše pričevanje raste in smo del tega dneva čudežev. 


V svojem življenju sem bila osebno priča številnim čudežem obnovljenega evangelija. Kot 
deklica smo se z družino preselili v Sao Paulo v Braziliji, kamor je bil oče poklican za 
predsednika misijona v Braziliji. To je bilo zelo vznemirljivo obdobje in čudovit kraj za 
odraščanje. Z brati smo se najraje oblačili v stara ponošena misijonarska oblačila in se 
pretvarjali, da smo misijonarji. Več ur smo pisali svoje misijonarske letake in »pridigali« in »se 
premeščali« po vsem dvorišču. Pet let smo se pri večerji pogovarjali o misijonarskem delu. 
Pozorno sem prisluhnila zgodbam o veri, ki so nam jih pripovedovali misijonarji. Že takrat sem 
vedela, da sem del čudovitega dela. 


Ko smo prišli v Brazilijo je bilo tam le kakih 3000 (tri tisoč) članov Cerkve. Spominjam se, da 
sem bila v zelo majhni Osnovni še z nekaj drugimi otroki. Vsak teden smo vedno znova peli iste 
pesmi, saj so bile te edine, ki so bile prevedene v portugalščino. Moji najljubši pesmi sta bili A 
Luz Divina oziroma The Light Divine. (Hymns, št. 305) in neka, ki je govorila o zajčku sredi 
gozda (gl. »The Little Rabbit«, Children's Friend, junij 1955, str. 257) 


V marsikaterem pogledu smo doživljali podobno kot prvi pionirji. S sedeža Cerkve nam niso 
poslali pesmaric, slik ali priročnikov za lekcije. Vse gradivo, ki je bilo potrebno za poučevanje 
evangelija v portugalščini, je bilo napisano in natisnjeno v našem misijonskem domu. Vsi, tudi 
otroci, smo morali pomagati pri sestavljanju misijonarskih sporočil in lekcij. Nihče nam ni 
pošiljal cerkvenega gradiva. Prerok nam ni poslal predsednikov okolišev in škofov. Ni nam 

poslal predsednic Društva za pomoč niti mladinskih programov. Cerkev v Braziliji je rasla s 
takšnim gradivom, s katerim so začeli pionirji. Gradivo za gradnjo Cerkve so bili ljudje. 


Med leti, ki smo jih preživeli v Braziliji, smo doživeli velik porast v Cerkvi. Več tisoč ljudi se je 
pridružilo Cerkvi. Kmalu so razdelili misijon, organizirali okrožja in veje ter zgradili nove 
kapele. Novi člani so bili navdušeni, rasli so v veri in postali bolj izkušeni v evangeliju. 


Minilo je vrsto let, lani pa sem se vrnila v Brazilijo, kjer sem se udeležila ponovne posvetitve 
templja v Sao Paulu. Izvedela sem, da je v Braziliji 187 okolišev, 26 misijonov, štirje templji in 
skoraj milijon članov. Predstavljajte si moje začudenje, ko sem prišla na stadion, kjer se je zbralo 
50.000 članov, da bi prisluhnili predsedniku Hinckleyu in proslavili posvetitev templja. Zame je 
bil pravi čudež, ko sem videla tisoče mladih, ki so skupaj plesali in peli. Ko sem opazovala 
veselo slavje, sem si neprestano govorila: »To je čudovito!« »To je čudež!« Kako se je zgodil ta 
čudež?« 


Čudila sem se vsemu, kar sem videla. Naslednje jutro sem se na posvetitvi templja srečala s 
svojo učiteljico iz Osnovne, sestro Glorio Silveira. Takrat sem spoznala, kako se je zgodil ta 
čudež. Kot nova spreobrnjenka brez izkušenj v Cerkvi, je sestra Silveira prišla v Osnovno, 
pripravljena da deli svoje preprosto pričevanje in me uči Člene vere v portugalščini. Skupaj z 
možem Humbertom sta ostala zvesta člana. Vsa ta leta sta in še vedno služita v številnih 
cerkvenih poklicih. Ko sem videla sestro Silveiro, sem spoznala, da je Cerkev v Braziliji rasla 
zaradi nje in tisočev njej podobnih članov. Skupaj z bratom Silveirom predstavljata ljudi 
vsepovsod, ki verujejo v Gospoda Jezusa Kristusa in njegov evangelij. Obogatila sta si znanje in 
izkušnje in služila v Cerkvi. (Glej NaZ 88:80.) S prijatelji sta govorila o evangeliju. (Glej NaZ 
30:5.) Delata v templju. (Glej NaZ 138:48.) Svojih pet otrok sta poučila o pravih načelih. (Glej 
NaZ 68:28.) Od njunih 43 (triinštiridesetih) potomcev jih je 15 (petnajst) služilo redni misijon. 
Njuni vnuki se poročajo v templju, njuni pravnuki pa so četrta generacija v družini Silveira, ki so 
del tega čudovitega dela, ki ga je začel Joseph Smith. Zaradi njih je na Zemlji več vere. So zgled 
čudeža, o katerem je govoril Gospod, ko je dejal, da bodo šibki in preprosti oznanjali njegov 
evangelij (NaZ 1:23) in da se z majhnimi sredstvi lahko napravijo velike reči (1. Nefi 16:29). 


Gospod je k Josephu Smithu poslal angela, da bi mu povedal, da ima zanj delo, ki ga mora 
opraviti. To delo danes nadaljujemo mi, vodi pa ga živi prerok, predsednik Gordon B. Hinckley, 
ki je dejal: »To delo je veličastno. Blagoslovilo bo življenje vsakega, ki se ga bo oklenil: 
moškega, ženske, dečka in dekleta.« (»Missionary Service«, 11. januar 2003, str. 21) Bogu hvala 
za njegov čudoviti dar pričevanja, polnomočja in nauka, ki je povezano s to obnovljeno Cerkvijo 
Jezusa Kristusa.« (»The Marvelous Foundation of Our Faith«, Liahona, november 2002, str. 81) 
V imenu Jezusa Kristusa, amen. 

Pozna vas po imenu 
Elaine S. Dalton 
druga svetovalka v generalnem predsedstvu Mladenk 


zg2Re 


Morda niste slišale, da bi vas Gospod poklical po imenu, vendar vsako od vas pozna kakor tudi 
vaše ime. 


Štirinajstletni Joseph Smith se je »zjutraj prelepega, jasnega dne, zgodaj spomladi leta tisoč 
osemsto dvajset« napotil v gozd, pokleknil in molil in »zagledal dve osebi, katerih sijaj in 
veličastje sta presegali moč opisa, ki sta stali nad [njim] v zraku«. Dejal je: »Ena od njiju mi je 
spregovorila, me poklicala po imenu, pokazala na drugo in dejala: To je moj ljubljeni Sin. 
Poslušaj ga!«' Si lahko predstavljate, kako se je počutil štirinajstletni Joseph Smith, ko je videl 
Boga Očeta in njegovega Sina Jezusa Kristusa in je slišal nebeškega Očeta, ko ga je poklical po 
imenu? 


Ko sem obiskala Sveti gaj, sem si skušala predstavljati, kako se je počutil Joseph Smith. V teh 
trenutkih tišine je Sveti Duh zašepetal mojemu razbijajočemu srcu, da stojim na svetih tleh in da 
so vse besede Josepha Smitha resnične. Nato sem z vso močjo spoznala, da smo dediči njegove 
vere, poguma in neomajne želje, da bi se pokoraval Bogu. Prejel je odgovor na ponižno molitev. 
Videl je Očeta in njegovega ljubljenega Sina. V Svetem gaju sem se zavedla, da nebeški Oče ni 
poznal po imenu le Josepha Smitha, pač pa po imenu pozna vsako od nas. Prav kakor je moral 
Joseph Smith odigrati pomembno vlogo v velikem in čudovitem delu, moramo tudi me v 
poslednjih dneh odigrati svojo pomembno vlogo. 


Ste vedele, da vas nebeški Oče pozna osebno — po imenu? Sveti spisi nas poučijo, da je to res. 
Ko se je Enoš odpravil v gozd, da bi molil, je zapisal: »K meni je prišel glas, rekoč: Enoš, tvoji 
grehi so ti odpuščeni in blagoslovljen boš«"" Mojzes ni le molil h Bogu, temveč je z njim govoril 
iz oči v oči, in Bog je Mojzesu dejal: »Delo imam zate, Mojzes, sin moj« . Gospod je poznal 
Jakoba po imenu in ga preimenoval v Izraela, kar pravilneje odseva njegovo poslanstvo na 
Zemlji". Isto se je zgodilo s Pavlom, Abrahamom in Saro. V 25. razdelku Nauka in zavez je 
Emma Smith prejela blagoslov, ki jo je tolažil in jo usmerjal v življenju. Gospod je blagoslov 
začel z besedami: »Prisluhni glasu Gospoda, svojega Boga, ko ti govorim, Emma Smith, hči 
moja«. 


Morda res niste slišale, da bi vas Gospod poklical po imenu, a pozna vsako od vas in pozna vaše 
ime. Starešina Neal A. Maxwell je dejal: »Pričujem vam, da Gospod pozna vsakega od vas 
posamezno [...] že dolgo, dolgo časa. (glej NaZ 93:23). Že dolgo, dolgo časa vas ima rad. Ne 
pozna le imen vseh zvezd (glej Knjigo psalmov 147:4, Izaija 40:26), pozna vaše ime in vse srčne 
bolečine in radosti!« 


Kako bi izvedele, da nebeški Oče pozna vaše ime in ve za vaše potrebe? Starešina Robert D. 
Hales je svetoval: »Obrnite se na svete spise. Pokleknite in molite. Prosite z vero. Poslušajte 
Svetega Duha. [...] Potrpežljivo in vztrajno živite evangelij«'. 


To je napravil Joseph Smith. Njegovo pričevanje pomaga vsem nam, da vemo, da nas nebeški 
Oče pozna in ima rad. Res smo »hčere nebeškega Očeta, ki nas ima rad«". Starešina Jeffrey R. 
Holland nam je rekel: »Nikogar od nas Bog ne ceni manj oziroma ne skrbi za nas manj kot za 
druge. [...] Vsakega od nas ima rad — naše negotovosti, skrbi, samopodobo in vse. [...] Navija 
za vsakega tekača, vzklika, da tekmujemo proti grehu, ne drug proti drugemu«'. 

Joseph Smithu to spoznanje ni olajšalo življenja. Pravzaprav se je soočil s hudim pritiskom 
vrstnikov in odraslih. Zgodovina Josepha Smitha nam zagotavlja pomemben vzorec. Njegove 
nauke uporabimo v trenutkih, ko ne vemo, kaj bi storile, ko se soočamo s pritiskom sovrstnikov, 
ko nas obdajajo skušnjave ali ko se počutimo nevredne oziroma osamljene. Molimo! Kličimo h 
Bogu v imenu njegovega svetega Sina, Jezusa Kristusa, in iščimo tolažbo, vodstvo in usmeritev. 
Ste se že soočale s težavo in niste vedele, kaj bi? Joseph je dejal: »Um se je lotil resnega 
razmišljanja in čutil sem se zelo nelagodno. Pogosto sem si rekel: Kaj naj naredim?«'" 


Kako je prejel uteho in vodstvo? Proučeval je svete spise, premišljeval o obljubah v njih, nato pa 
se je odločil, da bo povprašal Boga'.' Odgovor, ki ga je prejel čudovitega spomladanskega dne, 
mu je spremenil življenje in smernice. Vedel je. Prejel je pričevanje o Bogu in Jezusu Kristusu, 
ki mu je pomagalo, da je potrpežljivo in vztrajno živel po evangeliju. Pritiski vrstnikov in 
preganjanje ga niso omajali. Kajti s svojimi besedami je dejal: »Imel sem videnje. To sem vedel 
in zavedal sem se, da je vedel tudi Bog, zato nisem mogel zanikati«!.? 


Kadar občutite pritisk vrstnikov, molite, prosite v veri in poslušajte Svetega Duha. Nato živite po 
evangeliju. Joseph se je jasno zavedal svojih nepopolnosti in slabosti. Ponovno je molil. V 
odgovor na molitev ga je obiskal angel Moroni. Joseph je zapisal: »Poklical me je po imenu,« in 
dejal, »da ima Bog zame delo«'. 


Ko bomo molile, nas bo Gospod vodil in nas pripravil na našo vlogo. Ko sem nekega poletja z 
mednarodno skupino plesalcev ljudskih plesov z Univerze Brighama Younga potovala po 
Evropi, sem se naučila pomembne lekcije. Zbolela sem in obupavala. Želela sem odnehati in se 
odpraviti domov. Bili smo na Škotskem, kjer naj bi pripravili predstavo za člane, raziskovalce in 
misijonarje. Šli smo v misijonski dom, da bi skupaj molili. Ko sem vstopila, sem s pogledom 
ošinila kamen na vrtu. V kamnu so bile vrezane besede: »Kar koli boš počel, dobro odigraj svoj 
del.« Sporočilo me je pretreslo do srca. Čutila sem, kako kamen govori neposredno meni. 
Spremenilo me je. V tistem hipu sem se zavedla, da moram igrati svoj del ne le na plesni turneji, 
pač pa celo življenje. Zelo je pomembno, da svoj del odigram dobro'." 


Kaj pričakuje Gospod od nas? Pričakuje, da bomo odigrale svoj del v zadnjih prizorih pred 
njegovim prihodom. Pričakuje, da se bomo izkazale za vredne, da se bomo vrnile in živele z 
njim. Pričakuje, da bomo postale kot on. Sledite Josephovem zgledu. Rada imam besedilo 
hvalnice, ki jo je zbor pravkar odpel: »Joseph je verjel v Očeta in zaupal mu nadvse«'." Zaupal 
mu nadvse pomeni, da mu ni nič moglo omajati namena. Joseph se je opisal kot »uničevalca« 
nasprotnikovega kraljestva. Pravi tako: »Zdi se, da se je nasprotnik zavedal, [...] da je moj 
namen uničevati in vznemirjati njegovo kraljestvo«'." Na rob svetih spisov sem si zapisala: 
»Bodi uničevalka! Zaupaj skrbi nebeškega Očeta.« 


Vsaka od nas bo odigrala pomemben del, če bomo sledile vzorcu, ki ga je vzpostavil Joseph 
Smith. Gospod je Josepha okrepil za njegovo božansko poslanstvo. Tudi vas bo okrepil za vaše 
poslanstvo. Morda bo celo poslal svoje svete angele, da vas bodo poučevali. Izziv pa je: Boste na 
kraju, kamor angeli lahko vstopijo? Boste dovolj umirjene, da boste slišale? Boste verjele in 
zaupale? 

Živimo v času, ko je Gospodov prerok, Joseph Smith, obnovil na Zemlji polnost evangelija. 
Živimo v času, ko imamo vodstvo Mormonove knjige. Živimo v času, ko imamo živega preroka, 
duhovniško moč na Zemlji in moč pečatenja, ki združi družine v svetih templjih za večno. To so 
res dnevi, »ki ne bodo potonili v pozabo«'.' 


Molim, da bi vsaka od nas trdno verovala in da bomo sledile vzorcu, ki ga je Joseph Smith 
vzpostavil za pridobivanje pričevanja. Molim, da bi vsaka od vas vredno nase prevzela njegovo 
ime. Obljubil nam je: »Kajti Kako? novo nebo in nova zemlja, ki ju narejam, da stojita pred 
menoj, tako [... tudi] vaše ime«'. 


Pričevanje o obnovljenem evangeliju Jezusa Kristusa mi je v življenju vodič in sidro. Hvaležna 
sem, da sem danes pred vami in z vso srčno vnemo rečem: »Hvaležni smo, Bog, za preroka«!.? 
Tako sem hvaležna za integriteto štirinajstletnega mladeniča, ki je molil za odgovor na svoja 
vprašanja, nato pa je ostal neomajno zvest prejetemu vedenju. 


Vsaka od vas mora odigrati svoj del v čudovitem in veličastnem delu. Odrešenik vam bo 
pomagal. Vodil vas bo za roko. Pozna vaše ime. To pričujem v svetem imenu Jezusa Kristusa, 
amen. 


OPOMBE 

4. Glej Bible Dictionary, str. 708. 

5. Poševna pisava dodana, NaZ 25:1. 

6. Starešina Neal A. Maxwell, "Remember How Merciful the Lord Hath Been'", Ensign, maj 

3M 

13.Poudarek dodan, JS-H 1:33. 

14.Predsednika Davida O. MecKaya je med njegovim misijonom na Škotskem navdihnil isti 
kamen. Kamen je bil kasneje odkupljen in ga kot vir navdiha za misijonarje postavljen na 
dvorišče misijonskega doma na Škotskem. Sedaj se nahaja v Muzeju cerkvene zgodovine in 

Bodite vzor! 
predsednik Thomas S. Monson 
prvi svetovalec v prvem predsedstvu 


Pričujete lahko na številne načine — z besedami, ki jih govorite, z vzorom, ki ga dajete, z 
načinom, kako živite življenje. 


Drage moje sestre, tako tiste, ki ste se zbrale v tem veličastnem K onferenčnem središču, kot tiste, 
ki po vsem svetu program spremljate preko satelita, molim, da me boste omenile v svojih 
molitvah, da bom lahko izpolnil svojo odgovornost, da vam spregovorim. 


Sporočila predsedstva Mladenk, lepo izvedeni glasbeni program in sam duh sestanka so nas 
poučevali in navdihovali. V novi luči smo ponovno poslušali o hvaležnosti za preroka Josepha 
Smitha, za njegovo življenje in za obnovljeni evangelij Jezusa Kristusa. 


Člani prvega predsedstva Cerkve vas imajo radi in zaupajo vam in vašim voditeljicam. Ste vzor 
pravičnosti v svetu, ki brezupno potrebuje vaš vpliv in moč. 


Mogoče je vaš bojni klic naloga, ki jo je apostol Pavel zadal svojemu dragemu Timoteju: »Bodi 
pa vernim zgled v besedi, vedčnju, ljubezni, veri in čistosti.«' 


Danes to, kar je dovoljeno, nemoralnost, pornografija in podobni pristiski povzročajo, da številne 
premetava po morju greha in se razreščijo na ostrih čereh izgubljenih priložnosti, zapravljenih 
blagoslovov in uničenih sanj. 


Dragocena dekleta in ve matere, voditeljice deklet in svetovalke, naj vam spregovorim o 
bontonu, ki bo varno usmerjal vaše korake v moralnosti in v celestialno kraljestvo nebeškega 
Očeta. Bonton sem razdelil na štiri dele: 


» Imate dediščino — spoštujte jo! 

» Srečale se boste s skušnjavami — zoperstavite se jim! 
e Poznate resnico — živite po njej! 

» Imate pričevanje — pričujte! 


Prvič, imate dediščino — spoštujte jo. Besede iz Mateja nam kot grom odzvanjajo v ušesih, in 
sicer z gore Sinaj: »Spoštuj očeta in mater!«" 


O, kako vas imajo starši radi, kako molijo za vas! Spoštujte jih! 

Kako spoštujete starše? Všeč so mi besede Williama Shakespeara: »Tisti, ki ljubezni ne izkažejo, 
ne ljubijo.«" Nešteto je načinov, na katere lahko izkažete ljubezen materi in očetu. Lahko ju 
ubogate in upoštevate njune nauke, kajti nikoli vas ne bosta zavedla. Do njiju bodite spoštljive. 


Za vas sta se veliko žrtvovala in se še žrtvujeta. 


Do matere in očeta bodite poštene. En vidik takšne poštenosti s starši je, da se z njimi 
pogovarjate. Izogibajte se molku. Ura tiktaka glasneje, kazalca se premikata počasneje, ko je noč 

temna, ko je pozno, draga hči pa se še ni vrnila domov. Če vas kaj zadrži, pokličite: »Mama, oče, 
v redu smo. Ustavile smo se, da bi nekaj pojedle. Ne skrbita, z nami je vse v redu. Kmalu bomo 
doma.« 


Pred mnogimi leti sem na mladinskim srečanjem v Clarkstonu v Utahu na pokopališču, kjer so si 
skupine ogledale spomenik, kjer je označen grob Martina Harrisa, enega od treh prič 
Mormonove knjige, opazil še eno oznako — majhen kamen, na katerem je bilo napisano ime in 
tale bridek verz: »Ugasnila je luč v našem domu, glas, ki smo ga ljubili, je potihnil. V srcu je 
praznina, ki je nikoli ne bo moč zapolniti.« 


Ne čakajte, dokler luči v vašem domu ne bo več; ne čakajte, da bo potihnil glas, ki ga poznate, 
preden boste rekli: »Rada te imam, mami, rada te imam, oči.« Sedaj je čas za premišljevanje in 
čas za zahvaljevanje. Upam, da boste to naredile. Imate dediščino — spoštujte jo. 


Naslednja točka v bontonu obnašanja: srečale se boste s skušnjavami — zoperstavite se jim! 


Prerok Joseph Smith se je soočal s skušnjavami. Ali si lahko predstavljate zasmehovanje, 
preziranje, posmehovanje, ki ga je doživel, ko je izjavil, da je imel videnje? Predpostavljam, da 
je bilo to za fanta skoraj neznosno. Nedvomno je vedel, da bi bilo izjavo o videnju lažje vzeti 
nazaj in preprosto nadaljevati z normalnim življenjem. Vendar se ni vdal. Tole so njegove 
besede: »Dejansko sem videl luč in sredi te luči sem videl dve osebi in resnično sta mi 
spregovorili; in čeprav so me sovražili in me preganjali, ker sem rekel, da sem imel videnje, je 
bilo to res; [...] Imel sem videnje; tega sem se zavedal in vedel sem, da se je tega zavedal Bog in 
nisem mogel zanikati.«' Joseph Smith je pogum učil z zgledom. Soočil se je s skušnjavo in se ji 
zoperstavil. 


Številne med vami poznate igro »Kamelot«. Rad bi vam povedal nekaj svojih najljubših vrstic iz 
tega dela. Ko se težave med kraljem Arturjem, vitezom Lancelotom in kraljico Genevievo 
zaostrujejo, kralj Artur premišljuje: »Ne smemo dovoliti, da nam strasti uničijo sanje.« Ta večer 
vas rotim: ne dovolite, da vam strasti uničijo sanje. Zoperstavite se skušnjavi! 


Spomnite se besed iz Mormonove knjige: »Hudobija ni bila nikoli sreča.«" 


Bistvenega pomena za vaš uspeh in srečo je nasvet: »Prijatelje izbirajte previdno.« Pogosto 
postanemo takšni, kakor tisti, ki jih občudujemo, navadno pa so to naši prijatelji. Družiti bi se 
morali s tistimi, ki tako kot mi ne načrtujejo materijalnega udobja, plitkih ciljev oziroma golega 
častihlepja — pač pa s tistimi, ki cenijo, kar je najpomembnejše, in sicer večne verdnote. 


Ohranjajte večno perspektivo! Naj bo tempeljska poroka del vaše prihodnosti. Ni tako prijetnega 
prizora, ne tako svetega časa, kakor je posebnost poročnega dne. Takrat in tam uzrete nebeško 
radost. Bodite budne, ne dovolite skušnjavi, da vas oropa tega blagoslova! 


Naj vsaka odločitev, o kateri razmišljate, prestane tale preizkus: Kako bo to vplivalo name? Kaj 
mi bo prineslo? Naj vaš bonton poudarja, ne »Kaj bodo mislili drugi?« amapak raje »Kaj si bom 
mislila o sebi?«. Naj na vas vpliva tisti tihi, nežni glasek. Spomnite se, da vam je ob potrditvi 
brat s polnomočjem na glavo položil roke in rekel: »Prejmi Svetega Duha!« Odprite srce, in sicer 

prav vso dušo, tistemu posebnemu glasu, ki pričuje o resnici. Tako je obljubil prerok Izaija: 
»Tvoja ušesa bodo slišala za teboj besedo, ki bo pravila: 'To je pot, po njej hodite!" 


Vodilni ton današnjega časa je dopustnost. Vsepovsod vidimo zvezdnike s filmskih platnov in 
junake z atletskega področja — tiste, ki jih številni mladi želijo posnemati — kako 
omalovažujejo Božje postave in se predajajo grešnim stvarem dozdevno brez slabega vpliva. Ne 
verjemite temu! Toda pride čas polaganja računov — in sicer pošteno tehtanje. Za vsako Pepelko 
napoči polnoč — imenuje se sodni dan, in sicer veliki življenjski izpit. Ali ste pripravljene? Ali ste 
zadovoljne s svojim delom? 


Pomoč lahko črpate iz številnih virov. Eden je vaš patriarhalni blagoslov. Takšen blagoslov 
vsebuje poglavja iz vaše knjige večnih možnosti. Svoj blagoslov prebirajte pogosto. Pozorno ga 
preučite. Naj vas vodijo njegova opozorila! Živite tako, da boste vredne njegovih obljub. 


Če se je katera na poti spotaknila, obstaja pot vrnitve. Postopek se imenuje kesanje. Odrešenik je 
umrl, zato da bi nam omogočil ta blagoslovljeni dar. Dasiravno je pot težka, je obljuba resnična: 
»Čeprav so vaši grehi kakor škrlat, bodo beli kakor sneg.«' »In jaz se jih ne bom več spomnil. 
Soočale se boste s skušnjavami — molim, da se jim boste zoperstavile. 


Naslednja točka bonton: Poznate resnico — živite po njej! 


Potem ko je imel Joseph Smith v svetem gozdiču videnje, nadaljnja tri leta ni prejel nobenega 
sporočila. Ali si lahko predstavljate, kako bi se počutile, če bi videle Boga Očeta in Jezusa 
Kristusa, njegovega Sina, če bi vam spregovoril Kristus, potem pa v naslednjih treh letih ne bi 
prejele nobene besede od njega? Ali bi začele dvomiti? Ali bi se čudile oziroma se spraševale 
zakaj? Prerok Joseph Smith se ni čudil, ni se spraševal, ni dvomil v Gospoda. Prejel je resnico in 
po njej živel. 


Moje drage mlade prijateljice, počakati ste morale, da ste prišle v tem določenem času, ko je bil 
na Zemlji obnovljen evangelij Jezusa Kristusa. Ko je predsednik Gordon B. Hinckley govoril o 
evangeliju in pričevanju, je dejal: »Tisto, kar imenujemo pričevanje [...], je resnično in močno 
kot katera koli moč na Zemlji [...] Prinaša zagotovilo, da ima življenje namen, da so nekatere 
stvari veliko pomembnejše kot druge, da smo na večnem potovanju, da bomo odgovarjali pred 
Bogom.« 


Starši in cerkveni učitelji so vas učili o evangelijskih resnicah. Resnico boste še naprej odkrivale 
v svetih spisih, v naukih prerokov in v navdihu, ki ga prejemate, če upognete kolena in prosite za 
Božjo pomoč. 


Pomnite, da vera in dvom ne moreta v mislih obstajati istočasno, kajti eno bo pregnalo drugo. 
Odvrzite dvom! Vzgajajte vero! Vedno si prizadevajte ohranjati tisto otroško vero, ki lahko 
premika gore in ki srcu in doma lahko približa nebesa. 


Če boste trdno zasidrane, bo vaše pričevanje o evangeliju, o Odrešeniku in o nebeškem Očetu 


vplivalo na vse, kar boste v življenju počele. Pomagalo vam bo določiti, kako boste preživele čas 
in s kom se boste odločile družiti. Vplivalo bo na to, kako boste ravnale z družino in kako se 


- 134 - 


boste obnašale do drugih. V življenje vam bo prineslo ljubezen, mir in radost. Pomagati bi vam 
moralo pri odločitvi, da se boste spodobno oblačile in spodobno govorile. V zadnjih letih smo 
opazili drastično spremembo v oblačenju deklet. Stil oblačenja se spreminja, modne muhe 
pridejo in gredo, toda če je način oblačenja nespodoben, je pomembno, da se mu naša dekleta 
izogibajo. Če se oblačite spodobno, izkažete spoštovanje nebeškemu Očetu in sebi. V sedanjem 
času, ko moda sledi pomanjkljivim oblačilom, ki jih nosijo nekatere trenutne filmske in glasbene 
zvezde, je morda v trgovinah težko najti spodobna oblačila. Vendar je to možno in pomembno. 
Apostol Pavel je dejal: »Mar ne veste, da ste Božji tempelj in da Božji Duh prebiva v vas? [...] 
Božji tempelj je namreč svet in to ste vi.«'" Resnico poznate — živite po njej! 


Slednjič, imate pričevanje — pričujte! Nikoli ne podcenjujte daljnosežnega vpliva svojega 
pričevanja. Lahko krepite ena drugo; sposobnost imate opaziti neopaženo. Ce imate oči za 
gledanje, ušesa za poslušanje, srce za čutenje, se lahko sklonite k sovrstnicam in jih rešite. 


Za ponazoritev vam bom spregovoril o nečem, kar se je zgodilo pred več leti, ko je sestra 
Monson morala v bolnico, ker je padla. Prosila me je, naj grem v trgovino in prinesem nekaj 
stvari. To je bilo nekaj, česar prej nisem počel. Imel sem nakupovalni seznam, na katerem je bil 
krompir. Takoj sem našel nakupovalni voziček in vanj dal nekaj krompirjev. Nisem vedel za 
plastične vrečke, v katere se navadno da krompir. Ko sem premikal voziček, so krompirji začeli 
padati po tleh, ker so uhajali skozi dve manjši luknji na zadnjem delu vozička. Na pomoč mi je 
pritekla vestna trgovka in mi zaklicala: »Naj vam pomagam!« Poskušal sem ji pojasnti, da je moj 
voziček pokvarjen. Šele tedaj sem izvedel, da imajo vsi vozički zadaj tisti dve luknji in da sta 
namenjeni za otroške nogice. 


Potem je trgovka vzela moj seznam in mi pomagala najti vsako stvar. Nakar je rekla: »Vi ste 
škof Monson, kajne?« 


Odgovoril sem, da sem pred mnogimi leti res bil škof. Nadaljevala je: »Takrat sem živela v ulici 
Gale Street v vašem oddelku in nisem bila članica Cerkve. Dekletom, ki so bile članice, ste 
naročili, naj me vsak teden poiščejo in me vzamejo s seboj na skupna druženja in druge 
dejavnosti. Tista dekleta, katerih prijateljstvo in prijaznost sta me v srcu ganila, so bila čudovita. 
Rada bi vam povedala, da me je prijateljstvo, ki ste mi ga priskrbeli, vodilo, da sem se krstila in 
so me potrdili za članico Cerkve. Kakšen blagoslov je bil to v mojem življenju,« je dejala, »in 
zahvaljujem se vam za prijaznost!« 


Pričujete lahko na številne načine — z besedami, ki jih govorite, z vzorom, ki ga dajete, z 
načinom, kako živite življenje. 


Da bi vsaka od vas posnemala veliki vzor preroka Josepha Smitha! Resnico je učil, resnico je 
živel, o resnici je govoril. Imate pričevanje — pričujte! 


Moje drage sestre, naj vas Bog blagoslovi! Radi vas imamo in molimo za vas. Pomnite, da ne 


hodite same! Gospod vam je obljubil: »Šel bom pred vami. Na vaši desnici bom in na vaši levici, 
moj Duh bo v vašem srcu, moji angeli pa okrog vas, da vas bodo bodrili.«' 

Jutri je velika noč. Naj se v mislih na predvečer velike noči obrnemo k njemu, ki je odkupil naše 
grehe, ki nam je pokazal, kako naj živimo, kako naj molimo, in ki je z dejanji pokazal, kako naj 
to storimo. Rojen v hlevcu in položen v jasli, nam Božji Sin daje znamenje, naj mu sledimo. »O, 
kako prijetno radost nam daje naslednji stavek: "Vem, da Odrešnik živi'«'" Naj vas spremlja 
njegov duh, molim v njegovem svetem imenu, in sicer v imenu Jezusa Kristusa Gospoda, amen. 

